
Flexion des Substantivs und Verbums im « Codex Dimonie », Leipzig, 1906. 
Die aromunische Sprache und die aromunischen Sbrachdenkmăler, pu- 

blicat în C. A. Bratter, Die kutzowalachische Frage, Hamburg, 1907. 
Die nominalen Suffixe im Aromunischen, Leipzig, 1908. 


Réponse Critique au Dictionnaire d'étymologie koutzovalaque de Con- 
stantin Nicolaïdi, Salonique, 1909. 
Raporturile lingvistice albano-române, Cluj, 1922. 
Raporturile lingvistice slavo-române, Cluj, 1924. 

I. Istoria şi graiul lor, 1925; 
II. Literatura populară la Meglenoromâni, 1928; 
III. Dicționar Etimologic Meglenoromân, 1934, toate publicate de Aca- 
demia Română în e Studii ei Cercetări », 1925. 
Elementul slav în dialectul român (operă premiată de Aeademia Română 
cu Premiul Năsturel), Bucureşti, 1925. 
Românii Nomazi. Studiu din viaţa Românilor din sudul Peninsulei 
Balcanice, Cluj, 1927. 
Fărșeroții. Studiu lingvistic asupra Românilor din Albania, Cluj, 1931. 
Aromânii. Dialectul aromân. Studiu lingvistic. Academia Română. Studii 
și Cercetări (Operă premiată de Academia Română cu Premiul Statului 
€ Eliade Rădulescu 3), București, 1932. 


Romanitatea Balcanică. Discurs rostit la 26 Mai 1936 în şedinţa solemnă 
a Academici Române, București, 1936. 


IN COLABORARE: 


Dicționarul Limbii Române, întocmit si publicat, după îndemnul Maie- 
stätii Sale Regelui Carol I, de Academia Română. Tomul II. Partea I F—I 
(început în 1910 şi isprävit de redactat în 1934). 

PREFATA 


Lucrarea de față sa publicat pentru întâia dată în limba 
franceză, sub auspiciile Academiei Române, în colecția « Con- 
naissance de la terre et de la pensée roumaines» (1937), după 
aceea în limba germană, în editura « Dacia Bücher » (1941), din 
inițiativa Ministerului Propagandei Nationale. 

Astâzi, prin bunăvoința d-lui D. Caracostea, Directorul 
Uniunii Fundațiilor Culturale Regale, ea apare şi în românește, 
de data aceasta sub o formă ceva mai desvoltată, prin amplificarea 
unor capitole si adăogirea altora, care lipsesc în celelalte două ediții. 

Scopul pe care l-am urmărit la alcătuirea acestei scurte ex- 
puneri descriptive asupra Românilor din sudul Peninsulei Balca- 
nice a fost ca, într'o formă simplă însă bine documentată, să-i fac 
pe Macedoromâni cât mai bine cunoscuţi cercurilor din străină- 
tate. Pentru atingerea lui, la caracterizarea acestor Români, nu 
mam mulțumit numai cu înșirarea de simple afirmatiuni, ci am 
căutat să aduc și dovezi, întemeiate pe ceea ce oamenii de ştiinţă 
și călătorii străini, care au fost la ei acasă și i-au cunoscut mai 
de aproape, au văzut și scris despre ei. lată de ce, aproape la 
fiecare pas, dar mai ales în capitolele în care vorbesc despre 
Macedoromâni ca element de cultură și factor de creație în eco- 
nomia şi gospodăria din Balcani, totul se întemeiază pe constatări 
și afirmaţii făcute de scriitorii străini, 

6 PREFATA 


Acest fel de a prezenta pe fraţii noștri din Macedonia, acum 
când se va decide de soarta lor în Balcani, se pare că a avut un 
ecou destul de puternic în cercurile ştiinţifice din străinătate. 
Aceasta rezultă din numeroasele recenzii publicate în revistele de 
specialitate, ca « Süd-Ost Forschungen », « Petermanns Geograph. 
Mitteilungen» şi altele, în care lucrarea a fost primită cu mult 
interes, atât pentru valoarea ei științifică, cât pentru bogăţia 
informaţiilor, întemeiate pe realităţi istorice, culturale și econo- 
mice. Iată bună oară, în parte, cum se exprimă anonimul recen- 
gent din  Siid-Ost Forschungen » (V, 14): 


+ Capidan bietet eine ausserordentlich wertvolle zusammenfassende Darstel- 
lung über das Rumänentum auf der Balkanhalbinsel. Die gründlich gearbeitete 
Studie behandelt Sprache, Brauchtum, Geschichte sowie die gegenwärtige wirt- 
schaftliche, kulturelle und volkspolitische Situation dieser rumänischen Volks- 
gruppen südlich der Donau. Der Hauptwert der Studie, die von einem gründ- 
lichen Kenner der Verhältnisse geschrieben ist, besteht darin, dass auf einem 
verhältnismässig kurzen Raum über alle Lebensbereiche der Aromunen in über- 
sichtlicher und zugleich gediegener Form berichtet wird ». 


Din lunga recenzie a lui 3. H. Schultze publicată în « Peter- 
manns Geograph. Mitteilungen» (Heft II, 1941) reproduc în- 
cheierea: 


Der Gesamttenor ist bei aller eigenvôlkischen Begeisterung ein wissen- 
schaftlich sehr ernster, so dass eine begrüssenswerte Schrift zustande gekom- 
men ist», 


Din scrisorile primite reproduc câteva rânduri din partea 
germanistului Dr. Eduard Hartl, profesor la Universitatea din 
München : 

PREFATA 7 


t Von besonderer Wichtigkeit war für mich, den Germanisten, der sich 
von seinem Fach aus viel mit Mundart, Grenzlandsdeutschtum und Sprach- 
inseln beschäftigt hat, Capidans Werk: ich habe das Buch mit grosser Anteil- 
nahme und reichster Belehrung gelesen ; dieses Werk trägt sehr dazu bei, in 
Deutschland die Kenntnis Rumäniens und seiner versprengten Volksteile zu 
fördern, um so mehr als gerade bei uns über rumänische Splittersiedlung wenig 
bekannt ist ». 


Titlul lucrării « Macedoromânii » în loc de « Aromânii è}, cum 
ar fi trebuit să fie, se justifică prin faptul că în ea nu se vorbește 
numai despre Aromâni dar și despre Meglenoromâni. 

Aceștia din urmă îşi au aşezările numai în Macedonia. 

Inainte de a încheia aceste rânduri, îmi împlinesc o plăcută 
și sinceră datorie, aducând aci d-lui D. Caracostea vii multu- 
miri pentru înţelegerea cu care a binevoit să întâmpine publi- 
carea acestei lucrări. 

Th. Capidan 

NOTATIA FONETICA 


La citarea numelor de localitäti si a cuvintelor din dialectul 
macedoromân, am evitat, acolo unde era cu putință, notația 
fonetică cu semne neobişnuite pentru cetitor; 

Am păstrat totuşi l’, pentru 1 palatal, ca în l'ertu (iert), 
l'epure (iepure) şi # pentru m şi n palatale, ca în ñic (mic), 
añï (ani). De asemenea g’ (gh), E (ch), A pentru b, p, f, 
palatale, ca în: g'ine (bine), k'in (pin), h'er (fier). 

Pentru cuvintele din limbile balcanice am întrebuințat: 

ë = à românesc, 

č = c pronunţat în ce, ci românesc, 

Š= $ românesc, 

MACEDOROMÂNII 


NUMELE SI RĂSPÂNDIREA LOR IN PENINSULA 
BALCANICĂ 


Macedoromânii reprezintă ramura meridională a poporului 
român. Identitatea lor ca neam cu Românii din ţară se înte- 
meiază pe mărturii istorice şi realități lingvistice. 

Din istorie se știe că, aproape cu trei sute de ani înainte 
de cucerirea Daciei de către Romani, limba latină se răspân- 
dise în ţinuturile din sudul Dunării. Când, după cucerirea 
Daciei, limba latină s'a întins și în ţinuturile din stânga Du- 
nării, atunci romanizarea populatiunilor traco-ilirice de pe 
ambele tärmuri ale marelui fluviu a dus la formarea popo- 
rului român de astăzi. Dacă această stare de atunci s'ar fi con- 
tinuat până în vremurile noastre, strămoşii Macedoromânilor 
n’ar fi fost împinși de evenimente să apuce drumul spre sud, 
în ţinuturile muntoase ale Greciei, ci ar fi trăit în unitate teri- 
torialä cu frații lor din Dacia. Numai năvălirea barbarilor, în 
speţă a Slavilor, a făcut pe Macedoromâni să rămână izolaţi 
pentru totdeauna în sudul Peninsulei Balcanice. 

Limba lor este românească. Din anul 1774, când s'a 
cunoscut primul document scris în graiul lor de acasă, sa 
putut stabili în mod definitiv de către filologii şi istoricii ger- 

mani că ea ţine de limba Românilor din Dacia. Această recu- 
noastere, mai târziu, a fost confirmată de cercetările tuturor 
filologilor români și străini, câți s'au ocupat cu studiul limbii 
române. 

La unitatea lingvistică vine să se adaoge şi identitatea de 
nume. Ei apar în istorie cu același dublu nume, pe care îl are 
poporul român de pretutindeni: Ru m ån din lat. ROMANUS, 
întrebuințat între ei, şi Vlah, cu care este cunoscut între 
neamurile străine. 

Această identitate în nume, păstrată încă din epoca cuce- 
ririlor romane în Peninsula Balcanică și Dacia, ajunge să ne do- 
vedească mai mult decât orice informaţie scrisă pe pergament 
sau săpată în piatră, că, în veacurile de mijloc, oriunde vor 
fi peregrinat până să ajungă în locurile unde îi găsim astăzi, 
ei au trăit în nemijlocită unitate teritorială cu fraţii lor din 
stânga Dunării, formând un singur popor și vorbind aceeaşi 
limbă. 


Numele Macedoromânilor. După definitiva lor despărțire 
de Românii din Dacia, care a avut loc probabil între sec. 
al VII-lea si al X-lea, graiul lor, începând să se deose- 
bească, numele Rumân, primind proteza lui a, un fenomen 
obișnuit în dialectul lor, a ajuns să se pronunțe Arumân, 
iar acesta, cu căderea lui u din prima silabă, Armân. Acesta 
este propriu zis singurul nume cu întrebuințare generală la 
cele mai multe tulpini macedoromâne. Există însă dintre ei, 
cum sunt Românii așezați în Albania, care își zic Romăn, 
Rămăn sau chiar Rumăn, fără proteza lui a (XVII,). 

Numele Armân, la ei, cu toate variantele citate, n'a 
suferit, în ce privește înțelesul, schimbarea pe care o arată 


www.dacoromanica.ro 


NUMELE ŞI RĂSPÂNDIREA LOR IN PENINSULA BALCANICĂ 11 


în documentele vechi la Dacoromâni cuvântul Rumân, 
trecând dela sensul etnic la acel social de «iobag». In 
calitate de păstori munteni cu așezări la înălțimi, care le ga- 
rantau o viață mai sigură decât aceea a celorlalte populatiuni din 
apropierea lor, ei nu s'au găsit niciodată pe treapta înjosirii 
sociale, ci au fost în toate vremurile liberi și mai ales fără 
stăpân, «ăfaotheuroL», cum îi numește un istoriograf bizantin. 
Această situație excepţională îi ridica pe Macedoromâni chiar 
în vremea Turcilor deasupra iobagilor dela ses numiţi ra ». 

In afară de acest nume, Macedoromânii au si câteva porecle. 
Sârbii si, peste tot, Slavii meridionali îi numesc Tintari, 
iar Grecii Cutovlahi. Albanezii din nordul Albaniei le spun 
Gogă. Cele dintâi două sunt generale, ultima este locală. 

Prima poreclă derivă, probabil, din repetarea în graiul lor 
a sunetului fe, jf: pentru ce, ci din limba literară. Astfel ei zic 
finfi pentru « cinci », fer pentru «cer», feapă pentru «ceapă» 
etc. A doua este de origine grecească și însemnează « Român 
schiop ». Motivul acestei porecle nu este clar. In orice caz ea 
trebue să fie mai veche decât prima, întrucât apare, după cum 
vom vedea, şi la Miron Costin: Coţovlahi. Despre a 
treia poreclă am scris mai pe larg în « Dacoromania» (II, 
487). Aici vreau să adaog numai faptul că Aromânii numiţi 
de Albanezi Gogi, treceau odată printre cei mai buni zidari 
în toată Peninsula Balcanică. 

Dar Macedoromânii, având ocupatiunea de căpetenie pă- 
storitul, unele din popoarele balcanice îi numesc în limba lor 
«păstori 8, Astfel, o parte din Turci le spuneau Cioban, 
nume pe care îl întrebuințează câteodată în batjocură şi Alba- 
nezii. La aceştia numele generic este Vla (din Vlah), alături 
de Rëmër (din ROMANUS), întrebuințat mai rar. 

Ei între ei mai întrebuinţează și alte nume, derivate dela 
ţinuturile din care se trag. Astfel, cei din Pind și Tesalia se 
numesc 4 Epirioţi », cei din muntele Gramos « Grămusteni », 
păstorii semi-nomazi din Albania a Färseroti», după numele 
satului Frasari, altădată centru românesc mai important, azi 
decăzut și locuit mai mult de Albanezi. O bună parte din Ro- 
mânii orăşeni din Albania și Macedonia se numesc « Mosco- 
poleni », după numele vestitului oraș Moscopole, etc. 


Răspândirea lor în Peninsula Balcanică. Astăzi Macedo- 
românii se găsesc răspândiţi în toată Peninsula Balcanică, în 
aglomerări mai mari sau mai mici, după ţări şi ţinuturi. Ei 
par mai numeroşi în așezările lor de munte decât în târgurile 
sau orașele dela șes. 

In Grecia așezările lor se întind în primul rând în munţii 
Pindului. 

Direcţia lor merge dela miazănoapte spre miazăzi dea- 
lungul Mării Adriatice, ajungând până în nordul Tesaliei, 
Etoliei si Acarnaniei. 

In această parte de miazănoapte a Greciei, Românii au 
format din toate vremurile masa cea mai compactă, din care 
s'au răspândit, cu timpul, în toate celelalte ținuturi. De fapt, şi 
tradiția lor istorică, în forma ei cea mai veche, se leagă de 
grupul Românilor din aceste ţinuturi. Aici în Pind, Tesalia, 
Acarnania și Etolia apare prima Românie a Macedo- 
românilor cunoscută de Greci sub numele « Vlahia ». Această 
« Vlahie », care mai târziu apare în istorie sub diferite forme, 
se mai păstrează și astăzi în ţinutul Zagori, situat în 
partea apuseană a Pindului, sub numele Paleo-Vlahia 
(Vlahia-Veche). Ea stă însemnată pe harta Statului-major 

austriac, după care am reprodus alăturata hartă. Această parte 
a Pindului reprezinta până pe la începutul secolului al XIX-lea 
cel mai curat ținut românesc. Numai așa se explică păstrarea 
până în urmă la Greci a numelui «Paleo-Vlahia». De altfel 
şi muntele din spre miazănoapte de acest ținut poartă până 
astăzi numele Brădet (pe harta Statului-major austriac 
transcris grecește a Vradeton »), derivat dela «brad». Astăzi 
o bună parte din locuitorii români ai acestui ţinut sunt 
grecizati. lată ce ne spune profesorul german G. Weigand 
referitor la desnationalizarea lor: «Inainte vreme tot ţinutul 
Zagori era aromânesc. Pătrunderea limbii greceşti în familiile 
aromâneşti se datorește preoților greci şi, în particular, felu- 
lui fanatic al călugărului Cosma. Intre alte nerozii, li se spu- 
nea Aromânilor, ei trebue să se roage lui Dumnezeu numai 
în greceşte, fiindcă Dumnezeu stă de vorbă româneşte numai 
când vorbeşte cu dracul» (CX;46). 

Prin urmare, pe porțiunea Pindului, de unde își iau 
naștere la miazănoapte râul Băiasa (vechiul Aous, numit 
azi de Greci Vojusa, de Albanezi Vjosa), iar mai în 
spre sud râurile Arta, Aspropotam şi Salamvria, 
cu toți afluenții lor, se găsește prima grupă de Români cu 
așezări dintre care cele mai multe se află pe povârnișurile 
prăpăstioase ale munților, iar altele pe văile încântătoare ale 
râurilor. 

Aceste așezări vin dela nord spre sud: Furca, Samarina, 
una din comunele mai mari, Breaza, Armata, Pădz și Palioseli. 
Mai în spre sud, pe munţii Vasilita, Culou, Ou și Mavrovuni, 
vin comunele Avdela, Perivoli, 'Turia (Krania); după aceea 
Smixi, Läbänita, Ameru, Paltin s. a. Coborîndu-ne si mai 
în spre sud, dăm de regiunea cuprinsă între cursul superior 

al râurilor Aspropotam si Salamvria. Aci avem mai întâi Amin- 
ciu (Metova), cel mai mare centru românesc, cu o bogată 
nomenclatură toponomastică românească în regiunile muntoase 
din împrejurimi. Apoi vin comunele așezate pe cursul râului 
Arta: Chiare în faţa lui Aminciu; Vutunosi, Siracu si Calarl'i. 
Si tot așa, urmând direcţia în spre sud, dăm de multe 
așezări românești situate pe râul Aspropotam ca: Coturi, Milia, 
Dragovisti, Viliciani, Calichi, Cardichi, Ndeși'i, Pertuli, etc. 

O altă regiune locuită odată numai de Români era, după 
cum am spus mai sus, Zagori, situată în partea apuseană a râului 
Rasinit, un afluent al Artei. Comunele cu populație româ- 
nească din Zagori ocupă două regiuni deosebite: una spre 
răsărit în care intră Grebeniti, mai la miazănoapte Floru sau 
Flamburari, având în față muntele Ciuca-Rosie, după aceea 
Ses-Cerenesi, mai la sud Dragari. 'Toate celelalte comune sunt 
așezate spre vest și vin dealungul râului Băiasa (Vojusa). 
Aci avem în primul rând Băiasa, comună așezată pe amândouă 
malurile râului cu același nume, la poalele muntelui « Ou », după 
aceea Laca, mai la nord Dobrinova, Paliohori, Lesnita, etc. 

Mase compacte de Români se găsesc și în Tesalia. Aici 
mai toate așezările românești sunt grupate în satele din apro- 
pierea centrelor: 'Târcol (Tricala), Cardiţa, Larisa, Läsun 
(Elasona). 

Tot în Grecia un bun număr de Macedoromâni se găseau 
odată în provinciile Acarnania şi Etolia. Mulţi din ei veneau 
cu turmele din Albania ca să petreacă în timpul iernii în regiu- 
nile mai calde. Pe acești Români i-a cunoscut odată arheologul 
francez L. Heuzey. El vorbeşte pe larg despre ei în lucrarea 
sa « Le monde Olympe et l’Acarnanie » (1860). Astăzi o bună 
parte din acești Români au fost grecizati. 

Dar păstorii macedoromâni, în peregrinările lor cu turmele 
spre sud, ajungeau până în Atica. Călătorul francez Jacob Spon 
si Englezul George Wheler, care au călătorit în Grecia în 
1675, au dat de un sat românesc Vlaghi (transcris pentru 
Vlahi), aşezat în apropiere de Teba. 

Din Pind Macedoromânii, în calitate de păstori, au înaintat 
cu turmele în părțile de răsărit si miazănoapte ale Greciei, 
așezându-se în grupuri mai mari sau mai mici în diferite regiuni. 

Dintre acestea avem grupul Românilor din muntele Olimp. 
In această parte a Greciei ei se găsesc de patru, cinci veacuri. 
După tradiţia locală, înregistrată de G. Weigand care a cercetat 
pe aceşti Români în 1888, ei au venit dela șes din Tesalia, 
din vreo şaisprezece sate, dintre care el citează: Vene, Dza- 
mașlu, Vârna, Russa, Dimocră, Mărul, Paleo-Kastri, Kard- 
herie, Pasali, Triandafilor. Așezările lor actuale mai impor- 
tante sunt: Vlaholivadi, Fteri, Cochinoplo. Insă ei se găsesc 
răspândiţi și în celelalte sate locuite de Greci (CXI). 

Un alt grup de Macedoromâni emigrat din Pind în părțile 
nordice numai cu două veacuri înainte este acela din apropie- 
rea orașului Salonic. In această parte a Macedoniei ei se găsesc 
așezați pe munții Neguş de lângă Veria în mai multe sate, 
dintre care notăm: Selia, Doliani, Xirolivad, Volada, Marusa, 
Castania, T'arcoveani, etc. 

Dar în apropierea Salonicului, Macedoromânii au fost în 
număr mai mare de când există ei în Peninsula Balcanică. 
Aceasta rezultă mai întâi din însuși numele orașului, care în 
graiul lor se numeşte Sărună, reproducând sunet cu sunet 
vechea lui denumire romană SALONA, al doilea, pentrucă cei 
dintâi Vlahi care apar în sec. VIII în peninsula Calcidică au 
un nume local Vlahorinhini (BAxyopüyywvou), care de- 

rivä dela râul Rinhos din apropierea Salonicului. O bunä parte 
din acesti Vlahi, amestecati cu fratii lor din Pind, sunt pome- 
niti, după cum vom vedea la p. 155, în sec. al XII-lea la Sfântul 
Munte. 

In spre apus de Salonic, în apropiere de orașul Vodena 
(vechiul Edessa), există un alt grup de Macedoromâni păstori, 
veniţi din Albania. Ei sunt așezați în satele: Cândrova, Gra- 
maticova, Fetiţa, Paticina. 

Tot în această parte a Macedoniei greceşti se găsesc comune 
mari locuite de Macedoromâni ca Florina, Pisuderi, Belcamen 
si, mai ales, Nevesca, Vlahoclisura, Hrupista si a. 

Dar Macedoromânii nu lipsesc nici în partea nord-răsări- 
teană a Greciei. Aici îi întâlnim ca negustori în centrele cele 
mai mari ca Sear (Seres), Cavala, Drama, și Xanti. In aşezări 
mai mici, ei se găsesc şi în comunele Poroi, Lipoş, Ramna, 
Melnic, Giumaia-de-Sus, etc. 

A doua grupă de Aromâni se găsește răspândită pe muntele 
Gramos. Acest munte este o prelungire a Pindului. Cele 
două ramificații ale lui ajung la miazănoapte, una până 
în apropierea lacului Prespa, iar alta, urmând direcţia spre 
răsărit se apropie de ţinutul Castoriei. Ținând seamă de ele- 
mentul grămustean ce se găsește în prezent în Macedonia şi 
peste tot în Peninsula Balcanică dar mai cu deosebire în munţii 
Bulgariei si ai Serbiei, se pare că altădată populatiunea româ- 
nească din muntele Gramos trebue să fi fost foarte numeroasă. 

In acest munte exista cu câteva veacuri mai înainte cel 
mai mare centru românesc: Gramostea, care a strălucit 
prin comerț si meserii, înainte de Moscopole din Albania. 
Gramostea, văzută dinspre muntele Scară, care alcătuia intra- 
rea principală în oraş, se întindea în amfiteatru până aproape 

de muntele Nicolea. Astăzi n'a mai rămas nimic din acest 
falnic oraș cu 40.000 de locuitori, toți Aromâni. Numai rui- 
nele vechilor clădiri, printre care se găsesc și câteva case 
sărăcăcios clădite, mai mărturisesc ceva din strălucirea lui 
de altădată. Toti Românii din acest oraș ca și cei din cen- 
trele Niculita, așezat pe râul Nicolea, Linotopi, Fușea si altele 
s'au răspândit în întreaga Peninsulă, formând populaţia de 
bază din Macedonia, Albania, Jugoslavia și Bulgaria. Astăzi 
acest munte sălășluește numai câteva sate: Deniscu, Pilgade, 
Cojeli, Valea-Mare, Varibobi, Pelicati, Badra, Arza si altele, 
cele mai multe ocupate de Români din Albania, veniţi la vära- 
tec. Celelalte așezări au fost distruse de mișcările Albanezilor, 
despre care voi vorbi în altă parte. 


In Albania, Românii se găsesc răspândiţi în orașe și în 
sate. Dintre orașe nu există unul singur în care să nu se gă- 
sească un mare număr de Români. Astfel, Corita care numără 
25.000 de suflete, are cel putin un sfert de locuitori români. 
Ei se mai întâlnesc în Pogradet, Elbasan, Berat (pe care îl 
numesc Vilardi), Fieri (arom, Fearica), Avlona, Premeti, 
Lusnia, Cavaia, Tirana, etc. In Berat, pe vremea când călă- 
torea Weigand, din 12.000 locuitori, cei mai multi erau Ma- 
cedoromâni, iar în Tirana, actuala capitală a Albaniei, pe 
vremea când călătorea vestitul consul austriac si cunoscutul 
albanolog J. G. von Hahn, locuitorii creştini erau numai Ro- 
mâni. In privinţa aceasta el spune limpede: «In districtul 
Tirana locuesc numai Români în oraș» (Im Mudirlik Tyrana 
wohnen nur Wlachen in der Stadt) (XXXIX). 

Altădată numărul orașelor și târgurilor din Albania locuite 
exclusiv numai de Români era mai mare. În privinţa aceasta, 

este destul să amintim de oraşul Moscopole, despre care va 
fi vorba de mai multe ori în această lucrare. După el venea 
Gramoste, despre care am vorbit mai sus. In Gramoste s'au 
născut faimoasele familii Paciurea și Hagisteriu, rămase 
legendare în tradiţiile populare. Tot centre mari situate pe mun- 
tele Gramos erau Șipsca şi Vârteni. Chiar localitățile din 
apropiere de pe muntele Camna: Gavra, cunoscută și sub numele 
Gabrovo, locul de naștere al lui Gabrovschi, unchiul mitro- 
politului Șaguna, Lunga, Nicea, erau mult mai mari decât 
astăzi. Toți locuitorii români din aceste localități s'au răs- 
pândit în celelalte centre din Macedonia. 

La ţară Românii din Albania se găsesc în număr mai mare 
în Muzachia, câmpia care se întinde dealungul Mării Adria- 
tice, în dreapta şi în stânga râului Semeni. In această regiune 
se găsesc aproape patruzeci de sate și cătune românești cu 
centrul românesc Fieri (arom. Fearica), așezat în apropiere de 
țărmul Mării Adriatice. 

Un alt ţinut în care se găsesc păstori români este acela 
din apropierea orășelului Premeti, situat spre sud de Frasari. 
Aci avem comunele Budari, Cosina, așezate pe șoseaua care 
duce dela Premeti la Berat. In spre apus de Premeti mai sunt 
comunele Buali, Briioni, Raptica şi alte câteva cătune mai 
mici. De asemenea, în apropiere de orașul Corita avem comu- 
nele românești: Pleasa, din care cea mai mare parte din 
locuitori s'au mutat în țară, Desnita si Stropan. Ceva mai 
în spre răsărit, la extremitatea nordică a lacului Ohrida, se 
găsesc comunele Beala-de-Sus, Beala-de-Jos (arom. Beala-de- 
nghios). Ele tin de Jugoslavia. 

"Ținând seama de numărul relativ redus al Albanezilor din 
micul regat, care se ridică cel mult la un milion, numărul Ro- 

mânilor se arată destul de impunător. Despre faptul acesta 
nau vorbit numai călătorii vechi, ca cei citați mai sus, dar 
şi unii mai noi, care au călătorit în Albania, în urmă de tot. 
Iată bunăoară cum se exprimă Albert Wirt, într'o lucrare 
recent publicată: « Cel mai tânăr Stat din Europa nu este la 
drept vorbind atât de unitar. Inainte de toate avem pe Aromâni. 
'Tocmai în inima Albaniei nouă, între Valona Durazzo şi Berat, 
se găseşte una din insulele lingvistice cele mai întinse cu rami- 
ficatii spre Tirana, Elbasan şi Gradisca; apoi încă una la 
'Tepeleni. Deocamdată, prezența Aromânilor, al căror număr 
abia dacă trece peste o sută de mii, turbură putin masa totală; 
deocamdată, din contră, domneşte cea mai sinceră prietenie 
între Albanezi și toți cei care vorbesc românește» (CXIV s7). 


In Yugoslavia, Macedoromânii se găsesc în număr mai 
mare în Macedonia cu orașul Bitolia. In această parte a Mace- 
doniei jugoslave cei mai mari comercianți pe vremuri erau 
Macedoromânii. Astăzi ei se află răspândiţi în centrele mari 
locuite numai de Români: 'Târnova, Magarova, Nijopole, Mo- 
lovişte, Gopeşi, Cruşova. Amestecati cu Slavii, ei se mai 
găsesc în Ohrida, Iancovet, Pärleap, Veles, Scopie, Cumanova, 
etc. De aci, în spre miazănoapte, nu există oraș în care să nu 
se găsească un număr însemnat de Macedoromâni. 


In Bulgaria, grupuri de Macedoromâni, cum am văzut 
că se găsesc în celelalte state balcanice, lipsesc. In schimb, 
o parte din păstorii originari din muntele Gramos au înaintat 
cu turmele spre miazănoapte, până în munții Bulgariei: Vitoş, 
Rila şi peste tot, începând din Stara-Planina până la Marea 
Neagră. Pe aceştia i-a studiat profesorul Weigand indicând şi 

locuintele lor. La fel ca pästorii din Albania, ei duc viatä no- 
madä, din care cauză Bulgarii îi confundă cu Jurucii (Turci). 
Aceşti Români sunt numiţi de Bulgari « Beli Vlasi» (Români 
albi), în opoziţie cu « Kara Vlasi » (Românii negri), adică Daco- 
români. O parte din ei s'au mutat în țară. In partea apu- 
seană a Bulgariei, începând cu Sofia, nu există o localitate 
mai mare în care să nu se găsească familii românești. Weigand, 
care a cercetat mai de aproape pe aceşti Români, spune: «In 
vreme ce în Bulgaria de vest, mai ales în ţara Sopilor, nu 
există comună mai mare, în care să nu se găsească Macedo- 
români, în Bulgaria de răsărit ei lipsesc». In această parte a 
Bulgariei, la miazănoapte, ei ajung de se unesc cu așezările 
Românilor veniţi din regatul român. 


* 


Meglenoromânii locuesc numai în Macedonia, în ţinutul 
Meglen sau Caragiova, situat la nord de Salonic. Ei sunt gru- 
pati în orășelul Nânta, așezat la poalele muntelui Zona (Zâna) 
şi în comunele: Lugunta (Lundzini), Birislav, Huma, Lium- 
nita, Cupa, Oşani, Târnareca, Barovita, Coinsco şi Sirminina. 

Dintre acestea, Huma, Coinsco si Sirminina tin de Jugo- 
slavia, restul de Grecia. 

Träind în mijlocul elementului slav, aceşti Români au 
avut în cursul veacurilor strânse legături cu Bulgarii. Din 
această cauză ultimele trei comune: Barovita, Coinsco, Sirmi- 
nina, astăzi sunt aproape complet slavizate. In anul 1909, când 
am călătorit pentru întâia dată în această regiune, oameni 
bătrâni care mai vorbeau încă româneşte se găseau numai în 
Barovita. In celelalte două comune, portul și obiceiurile erau 
româneşti, însă limba bulgărească. 

Ținând seama de unele indicii pe care ni le procură graiul 
lor, ca şi de numele de localităţi de origine românească care 
se găsesc în ţinutul lor, pe vremuri ei trebue să fi fost mult 
mai numeroși decât astăzi. Intr'adevăr, graiul lor arată deose- 
biri idiomatice, care presupun o răspândire a lor în o regiune 
mai întinsă decât aceea pe care o ocupă ei astăzi. De asemenea 
numele de localităţi ca « Zâna » (lat. DIANA), o Curuna » (lat. 
CORONA) si altele, care există şi în ţinuturile macedoromâne, 
arată că așezările lor în aceste părți sunt vechi (XX;). 

In timpurile vechi numărul Românilor din sudul Dunării 
a fost destul de mare. Aceasta rezultă din răspândirea lor actuală 
în Peninsulă, în mijlocul celorlalte popoare balcanice. Dacă 
Românii din Dacia au reușit cu timpul să-și asimileze unele 
elemente alogene, în schimb, Românii din sudul Dunării, 
care roiau cu turmele în toată Peninsula, începând din Dal- 
matia până la Marea Egee si din Balcani până în Peloponez, în 
cea mai mare parte au fost desnationalizati. Această desna- 
tionalizare s'a produs mai ales din pricina aspectului fizic prea 
fragmentar al Peninsulei. Acei dintre ei care se îndepărtau prea 
mult de așezările lor de obârșie izolându-se în mijlocul celor- 
lalte neamuri, de cele mai multe ori isprăveau desnationali- 
zându-se prin limbă. Astfel de desnationalizäri s'au întâmplat 
mai ales în Grecia. In această ţară ele au continuat chiar în 
prima jumătate a sec. al XIX-lea. Toată regiunea din vestul 
Epirului cunoscută sub numele «Zagori» era, după cum am 
arătat în capitolul precedent, în timpurile vechi locuită numai 
de păstori macedoromâni. Incepând cu sec. al XIX-lea o bună 
parte din ei au fost grecizati prin biserică, 

Tot așa a fost grecizată și regiunea din Pind ocupată de 
« Cupăciari » Aceștia, la fel ca Sarăcăcianii, păstrează până 
astăzi portul păstorilor români, numai limba le este greceascä. 

Ținutul ocupat de acești Români grecizati se întinde începând 
din Samarina, peste Grebena, până dincolo de granița de miază- 
noapte a 'Tesaliei și din Sacișta la Cornu (Krania). De ase- 
menea Românii din Acarnania şi Etolia au pierit în cea mai 
mare parte în mijlocul Grecilor, rămânând în urma lor Pistichii. 
Tot de ramura Românilor din sud tin si Sărăcăcianii, care, la 
fel ca Cupăciarii, au portul și obiceiurile cu viața semi-no- 
madă româneşti și numai limba le este grecească. Originea 
lor, după cum am arătat în altă parte, trebue căutată în comuna 
românească Siracu din Epir (XXXI nı 92 XLIII). 

Dar Macedoromânii au fost desnationalizati si în celelalte 
țări balcanice, cum sunt: Albania, Jugoslavia și Bulgaria. 
Cu toate acestea, cea mai mare parte din ei au pierit, după 
cum am spus, în mijlocul Grecilor. Chiar astăzi există în 
sudul Peninsulei Balcanice Români, care, din cauza contactului 
prea des cu Grecii, vorbesc mai ușor grecește decât românește. 

Mulţi din ei au pierit prin desnationalizare și în Albania. 
In această țară numărul Românilor a scăzut din cauza încus- 
cririi lor cu Albanezii. 

In Jugoslavia, Aromânii din vechea Serbie erau odată răs- 
pândiți mai mult în orașe. Aceștia, toți, au fost cu timpul ser- 
bizati. Când se va vorbi despre rolul lor în Peninsulă sub 
raportul comercial, se va vedea cât de mult datoresc oraşele 
jugoslave din vechea Serbie acestui preţios element. 

Mai puţine desnationalizäri au avut loc în mijlocul Bulga- 
rilor. Amestecul Românilor cu Bulgarii a fost mai rar din 
două motive: întâi, din cauza deosebirii de ocupatiune, Bul- 
garii fiind aproape exclusiv agricultori, iar Românii păstori; 
al doilea, din cauza stărilor de civilizație. In calitate de pro- 
pagatori ai civilizaţiei bizantine, Macedoromânii au fost din 

toate timpurile, superiori Bulgarilor. Ei au primit foarte rar 
să se încuscrească cu aceştia. Numai elementele româneşti prea 
izolate în mijlocul lor, cum au fost acele din nordul Mace- 
doniei, în ţinutul Murihova, au putut fi desnationalizate. In 
cuprinsul acestei regiuni există printre Slavi tipuri care nu 
se deosebesc de acele ale Aromânilor. Și astăzi se găsesc în 
împrejurimile acestui ţinut păstori macedoneni. lată ce ne 
spune Cviji€ în această privință: « Morihovo qui a joué à 
l’époque turque d'une certaine autonomie, est une région 
montagneuse propre à l’élevage des bestiaux, assez semblable 
à la région des Mijaci. Elle comprend un si grand nombre 
de types valaques qu’on est porté à croire à l’origine slavo- 
aromoune de cette population. Tout autour de ces montagnes 
et sur le Niče habitent des pâtres valaques à demi-slavisés » 
(XXX-2 44). Aceeaşi soartă au avut-o si păstorii români care 
au înaintat cu turmele în ținuturile muntoase cuprinse între 
Drinul-Negru şi cursul superior al Vardarului. Toti aceștia, 
după același autor, cu timpul, s'au bulgarizat: « Dans le temps 
reculé la région était peuplée de pasteurs aromounes, vivant dans 
„des installations provisoires d'été. Les Slaves y ont pénetré au 
Moyen-Âge et se sont mélangés à ces indigènes, tout en fon- 
dant probablement leurs propres villages. Par suite de ce mé- 
lange, les Aroumounes ont commencé à se slaviser. Les Slaves 
leur ont emprunté le nomadisme transhumant, le type de leur 
village, la pecalba, en même temps que certaines parties du 
costume feminin. Plus tard de nouvelles pénétrations se sont 
produites: des colons aromounes sont venus d’Albanie » 
(XXX 459). 

Cu toate aceste pierderi prin desnationalizare, care trebue 
să fi avut loc încă din vremea când Macedoromânii s'au des- 

pärtit de fraţii lor din nordul Dunării, numărul lor mare în 
Peninsulă a fost relevat de toți scriitorii străini câți au avut 
prilejul să vorbească despre popoarele balcanice. Astfel, un 
scriitor anonim al Europei orientale de pe la începutul sec. al 
XIV-lea (1308) ne vorbește despre Macedoromânii așezați 
între Macedonia, Achiaia și Salonic ca despre un popor foarte 
mare: «Este de notat aici că între Macedonia, Achaia si Tesa- 
lonicul se găseşte un oarecare popor foarte mare și răspândit, 
cu numele Vlahi, care si altădată au fost păstori ai Romanilor 
şi, din cauza terenului roditor si plin de verdeață, trăiau odi- 
nioară în Ungaria, unde se aflau păşunile Romanilor. In urmă, 
fiind izgoniți de aici de Unguri, au fugit în acele părți... 
Tara acestor Vlahi, care este mare si bogată, a ocupat-o în 
întregime prințul Carol, care e stabilit în părţile Greciei» 
(III). 

Istoriograful bizantin Chalcocondilas ne mărturisește că 
Vlahii odată se întindeau din Dacia până în Pind. 

Dintre scriitorii mai noi, vestitul istoric german Johann 
Tunmann scria, încă în 1774, că Macedoromânii sunt un popor 
numeros: «Ei trebue să fie — spunea el — peste jumătate din 
locuitorii 'Traciei, și peste trei sferturi din locuitorii Macedo- 
niei și Tesaliei. Și în Albania se găsesc multi» (CN: aal, 

Deși toate aceste relatări sunt simple afirmatiuni, întru 
cât niciuna nu arată precis numărul Macedoromânilor, ceea 
ce bine înţeles, ar fi fost cu neputinţă pentru vremurile acelea, 
totuși ele Tei au însemnătatea lor, întrucât, din timpurile cele 
mai vechi și până în a doua jumătate a sec. al XIX-lea, când 
prin şcoală s'a început acțiunea pentru trezirea Macedoro- 
mânilor la conștiința națională, scriitorii străini vorbesc de 
Macedoromâni ca despre un popor destul de numeros în Balcani, 

De fapt, o numărătoare exactă a acestor Români este greu 
de făcut chiar în vremurile noastre, cu atât mai mult în epoca 
veche. Această greutate provine din mai multe motive. Mai 
întâi, Macedoromânii reprezintă singura populatiune din Penin- 
sula Balcanică, populație care, din cauza ocupatiunii ei cu păs- 
toritul sub forma semisnomadä, n'are așezări stabile. Cei mai 
mulți dintre aceşti păstori au așezări fixe atât în timpul verii la 
munte cât si în timpul iernii la ses. Cu toate acestea, sunt unii 
din ei, ca « Färseroti» din Albania, care, iarnasvara, se găsesc 
Intro continuă peregrinare. Pe aceştia, cei mai iscusiti statisticieni 
nu-i pot număra. O altă categorie de Români călători sunt 
micii negutätori si industriasi. Aceştia sunt răspândiți aproape 
în toate centrele din Peninsula Balcanică. Prin felul ocupa- 
Gun lor, ei nu rămân pe loc decât numai câțiva ani până 
își măresc capitalul, Cum ajung la o situație materială mai 
bună, trec în centrele mai mari, unde se dedau la afaceri 
mai importante. Nici aceștia nu pot fi prinşi ușor la nu- 
mărătoare. 

Dar un alt motiv care a îngreunat si mai mult numärä- 
toarea lor a fost biserica si şcoala greacă, In calitate de 
propagatori ai culturii bizantine, Macedoromânii negustori au 
fost singurii după Greci, care au încurajat şi susținut cu banii 
lor școala și biserica greacă. Din cauza aceasta, cei mai mulţi 
din ei treceau în ochii Grecilor, si chiar ai străinilor, de Greci. 
Faptul arătat a fost exploatat de Greci, mai ales în epoca 
luptelor nationale dintre diferitele populatiuni din întreaga 
Peninsulă, din a doua jumătate a sec. al XIXalea și începutul 
sec. al XX-lea până la izbucnirea războiului balcanic (1912). 
Aceştia socotindu-i de Greci, îi treceau în numărul conatio- 
nalilor lor din Peninsulă, 

Din toate aceste motive, uşor se poate înțelege de ce nu- 
mărul lor exact nu a putut fi dat de nicio statistică străină 
sau indigenă. La aceasta se mai adaogă și greutățile materiale 
ce se opuneau pe vremea stăpânirii turcești în Peninsulă. Ex- 
pansiunea lor extraordinară pe povârnișurile munţilor dintr'o 
ţară cu un aspect muntos atât de fragmentar, ca si lipsa dru- 
murilor si nesiguranța vieţii făceau cu neputinţă cunoașterea 
exactă a numărului lor. 

Dintre statisticele vechi, una care se apropie mai mult de 
adevăr și merită să fie relevată aici, este aceea a eruditului 
scriitor grec, fost ministru plenipotențiar al Greciei la Paris 
si Berlin, Rizos Rangabe. El scria în 1856 în revista literară 
«Pandora », atunci când acțiunea pentru trezirea conștiinței 
nationale la Macedoneni nu începuse, cifrând numărul 
Aromânilor din 'Tesalia, Epir și Macedonia la mai mult de 
600.000 de suflete. Fiindcă spusele lui Rizos Rangabe sunt 
astăzi ocolite de Greci, oridecâteori vorbesc despre prezența 
elementului românesc în Peninsulă, voi reproduce aici pasa- 
jul care interesează chestiunea ce ne preocupă: « Când se 
vorbeşte astăzi la Atena despre Românce sau Valahe, se înte- 
leg întotdeauna acei meteori care apar din când în când la 
nordul Greciei și aruncă asupra frumoasei noastre țări ploaia 
de aur a câmpiilor danubiene. Și noi uităm că, chiar în Atica 
precum și în multe alte ţinuturi grecești, se găsesc alte Românce, 
a căror rasă constituie o mare parte a locuitorilor acestor tinu- 
turi și care merită din mai multe puncte de vedere atentiunea 
noastră. « Pandora » se decide astăzi să facă dreptate acestor 
Românce care locuiesc în țara noastră, Românce, care, deşi 
nu joacă polca și nu poartă veşminte parisiene, totuși nu sunt 
mai puţin consângene cu acele doamne anonime civilizate. . . 

Se zice că Românii care locuiesc astăzi în Elada, Tesalia, Epir 
şi Macedonia se ridică la 600.000. Sunt oameni corpolenti 
şi robusti, cu părul negru sau castaniu, cu fizionomia inteli- 
gentă » (XXXVII-2 55.57) 

Tot atât de interesante sunt și statisticele pe care le dau 
William Martin-Leake, J. G. von Hahn si F. Kanitz. Câtesi 
trei evaluează numărul acestor Români la jumătate de milion. 
După părerea mea, întemeiată pe cercetări și informaţii sigure, 
astăzi numărul lor din Grecia, Albania, Jugoslavia si Bulgaria 
se ridică la 300.000 până la 350.000. Din aceștia, începând 
cu anul 1925, 12.000 s'au mutat în ţară. 


In ce priveşte pe Meglenoromâni, numărul lor înainte de 
marele război era de 16.000 locuitori. După război, o bună 
parte din ei şi-au părăsit comunele din cauza persecuțiilor la 
care erau supuși din partea autorităților greceşti. 

De altfel, istoria a fost foarte vitregă cu aceşti Români. 
Izolati în ţinuturile muntoase ale Meglenului, veacuri dea- 
rândul, ei nau avut contact cu Macedoromânii. In schimb, ei 
au fost înconjurați de Slavi din toate vremurile, iar începând cu 
trei, patru sute de ani înainte, si de Turci. Cu Slavii, Megleno- 
românii au trăit în legături pașnice. Din contră, cu Turcii au 
fost întotdeauna pe picior de bătaie, mai ales că aceștia, invi- 
diosi de starea lor materială înfloritoare, au voit cu orice pret 
să-i distrugă, încercând să-şi însușească bunurile lor. In acest 
scop, Turcii din comunele vecine au încercat în mai multe 
rânduri să-i atace. Deși ei s'au apărat multă vreme cu vitejie, 
în cele din urmă, cei aşezaţi în orășelul Nânta, spre a scăpa 
odată pentru totdeauna de prigonirile 'Turcilor s'au decis să 
treacă la islamism, Trecerea în masă la islamism s'a făcut, 

după tradiţia locală, cu două veacuri înainte, în prima zi 
de Paști, pe când Românii se aflau adunaţi în biserică. 
Bandele turceşti care împresuraseră orașul și pătrunseseră în 
biserică i-au silit să aleagă între moarte și apostazie. Astfel, 
tot orașul cu episcopul în frunte au trecut la islamism. 

Și astăzi se văd urmele acestei mari nenorociri de care a 
avut parte această populațiune românească atât de pașnică și 
muncitoare. Când în 1909 am trecut dela Lugunta la Nânta, 
spre a vizita pe Românii turciti si mai ales geamia numită 
«'Tichia-mare », în care, după cum mi se spunea, s'ar fi găsit 
cărți bisericești scrise în limba română, la întoarcere, am fost 
dus în localitatea « Säm-Toader », unde a fost ucis episcopul 
care, după actul de apostazie, încercase să convertească pe 
Români la crestnism (XX 46). 

După marele război, când viața acestor Români ajunsese 
imposibilă sub Greci, cei mai multi din ei socotindu-se Turci 
din cauza religiei, s'au refugiat în Asia și în Tracia orientală. 
Dintre Megleromânii rămaşi creştini, foarte mulți au fost 
colonizați în Cadrilater, în satele de pe şoseaua dintre Turtu- 
caia şi Silistra. In vara anului 1941, cedându-se Cadrila- 
terul Bulgariei, ei au fost nevoiţi să treacă în Vechiul Regat. 

Așezările păstorilor macedoromâni se găsesc pe înălțimi de 
munte, departe de drumurile mari. Ca înfățișare, ele se arată 
impunătoare, fiindcă mai toate au pozitiuni frumoase, sunt 
situate pe lângă ape curgătoare și în apropiere de păduri seculare. 


Originea satelor româneşti. Originea acestor aşezări este 
foarte modestă. La început ele se alcătuiau din simple « călive » 
(colibe) de sub conducerea unui «celnic» (șef), grupate de 
cele mai multe ori în mai multe cătune așezate aproape unele 
de altele. Adesea aceste cătune izolate prin munţi se făceau 
numai pentru siguranța femeilor și copiilor. Și astăzi se mai 
păstrează în tradiția locală amintirea despre vechea structură 
a celor mai multe sate românești din Pind. Astfel 
comuna Perivoli se alcätuia, la început, din cinci cătune 
(Bitulti, Cärita, Bănița, Baitan, Călivili); tot aşa comuna 
Turia, din patru cătune (Codru-Mare, Căldăroasa, Scornu etc.). 
In călătoriile mele din Macedonia, am apucat să văd la tribul 
Grămustenilor resturi din aceste cătune cu colibele părăsite, 
așezate la un kilometru și mai bine departe de satul relativ 
nou cu casele zidite în piatră. 

Această stare primitivă a așezărilor româneşti se poate 
înţelege numai dacă ţinem seama de faptul că Macedoromânii, 
la început, îndeletnicindu-se cu păstoritul, au dus o viață de 
transhumanță sezonieră sau chiar semi-nomadă cu obișnuitele 
pendulări între munte și câmpie. Potrivit acestor mișcări, ei 
puteau să aleagă între așezările de munte și între cele de câmpie. 
Dacă şi le-au ales pe cele de munte, aceasta au făcut-o"din 
mai multe motive. Ca păstori, ei aveau nevoie de ţinuturi 
cât mai întinse si bogate în pășuni. In astfel de împrejurări, ei 
nu s'au putut stabili nici pe vârfuri de munte, și nici dealungul 
văilor, ci pe povârnișul munților, departe de marile artere de 
comunicaţie. La aceasta s'a mai adăogat, de sigur, și nesigu- 
ranta care amenința pe cei mai înstăriți dintre ei, oridecâteori 
bande de hoţi ieșeau în drumul mare să atace pe negustori. 
Aceste bande nu puteau ajunge până la aşezările lor. Mai întâi 
din pricina înălțimilor putin accesibile, al doilea, însă, si din 
cauza vitejiei păstorilor români, care nu se lăsau așa de ușor 
să fie atacați chiar în cuiburile lor. 

In felul acesta, aşezările lor, la început în cătune alcătuite 
numai din câteva colibe, cu timpul se transformau în sate mai 
măricele, dintre care unele, devenind centre comerciale mai 
importante, repede ajungeau orașe înfloritoare. 

Este curios că păstorii aromâni, care au creat așezări atât 
de frumoase, sunt lipsiţi de cuvintele moștenite « sat » și « că- 
tun ». In locul lor au « hoarä » si «călivă», nume împrumutate 
dela Greci. 

Despre înfățișarea satelor românești din sudul Peninsulei 
Balcanice au vorbit aproape toți scriitorii străini care i-au cu- 
noscut pe Aromâni la ei acasă. Astfel călătorul englez William 
Martin-Leake compară satele românești din Pind cu cele mai 

înfloritoare orașe din Grecia. Profesorul G. Weigand, care i-a 
vizitat mult mai târziu decât colonelul englez, referindu-se la 
spusele lui Leake, adaogă: « Leake avea în vedere probabil loca- 
litäti românești ca Siracu, Calarl'i, Metova, Vlaho-livadi, care, cu 
toată poziţia lor izolată în munţi, fac, de fapt, o extrem de 
bună impresie asupra unui străin, prin măreţia lor, prin înfă- 
tisarea lor curată si drăguță și prin construcţia solidă a caselor, 
Dacă el ar fi cunoscut Crusova, Nevesca și alte sate situate 
la nord, atunci, de sigur, uimirea lui s’ar fi schimbat în admi- 
rațiune ». Și, mai departe, Weigand continuă: « Cineva, după ce 
a văzut satele pline de mizerie ale Bulgarilor, cu colibele 
lor de lut, mici și murdare, sau cătunele grecești din Epir 
tot atât de mizerabile, sau chiar casele de piatră înspăimân- 
tător de lipsite ale Albanezilor munteni, rămâne cu atât 
mai fermecat nu numai de splendoarea poziţiei și peste tot 
de impresia generală cu care se alege, dar si de casele 
superbe si de întreaga dispoziţie plăcută din interiorul lor ». 
(Leake hatte offenbar dabei Orte wie Siraku, Kalarites, Me- 
tsovo, Vlacho-Livadhon im Auge, die trotz ihrer einsamen 
Lage im Gebirge auf den Fremden durch ihre Grösse, durch 
ihr sauber und nettes Aussehen, durch die solide Bauart der 
Häuser in der That einen äusserst giinstigen Eindruck machen. 
Hätte er Kruševo, Neveska und andere im Norden gelegene 
Dörfer gekannt, so würde sein Erstaunen in Bewunderung 
übergegangen sein. Wenn man die elenden bulgarischen Dörfer 
mit ihren kleinen, schmutzigen Lehmhütten, oder die ebenso 
armseligen griechischen Weiler in Epirus oder auch die entsetz- 
lich nüchternen Steinhäuser der Gebirgsalbanesen gesehen hat, 
so ist man bei den aromunischen Dörfern umsomehr entzückt, 
nicht nur über die durchweg prächtige Lage und den Gesamt- 

eindruck, sondern auch über die stattlichen Häuser und die 
hübsche Einrichtung derselben im Innern) (CX:66). 


Locuințele Macedoromânilor. Casele Românilor macedo- 
neni, la țară, sunt de obicei spatioase, cu mai multe încă- 
peri si adesea prevăzute cu etaj. Ele sunt toate clădite în 
piatră. Cu cât casele se găsesc la mai mare înălțime, cu atât 
pereții lor sunt mai grosi. Ferestrele nu sunt prea mari, însă 
mai toate casele, la etaj, sunt preväzute cu câte un balcon. 

Aromânii nu cunosc o bordeiul » cu toate că există la ve- 
cinii lor Albanezi, care îl folosesc la fel ca Românii din țară, 

Impărțirea interiorului casei este foarte simplă: la mijloc 
este o sală mare cu câte o fereastră în fund, iar în dreapta si 
în stânga acestei săli se găsesc câte două camere. In fundul 
sălii sau în una din camerele laterale se găseşte scara care 
duce la etaj. Intrarea în casă se face prin sală pe scări de 
piatră, care ajung până la patru, cinci trepte. 

Casele din satele macedoromâne situate pe înălțimi de 
munți, mau cerdacuri sau pridvoare deschise ca locuințele 
din comunele celorlalte neamuri, fie din pricina înălțimii ase- 
zărilor la munte, fie pentru mai multă siguranță în contra 
atacurilor de afară. 

In timpul iernii, cei care de obicei nu se mișcă din comună, 
locuiesc în încăperile de jos dacă locuința este prevăzută cu 
etaj. Vara ei ocupă si camerele dela etaj. Aceasta depinde 
după familie. Acele din ele care sunt mai numeroase, atât 
vara cât si iarna, ocupă toate camerele din întreaga clădire. 
Dintre camerele din parter de obicei este locuită sala de 
mijloc în care se află un räzboi de țesut. Camerele laterale 
servesc una pentru lemne, alta pentru tot felul de produse 


3 


www.dacoromanica.ro 


34 MACEDOROMÂNII 


de lapte, ca unt, brânză, etc., iar celelalte pentru tesäturile 
de lână si tot avutul casei. In etaj sunt camerele de dormit şi 
una sau două rezervate pentru primirea oaspeţilor. 

Când intri în casa unui Macedoromân, rămâi întradevăr 
uimit de grija ce poartă pentru întreținerea curäteniei. Odată 
introdus în camera de primire, care este mai mare si mai fru- 
mos mobilată, simţi o plăcere, admirând gustul cu care el știe 
să-şi împodobească locuințele cu țesături ieșite numai din mâna 
femeii macedoromâne. Iată în ce fel ne descrie G. Weigand 
curăţenia caselor la Macedoromâni: «In vreme ce în Mace- 
donia te poţi plânge pretutindeni de tot felul de insecte, în 
frumoasele sate de munte macedoromâne poţi fi sigur de cură- 
tenia exemplară în toate privintele. La Macedoromâni simțul 
pentru frumusețea naturii, pentru aer curat și apă rece este 
mai desvoltat decât la celelalte popoare balcanice» (CXII;;). 
Tot Weigand, vorbind într'o altă lucrare despre curăţenia si inte- 
riorul caselor la Macedoromâni, spune: « Pardoseala camerelor 
este întotdeauna bine curätitä. Covoare frumoase, broderii si 
chiar perdele împodobesc camerele lor. Despre insecte n'am 
observat nimic în satele de munte ale Macedoromânilor. (Der 
gedielte Fussboden ist immer blank gescheuert, schône Tepiche, 
Stickereien in den Ecken und selbst Vorhänge schmücken das 
Zimmer. Von Ungeziefer habe ich in den aromunischen Dörfern 
nie etwas gemerkt) (CX242). In fine, mai departe, vorbind despre 
curätenia caselor din comuna Nevesca, adaogă: « Este o curä- 
tenie cum nici nu şi-ar putea-o dori cineva mai mare» (CX;3). 
(Eine Reinlichkeit herscht, wie man sie besser nicht wiinschen 
kann). 

Această calitate a Macedoromânilor de a fi curati a fost 
relevată chiar de vecinii lor Sârbii, în lucrări care au apărut 


www.dacoromanica.ro 


AŞEZĂRILE PASTORILOR MACEDOROMÂNI 35 


numai cu câţiva ani înainte. Astfel prof. D. I. Popovici, vor- 
bind despre negustorii macedoromâni din Jugoslavia, adaogă 
« Aromânii au reputația unui popor de oameni curati. Hanu- 
rile lor erau întotdeauna mai curate decât cele bulgărești şi 
albaneze. Hainele lor sunt totdeauna curate și niciodată rupte » 
(Tsintsari vrede kao čist narod. Njihovi hanovi su uvek čistiji 
nego bugarski i arnautski) (LXXXVII:;). 

Dar păstorii nomazi care își schimbă așezările în fiecare 
vară, sau care chiar în intervalul unei singure veri își mută locu- 
intele de mai multe ori, umblând după pășuni mai abundente, 
locuesc în colibe sau în corturi. 

Mai multe colibe la un loc formează un cătun. Inainte de 
a te apropia de aceste colibe, ai impresia că te găsești în fața 
unor cuiburi de albine sau a unor ciuperci mari răsărite din 
pământ. Numai după ce ai intrat în cătun şi-ţi iese lumea 
înainte, vezi că ele sunt locuinţe omenești. Acest fel de ase- 
zări, care sunt proprii tuturor Românilor nomazi, dar mai ales 
păstorilor din Albania cunoscuţi sub numele de Färseroti, se 
găsesc răspândite pretutindeni în părţile muntoase din centrul 
şi sudul Albaniei. 

O colibă are o lungime dela cinci până la șase metri în 
diametru. Înălțimea ei socotită din vârful colibei până la pă- 
mânt abia trece peste trei metri. Insă înălțimea părţilor laterale 
este mică. De aceea, la intrare, trebue să fii atent ca să nu dai 
cu capul de părete. Colibele se fac din crengi de lemn împle- 
tite și din paie. Grosimea pereţilor nu trece peste zece sau 
cincisprezece centimetri. 

Mobilierul unei colibe este redus la strictul necesar: câteva 
toale de învelit grămădite unele peste altele, stau într'o parte 
a intrării, iar în cealaltă parte războiul de ţesut. In päretele 

din fund, la mijloc, este vatra, în care se găsesc mai multe 
vase pentru fiertul laptelui sau preparatul mâncării. O căldă- 
ruse atârnată de un cârlig fixat pe acoperișul colibei, stă în 
permanenţă suspendată deasupra vetrei. De obicei, pe jos, 
nu-i așternut nimic. Numai când vine câte un străin, în semn 
de cinste, se întinde câte o velintä, ca să se așeze. De altfel, 
păstorii ocupați aproape peste tot cu turmele, intră în colibă 
numai în vremea rea. Incolo, mănâncă, petrec, se odihnesc și 
dorm afară, ziua ca și noaptea, întinși pe iarbă verde, 

Și mai simplă este locuinţa lor în corturi. Un cort este 
făcut dintr'o țesătură de lână, amestecată cu păr de capră. 
Această țesătură are o lungime de patru până la cinci metri 
şi o lărgime de doi până la trei metri. Ea se fixează pe pământ 
cu niște tärusi de cele patru colțuri, lăsând între cele două 
laturi o distanță de doi metri. Mijlocul este ridicat și susținut 
la margine de două lemne, în aşa fel încât intrarea dintr'o 
parte şi cealaltă a cortului să aibă forma unui triunghi cu 
baza la pământ. Din cele două intrări se lasă deschisă de obi- 
cei una, cea din față. Intrarea din dos se astupä cu saci mari 
şi tot felul de toale de care au nevoie pentru drumurile lungi, 
pe care le fac. T'esätura cortului are un desen anumit aproape 
pentru fiecare sat și nu lasă să străbată ploaia prin el. 


Infätisarea păstorului macedoromân. Ca înfăţişare, păsto- 
rul macedoromân este robust, bine făcut, de talie mijlocie, 
brun la față, cu trăsături regulate, cu ochi negri și privirea 
agerä. Iată cum ni-i descrie Heuzey pe Färseroti din Acar- 
nania și Etolia: « On rencontre parmi eux des hommes d'une 
force et d'une taille étonante, avec ses larges épaules, cette 
poitrine épaisse que la sculpture prête à Hercule. Les femmes 

sont comme leurs maris fortes et travailleuses. Les fatigues et les 
privations qu’ils supportent en ont fait une race de fer » (XLIT, 4). 
Tot așa ne vorbeşte Pouqueville, care cunoscuse pe păstorii 
aromâni cu mult înainte de Heuzey: «Les Valaques nomades 
qui portent sur leurs fronts hâlés l'empreinte des saisons, sont 
généralement forts et robustes. Leurs têtes retracent les pro- 
portions romaines; et le temps qui affaiblit les types natio- 
naux, n’a pu, malgré leurs alliances, les confondre ni avec 
les Grecs, ni avec les Albanais » (LXXXVIII:6) La fel ni-i 
descrie Ami Boué în vol. II: «Les Zinzares ou Valaques du 
Pinde des montagnes de l’Aspropotamos et de celles de Colonies, 
de Geordsche etc. sont des hommes trapus et vigoureux, à 
cheveux noirs ou châtains, à figure intelligente» (oe), In fine, 
profesorul G. Weigand compară pe păstorul macedoromân cu 
un legionar roman: «Der Vergleich mit einem rômischen 
Legionsoldaten ist ganz am Platze » (CX359). 

In ce priveşte femeile, tot Weigand constată că ele sunt mai 
mult mărunte si delicate, cu fața ovală si lunguiatä, cu pieptul 
puțin desvoltat şi cu expresia feței plăcută. Dintre toate, 
Moscopolencele treceau altădată de cele mai frumoase. In 
Serbia s'au păstrat până în urmă de tot familii refugiate din 
Moscopole, ale căror fete, după Cvijié, aveau toate aceste 
calități (LXXXVIIs0). 

La Färseroti ele au obiceiul să se tatueze pe față şi la braţe. 
Nu se ştie dacă acest obicei l-au moștenit dela Traci, sau l-au 
împrumutat dela Albanezi. Cele mai multe poartă o cruce pe 
frunte, tatuată în albastru spre a se deosebi de femeile albaneze 
de religie musulmană (LXXXI,22, a»). 

In zilele de sărbătoare, păstorii români se coboară în orașele 
şi târgurile din apropiere. Fi vin cu turme de oi, cu cai şi ca- 

Gr, fncärcati cu saci plini de lână, cu unt și brânză si cu tot 
felul de ţesături de lână, pe care femeile lor le lucrează în timpul 
iernii acasă. În târgurile din Macedonia deseori am avut pri- 
lejul să văd aceste ţesături de lână care atrăgeau privirile stră- 
inilor ce le admirau. Iată în ce fel se exprimă Heuzey refe- 
rindu-se la ele: « Les femmes valaques sont surtout renom- 
mées pour leur habilité à fabriquer les étoffes de laine, qu’elle 
savent teindre ensuite de diverses couleurs, en noir, en bleu 
foncé, en rouge écarlate » (XLII,;;). 

Când pornesc la târg, mai toţi sunt însoțiți de femeile lor 
mai în vârstă. Nevestele tinere dar mai cu seamă fetele rămân 
acasă, 

Prezenţa lor dă târgurilor şi oraşelor din Peninsulă un 
aspect particular, atât prin îmbrăcămintea lor cu totul deose- 
bită de aceea a țăranilor celorlalte popoare balcanice, cât mai 
cu seamă prin înfățișarea lor degajată. Macedoromânul păstor 
sau târgovet, așa cum l-am cunoscut în întreaga Peninsulă, 
este, în comparaţie cu celelalte popoare balcanice cum sunt 
Slavii si Albanezii, mai desghetat și foarte mobil, cu mișcări dega- 
jate, spontan la vorbă si cu o bogăţie de gesturi, în care, poate, 
numai Grecul îl întrece. Când se tocmesc în piață, cei mai 
mulți vorbesc tare, căutând prin orice mijloace să convingă 
pe cumpărător (XIX 4). Femeile lor nu prea se deosebesc de 
bărbaţi. Ele sunt foarte sprintene. Numai că, la unele tulpini, 
ele sunt prea muncite, din care cauză pierd mult din frumu- 
setea lor. 


In ce privește pe Megloromâni, ca înfăţişare, sunt bine 


făcuţi, de statură mijlocie, cu coloarea fetii mai mult blond 
închisă decât brună si cu umerii obrazului mai ridicaţi, ceea 

ce îi cam deosebește de Macedoromâni. Această din urmă 
particularitate, relevată pentru întâia dată de profesorul Wei- 
gand, a făcut pe marele etnograf Const. Jireček să-i considere 
ca urmași ai unor cete de Pecenegi aduşi în ţinutul Meglenului 
de împăratul bizantin Alexios, după lupta dela Livunion la 
gurile Maritei (Hebrus). In lucrarea mea « Megleromânii » am 
încercat să arăt exagerările acestei teorii, primită si de profe- 
sorul Ovid Densușianu. Fireşte, în drumul lor spre ţinuturile 
pe care le ocupă ei astăzi în Meglen, n’au putut evita un ame- 
stec parţial cu Pecenegii, de pe urma cărora s'au şi ales cu 
tipul care îi deosebeşte putin de Macedoromâni, însă, din 
momentul ce până azi s'au păstrat ca Români, ei nu pot fi 
Pecenegi românizati. 

Ca sănătate, toți arată bine, deşi muncesc mult si între- 
ţinerea lor nu este dintre cele mai bune. La aceasta contribuie 
de sigur și clima excelentă dintr'o regiune, cum este partea 
muntoasă ocupată de Români, plină de o vegetaţie exuberantă 
şi străbătută de atâtea ape care tâsnesc din toate colțurile. 


Portul păstorului macedoromân. Imbrăcămintea păstorului 
macedoromân este foarte caracteristică. Ea n'are nimic comun, 
sau prea putin, cu portul Grecilor sau al Albanezilor. In 
schimb, ea îi deosebeşte pe Macedoromâni în mod funda- 
mental de Slavi, a căror îmbrăcăminte este greoaie. Portul 
păstorului macedoromân este simplu, elegant, fără broderii și 
de coloare peste tot neagră sau peste tot albă. 

Comparându-l cu portul celorlalte popoare balcanice, costu- 
mul păstorilor macedoromäni si chiar al acelora dintre munteni 
care nu se ocupă cu creșterea turmelor de oi, se prezintă așa 
cum se păstrează până azi, sub acea formă caracteristică şi par- 

culară, care face ca un Gran macedoromân, ori unde s'ar găsi 
el cu turmele, în munţii Pindului sau în Tomor din Albania, 
în munţii Balcani sau în Rodope, să se deosebească peste 
tot de păstorul grec, albanez sau slav. Acest port se arată relativ 
vechi, dacă ţinem seamă numai de faptul că la toate tulpinele 
de păstori macedoromâni, la cei din Pind si Tesalia, ca si la 
cei din muntele Gramos și Albania, el a rămas același. Ceva mai 
mult, el nu s'a schimbat nici la păstorii din Bulgaria și Serbia 
veche, cu toate că de două veacuri ei trăiesc printre Slavi. 
Această constatare ne dă a înţelege că moda, oricât de mult 
va fi influenţat asupra portului altor popoare, la păstorii mace- 
doromâni ea s'a izbit de același spirit de conservatism, care 
se observă în graiul şi obiceiurile lor. 

Bărbaţii poartă pe cap căciulă, pe care, sub Turci, au schim- 
bat-o cu fesul turcesc; pe trup cămașă, care cade pe genunchi 
în mai multe cute dese, iar pe picioare ismene făcute de aceeași 
pânză ca la cămașă. Peste cămașă poartă de obicei un fel de 
fermenea fără mâneci, care diferă dela o tulpină la alta, iar peste 
aceasta o tunică de lână fără mâneci, de coloare albă sau neagră, 
lungă până la genunchi, însă croită pe talie și cu mai multe 
falduri la spate care ajung până la douăzeci, numită « tipune » 
sau «sigune, sägune 8, Peste aceasta vine un fel de fermenea 
cu mâneci care sunt crăpate pe dinăuntru spre a se vedea că- 
maşa, numită «cundus », iar peste aceasta se poartă încă o haină 
«sarica», făcută din șaiac, si croită bine pe talie; ea este ceva 
mai scurtă decât « tipunea ». In zile de sărbătoare, peste toate 
acestea se poartă « maliot », care este ca « tipunea » croit pe talie, 
însă mai lung decât acesta. Alții poartă «tälägan», mai scurt 
decât «maliotu». In timpul iernii păstorul macedoromân 
poartă «tâmbare » din păr de capră. Ea este făcută pe talie 

si este prevăzută cu o glugă. La mijloc se încinge peste « tipune » 
cu un brâu. Acesta este de lână colorat în roșu sau vânăt. Multi 
îl poartă si alb, Păstorul macedoromân nu poartă pantaloni 
pe gambe, afară de un fel de jambiere «cioareti», care acoperă 
gamba dela glesne peste genunchi până pe la jumătatea coap- 
selor. Ca încălțăminte poartă ciorapi de lână si peste ciorapi, 
opinci sau ghete. 

In forma lui mai veche, portul femeilor este aproape ace- 
lași ca al bărbaţilor. In afară de coafura care diferă dela o 
regiune la alta, ele poartă cămașă, după aceea un fel de bolero 
numit « cheptar », în fine, cundus, tipune și sarică; la picioare 
îşi pun ciorapi si ghete (XXII,,). Astăzi cele mai multe se 
poartă în rochii. Plăcerea pentru podoabe sclipitoare, ca inele, 
cercei, salbe, brätare, amulete, paftale, diferă dela o regiune 
la alta. Dintre toate tulpinele de Români, femeile Färserotilor 
iubesc mai mult aceste podoabe, La acestea există, după cum 
am mai spus, şi obiceiul de a se tatua. Ele își fac tot felul 
de semne pe frunte, dar mai ales cruci. 


Härnicia la muncă a Macedoromânilor. Viaţa acestor Ro- 
mâni merită să fie cunoscută sub raportul vredniciei lor la 
muncă, Intr'adevär, cine a avut prilejul să petreacă câtva timp 
printre ei la ţară sau în oraşe, a putut vedea câtă energie sunt 
în stare să desfăşoare ei, spre a-și asigura mijloacele de exi- 
sten, Sub acest raport s'ar putea spune că, ceea ce deose- 
beste pe Macedoromäni de celelalte neamuri din Balcani, nu 
este numai limba, ci si acel dinamism extraordinar, care îi face 
să izbutească în toate întreprinderile, oricât de mari greutăți 
li s'ar pune în drumul lor. Intr'adevăr, începând dela păstorul 
cel mai umil cu viaţa veșnic pe drumuri, până la oräsanul 

ajuns la bogății fabuloase, se observă același spirit neastâm- 
părat, care îi ţine într'o continuă activitate. 

Prin muncă ei s'au impus aproape în toate ramurile de 
activitate omenească, dar mai cu seamă în comerț și meserii. 
Din cauza expansiunii lor extraordinare în Sud-Estul european, 
ca și în țările mai îndepărtate, realizările lor cele mai reușite 
în domeniul artelor, industriei și al comerțului au rămas aproape 
anonime. Astfel, ca să citez numai câteva cazuri izolate și mai 
noi, cine dintre noi, Românii, a cunoscut marile întreprinderi 
comerciale din Hamburg şi Dresda ale familiei Soside din 
comuna românească Nevesca? Sau cine a auzit de directorul 
Monopolului Tutunurilor din Suedia, Nico, macedoromân ori- 
ginar din aceeaşi comună, care, numai cu șapte, opt ani îna- 
inte a murit ca multimilionar în coroane suedeze, lăsând în 
urma lui ca succesor pe un alt tânăr macedoromân, Oldi, fost 
elev al meu la Școala Comercială din Salonic, care în prezent 
se găsește la Stokholm? Din simplu impiegat cu leafă mică 
la Direcţia Monopolurilor 'Tutunurilor din capitala noastră, 
Nico se băgase în întreprinderile Soside din Hamburg, de 
unde apoi a ajuns directorul Monopolului 'Tutunurilor din 
Stokholm. Chiar aici în ţară, dar mai ales în Capitală, sunt 
nenumărate întreprinderile Românilor macedoneni. 

Sub acest raport se poate spune că Macedoromânii, cu cât 
sunt mai putin numeroşi în Peninsula Balcanică, cu atât mai 
mult se impun prin inteligența, îndemânăticia şi vrednicia lor. 

Din vechea lor organizaţie de trib, care ar putea fi de origine 
traco-ilirä, Macedoromânii au moștenit acel spirit de solida- 
ritate care, din orice întreprindere, au reușit să facă o socie- 
tate de cooperatie ideală. Această cooperatie s'a arătat, după 
cum vom vedea, mai întâi, în domeniul preocupărilor pasto- 

rale, dupä aceea a trecut la celelalte ramuri de activitate, dar 
mai cu seamă în întreprinderile comerciale. 

Dacă ne referim la felul cum este organizată munca la pă- 
storii macedoromâni între bărbaţi și femei, creşterea turmelor 
de oi si transportul mărfurilor cu chervanele sunt lăsate pe 
seama bărbaţilor, iar prelucratul lânei în tot felul de țesături 
în seama femeii. 

Am trăit veri întregi printre ei, mai ales în satele din ținutul 
Veria, în apropierea Salonicului, si mă văd foarte încurcat, 
când este vorba să mă pronunt din care parte hărnicia lor la 
muncă este mai mare. Deși bărbaţii, dela vârsta de zece ani, 
se găsesc veșnic pe drumuri, ocupați cu turmele, chervanele 
şi micul comerț, femeile, la rândul lor, nu se lasă mai prejos 
decât ei cu întreținerea familiei, dar mai ales cu pregătirea 
a tot soiul de ţesături de lână, pe care le desfac periodic în 
târgurile anuale din diferitele centre ale Peninsulei. 

Amploarea pe care a căpătat-o la ei cu timpul păstoritul 
a făcut ca afacerile lor să reclame de cu vreme şi mâna de lucru 
a femeii. Macedoromänii dela ţară se însoară de obicei, cum 
se însoară toată lumea pentru continuarea familiei, nu mai 
putin însă si pentru faptul ca să aibă în treburile lor de acasă 
un tovarăș în plus la muncă. Munca femeii este grea la toate 
popoarele primitive. La păstorii macedoromâni ea se prezintă 
și mai grea. La aceştia femeia se ocupă cu întreţinerea casei, 
dar mai ales cu confectionatul tesäturilor de lână cu care bär- 
batii au făcut încă din timpurile cele mai vechi comerţ în 
orient. Intretinerea casei la acești Români care locuesc la 
mari înălțimi muntoase nu este atât de uşoară. De aceea la ei 
aproape fiecare locuință reprezintă o uzină. Mai întâi, în ce 
priveşte grija casei, femeia macedoromână dela ţară nu cumpără 


www.dacoromanica.ro 


44 MACEDOROMÂNII 


de afară decât ceea ce nu-și poate procura la ea acasă. Incolo, 
ea duce grâul la moară, aduce lemne din pădure, prepară pâi- 
nea, aduce apă dela fântână, spală, ţese, croieste, coase ves- 
minte pentru toți din casă, în fine, îngrijește de tot ceea ce 
trebue pentru întreținerea unei familii numeroase, căci mai toți 
acești Români sunt foarte prolifici (XCIT:). Iată cum se exprimă, 
în privinţa aceasta, arheologul francez, Heuzey: «Les femmes 
sont comme leurs maris fortes et travailleuses. Il faut les voir 
revenir de la fontaine, le dos plié sur un charge de linge humide, 
coiffées du bassin de métal où elles ont fait la lessive, portant 
encore pendu à leur épaule un baril plein d’eau, et, de leurs 
mains, pour ne pas perdre le temps, filant leur quenouillée. 
Nous traversions un campement, le lendemain d’un mariage; 
la nouvelle épouse était déjà au travail. Assise en plein air, 
devant son métier, comme pour faire montrer son ardeur à 
l'ouvrage, elle tissait sans relâche, encore revêtue de ses habits 
de noce » (XLIL,;,). Iar scriitorul englez William Martin-Leake, 
care a vizitat pe păstorii macedoromâni cu câteva decenii înainte 
de Heuzey, vorbind despre vrednicia femeii aromâne, adaogă 
că ele, cultivând grădinile de pe lângă case și putinul teren 
arabil, torc în același timp cu furca: « The gardens and the 
small quantity of arable land which surrounds these towns, 
are chiefly cultivated by the women, who reap the: harvest 
as well as perform all the household work and spin». 
Dacă femeile sunt, în ce privește hărnicia la muncă, așa 
cum le-au văzut aproape toți călătorii străini, care au avut pri- 
lejul să le cunoască la ele acasă, bărbaţii nu se lasă mai pe jos 
decât ele. Este drept că în timpul iernii, cei mai în vârstă dintre 
ei o duc mai uşor, întru cât lucrările cu adăpostul si întreți- 
nerea turmelor la ses este încredințată generațiilor mai tinere. 

Insă peste tot ei sunt foarte muncitori, si, la anumite împre- 
jurări, nu cunosc odihna. Un caz care mi s'a întâmplat să-l 
văd în timpul marelui război, în armata franceză din Penin- 
sula Balcanică, în care fusesem înrolat, ilustrează de minune 
energia pe care sunt capabili s'o desfășoare aceşti Români, 
când este vorba să se folosească de o împrejurare care n'are 
să se mai repete. La debarcarea trupelor franceze în Salonic, 
lipsind mijloacele de locomotiune pentru transportul provi- 
ziilor pe front, în interiorul Macedoniei, chervanagii macedo- 
români au fost chemaţi să facă aceste transporturi în inter- 
valul de 48 de ore, din port până la front şi înapoi, fără popas 
pentru odihnă. Ofițerii francezi, mirafi de această grabă pusă 
în efectuarea transporturilor, au întrebat pe șeful chervana- 
giilor să le spună când dorm oamenii în vremea transporturilor. 
Acesta, uimit de întrebare, le-a răspuns: «în drum, ei dorm 
pe picior, iar de culcat, se culcă adesea la două, trei zile odată, 
când se schimbă oamenii si catârii ». 

In orele de odihnă, când se găsesc acasă strânşi împrejurul 
vetrei, ei vorbesc numai de afaceri. De aceea copiii lor, băieţi 
sau fete, se familiarizează încă din cea mai fragedă vârstă cu 
treburile părinţilor. De fapt, ei nici nu pot trăi altfel. Lipsiti 
de sprijinul autorităților locale, care caută mai mult să le 
aducă încurcături în treburile lor decât să-i ajute, ei se văd 
nevoiţi să se ajute prin propriile lor mijloace. De aceea, 
oriunde s'ar găsi, acasă sau în ţări străine, ei apar foarte 
oteliti si destul de prevăzători, ca să nu-şi pericliteze avutul 
în afacerile lor. 

Oprindu-mă aici, repet că existența Macedoromânilor în 
conglomeratul balcanic, nu se datoreşte, cum s'ar crede, numai 
limbii, ci şi hărniciei lor la muncă. Sub acest raport ei se deo- 

sebesc de Românii din ţară, dar mai ales de țăranul român 
care muncește mai putin. 

Prin muncă, ca mijloc oferit de natură şi organizaţia socială, 
Macedoromânii, oriunde s'au găsit, în fundul Balcanului sau 
în capitalele Europei occidentale, au reușit să-și creeze, sub 
raportul moral și material, toate acele virtuți sociale, care au 
făcut din ei elita societăţii în care au trăit. 


Viaţa în ţări străine. Vorbind de muncă, sunt dator să 
spun câteva cuvinte şi de felul cum ei își agonisesc hrana 
în țările străine, pe unde se duc să muncească și să strângă 
averi. 

Macedoromânii, cu toate că sunt buni negustori şi foarte 
abili meșteșugari, de cele mai multe ori nu-şi pot asigura exi- 
stenta din ceea ce câștigă la ei acasă. Cauza acestei insuficiențe 
de lucru trebuie căutată în izolarea lor în munţi. Așezările lor 
pe pozitiuni muntoase erau foarte bune, pentru vremurile 
când ei se îndeletniceau exclusiv cu păstoritul și chervanele. 
După ce însă cea mai mare parte din ei au trecut dela starea 
de păstori la aceea de negustori și meseriaşi, satele lor, oricât 
de mari ar fi, astfel cum sunt bunăoară Vlahoclisura Hru- 
pistea, Nevesca, Crusova, Gopes, Molovistea, etc., toate situate 
pe înălțimi de munți si departe de arterele principale, nu le 
puteau da de lucru atât cât să le fi asigurat minimum de câștig 
pentru întreținerea familiilor lor. Pe vremuri ca și acum, statele 
în care trăiau nu le puteau veni în ajutor. În anii din urmă, 
după informatiunile sigure ce mi s'au dat, guvernul jugoslav, 
în urma dorintii M. S. Reginei care se interesa și de existența 
Aromânilor, a creat în Crusova de lângă Bitolia, o mare fabrică 
de tutun, spre a da de lucru locuitorilor munteni. Dar acesta 


www.dacoromanica.ro 


ASEZARILE PASTORILOR MACEDOROMANI 47 


este un caz izolat şi insuficient pentru toți Românii dintr'un 
orăşel. In astfel de condițiuni, viața lor în patrie era foarte 
grea. Într'adevăr, dacă Slavii din Peninsulă, țărani sau orășeni, 
situați întotdeauna cu așezările la şes, aveau pământuri pe care 
le munceau, dând de lucru și celor lipsiţi, din contră, Românii 
noștri, care se lăsaseră de păstorit, însă își păstrau așezările 
pe înălțimi de munţi, nu dispuneau decât de case cu mici 
livezi din apropierea lor, bune pentru pășunatul unui număr 
de capre si oi abia suficient pentru întreținerea copiilor, nu 
însă ca să trăiască si să se înstărească o întreagă familie. In 
astfel de împrejurări, fireşte, ei nu puteau rămânea pe loc, ci 
cei mai multi plecau spre a-și agonisi viața aiurea. 

In calitate de negustori și meseriași, ei își încercau norocul, 
mai întâi, în orașele mai mari din Macedonia. Însă cei mai 
multi plecau în țări străine. Pornirea de a se duce în țări 
îndepărtate era pentru Aromânii negustori sau meseriași 
ceea ce transhumanta era pentru Aromânii păstori. Există si 
astăzi comune în care aproape toți bărbaţii sunt plecați la 
lucru în străinătate. 

La început ei plecau de nevoie. Mai târziu se duceau şi 
din pasiune, ca să câștige cât mai mult. Cei mai indräzneti 
întreprinzători în ţări străine erau Românii din Vlahoclisura. 

De aceea părinţii erau obișnuiți cu înstrăinarea copiilor. Ei 
nu așteptau decât să împlinească 16 până la 18 ani spre a-i 
trimite în lume, la lucru, ca să câștige. Carte învățau la școală 
sau acasă, cât să ştie să scrie și să ţină socoteli. Părinţii care 
aveau rude în ţări străine, își trimeteau fiii la rudele lor. Dacă 
nu aveau, îi trimeteau la vreun prieten de-ai lor. In cazul când 
lipseau şi aceștia, atunci la prietenii prietenilor lor. În orice 
caz, ei găseau pe câte cineva căruia să-i încredințeze copiii. 

Rar cine pleca Toto țară străină, unde nu găsea câte un 
cunoscut. În privința aceasta, ei procedau ca Grecii sau Ar- 
menii. Negustorii aromâni, având nevoie de oameni de încre- 
dere, lucrau, cum lucrează și azi, cu rudele, iar, în lipsa ace- 
stora, cu prietenii lor. 

Dar în țări străine nu se duceau numai tinerii, ci și oameni 
mai în vârstă, care începuseră o afacere acasă şi nu le mergea 
bine. De asemenea erau logodnici si chiar oameni abia în- 
suraţi, care plecau tineri si se întorceau acasă bătrâni. 

Această înstrăinare nu prea îi indispunea, pentrucă ei erau 
obişnuiţi de acasă cu noua viață ce-i aştepta. Nici grija trans- 
portului sau pericolele drumului lung și obositor pe care îl 
făceau nu-i preocupa, deoarece ei plecau cu chervanele care 
veneau și porneau periodic, aducând în comune parale si veşti 
cu câte un ziar ascuns în desagi, la sosire, si ducând tot felul 
de amaneturi și scrisori la plecare. 

Călătoria cu chervanele era pentru drumeţii macedoromâni 
de atunci tot atât de plăcută ca suirea oilor la munte, în felul 
cum se face la păstorii semi-nomazi. In afară de aceasta, ei 
toți, împreună cu negustorii si meseriașii ce-i însoțeau, se 
găseau în drum între ai lor. Nu erau Români numai cher- 
vanagiii care îi transportau dar și proprietarii hanurilor, pe 
drum, pe unde poposeau. Un drum cu chervanele în Jugo- 
slavia, Ungaria, Austria, Egipt, etc., pe unde călătoreau mai des, 
ţinea dela zece până la cincisprezece zile. Hanurile celor mai 
multe drumuri erau ocupate aproape exclusiv de Aromâni. «Pe 
şoseaua principală dela Smederevo până la Constantinopol — 
ne spune un scriitor sârb —nu exista un singur han sau o 
singură cârciumă, în care hangiul să nu fie aromân. In 1764, 
la Zemlin, erau opt hanuri comerciale si pe toate le țineau ei >, 

Odată ajunși în țări străine, ei treceau prin mari greutăţi, 
mai întâi până învățau limba, după aceea până îşi înfiripau 
o afacere. Totuşi, muncitori și economi, după aceea plini de 
duhul inițiativei cum erau, nimic nu-i putea descuraja, fiindcă 
răzbeau în orice se apucau. Astfel ei stăteau muncind din greu 
ani de zile în străinătate, fără să se înapoieze acasă, decât numai 
atunci când reușeau să-și înjghebeze o sumă, cu care sau se 
lansau în marele comerț, sau se înapoiau ca să-și poată înfiripa 
o afacere în ţara de unde porneau. 

Dar multi din ei, după ce câstigau parale bune, dădeau 
comerțului ce făceau o extensiune atât de mare, încât rămâ- 
neau pentru totdeauna în țările în care se găseau. In cazul 
acesta, dacă erau insurati nu-și luau familiile numaidecât. Ei 
rămâneau acolo câte douăzeci până la treizeci de ani și poate 
mai mult, multumindu-se să vină acasă odată la trei patru ani. 
Ei nu rămâneau acasă și pentru faptul că, în calitate de străini, 
aveau anumite avantaje, scăpau de serviciul militar, pe care 
nu-l făceau nici la Turci. Numai la urmă de tot, când aproape 
toți bărbaţii dintr'o familie erau plecaţi și numai femeile sin- 
gure rămâneau acasă, se decideau să se mute cu familie cu 
tot în ţările în care trăiau. 

In astfel de împrejurări ei se puteau păstra mai departe, 
dacă în localitatea în care aveau afaceri exista o colonie româ- 
nească mai numeroasă. În caz contrariu, după două sau cel 
mult trei generaţii, ei se înstrăinau. 

Fapt este că, înainte de a se pierde între străini în mijlocul 
cărora trăiau, ei încercau toate mijloacele de conservare: se 
încuscreau între ei, evitau pe cât cu putinţă alianțele străine, 
căsătorindu-se cu femei din locurile lor de naștere: « Conser- 
vatori şi prevăzători — spune același scriitor sârb — ei se cäsä- 

toreau de obicei între ei si de multe ori îşi aduceau din 
locurile lor soţii, care le cunoşteau gusturile, obiceiurile, felul 
de muncă, moravurile şi mentalitatea; ceea ce era foarte greu 
de găsit la sârboaicele noastre, care, după părerea lor, aveau 
păreri opuse în toate aceste chestiuni». 


Viaţa în familie la Macedoromâni. La toate tulpinele ro- 
mânești, așezate în ţinuturi izolate sau în regiuni amestecate, 
viața se desfășoară după aceleaşi norme, care constituie trăsă- 
tura caracteristică a Românilor macedoneni. In familie dom- 
neste viața patriarhală, cu moravuri pătrunse de cea mai 
severă moralitate. 

Părintele este mai mare peste toți. Respectul si supunerea 
faţă de părinţi este cum nici nu se poate închipui mai mare. 
In afară de aceasta, toți muncesc din cea mai fragedă vârstă 
până la adânci bătrânețe. Sub acest raport, ceea ce deose- 
beste pe un Macedoromân, Gran sau orășan, de un Grec, 
Albanez sau Bulgar, este acea energie proprie, care, oriunde 
şi în orice împrejurări s'ar găsi el, îl face capabil să-și croiască 
mai repede un drum în viaţă, cu o ascensiune în domeniul 
economico-social și cultural, puţin obişnuită la celelalte po- 
poare balcanice, 

De obicei, băieţii se însoară între 20 şi 26 de ani, iar fetele 
cel mai târziu până la 20 de ani. Am cunoscut însă tulpini, 
cum sunt Grămustenii, care îşi însoară băieții dela 14—15 ani 
şi-şi mărită fetele ceva mai măricele, dela 17—21, spre a putea 
fi bune de lucru în casa socrilor. Viaţa sexuală este foarte 
severă, mai ales la păstori. La aceștia adulterul și divorțul sunt 
noțiuni necunoscute. In orașe, viața lor legată de tradiţii 
milenare este tot atât de severă, cu toate că bărbații, fiind 

adesea plecaţi în străinătate după afaceri, femeile rămân ani 
dearândul în așteptarea lor acasă. 

Profesorul sârb I. D. Popovici, vorbind despre femeia 
macedoromână, adaogă: o Soppron laudă femeile aromâne ca 
pe nişte desävârsite gospodine, femei și mame, care ţineau 
mult la orânduiala casei și onoarea familiei » (LXXXVIIs4-35). 

N. Iorga, care, în 1927, a apucat să-i vadă la ei acasă, într'un 
singur oraș din Jugoslavia, Scopie, în impresiile sale de călă- 
torie, ne spune: «În casele lor e ordine, multämire, respect 
pentru tradiţii. Fete mari aduc dulcetile pe tavă. Intorsi dela 
şcoala sârbească, copiii vorbesc graiul strămoșilor lor. Eşti 
mișcat până la lacrimi de credința acelora cari, legați de alt 
Stat, sunt afară de sfera influentii noastre. Să nu ni uităm 
de dânșii» (XLIXs2). 

Băieţii, după ce se însoară, nu se despart de părinţi, ci stau 
laolaltă, cât timp trăiesc bătrânii, chiar atunci când ei sunt 
foarte numeroși. De altfel, Românii macedoneni, păstori sau 
negustori, sunt, cum spuneam, foarte prolifici. Intr'o călătorie 
pe care am făcut-o în satul Doliani de lângă Salonic, am dat, 
în casa unui tânăr păstor care se însurase abia de șase ani, 
peste cinci copii de vârsta dela unul până la cinci ani. Intro 
altă comună, Livădzi, din ţinutul Meglen, am fost găzduit la 
un păstor bătrân, care avea cinci fii însurati, dintre care primii 
doi aveau câte șapte copii, iar ceilalți mai putin. Toti trăiau 
sub același acoperiş (XX:3). 

Intre băieți si fete, cei dintâi sunt preferați și mai mena- 
jati. Nevestele tinere trebuie să asculte de bărbați, dar mai cu 
deosebire de soacră şi socru. Acesta, când se desteaptä dimi- 
neafa, este destul să facă putin sgomot sau, în cazul cel mai 
imperativ, să tuseascä, pentru ca, în lipsa soacrei, nora mai 

mică să sară numaidecât, spre a veni să-l întrebe de ce are 
trebuintä. De asemenea ele nu îndrăznesc, ani dearândul 
după märitis, să numească dinaintea socrilor pe soții lor pe 
nume, când se găsesc la masă sau aiurea. Oridecâteori vine 
vorba despre ei, nevestele lor se mulțumesc să spună «el» 
sau «dânsul», însă în niciun caz pe nume. 

Raporturile între rude sunt strânse printr'o iubire reciprocă 
si mai cu seamă prin respectul ce se arată celor mai bătrâni. 
Vizitele între rude se fac duminicile, după biserică și în zilele 
de sărbătoare. In drum lumea se salută cu « bună dzua », «bună 
seara » «noapte bună» (niciodată «bună noapte» ). In călă- 
torie: « oară bună și cale mbar » (vreme bună si drum fericit, 
cu noroc). Pentru mulțumire Macedoromânii nau un cuvânt 
propriu. In timpul din urmă, multi întrebuințează un termen 
grecesc, care este însă nou de tot si nu-i răspândit pretu- 
tindeni. Acest sentiment ei îl exprimă printr'o dorință care 
variază după împrejurări. De cele mai multe ori ei mulțumesc 
prin: «să-ni bănedzi » (să trăieşti), « Dumnidză s-ți da sână- 
tate» (Dumnezeu să-ți dea sânătate), etc. 

Injurăturile de lucrurile sfinte lipsesc cu desăvârşire. Faptul 
acesta este foarte caracteristic pentru Macedoromânii care 
trăiesc în mijlocul Grecilor. Niciun popor în lume nu înjură 
de cele sfinte, ca Grecii. 

De asemenea ei păstrează în grai din fondul latin moște- 
nit cuvântul umânitate sau, prin metateză, umindtate, care 
reproduce sunet cu sunet cuvântul latin HUMANITATEM, 
acuzativul lui HUMANITAS. Istoricul acestui cuvânt, care 
derivă dela HUMANUS «omenesc», iar acesta din urmă dela 
HOMO «om», ne arată că în latineşte HUMANITAS se 
întrebuința spre a traduce forma greacă pvhoavOprozia, care, la 

rândul ei, exprima tot ceea ce se poate spune despre o fiintä 
omenească desăvârșită sub raportul culturii si mai cu seamă 
sub acela al sentimentelor de omenie şi urbanitate. Faptul 
că acest rar cuvânt cu o semnificaţie atât de înaltă s'a păstrat 
din latinește numai în limba română, atunci când în toate 
celelalte limbi romanice s'a pierdut, fiindcă fr. humanité, ital. 
umanita, etc., sunt simple neologisme, arată că, oricare vor fi 
fost vicisitudinile prin care au trecut în cursul evoluţiei lor 
istorice, Românii si, în speță, Macedoromânii, n'au uitat, totuși, 
noțiunea acestor sentimente umanitare, care reprezintă valorile 
morale cele mai rare. 


Alimentatia la Macedoromâni. Vorbind despre regimul 
alimentar la păstorii macedoromâni, dela început se poate 
spune că, în ce privește mâncarea și băutura, ei sunt oameni 
cumpätati. Aceasta nu o afirm spre a lăuda însușirile lor, cât 
spre a arăta că, în viaţa lor de familie, un deosebit rol îl joacă 
sobrietatea și economia. 

Ei trăiesc foarte cumpătat: mănâncă cât trebuie și beau 
foarte putin. Pouqueville, care a stat multă vreme printre ei, 
spune: «Ils sont maîtres de leurs corps, l’économie, principe 
de richesse et l’activité les soutiennent dans l’espérance d'un 
meilleur avenir». La fel se exprimă si J. G. von Hahn, care 
a cunoscut mai mult pe Românii din Albania si din Epir: 
« Românii din Pind locuiesc de altfel în sate frumoase si, cu 
felul lor de viață sobră și harnică, se bucură de o mare 
bunăstare» (Die Pinduswlachen leben übrigens in schönen 
fleckenähnlichen Dôrfern und erfreuen sich bei ihrer nüch- 
ternen und arbeitsamen Lebensweise grossen Wohl- 
standes », .F, Kanitz, care călătorea cam în aceeași vreme în 

Peninsula Balcanică, făcea aceeaşi constatare: « Cunoscut ca om 
silitor, judicios şi sobru, Aromânul este pretutindeni căutat 
şi, cu felul lui de viață excesiv de economă, el câştigă de obicei 
mult mai mult decât cer nevoile membrilor săi din familie 
care au rămas acasă ». (Als fleissig, verständig, nüchtern 
bekannt, ist der Zinzare überall gesucht und bei seiner überaus 
sparsamen Lebensweise erwirbt er gewöhnlich weit mehr als 
die Bedürfnisse seiner daheimgebliebenen Angehörigen er- 
heischen) (LVI:34). 

In ce priveşte băutura, păstorii macedoromâni nu cunosc 
cârciuma. Aşa ceva nu existä în satele lor. Träind pe înălțimi 
de munţi, unde nu creşte vita de vie, ei mau prilejul să cu- 
noascä mai des gustul vinului si al rachiului. Cu toate acestea, 
În anumite ocaziuni beau si ei, cu măsură, atât vin cât si rachiu. 
Weigand, care i-a vizitat în douä rânduri si le-a cunoscut felul 
de viață, spune: «Cu elogiu trebue relevat faptul că sobrie- 
tatea la Macedoromâni este extraordinar de mare. Există 
obiceiul la păstorii români ca tinerii până la însurătoare să nu 
bea alcool. Meseriașul bea, ce-i dreptul, câte un păhărel de 
rachiu, însă om beat abia se poate vedea între ei». (Rühmend 
muss hervorgehoben werden, dass die Niichternheit bei den 
Aromunen aussergewôhnlich gross ist. Es ist bei den Hirten- 
wlachen Sitte, dass die Jugend bis zu ihrer Verheiratung über- 
haupt keinen Alkool trinkt; der Handwerker trinkt zwar gerne 
ein Gläschen Raki, aber einen Betrunkenen sieht man kaum 
unter ihnen) (CSL), Poate că acestei însuşiri de a se stăpâni 
la mâncare şi băutură se datoresc cazurile de longevitate, puţin 
obişnuite la celelalte popoare balcanice. In privinţa aceasta, același 
profesor sârb citat mai sus, vorbind despre Macedoromânii 
negustori din Jugoslavia, relevează faptul că ei ajungeau la 

adânci bătrâneţe: « Oameni care au trăit până la 7o—8o de 
ani, se pot cita între cazurile de bătrânețe obișnuită. La Vârșeț, 
în aceeași zi au murit Constantin Deru de 108 ani și soția lui 
Maria de 94», (LXXXVIIs6). 

Trecând la regimul alimentar în sine, din câte am putut 
constata în satele pe care le-am vizitat, el se caracterizează 
printr'o uşoară subnutritie. Lumea dela ţară și, în bună 
parte, cea dela orașe nu se hrănește îndeajuns. 

Faţă de interesul pe care Macedoromänii îl arată pentru 
afaceri, hrana sau viaţa de petreceri în chefuri ocupă un loc 
secundar. Nu mi s'a întâmplat să văd pe cineva dintre ei care, 
după ce a câştigat într'o afacere mai mult decât s'ar fi așteptat, 
să facă sau măcar să se gândească la un chef. Mulţi dintre 
cei sbatiliti în ţară, care cunosc acest obicei şi, poate, unii 
îl şi practică, nu l-au adus de acasă, ci de împrumut. Ten- 
dinta lor exagerată de a nu cheltui banii degeaba, de cele mai 
multe ori îi lipsește de aceste bucurii. 

Dar subalimentatia populației românești rurale nu constituie 
un fenomen care se observă numai la ei. El se arată, cu ușoară 
variaţie, și la celelalte popoare balcanice. Ceva mai mult, întru- 
cât este legat de alimentația primitivă, acest fenomen apare 
si la alte multe popoare din lume. Referindu-mă la cele 
din sudul Peninsulei Balcanice, dintre toți țăranii albanezi, 
mahomedanii se hrănesc mai prost. Aceştia nu prea muncesc 
si suferă mai mult din cauza lenii. După ei vine ţăranul grec, 
care este foarte activ, însă trăiește în ținuturi sărăcăcioase. La 
o întrebare a mea, pe care am făcut-o într'o călătorie în Grecia 
unui țăran grec din apropierea ținutului Halkis, fiind de față 
şi un medic român care mă însoțea, rugându-l să-mi spună 
câte zile poate răbda nemâncat, el mi-a răspuns: «chiar o 

săptămână întreagă ». Slavii care se ocupă cu agricultura, ar 
putea trăi mai bine. După informaţiile mele însă, standardul 
lor de viață nu este mai ridicat decât acela al celorlalte na- 
tionalitäti. 

In ce priveste nutrimentul, pâinea constituie alimentul 
de bazä. Ea este preparatä deobicei din fäinä. De multe ori, 
însă, se face si pâine de secară, iar Fârserotii obişnuiesc pâine 
de mălai. Obiceiul panificatiei, având ca bază porumbul, pe care 
Macedoromânii îl numesc «misur», după Miîssîr, numele 
turcesc pentru «Egipt», de unde a fost adus în Turcia, Făr- 
serotii l-au învăţat dela Albanezi. Păstorii români din celelalte 
ţinuturi nu cunosc acest sistem, după cum nu cunosc nici ali- 
mentatia cu mămăligă. Este drept că cuvântul (mumulig) 
există în vocabularul lor. Lipseste numai obiectul, în forma 
preparatului la Dacoromâni, după cum, pe de altă parte, lip- 
seşte cuvântul mălai, pe care ei îl redau prin expresia 4 fä- 
rinä de misur» (făină de porumb). 

In vremurile vechi păstorii aromâni au trebuit să aibă atât 
cuvântul «mămăligă», împreună cu alimentul cât și mălaiul 
împreună cu cuvântul. Intr'adevăr, sub raportul etimologic, 
cuvântul mămăligă, după cum am încercat să arăt în altă 
parte (Dacoromania VII, 153), vine dintro formă mai veche 
mamă, pe care Aromânii îl păstrează până azi mai mult în 
limba copiilor cu înțelesul «fiertură de făină, sau orice mân- 
care făinoasă ce să dă ca hrană pruncilor». Cu acest sens el 
vine direct din lat. MAMMA, întrebuințat în limba copiilor 
cu înţelesul german «Brust, Zitze», din care apoi s'a desvoltat 
acela de «nutriment fäinos pentru copii». Formaţiuni de 
acestea, ca mamma, din domeniul limbajului copilăresc 
însemnau Chiar în indoeuropeana, după cum a observat filo- 

logul Leon Spitzer (Dacoromania VIII, 131), nu numai «mân- 
care pentru copii» dar chiar ființa care le procura această 
mâncare: mama. Si, ca si mămăligă, derivat din mamă 
şisuf.-ligă (lafelcu săpăligă din sapă și suf. -ligă), 
tot astfel m ă lai, etimologic, reprezintă un derivat dela acelaşi 
mamă «fiertură de făină» cu atributul laie, adică!) 
*mamă laie, pronunțat mămălaie, cu înțelesul « mân- 
care din făină de coloare mai închisă» cum era pe atunci 
meiul, planta alimentară de căpetenie. Din acest *mämälaie, 
am obținut mai târziu prescurtat, *mălaie (ca mamă-ta pre- 
scurtat în mă-ta), iar din mălaie, care era simţit ca plural, 
s'a reconstruit un singular mălai, forma actuală. 

Faptul că dintre aceste două cuvinte: mămăligă și 
mălai, numai ultimul s'a generalizat sub forma scurtă, nu 
trebuie să ne surprindă prea mult. Există în Țară astăzi ținuturi, 
unde și primul se întrebuințează sub forma prescurtată: se 
zice măligă pentu mămăligă, la fel ca mălai 
pentru *mămălai(XCI). Inovaţiile în limbă merg încet. Unele 
din ele, cum e mălai pentru mămălai, s'au generalizat. 
Altele, cum e măligă pentru mămăliga, nu. Adevărul 
este că şi unul şi altul au existat la Românii de pe cele două 
maluri ale Dunării, ambele derivând din aceeași tulpină latină 
MAMMA. Dacă mălai s'a pierdut din graiul păstorilor 
aromâni, aceasta se explică din cauza schimbării conditiunilor 
de viață, schimbare ce a urmat imediat după părăsirea tinu- 
turilor din nordul Peninsulei Balcanice. 

In afară de pâine, păstorii aromâni întrebuințează ca hrană 
şi turtă, din făină nedospită, coaptă în cenușă sau în test, 
după aceea bucuvală, pâine cu brânză färämitatä şi prăjită 
în unt; păpară, totun fel de bucuvală, însă cu bucăţelele 

de pâine mai mari și cu mai mult unt. Este mâncarea ce se 
prepară mai mult la stână. In fine tumaciu, acelaşi cu 
tocmagi (= täietei) din Moldova, si tarapas, același cu 
mumulic, despre care am vorbit. Dintre paste ei au plätintä 
(plăcintă), lăptucă, ce se prepară la zile mari, pitu- 
roañe (fel de plăcintă cu mai multe foi) derivat dela petură 
«foaie de plăcintă » și, în fine, pita, o formă, probabil, 
prescurtată din pituroañe, cu înțelesul de plăcintă în genere, 
nu «pâne» ca la Dacoromâni. 

Dintre mâncări, vine în primul rând laptele cu derivatele 
lui, care constituie, ca la 'Traci, principalele alimente de între- 
tinere, despre care am vorbit mai pe larg în lucrarea mea 
o Românii Nomazi ». După aceea legumele uscate: fasole, linte, 
etc., si, la urmă de tot, carnea, care se întrebuințează rar la 
păstorii semi-nomazi, şi, mai des, la păstorii cu aşezări stabile. 

In oraşe bucătăria este orientală și identică aproape la toate 
popoarele balcanice. In forma ei obișnuită în viaţa din toate 
zilele, ea nu se deosebește prea mult de cea din ţară. Se obiș- 
nuesc mâncăruri cu sos preparate cu carne de miel, de ber- 
bece, de oaie, mai puţin de vită şi, rar, de porc. Lipsesc 
ciorbele picante de borș şi de zeamă de varză. 

Nomenclatura culinară la orașe, este împrumutată mai mult 
din terminologia turcească. Astfel începând cu ciorbă, iahnie 
(= tocană), chiofte (= chiftea), sarme (sarmale), ciomlec (un 
fel de mâncare de carne de vită), (sis)-chebape (== frigäruie), 
pilafe (== pilaf), etc., toate sunt cuvinte din vocabularul culinar 
turcesc. 

Mâncarea pe zi este de trei ori: dimineața, cei mai multi 
multumindu-se cu o cafea turcească, la prânz si la cină. Păstorii 
obişnuiesc să guste şi după prânz. Masa de căpetenie în oraşe 

este la cină. Cei mai multi fiind ocupați cu treburile de peste zi, 
n'au timp să vină la prânz acasă. 

La Românii dela ţară, când se întâmplă să fie invitați la 
masă, femeile casei, de obicei, nu stau la masă. Ele servesc 
şi, numai după ce au isprăvit cu servitul, se aşează într'o altă 
cameră la masă și mănâncă. După masă vin şi ele să stea de 
vorbă cu oaspeţii şi ceilalți membri ai familiei. Obiceiul acesta 
l-am observat în Albania, într'o familie chiar din Corita, unde 
fusesem invitat la masă. 


Sentimentul religios la Macedoromâni: sărbători, pelerinaj 
la mănăstiri şi la locurile sfinte (hagilâc). La despărțirea lor 
de Dacoromâni, Macedoromânii, pornind spre sud, singura lor 
moștenire pe care și-au dus-o acasă, în noua lor patrie, a fost, 
în afară de păstorit, limba şi legea străbună. Ca limbă, 
strămoșii lor traci învätaserä latineşte încă pe vremea când 
se aflau aproape de Dunăre. Tot atunci ei vor fi ascultat, pro- 
babil, predicile misionarilor romani pentru convertirea Geto- 
Dacilor la creştinism, asistând la succesele fericitului Nicetas 
de Remesiana, care, pe vremea aceea — suntem pe la sfârşitul 
secolului al IV-lea — predica cuvântul lui Christos în cele 
două Moesii, patria străveche a Românilor macedoneni. Deşi 
păstori de meserie, dela început ei au fost zelosi creştini. Aceasta 
rezultă din bogata terminologie religioasă de origine latină, 
care se găseşte şi la Dacoromâni. 

Astăzi sentimentul religios este mult mai adânc la Românii 
orăşeni și păstorii sedentari, decât la aceia care duc viața 
semi-nomadă. Aceștia, obişnuiţi să petreacă veşnic în munți, 
rare ori au prilejul să se roage în biserică. De aceea, de cele mai 
multe ori, religia lor se reduce la forme exterioare, anume să-și 

facă semnul crucii când sunt loviți de mari dureri sau impre- 
sionati de întâmplări supranaturale, să ţină sărbătorile de peste 
an, de asemenea posturile, crezând în eficacitatea acestora 
pentru lucruri bune ca și pentru lucruri rele, să aprindă lumânări 
la icoane, când se întâmplă să se ducă uneori la biserică, în 
fine, să cheme popa la botez, cununie, etc. 

In orașe si chiar la țară, acolo unde Românii au locuinţe 
stabile, din contră, viaţa religioasă apare mult mai desvoltată. 
In zilele de sărbători bisericile sunt pline de credincioşi. La 
începutul postului mare, toată lumea merge la biserică spre a 
primi sfânta a cuminicătură » (grijanie). Spovedania se obis- 
nuieşte mai mult la oamenii în vârstă. Tinerii nu se supun 
acestei practici. De altfel nici nu li se cere așa ceva. 

Dintre sfinţi se bucură la ei de un deosebit cult: « Sum- 
chetru p (Sf. Petru), « Sumedru» (Sf. Dumitru), 4 Stămăria » 
(Sf. Maria, adormirea Maicii Domnului), « Aghiu Constandin p 
(Sf. Constantin), 4 Simnicoară» (Sf. Nicolae), păstrat sub 
această formă numai în nume locale, azi se zice « Aghiu Nicola p. 
Dintre ceilalți sfinți minori avem: a Aghiu Naum p (Sf. Naum), 
« Aghiu Athanas p (Sf. Atanasie), etc. 

Aromĝnii din Macedonia, mai cu seamă acei care trăiesc în 
apropierea Slavilor, au obiceiul să sărbătorească patronul fa- 
miliei, care întotdeauna este unul dintre sfinții majori, ca Sf. 
Dumitru, Sf. Nicolae etc. La această sărbătoare ei invită la 
cină pe toate rudele, petrecând până noaptea târziu. Românii 
din Pind nu cunosc acest obicei, ceea ce probează că el con- 
stituie un împrumut după « Slava p Sârbilor. 

In Macedonia existența bisericilor românești nu se datorește 
numai dărniciei ctitorilor care au lăsat câte ceva pentru între- 
ţinerea lor, dar şi grijei pe care enoriașij o au pentry ele. Fiecare 

este dator, după moarte, să lase ceva din avere bisericii. Acei 
care făceau bisericilor danii mari, cereau să fie înmormântați 
în ele sau în apropierea lor. Dacă întâmplător cineva n'a avut 
grija să facă un dar oricât de mic bisericii, atunci rudele au 
grija să achite suma ce-i revine, după gradul lui de avere. 

Anumite sărbători de peste an la Macedoromânii păstori 
au ieşit de cele mai multe ori din cadrul strict bisericesc, spre 
a marca anumite date fixe din cursul întreprinderilor omenești 
de peste an. Astfel, sărbătoarea « Sumchetru » (29 Iunie) repre- 
zintă la cei mai multi dintre păstori data până când se vinde 
cu toptanul, la negustorii fabricanți de brânzeturi, tot laptele 
oilor de peste vară. « Stămăria » (15 August) reprezintă data con- 
sacratä nuntilor. Acestea nu se fac în orice sărbătoare de peste 
an ca la populatiunile sedentare. In fine, tot așa « Sumedru » 
(26 Oct.), data coboririi turmelor dela munte. 

In afară de biserici, Macedoromânii vizitează foarte mult 
mânăstirile, care, de obicei se află departe de orașe și sunt 
zidite pe înălțimi de munte. In vremurile mai vechi, rar existau 
Români care, în ziua hramului, să nu se ducă la aceste mânăstiri. 
Drumul până la ele se făcea cu chervanele. Pelerinajul la mână- 
stiri era și un prilej de întâlnire al Românilor din mai multe 
localități. Călătoria şi petrecerea la mânăstiri dura câte două, 
trei zile. La plecare, fiecare dăruia mănăstirii câte o sumă pentru 
întreţinere si ajutor. 

Dar în vremurile mai vechi unii din ei obișnuiau să se ducă, 
odată în viață, la locurile sfinte. Acest pelerinaj la Ierusalim, 
moștenit dela Turci, după obiceiul lor de a se duce să se închine 
la Meca, era odată foarte răspândit. Ei se simțeau îndemnați 
la acest pelerinaj atât de dragostea și ardoarea de a vizita locurile 
unde s'a născut, a pătimit şi a murit Mântuitorul lumii, cât şi 

de putina vanitate de a-si adäoga la numele lor de botez titlul 
« Hagi » care rămânea moștenire la toți urmaşii din familie: 
Hagi-Dimitri, Hagi-Pavlu, Hagi-Chiriti, Hagi-Bira, etc. 

Acest îndemn de a se duce la locurile sfinte este relevat 
chiar pentru Aromânii negustori așezați în orașele sârbesti: 
« Aromânii se duceau foarte des la Ierusalim, la hagilâc şi de 
aceea foarte des îi întâlnim purtând porecla de «hagiu», 
(LXXXVIL;;). 

Drumul la Ierusalim nu era atât de scurt ca acela la mână- 
stiri. De aceea, pentru acest lung pelerinaj se făceau pregătiri 
cu săptămânile înainte. In tot intervalul acesta se pregăteau hai- 
nele, asternuturile si chiar mâncarea pentru un drum lung, 
care ţinea peste o lună. Plecarea se făcea, pe cât cu putinţă, 
mai multi laolaltă. Iar ziua plecării se ţinea în taină, din pricina 
banditilor de pe drum. Timpul de peste an când plecau era 
în totdeauna același. Ei porneau înainte sau la începutul postului 
mare, pentru ca în ziua învierii să fie la Ierusalim. Spre a putea 
avea titlul de « Hagi», în prima zi de Paști ei trebuia să fie 
acolo, asistând la slujba bisericii în noaptea învierii, când își 
aprindeau lumânarea din lumina care ieșea din sfântul mor- 
mânt. Unii aprindeau mai multe lumânări, spre a le putea 
duce stinse cu sine acasă, ca amintire la rude și prieteni. 

La plecare spre locurile sfinte, despărțirea era foarte dra- 
matică. Plângeau cei ce se duceau și plângeau și cei ce rămâ- 
neau acasă. Drumul spre « hagilâc » era atât de lung și însoțit 
de atâtea primejdii, încât nu arare ori se întâmpla ca unii din 
ei să nu se mai întoarcă acasă. In schimb, cu atât mai veselă 
era revederea. La înapoiere, toți veneau încärcati de daruri: 
iconiţe, cruciulite, mătânii, inele şi câte alte minunätii aduse 
dela locurile sfinte, pe care le împărțeau la rude si prieteni. 

Sosirea lor în oraș era un mare eveniment. Rudele cu prietenii 
ieseau afară de oraş cu preotul în frunte spre întâmpinarea lor. 
După sosire, oridecâteori ieşeau în oraș, lumea se uita la ei ca la 
niște sfinţi. Luni dearândul se vorbea în localitate de minunile 
pe care noii «Hagii» le povesteau despre tot ceea ce văzuseră 
în Ierusalim și în celelalte localităţi legate de viaţa Mântuitorului. 


Denominatia la Macedoromâni. Vorbind despre sărbătorile 
la Macedoromâni, voi spune un cuvânt si despre denominatia 
lor. Ea este foarte caracteristică la fiecare popor. In privinţa 
aceasta, este destul să ne aducem aminte de deosebirea ce 
există între denominatia greacă și între cea latină. Aici, 
fireşte, nu va fi vorba despre originea numelor personale la 
Macedoromâni. Voi încerca să arăt, pe scurt, anumite tipuri 
dintre cele mai obișnuite de formaţiune antroponomastică, 
servindu-mă pentru aceasta de marele număr de negustori 
aromâni, de listele de prenumeranti si de colecția de nume, 
publicată de Ioan Caragiani (XXIII-2). Din această scurtă ex- 
punere se va vedea, în primul rând, care sunt asemănările şi 
divergentele ce există între felul de denominatie macedoromână 
şi între aceea întrebuințată la Dacoromâni; în al doilea, felul 
particular cum se formează numele de familie, care la Aromâni 
sunt mult mai expresive decât la Dacoromâni. 

Nu se știe care au fost numele personale la strămoșii Româ- 
nilor până la definitiva despărțire a Aromânilor. Probabil că 
până prin secolul al VII-lea şi al VIII-lea ei vor fi păstrat pe 
alocuri multe nume trace în felul acelora care au ajuns până 
la noi în inscripții. Fapt este că după această epocă, dar, mai 
cu seamă, după coborîrea Aromânilor în sudul Peninsulei 
Balcanice, Românii din nordul Dunării au adoptat multe nume 

slave, după cum Macedoromânii multe nume grecești. Inainte 
de aceasta, și unii si alții au avut acelaşi substrat de nume 
hagiografice, din antroponomastica creștină din care s'au păstrat 
aproape aceleași resturi: Astfel, la Macedoromâni întâlnim 
Nicăruş, obișnuit la nord ca nume de familie, derivat 
din Nicoară și suf. -uș, iar la Dacoromâni Nicoară, păstrat 
simplu. Tot așa Mărie păstrat în Stămărie, exact ca la 
Dacoromâni. In fine, *Medru în compusul Sumedru 
pentru Sfântul Dumitru. 

In denominatia macedoromână avem, de obicei, numele de 
botez (prenumele) și numele de familie (numele). 

Orice individ poartă un singur nume. Acesta era de altfel 
şi principiul de denominatie indoeuropeană. După introducerea 
creștinismului și practica botezului, numele era de natură 
hagiograficä. El reprezenta de cele mai multe ori numele sfân- 
tului care era mai aproape de ziua în care se nästea pruncul. 
Acest obicei a rămas în vigoare la unii încă până azi. Astfel 
avem nume: Adami si Dami, Cota, Doni, Guşu, Hristu, Tani, 
Nachi, Mihu si Miha, Mitru şi Mitra, Tanasi, Tasi, etc. Alături 
avem altele care ies din sfera numelor hagiografice: Bitea, Fotu, 
Leca, Leciu, Liacu, Lioliu, Miciu, Mulia, Puliu. La femei: Bie, 
Ca, Dafa, Docä, Dumnică, Epă, Fie, Haidă, Ică, Lia, Lie, 
Lita, Lita, Puică, etc. 

Numele 'Tuliu, întrebuințat des în denominatia Românilor 
din Pind, nu este de origine latină. El este același cu Tulia (Tulia 
Mochea 101, Tulia Lupu), Toli (Toli Cârjali 103, Toli Ciomo), 
iar acesta prescurtat din Apostoli. 

Incepând cu veacul al XIX-lea, s’au introdus la Greci foarte 
multe nume din antroponomastica veche grecească, la fel după 
cum la noi, prin curentul latinist, s’au adoptat nume romane, 

Aceste nume grecești, în bună parte, au trecut mai târziu şi la 
Macedoromâni. Astfel, astăzi avem: Achile, Alcipiade, Demo- 
stene, Pericle, Socrate, etc. 

Pentru formarea numelui de familie la Macedoromâni, în 
trecut au existat două posibilități: 

I. Se adăoga la numele de botez numele tatălui sau al mamei. 
1. Numele tatălui: Costi al Manduca (Constantin al lui Manduca) 
Tasi al Nicola, Mitu al Bob, Tica alu Tatani, Nasi al Hristu, 
Zisi al Busacu (la Caragiani 99: Zisi Albusacu, ceea ce este 
greşit, fiindcă avem Busu, Buşa, etc.). Numele tatălui putea să 
fie şi un simplu epitet. 2. Numele mamei: Spiru ali Pulicä, Ciusa 
ali Lene, Mandi ali Dimoanñe (din care mai târziu, când forma- 
tiunile dela nume de persoană cu sufixul motional -oańe au 
dispărut ne mai simțindu-se un derivat dela Dima, a rămas 
simplu Dimoañe, redat grafic Dimonie, nume de familie în 
Ohrida dela care avem « Codicele Dimonie »), Tica ale Lene, 
Opa ale Itä, Teglu ale Gule, Tolu ale Ciacia, etc. (XCIL; 8). 
Astăzi această posibilitate, care există și la Dacoromâni, se 
găseşte în proces de dispariţie. 

II, Se adaugă la numele de botez un epitet (poreclă sau cali- 
ficativ) care, în cele mai dese cazuri, a devenit nume de familie. 
Din acest al doilea fel de denominatie s'a creat un sistem, care 
stă la baza aproape a tuturor numelor de familie la Macedo- 
români. Acest epitet poate reprezenta un nume de animal, un 
adjectiv, un substantiv, nume de localitate, nume de ocupaţie, 
etc. Derivate în -escu, ca la Dacoromâni în felul lui Constan- 
tinescu, Georgescu, Popescu, etc. nu există. In cele ce urmează 
voi înşira câteva exemple, spre a se vedea felul de formaţiune: 

I. Nume de animale: Anastasi si F. Căpriciu (dim. dela 
capră, 117), Popa Dimitri Cucoti (cocoș, 286), Cusiu L/epore 

(iepure, Moscopole, 258), Zisi Leporiciu (Moscopole, 233), 
Tulia Lupu (100), Sterghiu Pescu (224), Spiru Busu Pârciu 
(tap neîntors, 196), Familia Porcu (224), Costa Purecu (purece, 
101), Dimitri Tapu (185), Nicola Tiroñi (Gr, 116), Nicola 
Ursu (102), Gheorghi Vulpe (Moscopole 259), Vulpi (ib. 223), 
Antoni Zagari (tc. câne de vânătoare 45) etc. 

2. Adjective: Lioliu Albu (220), Iamandi Barda (albanez 
«alb », 189), Nasi Barda (43), Ghiti Bardalexi (din barda «alb» 
şi Alexi, ib.), astăzi Badralexi ca nume de familie în Pind și 
Veria, Adami Biala (sl. «alb» 237), Andoni Bälosu (183), Iani 
Bardzu (alb. «alb» 221), Mihu Belciu (sl. «alb» 99, cf. 214), 
Const. Belu (sl. alb, 285, 288), Mitri Bercu (189, cf. 288), Alexi 
Bitârnu (bătrân, 221), A. Budala (tc. prost 221), Gusu Cornuti şi 
Nicola Cornutu (184, 195), Maru Chipinosu (ciupitul, 221), Iani 
Ciungu (221), Mitru Ermu (gr. pustiu), Nicola Lapidatu (147), 
Zisi Lapidatu (100), Adam Liuta (sl. iute, aspru 238), Tanasi 
Psohiu (gr. mort 286), Nicu Șcurtu (alb. «scurt»), Mitru Spânu 
(196), Familia Sugaru (239), Fraţii Surdu (239), Teodor Su- 
mulai (brun 253), Spira 'Topali (tc. «schiop») 286), Iani Urîtu 
(102), etc. 

3. Substantive: Costachi Naum Balaura (Moscopole, de mai 
multe ori, 251), Teodor Baltă (251), Mandi Bardaca (dela alb. 
bardh «alb» sau dela tc. bardak «urcior» 183), Zisu Besica 
(221), Marcu Boiaru (288), Nicu Bruma (276), Tanasi Busea, 
Lambru Bușu (pumn, 221), Costi Buză (205), Iani Călivă 
(colibă 214, cf. 146), Lialia Cämeasea (146), Hristu Capistera 
(183), Spiru Cap-mare (Moscopole, 252), Hristu Cârje (22), 
Costa Carpuzi (tc. harpuz 103), Ianula Catran (209), Iani Catuna 
(214), Ș. Căşiricu (baciu 218), Mitru Ciocan (195), D. Coada 
(252), Tanasi Cuvată (strachină de lemn, 214), Vangheli Darda 

(alb. «pară» 40), N. Dală (zară, 40), N. Domazeti (bg. «ginere 
în casă» 149. H. Filigiani (tc. ceascä 100), Zisu Ghiză (jintitä, 
222), Gh. Malami (gr. aur, 47). I. Mustaca (42), I. Muldzirusu 
(derivat dela mulgere, 252). C. Paltari (spate 223), Z. Parpodi 
(ciorap 224), I. Poalä (228), G. Partali (sdrentäros 277), N. 
Sâmbur (45), Gh. Sugaru (45), D. Secară (185), F. 'Țupată 
(secure 259), etc. 

4. Ocupaţia: Zisi Berbecaru (46), Nicola Cäsaru (183), Vreta 
Cheptenaru (Moscopole, 252), Dasu Drăștilaru (piuaru, 184), 
Simu Pistolaru (43), Musiu Raftu (gr. croitor 224), Tanasi Picu- 
riciu (Picurăriciu «păstoraș» 289), Tasi Samargiu (260), etc. 

5. "Țara sau localitatea de unde vine sau, fiind vorba de 
ţări şi oraşe străine, unde a făcut comerţ: Gheorghi Breaza, 
Iani Halici, Gheorghi Magiari, Hristu Maga (223), Guli 
Tirana (200), Doni Elbasan, Dimitri I. Resnali (tc. din Resna, 
150), Costi Stamboli, Iani Stambolgi, etc. Aci inträ si derivatele 
cu sufixe, Gheorghi Aveliotu (Avdela, 99), Mitru Cernesiatu 
(Cernesi, 146), Joga Samarniotu (Samarena), Toma Denis- 
chiotu (Deniscu), Tanasi Färserotu (149), Costi Bituleanu, 
Nasi Parlepcianu, Joga Crusuveanu, etc. 

6. Nume de popoare: Sotir Arbinesu (Albanez 220), Zisi 
Vlahu (214), Taciu Vurgari (Bulgaru, 148), Dumcea Gogä, ori- 
ginar din Şipsca. Aci Gogă are înțelesul de Aromân (poreclă). 

In afară de aceste formațiuni, mai există o serie de nume de 
familie compuse cu prefixe care, la origine, au fost adjective: 

cara- (tc. kara « negru » fig. puternic, viteaz, grozav, înspăi- 
mântător, tare) întrebuințat des. El corespunde gr. uavpo « ne- 
gru» Mavpo Kooras etc. la fel ca în numele turcești Kara- 
Ahmed, etc. şi există la toate popoarele balcanice. Se pare 


A 


că acest kara este, în această funcțiune, o traducere a gre- 


bg 

cescului uœupo (cf. Mavpofayo încă din sec. al XII-lea sub 
forma Morovlachi, când nu veniseră Turcii în Europa), iar 
ultimul după un tip turcesc si mai vechi. Nu este exclus ca 
fiecare formă să aibă o evoluție independentă; Cara-Costa 
(183), Cara-Dima (221), Cara-Nica, Cara-Simu, etc. 

deli- (tc. nebun, sălbatec, fig. viteaz) foarte des la Greci 
(cf. si în rom. Deliu) dela care l-au luat Aromânii, unde este 
foarte rar întrebuințat: Deli-lani (184), Deli-Mihu (ib.), Deli- 
Nuşi, etc. Pentru toate celelalte prefixe agru-, bala-, condo-, 
cutu-, hagi-, papa- etc. să se vadă lucrarea mea «Aromânii», 


PP: 523—524. 


Starea socială la Macedoromâni. Din cauza lipsei de izvoare, 
nu avem date sigure despre starea socială la Macedoromâni, 
pentru vremurile mai vechi. 

Din punctul de vedere religios, ei aveau o situație inferioară 
față de Greci şi Slavi. Lipsiti de biserică națională, Mace- 
doromânii erau afiliati la biserica greacă. Această dependență 
a românismului de elenism constituia, dela începutul existenței 
lor în Peninsulă, o permanentă cauză de inferioritate. Ei nu 
puteau și nu încercau nici în veacurile mai apropiate de noi 
să introducă limba română în locul celei greceşti, care era 
limba sfântă a Orientului. 

Din punctul de vedere social, exista încă din timpurile 
vechi o deosebire între Românii munteni si între cei dela 
oraşe. 

Primii se bucurau de mai multă libertate decât ultimii. 
Viaţa lor petrecută veșnic în munţi i-a făcut să se simtă mai 
liberi decât Românii din celelalte ținuturi. Această situaţie a 
păstorilor români, la dreptul vorbind, nu le aparținea numai 

lor, ci și celorlalte popoare balcanice care aveau așezările în munţi, 
ca Albanezii și chiar unora dintre Greci si Slavi. In privința 
aceasta Const Jireček, cel mai bun cunoscător al etnografiei 
balcanice vechi, spune: «In Bulgaria și în imperiul bizantin, 
în afară de iobagi, se găseau și oameni liberi, mai cu seamă pe 
înălțimile Balcanului și Rodope si peste tot pe munții nestră- 
bătuţi, pe unde Românii și Albanezii trăiau în vechea libertate » 
(LIV,24 403). In orașe, după venirea Turcilor în Europa, puținii 
Românii care se aflau erau a raiale » ca toţi ceilalți supuși creştini. 
Păstorii munteni, din contră, își păstrau mai multă libertate 
în relaţiile lor cu stăpânirea, prin organizaţiile proprii pe care 
le aveau din vremea dominaţiei bizantine. 

Forma primitivă a vieţii sociale la aceşti păstori macedo- 
români pleca dela organizaţia lor particulară, care avea la bază 
tribul. 

In vremea primelor invaziuni ale Turcilor în Balcani, 
popoarele creştine au avut foarte mult de suferit din partea lor. 
Numai mai târziu, Turcii au început să fie ceva mai omenoși, 
evitând vărsările de sânge și căutând să încurajeze pe acei dintre 
creştini care meritau încrederea lor. In felul acesta, cu timpul, 
sate, orașe, și chiar districte au început să se bucure de o auto- 
nomie administrativă: « On rencontre dans toute la peninsule 
balkanique pendant la première époque de la domination turque 
bon nombre d'autonomies administratives, données aux villages, 
villes, districts et même provinces ». Astfel de autonomii existau 
în Peloponez « Quant à la Morée (Péloponnèse) il faut parti- 
culièrement relever existence d'une autonomie administrative 
et communale très large. Villages, bourgs et villes avaient leurs 
conseils d'anciens (demogerontes) qui étaient très jaloux de leur 
indépendance et tenaient beaucoup à leurs décisions ». Autori- 

tatea locală trebuia să execute decisiunile acestor « sfaturi de 
bătrâni ». In caz de neexecutare, ei se plângeau guvernatorului 
ținutului care de obicei era un pasä, și imediat primeau satisfacție 
(VIII, 88-18). La Albanezii munteni din nordul Albaniei, auto- 
rităţile turceşti mau intervenit în treburile lor de administraţie 
internă până în jumătatea a doua a sec. al XIX-lea. Cele mai 
multe tulpini din această parte a Albaniei se conduceau de nişte 
legi cuprinse în codicele « Kanuni i Lek Dukaÿinit», care, între 
altele, regulau și litigiile cu caracter criminal. Abia în 1856 
guvernul turc a instituit pentru întâia dată o judecătorie 
în Scutari pentru aplanarea neînțelegerilor dintre tulpini 
(LXX 371.325). De astfel de privilegii trebuie să se fi bucurat 
pe alocuri si Slavii din sudul Peninsulei Balcanice. 

La Românii munteni, lucrurile s'au petrecut la fel. Mai 
întâi, în ce priveşte proprietatea, ei posedau munții cu livezile 
şi locurile de pășunat. Fiecare proprietar de casă avea partea 
cuvenită din munte. Dacă se ocupa cu păstoritul, muntele îi 
servea pentru pășunatul turmelor. Dacă avea altă meserie, el 
primea venitul muntelui în bani. Legăturile dintre comunitatea 
românească si autoritatea Statului era foarte simplă. Acesta 
încasa impozitele fie prin primarul satului, dacă acesta era 
locuit numai de Români, fie de un delegat al notabilitätilor, 
după ce acest impozit era împărțit, potrivit situatiunii mate- 
riale a fiecărui Român. 

Intre satele pur românești existau unele care erau complet 
autonome. Ele se numeau, după Pouqueville, care apucase 
în parte să cunoască aceste stări de lucruri, « Kefalohorion » 
şi erau guvernate de un şef de trib cu ajutorul unui sfat de 
bătrâni numit «aușatet » (derivat din op «bătrân», lat. AVUS): 
« Gouvernes dans leurs bourgs et villages, par un conseil de 

sagesse composé de vieillards ils vivaient sous des lois aussi 
simples que les moeurs patriarchales dont elles étaient l’ex- 
pression ». Acest sfat avea atributii judecätoresti, pe temeiul 
dreptului consuetudinar, care rezolva toate neînțelegerile dintre 
săteni. Altele aveau, în afară de această autonomie, organizații 
speciale, prevăzute cu drepturi şi privilegii, anume: imunităţi 
judiciare şi fiscale, şi șefi aproape complet independenți. 

Una din aceste organizaţii era « celnicatul », care däinuieste 
încă până azi. Din felul cum se păstrează această instituție la 
păstorii munteni, rezultă că la început Românii trăiau în triburi, 
fiecare alcătuit din mai multe familii, care constituia o « fălcare ». 
O așezare de păstori era constituită dintrun trib cu şeful ei 
în frunte : Forma politică a acestei aşezări se întemeia pe orga- 
nizatia patriarchală a tribului. Originea cuvântului « fălcare » 
este latineascä si reprezintă un derivat dela FALX, -CEM 
4 secere », însemnând, la început, porţiunea de pământ în forma 
unei falce, pe care se afla o așezare omenească, probabil, spre a 
fi mai ușor apărată de atacurile de afară. In lucrarea mea « Ro- 
mânii Nomazi» (166), în care vorbesc mai pe larg de rostul ` 
unei 4 fălcari » am arătat că derivate locale din lat. FALX se 
găsesc răspândite și în toponomastica din Italia. 

In fruntea unei fălcări se afla şeful tribului, care, cu un 
cuvânt împrumutat din limba slavă, se numea celnic «frun- 
taş» (dela čelo «frunte »). Inainte, «celnicul» era singura auto- 
ritate care hotăra în toate chestiunile ce priveau buna 
gospodărie a comunei, precum mai ales păstrarea linistei 
printre membrii unei «fălcări». Prin urmare avea si auto- 
ritate judiciară. De asemenea 4 celnicul » era acela care apăra 
siguranța fălcărilor. Puterile lui treceau şi în domeniul militar. 
Pe temeiul acestor nepretuite servicii ce le aducea o fălcă- 

rilor», altă dată dreptul «celnicului» era ereditar. Un «cel- 
nic» se simțea moștenitor al unei pozitiuni speciale în mij- 
locul unei «fălcări», pozitiune creată nu numai prin averea 
lui, care câteodată întrecea jumătate din averea unei « fălcări », 
dar si prin dreptul de moştenire în familie. Arheologul fran- 
cez Heuzey vorbind despre rolul celnicului la Macedoromâni, 
adaogă: « Personnage tout pacifique il prétend cependant tenir 
ses droits d'ancâtres guerriers, qu’ils ont acquis, le sabre en 
main uè tò ornaði». 

La celelalte popoare balcanice, a celnicatul» a existat mai 
întâi la Slavi, dela care l-au împrumutat Românii, apoi la 
Bizantini. La Sârbi, în sec. al XIV-lea si al XV-lea, «celnicul» 
apare ca un mare demnitar la curte si funcțiunea ce ocupa cores- 
pundea aceleia a unui «comes palatinus ». Astfel în sec. al XIV-lea, 
Vukasin, este numit «fiu al celnicului Margnava» (Sohn des 
čelnik Margnava) (LIII,). La Bulgari se pare că n'a existat, 
fiindcă definiția pe care o dă Gerov în dicționarul său «căpetenie 
la păstori » (glavatar na ovčari) reprezintă înțelesul românesc. La 
Greci roéAvxoc şi rotheyuas «vornehmer reicher Herr» este, 
după Fr. Miklosich, aromânesc. La Bizantini, roéhvitoc, după 
Kekaumenos, despre care vom vorbi în alt capitol, avea 
înțelesul de orpariy6c «voevod». Era, prin urmare, cu atributie 
militară. Arheologul francez Heuzey, ocupându-se cu vechimea 
şi însemnătatea «celnicului» la Macedoromâni, spune că în 
greceste el este tradus prin skouteris. Apoi adaogä: 
«Zimovrepi; dans la langue des Byzantins, était le nom que 
portait un officier du palais, Ecuyer; il est probable que ce 
titre, multiplié, comme tant d’autres, par les derniers princes 
qui se disputèrent les débris de l’Empire, fut donné dès 
cette époque à quelques chefs Valaques» (XLIL,;s). 

Fără a şti când si dacă acest titlu a fost dat şefilor români 
din Pind, interesant este să constatăm faptul că, plecând dela 
înțelesul pe care « celnicul » l-a avut, după cum am văzut, la 
Sârbi, şi l-avea si la Bizantini, trebue să fi existat o vreme 
când același înțeles îl avea şi la Români, mai ales că, după 
relatările lui Kekavmenos despre răscoala Românilor din Pind 
si Tesalia (1066), şefii acestora, anume «celnicii», erau aceia 
care conduceau poporul la luptă. In orice caz, înțelesul pastoral 
la Aromâni trebue să fie si el vechi, dacă ţinem seama de faptul 
că, cu acest sens, apare foarte de vreme în orașele dalmatine. 
Astfel, în insula Curzola, el se întâlneşte, sub forma: « pastores 
seu celnicos» încă în 1214. Tot așa în Spalato și în Trace 
(1402) (XXXV al, 

Se pare că sub Turci vechiul înțeles, dar mai ales atribuţiile 
lui, au trecut asupra «cäpitanilor», ajutați de «armatoli » care 
formau jandarmeria ținutului. După tradiția populară, ei şi-au 
păstrat vechile libertăţi si privilegii acordate de împărații 
turci. De altfel, aceasta era una din normele sistemului 
de guvernare al Turcilor, de a nu se amesteca în organizația 
internă a unui ţinut, atunci când căpeteniile lui recunoșteau 
autoritatea statului (XLVIII,3). In felul acesta se explică în- 
chinarea Românilor munteni Sultanei Valide, mamei Sulta- 
nului domnitor. «Par suite de leur bonheur, les Valaques 
se trouvèrent places sous la protection des sultanes Validé 
ou mères, au trésor desquelles ils versaient une légère rede- 
vance annuelle qui était plutôt un hommage de vasselage 
qu'un tribut de servitude. A ce prix, ils furent exempts du 
mélange des Turcs; et comme pays d'état, restés chargés de 
répartir les impôts, ils ne connurent ni exacteurs, ni agents de 


l'autorité » (LXXXVIII, 5 al, 

'Tot în felul acesta se explică şi privilegiile speciale, pe care 
le-au primit dela Turci unele centre ale păstorilor macedoromâni. 
Intre acestea se găsește și orășelul pur românesc din Pind, 
Aminciu. Deși intră în istorie în 1380, desvoltarea lui începe 
abia în 1659, când, pe temeiul unor firmane dela îm- 
pärätie, care se găsesc si astăzi în arhivele primăriei din Amin- 
ciu, a primit din partea vizirului de atunci o serie de 
privilegii de ordin politic, economic, religios și chiar judiciar, 
care asigurau satului, alcătuit pe vremea aceea din două 
cătune formate din colibe, toată autonomia. Aceste firmane 
se reînnoiau la fiecare succesiune la tronul imperial. Ele se 
acordau pentru anumite fapte de vitejie sau de altă natură în 
interes personal sau al imperiului. In arhivele primăriei din 
Aminciu se păstrează un poem închinat celnicului Steriu Floca, 
căruia tradiţia îi atribuie obținerea privilegiilor pentru orășelul 
Aminciu. Pe vremuri, el găzduise pe un mare Vizir căzut în 
disgratia Sultanului, având grija să nu fie descoperit şi tra- 
tându-l cu toate onorurile ce i se cuveneau. Mai târziu, când 
Vizirul şi-a căpătat libertatea, după ce a obţinut vechea dem- 
nitate, şi-a adus aminte de celnicul român, pe care La invitat 
la Constantinopol, unde i-a acordat mai multe privilegii pentru 
comuna Aminciu, întărite prin firmane (IVaas). 


In ce priveşte starea socială la oraşe, ea nu prea este cunoscută 
sub forma ei mai veche. Se pare că aceesta nu se deosebea prea 
mult de ceea ce s'a păstrat până înainte de războiul balcanic, 
când s'a pus capăt stăpânirii turcești în Peninsulă. 

In centrele mai mari, Românii, negustori sau meseriași, 
trăiau în « esnafuri » (bresle). In afară de aceste esnafuri, existau 
pe lângă fiecare biserică « eforii ». Ele erau conduse de consilii, 

alcătuite din fruntașii comunităților. Sarcina acestor eforii 
pentru gospodăria internă a Românilor nu era ușoară. Ele se 
ocupau cu clădirea și întreținerea bisericilor şi a scoalelor, dacă 
existau. Primeau legate și depuneri de bani. In vremurile mai 
vechi, când nu existau bănci, acei dintre negustorii aromâni 
care lăsau sume în bani pentru rudele minore, le încredințau 
eforiilor. Sunt interesante în privința aceasta puținele informaţii 
ce avem despre felul cum s'a procedat atunci când s'au strâns 
fondurile necesare la ridicarea unui nou local pentru « Noua 
Academie » din Moscopole: Patriarhul Ioasaf al Ohridei, Român 
originar din Moscopole, a convocat pe cetățenii din oraș într'o 
şedinţă, la care, în afară de mitropolitul Castoriei şi al Mosco- 
polei cu egumenii mânăstirilor, au participat: căpeteniile orașului, 
negustorii si « esnafurile » (breslele) meseriașilor. Toți au subscris 
sume până la 312.000 aspri. In timpurile mai apropiate de noi, 
eforiile se îngrijeau si de întreţinerea spitalelor (XCVIII,,). 


Superstiţii, credințe şi obiceiuri. Din cauza obisnuintei lor 
cu natura, Macedoromânii sunt mai putin superstitiosi decât 
celelalte popoare balcanice. In viața lor superstitioasä un mare 
rol îl joacă zânele, pe care ei le numesc « musatele » (frumoasele), 
«albele, lutitele» (strălucitele). « Vampirul», care este atât de 
răspândit la Slavi, este foarte putin cunoscut la ei. In schimb, 
în basmele populare « musata-loclui » (frumoasa pământului) 
este tot atâta de răspândită la ei ca la Meglenoromâni: «ubävil'ia 
loclui », la Slavi «ubavata na sfetot», la Greci à &uuopey 
zo tónov, la Albanezi «e bukur e dheut». De asemenea « mi- 
rele » (ursitoarele), din gr. uotea, ocupă un loc important în cre- 
dintele lor superstitioase la naştere. Ele vin în noaptea din a 
treia zi dela naştere şi prescriu destinul noului născut. 

Mai superstitiosi decât ei sunt Meglenoromânii. Dacă un 
băiat sau o fată a dormit peste zi afară și s'a desteptat cu dureri 
de cap sau cu călduri, de sigur că au fost deochiati. Mai mult 
decât toţi, pruncii suferă de deochi. De aceea ei nu prea sunt 
scoși afară, de teamă să nu fie deochiati. Dacă totuşi dă cineva, 
din întâmplare, peste un prunc, atunci îl scuipă ușor ca să nu-i 
facă rău prin deochi. Mari ravagii printre acești Români face 
credinţa în vampir. Ea este o influență slavă. In miezul nopţii, 
dacă aud ceva sunând, și, sculându-se să vadă cine este, ei 
nu dau de nimeni, atunci, de sigur, a fost vampirul. Acesta 
nu se arată numai noaptea dar și ziua. Sunt multi din ei care 
l-au văzut ca pe un cotoi cu ochii aprinsi ca de foc, alţii ca pe 
un lup, cei mai multi ca pe liliac sburând noaptea. 

Cele mai multe din credințele Românilor macedoneni sunt 
legate de sărbătorile mari de peste an. Astfel, de Crăciun, în 
ajunul Colindei, la unii păstori este obiceiul de a se pune pe 
vatră să ardă o buturugă numită babnic, care ţine până în 
ziua de Bobotează. Acest obicei este general la Meglenoromâni. 
Cu cărbunii acestui babnic se lecuiesc la păstorii macedoneni 
vitele de boală; la Meglenoromâni, din contră, se ia cenușa dela 
boadnic, cum îl numesc ei, și se pune la rădăcina pomilor, 
ca să dea plod din belșug (XX 37). In legătură cu viața pästo- 
rească se crede că, atunci când în seara de Sf. Maria (15 Aug.) 
câinele doarme cu capul spre miazănoapte sau sgârcit, aceasta 
vestește iarnă grea; iar dacă doarme întins, vestește iarnă cäldu- 
roasă. Tot așa în ajunul lunei Februarie, femeile din comună 
leagă cu o sfoară foarfecile din casă, ţinându-le astfel trei zile 
dearândul, spre a fi legată gura lupilor, să nu le mănânce 
oile. In ajunul Sf. Gheorghe păstorii veghează toată noaptea 
pe calea vitelor ca să nu li se fure laptele dela oi. Când calul 

se opreşte în drum, sforäie puternic şi nu vrea să meargă înainte, 
însemnează că are să se întâmple ceva rău stăpânului său. 


Dintre obiceiuri avem în primul rând « Colindele », care 
poartă același nume ca la Dacooromâni. Cete de băieți numiţi 
« culindari », prevăzuţi cu traiste şi ciomege, aleargă din casă 
în casă cântând. Ei primesc la fiecare casă covrigi, năut și fructe. 
Năutul este aruncat pe jos și colindătorii trebuie să-l adune ca 
oile, behăind. Aromânii păstori cred că Christos, auzind behă- 
itul oilor, îşi amintește de oaia care l-a scăpat de Evrei, ascun- 
zându-l în lâna ei, si le binecuvintează, ca să se înmulțească 
«ca spruna focului, ca stealile a terlui si ca frundza ponilor» 
(ca spuza focului, ca stelele cerului si ca frunza pomilor). 

a Frăția de cruce», sub numele de «fărtat» există, după 
cât m'am putut informa, numai la unii din Românii așezați 
în Macedonia. Nu se știe dacă acest vechi obicei, care ţine de 
viața de trib, când primirea unui străin în mijlocul lui se făcea 
numai prin înfrățire, este indigen sau reprezintă un împrumut 
mai nou dela celelalte popoare balcanice. Fapt este că astăzi 
« frăţia de cruce » există la Slavi: « pobratimstvo » (derivat dela 
brat «frate »); la Albanezi « văllameri » (derivat dela vëlla a frate ») 
si la Greci &deAponolnois (derivat dela &deApôs «frate ni, Pe 
vremuri, actul acestui obicei era însoțit si de unele formali- 
täti. Fraţii de cruce îşi jurau credinţă în biserică sau la ei acasă, 
unde se oficia și un mic servici religios. După aceasta, unii 
obișnuiau să-și zgârie putin mâna, spre a bea fiecare din sån- 
gele celuilalt (XXXIX:45). 

Un alt obicei interesant este şi acela cunoscut la păstorii 
din Pind sub numele « Aruguciari » sau a Liguciari», care se 
identifică cu « Cäluserii » dela noi. In ziua de anul nou se for- 

meazä cete de tineri în fiecare comună, travestiti în fel si chip, 
purtând clopote de diferite mărimi, cu mască pe faţă și înarmați 
cu măciuci si săbii de lemn, alergând din casă în casă spre a 
strânge daruri. 'Tot în ziua de anul nou este obiceiul să se facă 
câte o plăcintă în fiecare familie. La Românii din oraşe se obis- 
nuieste a se pune un ban de argint în pläcintä. La Românii 
păstori, un obiect în miniatură din viața păstorească. Inainte 
de a se servi, plăcinta este împărţită în atâtea felii, câți 
inși sunt în familie. Cine găsește banul sau semnul simbolic 
din plăcintă, este om norocos. Un alt obicei răspândit la toți 
Românii este « Taghiani ». In una din zilele lui Iunie (23) se 
formează grupuri de fete, care, luând câte un vas de aramă 
împodobit cu tot felul de flori, după ce-l umplu cu apă dela 
fântână, pornesc cântând din casă în casă, unde li se aruncă 
câte un ban în vas. În satele din Pind, fetele aleargă dela o 
fântână la alta, după care, apoi, se întorc de unde au plecat si 
joacă hora împrejurul vasului (XXIX). 


Naşterea la Macedoromâni. Mare bucurie este în familia 
unui Aromân când femeia naşte băiat, indiferent dacă acesta 
este primul sau urmează după alți băieți. 

Ziua naşterii este ținută de obicei în mare secret, Dacă 
cumva ea se află, se crede că femeia însărcinată «adastä », 
adică va avea de suferit mult de pe urma spiritelor rele, Din 
cauza aceasta, ziua nașterii nu este cunoscută nici măcar de 
rudele cele mai apropiate. 

Cine vrea să ştie de mai înainte dacă pruncul ce se va naște 
va fi băiat sau fată, ia puţin cositor şi, după ce îl topeşte, îl 
varsă în mai multe rânduri într'un vas cu apă. După forma 
pe care o ia cositorul în apă, se poate ghici dacă noul născut 

va fi băiat sau fată. Acest obicei este cunoscut la Românii din 
Macedonia. 

Copilul născut se chiamă « nată »; la nord, în Macedonia, 
şi «bebă». După naștere, copiii pornesc fuga pe la rude si 
prieteni să anunţe fericitul eveniment. Ei primesc pentru 
aceasta câte un dar în bani. După aceasta, rudele și prietenii 
se duc să felicite pe părinţii pruncului, aducând fiecare câte 
ceva de ale mâncării, de obicei prăjituri sau dulciuri. Rudele 
apropiate, mai des bunicul și bunica, atârnă pe cäciulita prun- 
cului câte un ban de aur «flurie ». După naștere, timp de zece 
zile, copilul nu trebuie luat dela mamă-sa si dus în altă cameră, 
pentrucă nu este bine. 

A treia zi seara este «ursita» pruncului. In această zi se 
face «pugunic », masă mare, la care sunt invitați rudele mai 
apropiate. Seara vin, după credinţa poporului, « mirele » (ursi- 
tele) la leagănul pruncului, ca să-i hotărască « ursita » (soarta). 
Ele sunt în număr de trei; ultima decide de soarta lui. 
Pentru aceasta se pun la căpătâiul pruncului: bani de argint, 
obiecte de păstorit și altele, după cum părinţii doresc ca pruncul 
să ajungă păstor, negustor, meserias, sau că- 
pitan de munți. In privinţa aceasta sunt foarte caracteri- 
stice versurile ce se cântă la nuntă, în momentul când mireasa 
se prinde în horă. Le reproducem mai jos în dialect și în trans- 
punere literară: 


In dialect 


Albă si-A ti ved, lea sor, 
Ti-ñ-ti alincisi n cor, 
Ca s-nä fati nao ficiori, 
Ca luteafiri si ca sori. 

Doi si-l' băgăm picurari, 

Ca s-n'aducă untu și-caş. 

Doi si-l’ băgăm părmătari, 
Ca s-n'adară fustäni nale. 

Doi si-l' băgăm hrisiti mari, 
S-nă facă neale si minghiusi, 
S-n'adară căldări si cäldärusi. 

Masi unlu s-lu fatim capidan, 
Ca şi-apară optul'i frați; 

Ia, tradziti corlu şi giucați ! 


În transpunere literară 


Fericită să te văd o soră, 

Care mi te-ai prins în horă, 

Ca să ne faci nouă feciori, 

Ca luceferi și ca sori: 

Doi să-i facem päcurari; 

Ca să ne aducă unt si brânză. 

Doi să-i facem negustori, 

Ca să ne facă rochii nouă. 

Doi să-i facem mari argintari, 
Ca să ne facă inele şi cercei, 

Să ne facă caldări si cäldäruse. 
Numai unul să-l facem căpitan, 
Ca să apere pe cei opt frați; 

Ia, trageţi hora si jucaţi ! 


După «pugunic», vine ziua botezului. De obicei botezul 
se face la biserică dumineca, după o săptămână sau cel mult 

zece zile dela naștere. In această zi, la Românii din Macedonia, 
se face masă cu nașul în frunte. La botez nimeni nu ştie, nici 
măcar părinţii pruncului, numele ce va da nașul noului născut, 
nume pe care, imediat după botez, copiii ce se găsesc acolo 
aleargă să-l anunţe părinţilor. Aceştia îi cinstesc cu câte un 
ban. După ce s'a isprăvit cu botezul, nașul ia pruncul în brațe 
şi, însoțit de celelalte rude, îl duce la părinți. 

In cele patruzeci de zile, cât timp lăuza trebuie să stea 
după naștere în casă, nu este lăsată niciodată să treacă singură 
într'o altă cameră, ci întotdeauna însoțită de cineva. De ase- 
menea, seara, după ce s'a închis ușa din camera lăuzei, nimeni 
nu o mai deschide până a doua zi dimineaţa, ca să intre sau 
să iasă din ea. In tot răstimpul acesta se iau toate precautiunile 
în contra duhurilor rele. De aceea, în timpul nopții, nu 
se lasă afară nici rufele atârnate pe funie ca să se usuce. 
Cum se întunecă, se adună toate si a doua zi ele se atârnă 
din nou. 

După șase săptămâni dela naștere, lăuza însoțită de moasä 
se duce cu pruncul la biserică «să-şi l'ea efhie» (să primească 
binecuvântarea). La plecare din biserică, ea nu merge direct 
acasă ci, de obicei, se abate la părinţii ei sau, în lipsa acestora, 
la una din rudele mai apropiate. Acolo rămâne toata ziua până 
înainte de apusul soarelui, când se întoarce cu pruncul acasă. 
Cu aceasta se încheie obiceiurile cunoscute la naştere. 


Nunta la păstorii macedoromâni. Aromânii se însoară de 
obicei numai între ei. Deşi trăiesc amestecați cu celelalte 
popoare balcanice, totuşi endogamia la ei este foarte răspândită. 
In satele din Epir, tinerii se însoară numai cu fetele din comună. 
In așezările din Macedonia este cunoscută și exogamia. Iar în 

Albania, Românii din centrele mai mari se încuscresc cu Alba- 
nezii. Această încuscrire se produce în orașele din Macedonia 
şi cu Slavii, însă de obicei Bulgarii sunt aceia care se însoară 
cu fetele aromânce. Ele sunt preferate Bulgăroaicelor pentru 
creșterea lor mai îngrijită si, mai cu seamă, pentru curăţenia si 
gospodăria casei. 

De obicei fetele se mărită între vârsta de 14 până la zo de 
ani, iar băieții se însoară dela 18 până la 24 sau, cel mult, 26 de 
ani. Între 14 si 26 de ani, vârsta căsătoriei variază după straturile 
sociale: la cele superioare, si mai ales la orașe, ea este mai mare; 
la cele inferioare, si mai ales la ţară, ea este mai mică, ajungând 
la fete, cum am spus, până la 14 ani, iar la băieți până la 18 ani. 
Cu toate acestea există tulpini, cum sunt o Grämustenii », 
care își însoară băieţii foarte tineri, de 14 ani, cu fete de 
vârstă mai înaintată. Acestea, dela 13 ani în sus, sunt ținute 
ascunse, Pe când eram director la Școala Comercială din Salonic, 
în clasa II-a aveam un elev din comuna Livădzi, care era însurat 
cu o fată mult mai în vârstă decât el. Peste tot tinerii neînsurati 
sunt rari, fiindcă sunt luaţi în râs. 

La Meglenoromâni tinerii se însoară de obicei între 15 şi 
18 ani. Cine trece peste această vârstă, ar putea rămânea neîn- 
surat, fiindcă fetele nu-i mai zic «cupilaş», cum li se spune 
băieților ajunşi până la vârsta de 18 ani, ci « bichiar » sau, 
şi mai rău, «moş». În anii din urmă, tinerii înapoiați din 
America au cam stricat această tradiție. Faţă de aceștia, 
care, de obicei, vin cu parale multe, fetele sărace își mai 
calcă putin pe inimă si de multe ori se mărită si cu « cupilasi » 
mai în vârstă. 

La unele tulpini macedoromâne și chiar la Meglenoromâni, 
însurătoarea văduvilor este rară. In orice caz, chiar când ei 

reușesc să se însoare, sunt nevoiți să ia o văduvă, nu fată 
nemăritată. Din contră, văduvele se mărită și cu tineri ne- 
insurati, fiindcă o femeie mai mult în casă aduce spor la 
muncă, 

Logodna, la tylpinile mai conservatoare, cum sunt Färserotii 
(păstorii semi-nomazi din Albania) și Românii munteni din 
Pind, se face de obicei între părinți, imediat după nașterea 
băiatului si a fetii. Este destyl să intervină această înțelegere 
între părinţi, pentru ca copiii astfel logoditi să se însoare la 
vârsta, potrivită. Dacă logodna nu se face de părinți, atynci se 
trimete din partea fetei o petitoare (de obicei rudă) la părinții 
băiatului, spre a-i întreba dacă doresc să-și mărite fata după 
cutare băiat. In Macedonia sunt cazuri, când părinții fetei trimit 
petitoare sau chiar si petitori să ceară mâna băiatului. Cum 
uneori tinerii nu se cunosc între ei, atynci, în cazul că părinții 
se înțeleg, se procedează la o întâlnire între băiat si fată, întâlnire 
care, de obicei, are loc într'o zi de sărbătoare la biserică. La 
biserică ei se văd, fără să-și vorbească. Intâlnireg poate avea loc 
şi într'o familie, însă fără ca ei să schimbe o vorbă între gi. 
Fireşte, toate aceste obiceiuri se țin mai mult la ţară si între 
Românii păstori. In orașe, logodna se face cu întâlniri și sărutări 
cum se obișnuiește pretutindeni. , 

La logodnă, mirele aduce miesij un inel și o salbă de bani 
de argint, la familiile înstărite, de aur, salbă pe care, în cele mai 
multe sate, logodnica o poartă atârnată de gât. In alte comune 
salba se poate atârna de coafura capului. Din partea fetei se 
trimet logodnicului daruri lucrate de logodnică, precum ar fi 
çämäsi și batişte brodate. La păstorii din Epir, mirele trimete 
miresii un colac încărcat de cercei, brätare și câteva monete de 
aur. Colacul este dus de o fată însoţită de alai în cântece de 

nuntă. Părinţii miresii îi trimet mirelui un alt colac, însoțit de 
mai multe daruri. In ziua logodnei, la țară, se face ospăț mare, 
la care se bea şi se mănâncă până seara târziu. 

După logodnă, tinerii nu vorbesc cu logodnicele lor până 
în ziua nunţii. Ceva mai mult, dacă întâmplător tânărul dă de 
logodnicä la vreo rudă a lui sau alt undeva, atunci ea se ascunde 
să nu o vadă, sau fuge dinainte lui. 

La Meglenoromâni, tinerii se cunosc înainte de logodnă. 
In cazul acesta, când unui băiat i-a plăcut o fată, atunci părinții 
băiatului trimet la părinții fetei un «stroinic» (petitor). Dacă 
acesta izbutește să obțină mâna fetei, părinţii ei o chiamă înaintea 
petitorului, o pun să-i sărute mâna și învoiala este făcută. Fata, 
odată logodită, nu se ascunde ca la Macedoromâni de logodnicul 
ei. Din contră, ea se duce la părinţii lui, ca să ajute prin casă 
şi la muncile câmpului. 

La păstorii macedoromâni logodna nu ţine mult. Nici la 
Românii stabiliți în orașe, afară numai când logodnicul se 
găsește într’o țară străină la lucru. In cazul acesta logodna poate 
ţinea mai multi ani dearândul, în care timp logodnica își 
așteaptă alesul rămânându-i credincioasă. 

Zestrea fetei constă de obicei în îmbrăcăminte și tot felul 
de țesături pentru nevoile personale și ale casei, lucrate de fată. 
« Le trousseau qu’une fille a tissé est tout ce qu’elle apporte à son 
mari » spune arheologul Heuzey CG LI el, Zestre în bani sau pro- 
prietäti nu există la țară. Partea fetei revine mirelui după moartea 
părinţilor ei. La orașe se dau bani si proprietăți. La Românii 
din Meglen, după un obicei pe care l-au împrumutat dela 
Slavi, fata se cumpără. Când se întâmplă ca părinţii fetei să 
fie săraci, atunci discuţiile asupra banilor pe care logodnicul 
trebuie să dea părinţilor fetei încep încă dela logodnă. Lo- 

godnicul mai trebuie să dea fraților și surorilor fetei daruri în 
cizme şi ghete. 

Nunta se face de obicei în ziua de duminecă. Aproape toate 
nunțile la păstorii aromâni au loc de ziua Adormirea Maicii 
Domnului. In această zi, în care se fac dela zece până la douăzeci 
de nunţi în fiecare așezare de vară, petrecerile continuă până 
a doua zi. In unele comune, ele tin toată săptămâna. La Färseroti, 
cu o săptămână înainte de nuntă, mai multe fete se adună si 
se duc în pădure să strângă lemnele de trebuintä la nuntă. 
Cu acest prlej, ele aleg un lemn subțire și drept, însă ceva mai 
lung, din care fac «flambură » (steag). După aceea se duc la 
casa mirelui și pregătesc « flambura », fixând la extremitatea lui, 
care are forma unei cruci, o batistă mai mare de mătase, de 
obicei albă — în multe părți, roșie. In vârful steagului înfig 
un măr roșu, iar în celelalte două extremități ale crucii, unii 
atârnă de vârf o suvitä de lână roșie, alţii înfig câte un măr aurit. 

Invitatiile la nuntă se fac de băieţi, care iau câte o ploscä de 
vin şi se duc din casă în casă. Fiecare invitat bea putin vin 
din ploscă si urează. 

La Meglenoromâni, pregătirile pentru nuntă încep de mier- 
curi sau joi. In una din aceste zile, toate rudele se adună în 
casa mirelui, aducând fiecare grâu şi lemne pentru pregătirea 
pâinii pentru nuntă. 

Când totul a fost pus la punct, dumineca, în ziua nunții, 
după ce toată lumea a ieșit dela biserică, rudele şi cunoscutii 
invitați la nuntă se strâng la casa mirelui. Un grup de tineri 
cu câteva fete în frunte se duc să invite pe naș. Acesta, după ce 
cinsteşte pe tineri cu băutură, încalecă pe calul adus de ei şi 
pleacă împreună la casa mirelui. Aceiaşi tineri se duc să invite 
pe fărtați. După ce s'au strâns toţi în casa mirelui, se procedează 

la bärbieritul acestuia. El intră într'o cameră în care se găsesc 
la unii Români, cum sunt Färserotii, numai fete, la alții, numai 
flăcăi, si în timp ce bărbierul, de obicei unul dintre nuntaşi, 
îi face toaleta, toate fetele ţinându-se de mână dansează împre- 
jurul mirelui cântând cântece de nuntă în care, la Färseroti, 
se repetă refrenul: 


Sum nă salte l'ișoară Sub o salcie ușoară 
Si-o arächi sumsoară. i-o räpi subtioarä. 


După ce s'a isprävit cu bărbieritul, färtatul ia « flambura » 
pregătită de mai nainte si, împreună cu mirele si cu ceilalți 
nuntaşi, pornesc călări la casa miresei trăgând din pușcă, spre 
a vesti sosirea lor. In satele în care nu este obiceiul să se 
tragă din arme pe drum, înainte de a ajunge la mireasă, ei 
trimet câțiva vestitori să anunțe sosirea nuntasilor. După 
aceea intră în curtea miresii şi, încărcând pe un cal zestrea 
ei, pleacă cu mireasa călare pe un cal alb, la biserică, unde 
se celebrează cununia. La Färseroti, înainte de a ajunge la 
casa mirelui, un grup de tineri ies cu un colac, la vederea 
căruia, nuntasii se reped să rupă câte o bucată din el. După 
cununie, nuntașii ies la câmp, unde se încinge o horă mare, 
în fruntea cărora se găsește nașul, ținând «flambura» în 
mână, după el urmează mirele cu alți nuntaşi, toți îmbrăcaţi 
în haine albe, iar după aceştia vine mireasa cu zăvonul alb, 
la Färseroti roșu, urmată de mai multe fete. După horă, mireasa 
este dusă acasă la mire. Tot atunci se ia «flambura» si se 
pune pe acoperișul casei mirelui, unde stă cel puțin patruzeci 
de zile. 

Lunea, după nuntă, tânăra pereche vizitează pe naș și pe 
fârtati, invitându-i seara la masă. A doua zi, marţi, primesc 

acasă vizitele rudelor mai apropiate. In timpul vizitelor, mi- 
reasa sărută mâna tuturora, după care apoi se retrage. La 
plecare, rudele îi dăruiesc câte ceva. Miercurea, ultima zi de 
nuntă, tânăra pereche, însoțită de socri si de rude, se duce 
la fântână. Acolo mireasa umple de trei ori un urcior de apă, 
pe care mirele îl varsă, în vreme ce toți ceilalți cântă, până 
ce la urmă de tot îl umple mirele și toți se întorc acasă. In 
aceeași zi mireasa se apucă de lucru, spre a-i arăta mirelui cât 
de pricepută este la toate. 

La Meglenoromâni, nuntașii pleacă spre casa mirelui cu un 
steag făcut din trestie, în vârful căruia se află un buchet de 
flori, iar peste buchet o cruce. Cum ajung acasă, mirele iese 
dinaintea steagului si se închină. Apoi färtatii aduc un cal alb, 
pe care se suie mirele, si, toți împreună, pornesc călări la casa 
miresei. Cununia se face acasă, sau la biserică. In cazul din 
urmă, mireasa este dusă călare la biserică. După cununie, toți 
nuntașii se duc la casa mirelui. Ajungând în fața pragului casei, 
mireasa se închină de trei ori, punând piciorul drept pe un 
tol întins, apoi intră în casă. Apoi ies toți afară unde se încinge 
o horă, care ţine până la cină. In sfârşit se așează toți la masă, 
care ţine mai multe ore, iar după masă nuntasii pleacă spre 
casă (XX 39). 


Horo şi cântece la Macedoromâni. Aromânii sunt din fire 
oameni veseli, cărora le plac petrecerile însoțite de jocuri și 
cântece, însă toate cu măsură si la timp potrivit. Ei petrec 
duminecile, în zilele de sărbătoare si, mai ales, la nunți. 

Hora la Macedoromâni se numește corii, un cuvânt pe 
care l-au moştenit din limba latină, CHORUS. El se deose- 
beşte în pronunțare de forma dacoromână, care este bulgă- 

rească: hcro. De obicei ei joacă afară la câmp, în loc liber, 
rare ori în casă. Jocul lor este însoțit de o melodie cântată din 
instrumente de lăutari sau, foarte des, din gură de însisi jucä- 
torii. Am asistat la Jocurile lor în Livădzi, la Aromânii gră- 
musteni, de asemenea în ţinutul Veriei, la Aromânii din Pind, 
si în Albania. 

Hora păstorilor aromâni se deosebește de hora noastră. Ea 
formează un cerc mare și deschis. Oamenii prinși la horă se 
tin de mână, de cureaua cu care sunt încinși sau, mai des, 
fiecare din jucători se prinde cu mâna de umărul celuilalt. 

In fruntea horei se găseşte Jucătorul care conduce și exe- 
cută jocul. Toți ceilalți îl urmează pășind încet împrejur, astep- 
tând să le vină rândul. Numai cel care urmează imediat 
după dansator se mai mișcă putin, sprijinindu-i säriturile. 
Dansatorul, ținând o batistă în mână, execută Jocul în dife- 
rite forme, prin mișcări regulate și foarte sprintene. De multe 
ori, când este înfierbântat și face sărituri mai strașnice, căzând 
în genunchi și ridicându-se repede în picioare, el scoate câte 
un țipăt care trezește pe toți privitorii din împrejur. Jocul la 
horă pentru cei mai multi dintre flăcăi este un prilej, când 
fiecare din ei se silește să arate ce poate executa mai elegant 
şi mai frumos. După ce primul flăcău a terminat jocul, vine 
al doilea la rând, urmând toți în felul acesta până când se 
ispräveste hora. Hora astfel alcătuită este foarte impunătoare, 
atât prin varietatea dansului cât, mai ales, prin frumusețea 
si eleganța costumelor. | 

In Pind si peste tot în Macedonia, la țară, bărbaţii joacă 
separat de femei. Totuşi sunt cazuri când bărbaţi si femei 
dansează laolaltă. La Meglenoromâni aceasta este regula. De 
asemenea, la prinderea jucătorilor în horă se ţine seamă de 

vârstă si sex. Astfel, la horele amestecate vin mai întâi bär- 
batii şi flăcăii, apoi femeile și fetele. La horele bărbătești, 
când se joacă între flăcăi, nu se ţine seama de această ordine. 

Deosebirea între horele jucate de bărbați și între acele 
jucate de femei constă în faptul că acestea din urmă sunt lini- 
ştite, fără sărituri și mai frumos executate. 

Obiceiul de a se uita bărbaţii la femei, când acestea Joacă 
sau invers, nu există. In afară de cazul când hora este ameste- 
cată, cum se întâmplă la nunți, fiecare sex rămâne la hora lui. 

In ce priveşte felul cum se cântă melodiile în horă, avem 
acum excelenta lucrare a profesorului Ion Caranica din Sibiu, 
în care ni se dau cele mai preţioase informatiuni: «Prima 
strofă din melodie o începe prima jumătate a horei; aceeaşi 
strofă o repetă cealaltă jumătate, dacă sunt puţine strofe. In 
cazul când sunt strofe mai multe, a doua Jumătate a horei 
repetă melodia cu strofa următoare. In horă, mai cu seamă la 
nunţi, melodiile se cântă în mișcare rară, iar caracterul lor este 
măreț si grav; pasul lin si uniform dela un capăt la altul. Nici 
nu se poate concepe ca un jucător să schimbe pasul, sau să 
nu fie în ritmul melodiei... Unele melodii se joacă întrun 
mod original: Jucătorii sunt prinşi în horă, însă nu joacă prima 
jumătate a melodiei, ci numai o cântă, stând pe loc; la a doua 
jumătate, ei pornesc hora» (XXXIV). 

Celelalte melodii la Macedoromäni au același caracter 
oriental, în care predomină nota melancolică și tărăgănată. 

Ele variază puţin dela o regiune la alta, după înrâurirea pe 
care o primesc dela popoarele vecine, în apropierea cărora 
trăiesc. Astfel, Aromânii din Pind, care vin mai des în contact 
cu Grecii, cântă puţin altfel decât Românii din celelalte regiuni. 
La fel şi Aromânii din mijlocul Albanezilor, sau aceia din 

mijlocul Slavilor. La Aromänii din nord, indiferent dacä 
trăiesc în apropierea Slavilor sau a Albanezilor, se resimte o 
puternică influenţă turcească. In afară de aceasta, melodiile 
aromânești se deosebesc după ocupație: Românii păstori din 
Pind cântă mai mult cântece haiducești. Cei din Macedonia 
sau din Albania, care se îndeletnicesc cu comerțul sau me- 
seriile, cântă mai mult cântece de dragoste. « Aromânii din 
grupul de Nord cântă la o singură voce, afară de unele cântece 
din regiunea Gramustei și din Nevesca, care se cântă la două 
voci. Grupul de sud cântă tot la o voce, însă în regiunea Veriei 
sânt cazuri când se cântă si în două voci. Grupul Färserotilor 
cântă cu totul altfel: Melodia o începe numai o singură per- 
soană, de obicei un cântăreț bun, după unul sau două tacte 
intră tot grupul de cântăreţi împreună cu o altă persoană care 
acompaniază pe primul, cântând aceleași cuvinte, dar pe o 
melodie diferită. Acesta «tal'e cânteclu». Grupul întreg acom- 
paniază până la sfârşit pe cei doi soliști, ţinând isonul pe tonică 
cu vocala e, fără să cânte cuvinte. Câteodată primul cântăreț 
nu cântă ultimele silabe; ele se cântă de al doilea şi de întreg 
grupul». Acest fel de a cânta există și la Albanezi. Eu am 
avut prilejul să-l constat în călătoria mea în Albania, din 1928. 
Nu se ştie dacă Färserotii au primit această particularitate dela 
Albanezi, sau invers. 

Astăzi se cântă româneşte la Aromânii din nord si la cei 
din Albania. La Aromânii din sud au pătruns cântecele gre- 
cești. La aceștia de multe ori melodii românești sunt cântate 
cu cuvinte grecești. Însă si la ei există sate care continuă până 
azi să cânte numai românește. 

Un cântec caracteristic al păstorilor aromâni, cum este 
doina la Românii din ţară, lipseşte. 

Macedoromânii, spre deosebire de fraţii lor din țară, 
cunosc foarte putin agricultura. In schimb, ei sunt excelenți 
păstori, neîntrecuti negustori şi foarte abili meseriaşi. 

Cu agricultura ei s'au îndeletnicit numai atunci când au 
avut câte o bucată de teren arabil. Mosii sau latifundii cu terenuri 
arabile, cum au Românii din stânga Dunării sau chiar vecinii 
lor, Albanezii, se pare că ei n'au avut niciodată. Dar că, în afară 
de păstorit, îndeletnicirea lor de căpetenie și cea mai veche, 
s'au ocupat si cu cultivarea ogoarelor, aceasta rezultă mai 
întâi, din faptul că în graiul lor se păstrează până azi termeni 
vechi de bază referitori la agricultură, ca: aratu «plug» din 
lat. ARATRUM şi vomeră «fierul lat al plugului » din lat. 
VOMER, -MERIS, pe care Românii din'Țară nu-i au; al doilea, 
fiindcă şi astăzi există ţinuturi în Peninsula Balcanică, unde 
Aromânii fac și puțină agricultură. In lucrarea mea « Românii 
Nomazi » am arătat toate localitățile atestate în care Macedo- 
românii, în afară de grija turmelor, s'au ocupat şi cu cultura 
ogoarelor. Un eminent cunoscător al stărilor din Epir, pro- 
fesorul G. Zuca, într'un studiu economic asupra Românilor 
din Pind, a încercat să dovedească mai pe larg proporţiile 
acestei îndeletniciri. 

Cu toate acestea Românii dela ţară, în marea lor majoritate, 
sunt păstori. Sub această formă, ei au trăit poate, încă în vremea 
strămoșilor lor, Traco-Ilirii, pentrucä din toate vremurile, numai 
păstoritul a fost pentru ei izvorul de viaţă din care, mai târziu, 
şi-au luat naștere celelalte ocupatiuni: transportul cu chervanele, 
comerțul cu meseriile, etc. 

In cele ce urmează voi încerca să expun, pe scurt, toate 
aceste îndeletniciri: 


Păstoritul și formele lui. Cum am spus, ocupatiunea de 
bază a elementului românesc dela ţară a fost în toate vre- 
murile păstoritul. De altfel și natura solului pe care se găseau 
așezările lor, nu-i putea îndemna decât la această îndeletnicire. 
Peninsula Balcanică cu un relief atât de variat, a prezentat încă 
din timpurile cele mai vechi toate acele condițiuni firești pentru 
desvoltarea unei vieți pastorale, așa cum a existat din vremuri 
străvechi în tot basinul mediteranean: Italia de sud, Proventa, 
Spania, Portugalia, Algeria, si, ceea ce pare și mai interesant 
pentru studiul formelor acestei vieți sub raportul social, este 
faptul că, pe când în ţările civilizate aceste forme au intrat 
în domeniul legendelor, la păstorii macedoromâni ele s'au 
păstrat, toate, până în zilele noastre, 

Printre acestea, cele mai caracteristice sunt transhumanta 
şi semi-nomadismul, 

Prin transhumanță se înțelege, de obicei, mutarea 
alternativă şi periodică a turmelor între două regiuni de 
climat deosebit, însoțite numai de păstori; prin semi- 
nomadism, aceeași mutare alternativă şi periodică însă, 
odată cu turmele, ia parte întregul gen uman și toată gos- 
podăria. La Färseroti, care de multe ori îşi schimbă locuin- 

tele după calitatea päsunilor, ultimul tip de viață semi-nomadă 
ia forma nomadă. 

Intre tipul de viață semi-nomad și transhumant, ultimul 
pare a fi fost cel mai vechi. La păstorii macedoromâni, transhu- 
manta nu este atât de răspândită. Ea se practică de nevoie în 
regiunile în care bărbaţii, putându-se ocupa și cu altceva decât 
cu păstoritul, se duc o parte cu vitele la păscut, o altă parte 
rămân acasă, îndeletnicindu-se cu alte treburi. Astfel, păstorii 
din Tesalia, grupați în comunele Sescu, Alimeri, Bahcé si 
altele din apropierea orașului Volo, vara își trimeteau turmele 
de oi la munte numai sub conducerea câtorva păstori, iar restul 
familiilor rămâneau acasă, ocupându-se cu muncile câmpului. 

Nu se cunoaște motivul care i-a determinat pe păstorii 
aromâni să nu continuie cu această formă a păstoritului. Se pare 
că ei au evitat-o numai din pricina neplăcerilor ce se iveau în 
viața de familie, Păstorii transhumanti trebuiau să stea luni 
întregi departe de femeile si copiii lor. Nu arare ori întâlnim 
în poezia lor populară accente de durere, tocmai din cauză că 
femeile se vedeau nevoite să rămână veșnic despărțite de 
bărbaţii lor. 

Păstoritul sub forma semi-nomadă îl practică astăzi Färse- 
roții din Albania și Grămustenii din Grecia. Despre mișcările 
metanastasice ale acestor păstori voi vorbi întrun capitol 
separat. Aici mă mulțumesc să arăt, în câteva cuvinte, felul cum 
se desfășoară peste an viața păstorului macedoromân. 


Păstorul aromân si situaţia lui materială. Turmele de oi 
sunt păzite de ciobani numiţi de ei « pecurari » (lat. PECORA- 
RIUS). Pästorite nu există la Macedoromâni. Un păstor nu are 
nevoie de ucenicie ca să se pregătească pentru această meserie. 

Românul de munte se obisnuieste cu ea, deoarece se naște și 
trăieşte numai printre păstori. 

La o turmă constând dela 8oo până la 1000 de capete 
se întrebuințează doi păstori; când turma este mai mare, se 
pun mai mulți. 

Toată ziua păstorul petrece la munte, îngrijind de turma 
lui si de sănătatea oilor. El se hrănește cu mâncarea care și-o 
poartă în traistă de acasă. Cei neînsurati se duc cu rândul acasă 
şi-şi iau de mâncare. Celor însuraţi li se aduce la munte de 
femeile lor. Seara vin să doarmă la stână numai mätricarii, 
care pasc oile ce au fătat si dau lapte (mätrite). Când se apropie 
vremea de dormit, ei adăpostesc mai întâi oile aproape de 
stână, după aceea se culcă și dorm, unii afară, alții în stână. 
Ceilalți păstori numiți birbicari (care pasc berbecii), 
nutinari (noatenii), stirpari (oile sterpe) nu vin la 
stână. 

Viaţa păstorilor macedoromâni se desfășoară între munte şi 
şes. Vara, din luna Aprilie până în Octomvrie, petrec la văratec, 
pe înălțimi de munţi, iarna, dela Octomvrie până în primele 
zile de primăvară, la șes. Ei sunt atât de obișnuiți cu aceste 
mişcări periodice, încât astăzi există comune românești, ai căror 
locuitori, cu toate că nu se ocupă cu păstoritul sub forma arătată, 
totuși nu rămân să petreacă iarna, în aşezările lor de munte. 
Toamna ei pleacă la ses, la fel ca păstorii nomazi, lăsând în 
comunele lor numai câte două trei familii care să păzească 
satul. 

Iată ce ne spune Heuzey, referitor la această pornire a 
păstorilor români din Pind, de a rătăci veşnic pe drumuri: 

« C'est une curieuse population que ces Valaques, descen- 
dants de tribus errantes. Ils ont bâti des maisons, forme des 

villages et même des villes, mais ils sont restés pasteurs, au fond 
de l’âme... J'ai rencontré bien souvent dans les chemins de 
!'Olympe de ces familles en voyage; jamais ils n’ont Pair plus 
gai et plus heureux que lorsqu'ils ont plié bagage et pris en main 
leur bâton de route ». 

Situația materială a păstorilor macedoromâni a fost întot- 
deauna bună, afară de cazurile rare, când, după o iarnă excep- 
tional de riguroasă, și-au pierdut o parte din turmele lor, din 
cauza frigului excesiv la şes. Acest rău, cu toate că se întâmplă 
la intervale mari, ei nu-l pot înlătura, din cauza imposibilității 
de a putea feri, în timp de frig mai mare, turmele de oi în adă- 
posturi acoperite. Träind, după cum am văzut, în grupări, 
turmele lor de oi sunt foarte mari. Ei nu pot găsi adăposturi 
atât de spatioase, spre a le putea păzi pe toate de rigorile gerului. 
Dar, cum am spus, aceste nenorociri sunt rare. De regulă, ei 
sunt întotdeauna în câștig cu turmele lor. Această situație bună 
provine şi din cauza organizaţiei lor. 'Trăind în grupări conduse 
de un celnic, ei formează un fel de trusturi în toate transactiunile 
lor comerciale. Ei sunt toți uniți şi au perfectă încredere în 
celnicul lor. Această unire și înţelegere a constituit din toate 
timpurile puterea lor. Ea a fost admirată și de scriitorii străini. 
Iată, bunăoară, ce spune Heuzey, în această privință: « Ces 
pâtres sont une puissance dans le pays; ils ont pour eux une 
force qui les maintient, en dépit de l’aversion publique; c'est 
l'union qui regne, dans leurs conseils et la confiance qu’ils ont 
en leurs chefs». Nicio familie din cuprinsul unei fălcări n’are 
dreptul să vândă produsul oilor în mod separat. Totul se vinde 
în comun si pe un pret unitar. Sub acest raport, « celnicul » are 
cuvântul hotäritor. El tratează cu negutätorii, fabricanți de 
brânzeturi, care vin la ei la munte în luna Aprilie din fiecare 

an, să cumpere laptele din turmele unei «fälcäri», pentru tot 
intervalul din luna Aprilie până la sfârșitul lui Iunie (Sfântul 
Petru). In cursul acestui interval, ei trebue să predea negu- 
țătorului cantitatea de lapte cuvenită. Din acest lapte se 
prepară mai multe feluri de brânzeturi, pe care negutätorii 
macedoromâni le desfac pe piețele orașelor din Peninsulă, 
însă «cascavalul» este articolul cel mai căutat. El nu se 
consumă numai în interiorul țării, dar se exportă și în Tur- 
cia, România, Italia, Egipt si Jugoslavia. După ce tot laptele 
a fost vândut, suma obținută este distribuită la fiecare cap 
de familie, după numărul oilor. Acest număr, la o «fălcare», 
poate să ajungă la câteva zeci de mii. Dintre acestea, celnicul 
are cele mai multe. 


Suirea oilor la munte. La începutul primăverii, după ce 
toate oile au fost tunse, iar căldurile la șes sau aproape de 
țărmul mării, unde păstorii macedoromâni obișnuiesc să-și 
petreacă lunile de iarnă, încep să devină mai mari, familiile 
Românilor se pregătesc pentru mutarea oilor la munte. 

Cu o săptămână înainte de plecare, o agitaţie vie domnește 
în comunele româneşti. Bărbaţii din fălcări se adună în grupuri 
spre a se învoi asupra direcției ce trebuie să apuce. Femeile la 
rândul lor, după ce pregătesc bine toate de plecare, strâng tot 
avutul lor din gospodăria casei în baloturi. După ce s'au făcut 
ultimele pregătiri și totul stă gata de încărcat, familiile de sub 
conducerea unui celnic mai întâi prânzesc, după aceea încarcă 
avutul pe cai, dar mai cu deosebire pe catâri și apoi pornesc 
la drum: 

Inainte merg turmele cu ciobanii însoțiți de câinii lor, iar 
după ei urmează familiile cu întreaga lor gospodărie. 

Nimic nu este mai impunätor pentru acei care n’au cunoscut 
viața nomadă a păstorilor români decât priveliștea plină de 
farmec ce prezintă trecerea acestui convoi. 

Dela o depărtare de o oră se văd ridicându-se nori de praf 
deasupra şi împrejurul turmelor de oi. Cu cât turmele se 
apropie, cu atât sunetul clopotelor și cântul copiilor se aud 
tot mai lămurit, și o lume imensă, care iese din satele si 
comunele din apropierea drumului, aleargă să vadă pe «Vlahii» 
care trec cu oile la munte. 

După mulţimea turmelor de oi și numai la o distanță de 
câteva sute de metri, apar «fälcärile»: 

Inainte merg pe jos copiii mai măricei, însoţiţi de câteva 
bătrâne vânjoase, iar după ei urmează întreaga «fară» (neam), 
compusă din bărbaţi, femei, fete, toți umblând încet și alături 
printre caii si catârii impovärati până în gât. Rar se vede câte 
o bătrână care, din cauza oboselii prea mari, se mai suie putin 
pe catârii încärcati. In schimb multi dintre bărbații mai cu stare 
încalecă, mai mult de plăcere decât de oboseală, pe «binecuri» 
(cai buni de călărit), iar copiii mai mici si pruncii sunt ase- 
zati, cei dintâi în niște coșuri prinse în dreapta și în stânga 
samarului, iar cei din urmă în leagăne făcute anume în mijlo- 
cul samarului, deasupra unei învelitoare cu care de obicei se 
învelesc baloturile. 

Convoiul astfel alcătuit se mișcă numai dimineața si seara, 
Dimineaţa, pe la revărsatul zorilor până pe la ora unsprezece, 
când încă n’au început căldurile mari, iar seara dela cinci 
până la ora zece din noapte. Inainte de amiazi poposesc mai 
întotdeauna pe lângă un izvor cu apă rece. Seara, mai mult 
unde nimeresc. De altfel, păstorii macedoromâni, care cu- 
nosc toate colțurile si drumurile pe unde trec, își aleg de 

popas locurile cele mai bune. Ele sunt aproape aceleasi pentru 
fiecare an. 

Cum ajung la locul de înnoptat, caii si catârii sunt lăsaţi 
liberi după hrană, iar oile sunt răspândite pe câmp să pască. 
Indată după aceasta, bărbaţii se apucă și aprind un foc mare. 
Imprejurul focului întind corturile spre a fi feriti de ploaie, 
îngrijind ca la marginea cortului să sape un șănţuleţ în care 
trebuie să se scurgă apa în vreme de ploaie. In vremea aceasta 
femeile îngrijesc de mâncare. 

Dar când timpul este frumos și nu sunt semne de ploaie, 
mulți din ei nici nu întind corturile. Ei se mulțumesc să așeze 
sacii unul lângă altul, dinaintea lor întind crengi si peste crengi 
pun câte un tol. Cum vine vremea somnului, se culcă toți pe toa- 
lele întinse cu capul rezemat de marginea sacilor si dorm așa la aer 
liber, până dimineaţa, când se scoală și pornesc din nou la drum. 

Mâncarea lor pe drum constă mai mult din lapte. Ei între- 
buinţează si carne friptă sau legume uscate. Insă laptele cu 
derivatele lui sunt baza nutrimentului pe drum. In acest scop, 
la plecare, ei au grija să ducă cu sine și o țurmă mai mică alcă- 
Du din « plecätori », oi care au fătat cu două trei zile înainte 
de plecare. Laptele dela aceste oi se întrebuințează pentru hrana 
copiilor si peste tot pentru întreţinerea tuturora. 

Pe vremea Turcilor, dacă se întâmpla în drum să poposească 
pe moșia unui bei turc, ei erau nevoiţi să plătească o dare mică 
de fiecare cal sau catâr. De cele mai multe ori, însă, ei scăpau 
de această dare, cinstind pe oamenii de pază cu lapte, brânză 
și ce mai aveau de ale mâncării. 

Astfel, acești păstori nomazi călătoresc mai multe zile dea- 
rândul, până să ajungă la locuinţele lor de vară, petrecând ziua 
în cântecele copiilor și noaptea în poveștile bătrânelor. 

Nu există munte străbătut de păstorii macedoromâni, 
unde să nu se găsească o vale sau un pârâu de care să nu se lege 
câte o întâmplare din viaţa lor. Toate aceste întâmplări bătrânele 
le povestesc, în drum sau seara sub cort, copiilor, iar aceștia, 
la rândul lor, le transmit urmașilor. Numai cine a luat parte la 
aceste migratiuni anuale ale păstorilor nomazi își poate închipui 
de cât farmec este cuprinsă viața lor petrecută veșnic în munți, 
pe care nu fără dreptate, ei singuri dintre toate popoarele 
balcanice îi numesc « munţii românești ». 

Cum se apropie de coline, convoiul începe să scadă. « Fäl- 
cările » cu « celnicii » în frunte încep să se despartă în grupuri 
mai mici, apucând fiecare direcția ținutului unde vor să-şi 
fixeze așezările. Pentru acei care n'au locuinţe stabile pentru 
timpul verii, cum sunt în bună parte Färserotii, aşezările de 
vară cu turmele se schimbă după calitatea și belșugul päsunii. 
Aceasta se întâmplă și după ce s'au așezat odată, după reîn- 
toarcerea lor din iernatec. 

In fine, acum toţi au ajuns la munte și o bucurie de nedescris 
se vede pe feţele lor. 

Muntele este pentru păstorii români ceea ce marea este 
pentru Greci şi câmpia întinsă pentru Bulgari. In munte ei 
își găsesc din belşug hrana pentru vite, în munte refugiul 
şi siguranța pentru vremuri grele, si tot în munte ei trăiesc 
clipele senine când, după munca istovitoare din timpul zilei, 
adunaţi toţi pâlcuri, împrejurul focului la «mandrä» (târlă), 
petrec în glume, cântece şi povești. 


Mișcările metanastasice la păstorii aromâni. Aceste mișcări 
sunt foarte vechi. Istoric, ele sunt atestate încă din secolul 
al XI-lea. Astfel, istoriograful bizantin Kekavmenos, povestin- 

du-ne de o răscoală a Românilor din Pind despre care voi vorbi 
la p. 154, ne spune că familiile și turmele acestor Români, 
vara, începând din luna Aprilie până în Septemvrie, petrec în 
munţii Bulgariei (sis tà Ben ris BouAyæplac), iar, toamna, se 
întorc la şes. Care vor fi fost acești munţi ai Bulgariei, nu ni se 
spune lămurit. Probabil munţii Macedoniei, dacă ținem seamă 
de Bulgaria din vremea cronicarului. 

Centrele de iradiatiune pentru întreaga Peninsulă Balcanică, 
au fost munţii Pind, Gramos şi Tesalia: 

Din Pind si din Tesalia păstorii macedoromâni, coborîndu- 
se în sud cu turmele după pășune, au ajuns în Grecia până în 
Atica, aproape de Atena şi chiar în Peloponez. Tot din Pind 
ei s'au aşezat în Macedonia si în Tracia. 

Din Gramos și chiar din Pind, păstorii români s'au 
revărsat aproape în toată Albania de miazăzi și, mai ales, 
în Fraşari, dând naștere la tulpina păstorilor nomazi cu- 
noscuti sub numele Färseroti (pentru Fräseroti). Satul din 
care și-a luat naștere numele acestei tulpini este albanez: 
Frashëni «Frăsinet», pronunțat în graiul albanez tosc. 
Frashëri, dela frashën «frasin» (lat. FRAXINUS). 
Sunt scriitori care, în dilentatismul lor, derivă numele Fărșerot 
dela numele antic de localitate Farsala, ceea ce este funda- 
mental greșit, fiindcă, la Albanezi, satul există și azi sub 
forma arătată mai sus. 

Cunoscând ţinuturile ocupate de păstorii români în sudul 
Peninsulei, să urmărim putin direcția migratiunilor pe unde 
se mișcau odată cu turmele și unii din ei continuă și astăzi. 
Inainte de aceasta, trebue să mentionez aci că pentru unele 
din aceste peregrinări avem mărturii din partea scriitorilor 
englezi și francezi de pe la începutul sec. al XVII-lea. Astfel, 


www.dacoromanica.ro 


OCUPATIA MACEDOROMÂNILOR 101 


dintre cälätorii englezi, Thomas Herbert face mentiune despre 
ele încă din 1626; George Wheler în 1675, iar doctorul 
Sibthorp în 1794 (XXII, LXXXIV:). Acela dintre Englezi 
care a cunoscut pe păstorii din Pind, mai bine decât toți 
cei citați, a fost colonelul William Martin-Leake, atât de 
des pomenit în această lucrare. El a călătorit în nordul 
Greciei între 1800—1810. Lucrările lui au fost publicate 
în două rânduri: în 1814 sub titlul «Researches in Greece» 
(Cercetări în Grecia), în care sunt strânse toate mărturiile 
istoriografilor bizantini referitoare la trecutul Macedoromâ- 
nilor, si «Travels in Northern Greece» (Călătorii în Grecia 
de miazănoapte), publicată în 1835. După ei vin Pouqueville, 
care a vizitat pe Aromânii din Pind între 1808—1813, în 
două excursiuni făcute în Grecia, dându-ne cele mai preţioase 
si ample informatiuni referitoare la mutările lor, în fine François 
Lenormant și L. Heuzey. In afară de aceștia au scris și alții, 
despre care m'am ocupat mai pe larg în lucrarea mea «Ro- 
mânii Nomazi ». 

Românii păstori din munţii Pind coborau toamna cu 
turmele la iernatec în Tesalia. Pe vremuri, în câmpia 'Tesaliei 
existau atâtea sate românești, încât, toamna, după coborîrea 
păstorilor la șes, întreaga provincie avea aspectul unui ţinut 
curat românesc. În această câmpie se coborau odată, si o parte 
din ei mai continuă si azi, Românii din toate aşezările situate 
pe povärnisurile nordice ale Pindului, dar mai cu deosebire 
din comunele Samarina, Avdela, Perivoli si Smixi, mai putin 
cei din Furca şi Băiasa. După aceştia veneau păstorii de pe cursul 
superior al râului Aspropotam. Toți aceştia împreună cu acei 
din Pind se revărsau în întreaga câmpie a 'Tesaliei, dar mai cu 
deosebire în 'Târcol, capitala ei si metropola românismului din 

această provincie. Astfel, cei din Samarina ajungeau în locali- 
tätile: Târcol, Velestin, Cardita, Târnova şi Larisa. Mulţi 
din ei iernau în Läsun (Elasona), altii la poalele muntelui Olimp, 
în fine, alţii luau direcția spre Grebena, Discata, Custur (Ca- 
storia), Cojani, Hrupistea, Ciotili si Peritore. Cei din Avdela 
se răspândeau în Zarcu, Damasi, Damașuli, Târnova, Neohori 
si Grizano, între Tricala si Larisa. Păstorii din Perivoli se coborau 
mai mult în Târcol, Veleștin, Calabaca, de unde multe familii 
nu s'au mai întors în comună. Alţii înaintau cu turmele în 
regiunile muntoase dintre Ohrida şi Resna, unde o parte din 
ei s'au stabilit pentru totdeauna. 

O altă regiune unde iernau păstorii din Pind, era Acarnania 
şi Etolia. 

Dintre aceste două provincii Etolia este mai muntoasă, 
iar Acarnania mai sesoasä. In aceasta din urmă se coborau 
păstorii nomazi din cele mai multe comune din Epir, dar mai 
cu deosebire din regiunea Aspropotamului superior. Din Pind 
îşi mutau aşezările în Acarnania comunele Halichi, Lepeniti, 
Viliciani, Coturi, Cornu, Gardichi, Pertuli și altele. Păstorii 
din toate aceste localități urmau drumul pe valea Aspropota- 
mului: «Les nomades Aspropotamiotes descendent vers la 
mi-octobre des gorges supérieures de l’Achélous, en parcourant, 
de ressaut en ressaut, les croupes, les retraites et les gorges du 
Pinde, jusqu’à la fin de novembre, qui est le temps de leur 
arrivée dans l’Acarnanie ». Tot din regiunea râului Aspropotam 
ei ajungeau cu turmele si mai spre sud. Pe acestia, cälätorul 
englez George Wheler i-a văzut, peregrinând cu turmele pe 
colinele ce se lasă în faţa golfului Lepante din nordul Pelopo- 
nezului. Alţii se coborau și mai la sud până în Atica. Doctorul 
Sibthorp i-a întâlnit în Atica si Beotia. 

Dar o bună parte dintre păstorii din Pind îşi mânau turmele 
la iernatec spre câmpia de pe coasta Mării Tonice numită Kéuroc 
(lat. CAMPUS), dintre Arta si Preveza. In această parte a 
Greciei veneau Românii din Aminciu și din partea răsăriteană a 
ținutului Zagori, din comunele Grebeniti, Tristinicu, Flambu- 
rari. Tot aci se coborau si cei din satele așezate mai în spre 
sud, în direcția râului Arta: Calari'i, Siracu, Paliohori, etc. La 
coborire, ei urmau drumul dealungul râului Arta. Scriitorul 
englez Henry Holland a întâlnit dintre aceștia mergând pe drumul 
spre Preveza. După mărturiile lui, turmele acestor păstori erau 
atât de mari încât, în mersul lor, ocupau mai multe mile. Im- 
preună cu turmele, ei aveau nenumărați catâri si peste o mie 
de cai, care umblau grupați câte douăzeci, legaţi unul de altul. 
Caii erau încărcaţi cu toată gospodăria si cu copiii mai mici, 
bägati în coșuri așezate în dreapta si în stânga sămarului. Fami- 
liile umblau în urma turmelor cu doi preoţi în frunte. Scriitorul 
englez mai adaugă că drumul pe care îl făceau pe jos acești 
păstori ținea zece până la douăsprezece zile. 

In ce privește păstorii români din ţinutul Za gori, aceștia 
la început, urmau aceleași drumuri. Mai târziu, o parte din 
ei au început să emigreze în ţinuturile Traciei, de unde multi 
nu Sau mai întors în Epir. Dintre aceștia, cel mai mare 
contingent îl formează Românii din Băiasa. Astăzi ei se găsesc 
răspândiți în Peştera, Giumaia, Sear (Seres), Poroi, Nigrita, 
Melnic, Nevrocop şi aiurea. 

In afară de aceste patru directiuni care duceau în Tesalia, 
Acarnania-Etolia, Arta si Tracia, păstorii din Pind, originari 
din comunele Furca, Breaza, Pădz, alţii din Perivoli, Avdela 
şi alte comune, ajungeau la Grebena, de unde înaintau spre 
Olimp, urmând drumul dealungul râului Venetico și atingând 

orașul Selfige (Servia). Alții din Samarina si peste tot de pe 
așezările muntelui Smolcu apucau direcția spre lacul Castoria. 
Aceștia, în drumul lor spre răsărit, ajungeau odată până la 
Sacișta, comună, altă dată pur românească, azi complet greci- 
zată. Multi din ei atingeau marea comună Vlahoclisura, care, 
după grai, ţine de așezările din Pind. In fine, multi păstori din 
Perivoli și Avdela, în mișcările lor, au apucat drumul spre răsărit 
de râul Bistriţa, așezându-se pe muntele Neaguș, acolo unde îi 
întâlnim azi grupați în satele de lângă Veria. Aceştia își mânau 
turmele la iernatec pe câmpia de pe țărmul mării, lângă Caterina. 
Dar multi din Românii din Pind ajungeau până în Sear, Cavala, 
Nevrocop si peste tot pe câmpiile dealungul râului Marița. 
Păstorii români din muntele Gramos s'au mișcat cu 
turmele în două directiuni: una spre apus, răspândindu-se 
în părţile meridionale ale Albaniei de unde apoi se întindeau 
în toată Albania, alta spre răsărit, revărsându-se în Macedonia, 
de unde luau drumul spre miazănoapte până în Bulgaria. 
Nu putem urmări aceste mișcări străvechi ale Grămustenilor 
în cele două direcții opuse. Urmele lor se văd în popu- 
latiunile româneşti din Macedonia, Albania și Bulgaria, care, 
după limbă, se deosebesc de cele din Epir si tin de grupul 
grămustean. Astăzi munţii Gramos sălășluesc, după cum s'a 
văzut, numai câteva sate. Restul s'a răspândit în direcțiile 
arătate, fără a se înapoia în așezările lor străvechi, probabil, 
din cauza contactului lor cu Albanezii trecuți la islamism, 
care, după ce-şi părăseau legea, se țineau numai de hoţii, 
atacând și jefuind satele creștine. In prezent, păstorii nomazi, 
care au mai rămas în munții Gramos, își mână turmele la 
iernatec unii în Hrupiștea, alții, înaintând mai spre miază- 
noapte, în Castoria, acolo unde se coborau odată și păstorii 

din Pind. Mulţi din ei ajungeau la răsărit până în nordul 
Salonicului, fondând comuna Livădzi din ţinutul Meglen. Pe 
vremea când am vizitat eu această comună, numărul oilor, în 
afară de cai şi catâri, se ridica la 150.000. Alţii, tot din ei, 
înaintau până la Ienige (Ianița) şi Vodena. 

O altă direcţie pe care o apucau păstorii români din Gra- 
mos era ținutul Murihova. Aci multi din ei cu timpul au fost 
slavizati. Alţii o luau mai în spre nord, ajungând în Serbia, în 
regiunea dintre Pirot și Vrania. O bună parte din ei, trecând 
Vardarul si Strumita, au ajuns până la Nevrocop. Urmând 
drumul mai în spre răsărit, cei mai multi s'au așezat în Sear, 
Giumaia-de-Sus, Racoviţa, Demir-Hisar, alții în Melnic, 
si, trecând râul Mesta, au ajuns până în Xanti și munţii 
Rodope. Unii din ei, apucând drumul spre miazănoapte, s'au 
așezat în munţii Rodope si Balcan. Aceștia își mânau turmele 
la iernatec în ţinuturile șesoase dintre Adrianopole, Marea de 
Marmara si râul Marița. Păstorii din Rodope o luau spre Ghiu- 
mulgina, alţii din ei spre Drama şi Sear. 

Păstorii din Albania cunoscuţi sub numele Färseroti, 
care altădată se aflau în centre românești atât de înfloritoare, 
ca Moscopole, Grava (Gabrova), Şipsca, etc., își mânau turmele 
la iernatec spre câmpia Muzachia, coborînd până aproape de 
portul Valona. Alţii apucau drumul spre "Tesalia. Păstorii aşezaţi 
la nord de râul Scumbi apucau drumul spre satele românești 
Beala-de-sus, Beala-de-nghios, răspândindu-se în diferite alte 
direcţii. Cei așezați la sud de Scumbi azi se îndreaptă cu turmele 
spre Grava, Lunca, Pogradet. Românii din Dangli si Colonia își 
mână turmele la văratec în munţii Gramos. Pe vremuri ei 
ajungeau la sud, până în Acarnania si Etolia. Astăzi păstorii din 
Albania se găsesc peste tot în aceste părți. Pouqueville, care 

vorbeste în treacät despre ei, numeste pe cei din Acarnania, 
Pistichi. Heuzey, care i-a văzut mai târziu, arată că Grecii 
localnici îi numesc Garaguni (din Caraguni «purtători de 
gune negre») şi Arvanitovlahi (vlahi originari din Albania). 
Ei vărează în regiunile muntoase din spre Karpenisi (Cărpe- 
nis) si Agrafa. Astăzi toți aceşti păstori sunt grupaţi în 
Maniana, în comunele Surevoli, Cuciubina, Cataro, Ohtu. 
Dintre acestea satul Cuciubina, care se mai numeşte Ma- 
niana, este cel mai mare. Ceilalţi păstori din Corita şi tinu- 
turile din Moscopole si Sipsca își mână turmele la văratec în 
Tesalia. Păstorii din Dangli și Colonia merg la văratec în 
ţinutul muntos din Murihova, ajungând în localitatea Ciucura. 
De aci, acei care au scăpat de slavizare, au înaintat până în 
satele Gramatecova, Fetiţa, Cândrova, Paticina de lângă Vo- 
dena, aproape de Veria si Salonic. 


Transportul cu chervanele. Păstorii macedoromâni nu se 
ocupă numai cu creșterea turmelor de oi, dar și cu transpor- 
turile. Fiecare familie, pe lângă sutele si miile de oi, mai are 
şi un număr de cai şi de catâri, de care se folosește la 
transportul mărfurilor proprii sau ale altora. 

In Peninsula Balcanică, înainte de introducerea căilor ferate, 
transporturile mărfurilor se făceau cu chervanele. In această 
Peninsulă, în care siguranța la drum nu prea era mare, chervanele 
serveau şi pentru transportul oamenilor; ele făceau şi serviciul 
poștal. O chervană, de obicei, se alcătuia din cel puţin opt 
până la zece cai sau catâri. Ea putea fi însă și mai mare. Un 
studiu asupra acestei îndeletniciri nu s'a făcut până acum. 
Astfel, încă nu se cunosc bine drumurile pe care chervanagii 
făceau transporturile. Firește, pentru mărfurile importate din 

străinătate, nu puteau fi decât cele care plecau dela princi- 
palele porturi ca: Durazzo, Arta, Salonic, . Constantinopol, 
etc., iar pentru traficul intern, drumurile ce porneau din 
principalele orașe, în care se ţineau târgurile anuale. De multe 
ori, însă, chervanagii români înaintau la miazănoapte, dincolo 
de Macedonia. Ei ajungeau în Bulgaria, Serbia și pe coasta 
Dalmației, până în Principatele Române si Ungaria. Nu se 
cunosc precis drumurile pe care le urmau si popasurile ce 
făceau în cursul acestor călătorii mai lungi. 

Ocupaţia cu transporturile la Macedoromâni a existat de 
când cu primele încercări de a-şi desface produsele lor în lapte 
şi lână. La început, ei se multumeau să transporte aceste produse 
dela locuințele lor de munte sau de ses, până la principalele 
centre regionale. Când însă ei, în afară de produsele care țineau 
de păstorit, mai transportau şi mărfurile altora, când pentru 
acest dublu scop care le aducea venituri mai mari, ei nu se 
mulțumeau să parcurgă drumurile din cuprinsul unui singur 
ţinut, ci cutreerau întreaga Peninsulă Balcanică, când, în fine, 
prin ocupatiunea cu caravanele, foarte multi dintre celnicii lor 
începuseră să se dedea și la comerț şi, prin aceasta, se vedeau 
siliți să treacă dela țară la orașe, atunci meseria transporturilor 
cu caravanele ajunsese la o extensiune foarte mare, devenind 
cel mai sigur mijloc de îmbogăţire. 

Vechimea ocupatiunii Aromânilor cu transporturile este tot 
atât de mare ca aceea a păstoritului. In veacurile de mijloc, ei 
erau singurii transportatori în Peninsulă. Ei străbăteau, pornind 
de acasă cu caravanele, drumurile care duceau la centrele cele 
mai importante pentru comerțul intern al Peninsulei. Intre 
acestea, lăsând la o parte oraşele mari ca Salonicul și Constanti- 
nopolul, în timpurile vechj cele mai cunoscute printre popula- 

tiunile din Epir, Albania si Macedonia erau porturile Valona, 
Durazzo și Raguza. Din aceste trei, chervangii macedoromâni 
transportau în interior toate mărfurile aduse din Italia prin 
Venezia și Trieste. Acei care expediau aceste mărfuri, constând 
mai mult din țesături scumpe ca pânză de mătase și postav, 
după aceea tot felul de obiecte de sticlă și de metal, în fine, 
argintării în filigran, etc., erau Macedoromânii stabiliți în cele 
două orașe italiene (LXV::3). 

De altfel si scriitorii străini ca Pouqueville, William Martin- 
Leake, E. M. Cousinéry şi alții, care au trăit mai multă vreme 
printre păstorii macedoromâni, confirmă traficul ce se făcea 
odată între aceste porturi şi centrele din interiorul Penin- 
sulei locuite de Macedoromâni ca: Ianina, Calarl'i, Aminciu, 
Moscopole, etc., fără să ne indice precis drumurile pe unde 
treceau chervanele lor. Aceste drumuri ar putea fi numai presu- 
puse. Ele se cunosc câteodată din corespondența negustorilor 
români. 

Am arătat mai sus că chervanele nu înlesneau numai 
transporturile de mărfuri și de oameni, dar făceau și serviciul 
poştal. 'Trecerea lor era așteptată cu multă nerăbdare în hanurile 
fiecărui centru mai mare. 

Pe vremea aceea, aproape toate hanurile din oraşe ca și 
acele care se găseau dealungul marilor drumuri erau ţinute 
de Români. Astfel, pe şoseaua ce duce din Semendria până 
la Constantinopol hangii erau Români (LXXXVII,,). Pe 
atunci, si multă vreme chiar după introducerea oficiului 
poștal în imperiul turcesc, schimbul scrisorilor se făcea mai 
mult prin chervanagii. In conditiunile acestea, corespondența 
comercială cu orașele din Italia, bunăoară, se făcea prin unicul 
port mai mare din Albania, care era Durazzo, 

Din acest port chervanele plecau pe vechea șosea «Via Egnatia», 
care trecea prin Elbasan, ajungând până la țărmul lacului Ohrida, 
în apropiere de Pogradet. De aici chervanele se abăteau la Mos- 
copole, cel mai mare centru comercial al Românilor din Albania 
de pe vremea aceea. Treceau prin Corita si, după ce încărcau 
mărfurile și primeau corespondenţa, atingeau celelalte orașe si 
târguri din apropiere, ca Gramoste, Niculita, Linotopi, Fusea si 
altele, înapoindu-se prin Pogradet pe şoseaua principală Via 
Egnatia și, înconjurând lacul Ohrida până la Struga, ajungeau prin 
oraşul Ohrida la Bitolia. De aci ei continuau drumul la răsărit, 
pe aceeași șosea, trecând prin Vodena (Edessa), Salonic si toate 
centrele mai mari din 'Tracia, până ajungeau la Constantinopol. 

Astfel de transporturi chervanagii macedoromâni mijloceau 
şi în țările de miazănoapte. 

Nici aceste drumuri nu nesunt cunoscute din partea călătorilor 
străini. Ei vorbesc de transporturile de mărfuri ce se făceau în 
Bulgaria, Jugoslavia, Dalmația, "Țările Române și Ungaria, fără 
însă să ni le indice, probabil, fiindcă nu le cunoșteau. Aceste 
drumuri erau aceleași care formau, înainte de venirea 'Turcilor 
în Europa, reţeaua de șosele ce legau ţinuturile din cele patru 
puncte cardinale ale Peninsulei Balcanice. Ele au funcționat ca 
drumuri de legătură între principalele oraşe din Balcani chiar 
în timpul dominației turcești si, în parte, funcționează si 
astăzi. 

Astfel, în afară de Via Egnatia care, după cum am văzut, 
lega Marea Adriatică de Constantinopol, venea vechiul drum 
central, dela nord spre sud, dealungul văii Morava-Vardar, 
care unea Belgrad cu Salonic, având ca nod principal de legătură 
cu celelalte drumuri, orașul Niş. Al treilea drum tot atât de 
important era « drumul militar » (Heerstrasse), care lega Constan- 


www.dacoromanica.ro 


110 MACEDOROMÂNII 


tinopol de Niș, prin Adrianopol și Filipopol. El se continua 
la nord până la Seraievo și mai departe. In afară de acestea 
existau, firește, si poteci secundare prin munţi, pe care cher- 
vanagii români le cunoşteau foarte bine; însă, peste tot, 
șoselele indicate mai sus erau acelea care constituiau reţeaua 
principală (XIL s, Lia, CIlsas). 

Pentru transporturile pe care chervanagii români le făceau în 
Principatele Române avem știri indirecte: Intre mărfurile pe care 
negustorii macedoneni le aduceau din ţară spre a fi exportate 
în Italia si aiurea, figurau și produsele în ceară, miere și altele. 
Toate acestea ei le aduceau cu chervanele. In 1753, în 
spitalul din hanul Colțea, i s'au amputat picioarele degerate 
chervanagiului aromân, Costin Ologul din Aminciu 
(Metova), care făcuse în plină iarnă drumul cu chervanele 
din Macedonia în Principate. Despre acest eveniment ni se 
vorbește întrun «hrisov a lui Matei Vodă Ghica, dat lui 
Costin Ologul, căruia, după ce s'a însănătoșit și s'a însurat, 
Domnul i-a dăruit loc de casă din locul domnesc de lângă 
Dâmboviţa » (CN Tal, 

In interiorul Peninsulei, mai ales în partea septentrională a 
Macedoniei și meridională a Traciei, chervanagii români făceau 
transporturi în orașele în care se ţineau târguri «päneghiri » 
(ravmyvpis) anuale. Dintre aceste oraşe, mai mari erau Părleap 
(bulg. Prilep) în Macedonia si Sear (Seres) în Tracia occidentală. 
'Târgurile anuale din aceste oraşe, în care veneau negustori din 
toată Turcia europeană, nu sau desființat decât în urmă de 
tot, după introducerea căilor ferate pe valea vardaro-moraviană 
Salonic—Belgrad și pe vechiul drum transversal care unea Salo- 
nicul cu Constantinopol. Ele datau încă din Evul-Mediu: « Se 
pare că originea târgurilor din Părleap ajunge până în Evul- 

Mediu; împreună cu cele din Seres, ele au fost punctele de 
întâlnire cele mai importante din Peninsula Balcanică în timpul 
dominaţiei turcești. Aceste târguri începeau în primele zile ale 
lunii Septemvrie si ţineau cincisprezece zile. Si astăzi se mai 
văd la Părleap câteva magazine unde din toate părțile Turciei 
europene veneau negustorii să cumpere mărfuri europene și 
orientale. Si nu numai mărfurile făceau obiectul acestui comerţ, 
dar si produsele agricole si vitele» (XXX,.,). 

In particular Părleap, atrăgea toate caravanele si pe toți 
negustorii din Macedonia, Serbia, Albania și Epir. La aceste 
târguri veneau negustori aromâni si greci conduși de chervanagii 
macedoromâni. Ne lipsesc documentele pe temeiul cărora am 
putea dovedi prezenţa chervanagiilor români la aceste centre co- 
merciale, Avem însă numele oraşelor păstrate în graiul Românilor 
sub o formă veche. Astfel, în vreme ce Bulgarii de azi numesc 
Prilep orașul Perlepe, din contră, Aromânii îi spun Părleap, 
după o pronunțare bizantină, pentru vechiul slav Prilépü. 
Și tot așa Seres, care în gura Românilor macedoneni se aude 
Sear. Dar chiar fără aceste dovezi, chervanagii aromâni care 
făceau transporturile de mărfuri în aceste centre numai cu 
câteva decenii înainte, nu puteau lipsi în veacurile de mijloc, 
când ei erau aproape singurii mijlocitori de schimburi de 
mărfuri în tot cuprinsul Peninsulei Balcanice. 

După aceste centre mari, târguri mai mici se țineau și în 
oraşele Cavala și Drama. In special Cavala, ca port comercial, 
rivaliza cu Seres (LIV,54). Dintre chervanagiii români, care 
veneau aici cu transporturile, mulți nu se mai înapoiau în 
comunele lor din Pind. 

O altă direcție pe care o urmau chervanele Românilor 
munteni era aceea care ducea spre miazănoapte. Aici orașul 

mai important care atrăgea pe negustorii din toată Peninsula 
Balcanică era Raguza. In cursul sec. al XVII-lea, negustorii 
macedoromâni, ajutați de chervanagiii lor; ajungeau în Serbia 
până la Uzice, Valjevo şi Belgrad. In vremurile acelea comerțul 
Aromânilor, în Serbia, făcea concurență Raguzanilor (IL), 
Despre rolul acestor Români în comerțul din Serbia, dar mai 
ales în capitala țării, ne vorbeşte profesorul sârb D. I. Popovici 
în lucrarea sa despre comerțul Aromânilor în Serbia. In anul 
1667, printre negustorii străini din Belgrad se afla, după Const. 
Jireček, si un mare număr de Macedoromâni. 

Nu se pot cunoaște precis drumurile mai în spre miază- 
noapte, pe care le străbăteau chervanagiii macedoromâni. Ele 
ajungeau până în România, Ungaria și chiar Austria, mai 
cu seamă că, după cum vom vedea în capitolele ce urmează, 
în cursul sec. al XVII-lea și poate chiar mai înainte, comer- 
ciantii aromâni ajunseseră în aceste țări. 

Negustorii macedoromâni din Albania, mai ales acei din orașul 
Moscopole, veneau cu chervanele în Principatele Române spre : 
a cumpăra ceară și alte produse, pe care le expediau în Veneţia. 
Intr'o corespondență din acest oraș, Alexe Gheorghiu din 
Moscopole scrie în 27 Iunie 1697: «(tatăl meu) va merge în 
anul acesta în Valahia pentru (a cumpăra ceară) » (LXXXIV so). 

In afară de aceste drumuri mari, chervanagii macedoromâni 
mijloceau transporturile mărfurilor și între centrele mai 
mici. In Macedonia orașele în care ei încărcau si descärcau 
mărfuri erau, pe de o parte, Bitolia—Salonic, cu orașele inter- 
mediare: Vodena—Veria, pe de alta: Bitolia—Părleap—Veles— 
Scopie—Cumanova—Vrania. In Albania, drumul cel mai 
umblat de chervangii români era șoseaua transversală care lega 
țărmul Adriaticei de interiorul Macedoniei prin Durazzo, 

Elbasan, Copa, Ohrida, Bitolia. In Epir şi Tesalia erau târgurile 
din Conita, Grebena, Ianina si Larissa cu Târcol (Tricala) si 
mai ales Läsun (Elasona). La aceste târguri, dar mai cu seamä la 
cele care se tineau în Tesalia, ca Larisa si Läsun, veneau si 
negustori români din Moscopole. In Macedonia alte târguri 
mai mici se țineau în: Sacista, Cailar, Cojani, Castoria, Ohrida, 
Vlahoclisura, Hrupistea ș. a. 

In urma introducerii căilor ferate, marile drumuri, încetul cu 
încetul, dispăreau. Odată cu ele dispăreau și faimoasele târguri 
din Părleap, Seres si Cavala. In locul lor au început să se formeze 
târguri regionale, în care cele mai multe transporturi de mărfuri 
se făceau tot de chervanagii români. Aceste bâlciuri dăinuiesc 
încă până azi, pentru Macedonia în Veria (15 August), pentru 
Albania în Conita (8 Septemvrie) si pentru Epir în Grebena 
(15 Mai). 

Dar să nu se creadă că, imediat după apariţia căilor ferate 
în Turcia europeană și celelalte țări balcanice, transporturile cu 
chervanele au încetat dintr'odată. In unele părți, multă vreme 
după aceasta, ele continuau să se facă, mai ales pentru distanțele 
mai mici. Weigand ne spune că, pe vremea lui, linia ferată 
Kalabaka—Tricala—Volo, construită de o societate belgiană, 
nu prea avea de lucru, numai din cauza putinei circulații, 
fiindcă trei vagoane erau prea multe pentru pasageri, iar trans- 
porturile de cereale, chiar în anii de recoltă bună, se făceau 
mai mult cu chervanele macedoromâne (CX,,). Acestea veneau 
până acasă spre a le încărca și tot așa mergeau și le descărcau 
până la locul detisnatiei. Prin aceasta negustorii mai mici erau 
scutiți de cheltuelile complementare. 

Astăzi, cu introducerea autocamioanelor, îndeletnicirea 
Românilor noştri cu chervanele se găsește în plin proces de 


8 


www.dacoromanica.ro 


114 MACEDOROMANII 


disparitie. Ea se mai practicä putin în Albania, unde nu existä 
căi ferate, Cu toate acestea, cu vremea, si în această ţară ea 
va fi înlocuită cu maşina de transport. In anul 1928, când am 
petrecut o vară în Albania, numărul chervanagiilor români era 
foarte redus. Astăzi poate va fi dispărut cu desăvârşire din 
cauza nenumăratelor rechizitii în cai si catâri ce s'au făcut la 
toți Românii din Peninsulă (LXXXIII). 


Comerţul. Deșteptăciunea firească a păstorilor macedo- 
români, unită cu acea experienţă și cunoaștere de lume, pe care 
numai ei singuri și-o puteau câștiga în cursul drumurilor lungi 
pe care le străbăteau cu turmele sau cu chervanele lor de cai și 
catâri, în calitate de transportatori, i-au făcut, mai de mult, 
să nu rămână indiferenți față de celelalte ocupatiuni si, mai 
ales, față de comerţ, care era să le procure câștiguri mult mai 
mari decât creșterea turmelor de oi. 

Intr'adevăr, după cum se va vedea din conținutul acestui 
capitol, nu a rămas un singur centru din Peninsula Balcanică, 
în care Macedoromânii să nu fi făcut comerţ în stil mai mare. 
După Greci, ei au fost aceia care au pus în legătură sudul 
Peninsulei și Albania cu centrele comerciale din statele balcanice, 
ca: Belgrad, Niş, Craguevat, Sofia, Seres, Adrianopol, Filipopol, 
etc. Pentru existența negustorilor aromâni în centrele comer- 
ciale din nordul Peninsulei, F. Kanitz scria cu optzeci de ani 
înainte: «Noi întâlnim pe Aromâni în număr mai mare chiar 
în centrele comerciale de pe cursul inferior al Dunării, în Pesta, 
Neusatz, Semlin, Panciova și Belgrad. Ei reprezintă cele mai 
înaintate elemente de origine romanică îndreptate în direcția 
nord-răsăriteană ». (LV 1333). Tot ei au întins comerţul lor în afară 
de Balcani, mai întâi, în porturile din basinul mediteranean, 

după aceea în răsăritul si apusul Europei, intretinând relații 
cu Moscova, Lemberg, Leipzig, Viena, Budapesta, Bucureşti, 
Iași, etc. 

Inceputul comerțului la aceşti păstori s'a făcut cu ajutorul 
chervanelor. La început, caravanele lor nu se multumeau să 
transporte numai mărfurile altora, ci duceau cu sine spre vân- 
zare si produsele lor în lapte sau în lână, fabricate la ei acasă. 
In modul acesta, gustul de câștig, care avea mai mulţi sorți de 
izbândă în comerț decât în păstorit, începuse să-i atragă tot 
mai mult, si, putin câte putin, ei treceau, încă din timpurile cele 
mai vechi, dela starea de păstori cu viață nomadă, la aceea de 
negustori, la început ambulanți, după aceea cu aşezări stabile, 

Nu avem documente vechi ca să putem urmări dela început 
comerțul la aceşti Români. "Ținând seamă însă de unele date 
din sec, al XVII-lea şi al XVIII-lea ce ni le procură arhivele 
din Veneţia, de puţinele informatiuni rămase dela călătorii 
străini din sec. al XIX-lea din Peninsulă si de stările actuale 
în Balcani, unde ei împreună cu Grecii se dovedesc ca cei 
mai excelenți negustori, nu vom gresi dacă vom admite că, 
imediat după ocuparea Peninsulei de Turci, o bună parte 
din comerțul Balcanului se găsea în mâinele lor, 

Dintre ţinuturile locuite de Aromâni, ţinuturi care încă 
din sec. al XVII-lea şi al XVIII-lea au luat o mare desvoltare 
comercială, au fost Epirul, părțile meridionale din Albania 
şi anumite centre din Macedonia. 

Aromânii din aceste ţinuturi, uniți cu negustorii greci, în- 
tretineau relatiuni comerciale cu porturile din Italia si Franța. 
N. Iorga în «Carte greche» si Valeriu Papahagi în cercetările 
sale făcute în arhivele Veneţiei au arătat partea activă, pe care 
negustorii aromâni o luau la comerț. Ei exportau în aceste 

porturi ţesături de lână mai grosolane pentru acoperișul trans- 
porturilor, abale pentru ţărani, piei și alte mărfuri indigene, 
aducând în locul lor postavuri fine, museline, brocate, hârtie 
orientală, dar mai ales argintărie în filigran, din care, după 
ce meseriașii aromâni le-au imitat foarte bine, au reuşit mai 
târziu să-și creeze o specialitate aparte. 

Pentru comerțul Aromânilor cu Franţa și celelalte țări occi- 
dentale avem relatările călătorilor francezi și englezi. Aceştia, 
si în particular Pouqueville si William Martin-Leake, ne arată 
cu deamănuntul porturile ca și centrele mai importante cu 
care negustorii aromâni din Calarl'i, Siracu, Aminciu ii altele 
făceau comerț activ. (LXXXVIIT,,,). 

Revenind la comerțul intern, primele articole pe care ne- 
gustorii macedoromâni le desfăceau în târgurile și orașele din 
Peninsulă au fost produsele în lapte și lână. Pe cele dintâi le 
fabricau bărbaţii, pe cele din urmă femeile. Sub acest raport, 
femeia macedoromână a avut si are un mare rol, după cum am 
văzut, nu numai la întreţinerea întregii familii care, în cazurile 
cele mai obișnuite, se ridică la 10 până la 12 membri, dar si la 
prelucrarea întregii cantități de lână obținută dela oi, pe care 
o folosește fie pentru nevoile casei, căci ea cu mâna ei confec- 
tioneazä toată îmbrăcămintea membrilor din familie, fie, mai 
ales, pentru comerţul de afară. 

După lâna și fabricatele ei, veneau pieile și tot felul de produse 
indigene, pe care Aromânii le desfăceau la negustorii din centrele 
si târgurile menţionate, când am vorbit despre ocupatiunea lor 
cu chervanele. In acest comerț ei erau foarte mult ajutaţi de 
conationalii lor care întotdeauna existau în acele centre ca 
negustori. Dela dânșii, ei primeau toate informatiunile de care 
aveau nevoie atât pentru siguranța drumurilor, cât și pentru 

mersul afacerilor. Nu mai putin le ajuta si faptul cä, în toate 
drumurile pe unde ei treceau cu chervanele încărcate de 
mărfuri, se găseau locuri de adăpost, un fel de staţiuni de 
înoptat (hanuri), conduse aproape exclusiv de conationalii lor, 
printre care excelau mai ales Românii din comunele Gopes si 
Muloviste de lângă Bitolia (Macedonia). 

In felul acesta ei se întindeau treptat dela locuinţele lor de 
munte la centre şi târguri mai îndepărtate, iar dela acestea 
înaintau în țările vecine cu vechiul imperiu otoman. 

Nimeni n’a studiat până acum evoluţia comerțului la acești 
Români, spre a putea urmări istoric răspândirea lor extraordi- 
nară nu numai în țările mai apropiate de aşezările lor ca: Bulgaria, 
Jugoslavia, România, Ungaria, Austria, dar și în Italia, Franţa, 
Rusia, Polonia (XXXVIII). Alții au înaintat până în Africa. 

In unele din țările balcanice, cum este Serbia, ei au 
jucat un rol hotăritor atât la desvoltarea comerțului intern, cât 
şi la formarea clasei mijlocii din care a ieşit elita conducăto- 
rilor de Stat. Fireşte, aceşti negustori astăzi nu s'au mai păs- 
trat ca Români în mentionatele țări. Atâta timp cât ei se găseau 
în număr mai mare și continuau legăturile cu rudele din patrie, 
își păstrau limba și toate obiceiurile de acasă. Când însă 
numărul lor scădea, ei se pierdeau prin desnationalizare. Pro- 
fesorul sârb D. I. Popovici, în lucrarea citată, ne arată că 
neguțătorii macedoromâni din Belgrad erau cu un veac înainte 
atât de numeroşi, încât în partea orașului care cuprindea târgul, 
străzi întregi erau ocupate numai de ei. Cei mai multi dintr'înşii 
erau originari de prin satele româneşti din Epir și Macedonia 
ca: Vlahoclisura, Blata, Sacista, Cojani, Gopeşi etc. 

Tot comerţul capitalei se găsea în mâinile lor. Iată în ce fel 
ne este descris rolul pe care acești Români l-au jucat odată în 

Serbia: «Este cunoscut faptul, deși nu îndestul de studiat, că 
bazele negotului nostru au fost puse de străini: de Macedoromâni 
în Serbia și de Germani în Croaţia... O parte însemnată dintre 
marii noștri înaintași de origine străină, prin activitatea şi ser- 
viciile lor, fac parte integrantă din istoria noastră, mândria 
noastră « sânge din sângele » nostru. Dar ceea ce este mai im- 
portant, în societatea noastră, cel putin în pătura noastră ne- 
gustorească, că astăzi nu mai există nici Macedoromâni nici 
Germani: dar mai ales nu există Macedoromâni. Aceștia de 
mult s'au contopit cu noi; și-au legat destinul lor de al nostru 
până într'atâta, încât orice aluzie făcută descendenților despre 
originea lor, ar fi un păcat și o räutate ». 

Dar în Serbia negutätorii macedoromâni nu se găseau numai 
în Belgrad, ci în toate orașele ca: Niș, Palanca, Alexinat, Cra- 
guevat, Zaiciar, Semendria, Cralievo, etc. Cei mai multi din ei 
veneau din orașele și satele din Macedonia: Coceani, Veles, 
Scopie, Pärleap, Bitolia, Moloviste, Gopeşi. Alţii din Ohrida, 
Pisuderi, Moscopole, Lunca, Beala, în fine multi din ţinuturile 
situate mai în spre sud: Vlahoclisura, Blata, Sacista, etc. 
Familiile românești din Craguevat erau originare din Sacista, 
Pisuderi şi Gopeș. 


Macedoromânii au jucat un rol destul de important și în 
comerțul din Bulgaria. Dacă în Belgrad n'a mai rămas 
aproape nimic din vechea colonie macedoromână, la Sofia ea 
există şi astăzi, alcătuită din mai multe sute de familii, cu o 
şcoală primară și secundară românească și cu o biserică, în care 
serviciul divin se face de preoți din "Țară. In Bulgaria nu există 
târg sau oraș în care Macedoromânii să nu se găsească în număr 
mai mare, în calitate de meseriași, negustori, birtaşi sau hote- 

lieri. De asemenea, nu există un centru cât de mic, în care un 
călător venit din Țară să nu dea de un conational de al lui din 
Macedonia, cu care să se poată înţelege în româneşte. 

Toţi acești Români din Bulgaria care ocupă orașele si 
târgurile mai mari trebuie deosebiți de păstorii macedoromâni 
din tulpină grămusteană. Aceștia, înaintând din sudul Penin- 
sulei Balcanice cu turmele spre nord, se aşezau pentru tot- 
deauna în munții Bulgariei, începând din Stara-Planina prin 
Sredna-Gora, Rila si Vitos până la Marea Neagră. 


După Serbia si Bulgaria, ţara în care negustorii macedoro- 
mâni veneau în număr mai mare era România. Nu avem un 
studiu referitor la rolul pe care aceşti Români l-au jucat în 
ţara noastră. Se pare că ei se aflau în număr mai mare în Mun- 
tenia. Multi din acești Români veneau ca negustori de vite; alții 
luau moșii în arendă. La începutul sec. al XIX-lea, un număr 
destul de mare de Aromâni se găseau în Oltenia. Cei mai mari 
bogătaşi dintre ei erau la Craiova. Aceştia nu lipseau nici din 
celelalte centre mai mici. Având ușurința să-şi însușească limba 
întrun timp foarte scurt, ei se pierdeau foarte iute printre 
ceilalți Români. 


Negustorii aromâni S'au arătat ca element de valoare si 
în comerțul din Austria și Ungaria. 

Originea lor sudică trebuie căutată în aceleași centre de 
unde se trăgeau şi frații lor din Serbia, România şi Bulgaria. 
Proportiile comerţului pe care aceşti Români îl făceau în vechea 
monarhie austro-ungară erau, după cum se va vedea când vom 
vorbi despre starea culturală a acestor Români, foarte mari. 
Sub acest raport, coloniile de Macedoromâni mai impunătoare 

se găseau în Viena si Budapesta. Ei steteau în legătură atât cu 
compatrioţii lor din celelalte orașe din monarhie, cât si cu rudele 
lor de acasă si erau mijlocitori între comerțul din Turcia si 
dubla monarhie. 

In capitalele Austriei şi Ungariei, Macedoromânii au 
fondat case comerciale si mari institutiuni financiare, care 
intretineau legături cu instituţiile similare din ţările occi- 
dentale, ca: Germania, Italia, Polonia, Rusia şi Franţa. Ei, îm- 
preună cu negustorii greci, erau singurii mijlocitori pentru 
schimbul de mărfuri între Orient si țările din Europa cen- 
trală. « Valoarea acestui element era cunoscută mai de mult 
autorităților austriace, de aceea ele doreau prin toate mijloa- 
cele să-l atragă în număr cât mai mare şi să-l silească să se 
aşeze în ţările lor. Dela Maria Tereza si mai cu seamă dela 
Iosef al II-lea, s'a lucrat în acest sens, pentru ca în chipul 
acesta să se întărească puterea economică și să se ridice cât 
mai mult producția monarhiei habsburgice... Macedoromânii 
au inundat Austria abia după pacea dela Pojarevat. In mâi- 
nile lor era comerțul de mătase din Orient şi Europa cen- 
trală. Tot comerțul en gros si en detail era în mâinile lor. 
Comerţul dintre Turcia și Austria îl dețineau ei și multe case 
de comerț macedoromâne erau în legătură directă cu cele mai 
de seamă oraşe comerciale și industriale din Europa... Prin 
mijlocul companiilor lor comerciale, ei deţineau tot comerțul 
dela Atena până la Pesta si Viena. In Spişca aproape că aveau 
monopolul comerțului de postav, iar în Ungaria de nord erau 
principalii exportatori şi negustori care vindeau vinurile din 
Ungaria de sus (Tokay şi Miklositz) în Polonia. După Soppron, 
ei dețineau comerțul până la Corusag şi Steier. Din Corusag 
făceau deocamdată contrabandă de puşti în Turcia, în 

Varasdin făceau schimb de mărfuri contra cereale sau tutun, 
iar în Pojevat contra ceară. Din Slavonia exportau vite. Dela 
1770, adică de când se afla un număr mai mare de Macedo- 
români în locurile noastre, s'a încercat exportul de grâu şi 
în Italia, care până atunci își satisfăcea nevoile de grâu din 
Ungaria, Anglia şi Egipt. Incercarea a reușit pe deplin. 
Grâul era transportat cu șlepuri pe Sava până la Sisac și 
Carlovat, iar de acolo era expediat la Mletca, Ancona si mai 
departe la Neapole, Genua, Nissa. Tot așa se proceda si cu 
comerțul de vite. La Subotita tot comerțul era în mâna Ma- 
cedoromânilor » (LXXXVII). 

In afarä de Budapesta, centrele mai de seamä din Ungaria, 
în care Macedoromânii făceau comerț în stil mare, erau Miskolt 
si Tocay. 

In Ungaria ei se gäseau si în alte orase. Cei mai multi 
erau în Transilvania. In această provincie negustorii 
macedoromâni existau în fiecare oraș sau târg mai mare, 
ca: Arad, Oradia, Cluj, Sibiu, Brașov, Sebesul-säsesc, Orăştie, 
Alba-lulia, Făgăraș, etc. In această parte a Ungariei «ei 
veneau ca supuși otomani: la început, încă din vremea 
când dăinuia peste o parte a vechii Ungarii domnia Semi- 
lunei; iar mai apoi, de pe urma legăturilor pe care le înche- 
iaseră aici. Ca supuși străini, steteau sub un regim special, 
deosebitor de al celorlalți locuitori ai țării si deoarece prin 
îndeletnicirea lor de comercianţi erau folositori si altora, li 
sau creat condiţii speciale, de ocrotire, asigurându-li-se si 
caracter privilegial. El putea fi acordat acestor străini cu atât 
mai vârtos cu cât autohtonii — si chiar nici elementul do- 
minant, predispus pentru eghemonia feudală și mai apoi poli- 

tică — n’aveau nici simţul si nici tradiția pentru comerț. Astfel 
comerțul fu lăsat în seama Evreilor, a Grecilor și a Macedo- 
românilor » (XXVI,52). 

Negustorii macedoromâni erau destul de numeroși și în 
Banat. In 1739 se găseau în Timişoara 12 negustori numai 
din Moscopole (LXXXVII, s). 

Mai în toate localitățile de mai sus, Aromânii au fost 
ctitorii bisericilor locale. Ei se deosebeau de adevărații 
greci cu care erau confundați adesea după nume şi locul de 
naştere. În unele din aceste biserici se păstrează până astăzi 
urme despre existența lor de altă dată. 

In Transilvania ei au rezistat mai putin ca în orice altă 
parte a Ungariei. Ca Români, ei au intrat în legătură cu frații 
lor din această provincie şi, în scurtă vreme, şi-au pierdut 
graiul și obiceiurile de acasă, asimilându-se lor. 

In Austria cei mai mari negustori macedoromâni se aflau 
așezați în Viena. Aceştia aveau legături cu negustorii români 
din Ungaria. Astfel, firma Spirtu din Zemlin lucra cu Viena, 
Constantinopol si Trieste. 'Tot din Zemlin negustorul Cara- 
matu avea oboare de porci până la granița Austriei. Ei veneau 
din toate părțile Macedoniei, dar mai cu seamă din Moscopole, 
Gramoste, Bitolia, Cruşova, Vlahoclisura, Blata, Sacista, Me- 
tova, etc. Casele lor de comerț erau în legătură cu institutele 
comerciale din întreaga Europă. Mulţi din ei ajungeau până 
în Asia. Printre aceștia excela Hristu Paligorovici, care fă- 
cuse avere în Serbia. 

Aromânii se ocupau cu afaceri bancare și cu tot felul de 
schimburi de mărfuri între Orient şi Occident. La fel ca 
Românii din capitala Serbiei, toți aceşti excelenți oameni de 
afaceri, prin genialitatea spiritului şi imensitatea averilor, au 

reuşit să aducă Statului austriac cele mai mari servicii în 
domeniul economic și financiar. 


Meseriile. Prin comerț păstorii macedoromâni au avut 
prilejul să cunoască artele si meseriile. Foarte multi din ei, 
dedându-se de cu vreme la acest ram de ocupatiune, repede 
au putut ajunge artiști și meseriași de frunte în întreaga Peninsulă 
Balcanică. Astăzi, orașele si târgurile din această parte a Sud- 
Estului european sunt pline de argintari, giuvaergii, sculptori, 
fierari, armurieri, tâmplari, ceasornicari, croitori, etc. Astfel de 
îndeletniciri Aromânii le-au avut dela început, după coborîrea 
lor din satele de munte la orașe, și cu ele se găsesc răspândiţi în 
toate țările străine, pe unde s'au așezat. (LXXXVII,;). 

Vorbind despre meseriile la acești Români, trebue să recu- 
noastem că ei s'au îndeletnicit întotdeauna cu lucrări care re- 
clamau nu numai o muncă fizică, ci și un efort intelectual și, 
mai ales, un gust pronunţat pentru opere de artă. G. Weigand, 
care i-a cunoscut atât de bine, vorbind despre aptitudinile lor 
pentru arte si meserii, spune: « Lucrările greoaie și grosolane 
nu plac Macedoromânului» (Aller groben schweren Arbeit 
ist der Aromune abhold). (CX 1184) 


Dintre țările străine, Statul austriac, cunoscând marile însu- 
şiri ale Românilor pentru comerţ si industrie, a încercat pe toate 
căile să-i atragă, fiindcă pentru acest Stat Macedoromânii erau 
de toate: a capital, meșteșug, comerţ si industrie. Cu un cuvânt, 
ei aveau toate calităţile pentru ridicarea economică a țării. 
Niciunul din ei nu se îndeletnicea cu cultura pământului. In 
afară de comerţ, ei se ocupau si cu meseriile. Sub acest raport, 
ei erau în Serbia hangii, cârciumari, tâmplari, argintari, cizelari 

în aur şi argint, dulgheri, covrigari, postăvari, plăpumari, 
blănari, săpunari, cizmari, medici etc» (LXXXVII;,). 

In Peninsula Balcanică, printre industriașii macedoromâni, 
argintarii ocupau un loc de frunte. Se poate spune că 
argintăria constituie, după afirmările scriitorilor străini, mește- 
şugul lor national. «In Austro-Ungaria ei se întâlnesc ca ar- 
gintari sau aurari încă din 1725 la Orșova și Vârset». După 
Kanitz, în orașele Nis din Serbia si Vidin din Bulgaria, arta de 
a cizela în aur și argint se găsea în mâna Aromânilor. Aceeași 
observaţie o face ofițerul de artilerie englez William Martin- 
Leake pentru argintarii români din Grecia. (LIX,;,). 

Nu există oraș sau târg din Macedonia, Epir sau Albania, 
unde să nu se găsească meseriași români care să se ocupe cu prelu- 
crarea aurului sau argintului. Sub acest raport, ei sunt singurii care 
confecționează obiecte în filigran de adevărată valoare artistică. 
Această meserie ei au învățat-o în oraşele din Italia, dar mai ales 
în Veneţia, încă din vremea când întretineau raporturi comerciale 
cu ele. Este destul să știm că astăzi obiectele lucrate în filigran, ca: 
cercei, paftale, brätare, lanţuri de ceasornice, medalioane, 
nasturi, zarfuri, tabachere, etc. sunt opera argintarilor aromâni. 

Iată cum se exprimă Weigand, cu privire la răspândirea 
acestei ocupatiuni artistice printre Macedoromäni : «În toate loca- 
litätile mai mari din Peninsula Balcanică se pot găsi argintari 
macedoromâni; ei au ajuns până în Italia (Roma). Lucrările 
de argint în filigran din Veneţia arată o mare asemănare cu 
cele ale Macedoromânilor, pe când cele din Tirol se deosebesc. 
De sigur, există o legătură între unele și altele. Numai, din 
nestiintä, n’as fi în stare să spun dacă Macedoromânii au învățat 
această artă în Veneţia, sau au adus-o ei în acest oraș. Legătu- 
rile între Veneţia si Moscopole, care în timpurile mai vechi 

Lucrări în filigran executate de argintari macedoromâni. 

era primul centru comercial din interiorul Turciei, au fost 
foarte strânse. Multi dintre bogätasii acestui oraș aveau filiale 
în Veneţia și un comerț viu exista între cele două orașe. 
Unul dintre palatele cele mai frumoase de pe Canal Grande 
din Veneţia aparține bătrânului Sina din Moscopole (vezi p. 
208). Faptul că niciun obiect confecţionat în filigran nu poartă 
un nume italian, ci aproape toate sunt turcești, grecești sau 
slave, pare a vorbi contra unei importatiuni a acestei arte 
din Italia » (CX 1163): 

Nu cunoaștem vechimea acestei meserii la Macedoromâni. 
In orașele din Austria si Jugoslavia, argintarii macedoromâni 
se găsesc atestati încă din anul 1725 (LXXXVII,,), iar la înce- 
putul sec. al XIX-lea călătorii străini în Peninsulă îi găsesc în 
număr mare în orașele și târgurile din Macedonia, Albania, Epir 
și Tesalia. « La classe du peuple, qui n'a pas de capitaux, s'est 
emparée d'une branche d'industrie très lucrative dans l’Albanie, 
qui est la fabrique des ornements et des ustensiles d'or et d'ar- 
gent. Ceux qui ne sont pas employés dans les tisseranderies et les 
fabriques, sont orfèvres; ct quoique dépourvus de bons modèles, 
ils travaillent assez bien lor et largent » (LXXXVIIL,;;). 

Eu însumi în călătoria mea din Albania din 1928 am întâlnit 
numai în Tirana, capitala micului regat, cinci magazine de 
argintari, toți de origine macedoromână. 

In afară de argintari, Macedoromânii sunt și buni fierari 
şi arämari. Cei mai multi cutitari și armurieri din Penin- 
sulă sunt ei. Din mâinile lor ies tot felul de cuțite, pumnale, 
hangere, iatagane, toate încrustate cu ornamente executate în fir 
de aur și de argint. De asemenea ei fabrică foarfeci pentru cro- 
itorie si, mai ales, pentru tunsul oilor de care au neapäratä ne- 
voie ; în fine, securi, topoare și orice fel de instrumente tăioase, 

de fier şi oţel. Ca armurieri, Macedoromânii, alături de Albanezi, 
sunt neîntrecuti. Ei fabrică tot felul de carabine si pistoale, cu 
încrustări artistic executate pe tocurile pumnalelor și paturile 
puștilor. 

Macedoromânii se ocupă si cu fabricarea obiectelor de 
aramă. Înainte vreme toate tingirile şi peste tot vasele de aramă 
erau opera lor. Cei mai buni arămari se găseau în orașul Mosco- 
pole. Dintre ei lipsesc numai căldărari si spoitori. In schimb, 
ei sunt buni clopotari si excelenți ceasornicari. 

O altă meserie pe care Macedoromânii, în timpurile vechi, 
o practicau foarte mult, era sculptura în lemn. Această 
meserie, după cum se ştie, are o origine foarte veche. Toate 
popoarele înzestrate cu un mai pronunțat simţ artistic au 
executat lucrări sculptate, la început, din sfera îndeletnicirilor lor 
de căpetenie, după aceea din alte sfere (XC). La păstorii aromâni 
se sculptau, la început, obiecte de păstorie. Târziu de tot, sub 
influența lucrărilor de acelaşi gen din Peninsulă, ei au trecut 
la operele de artă decorativă, în speţă, scaune, jilturi, uși împă- 
răteşti la biserici, catapetesme, etc. Cele mai multe catapetesme 
sculptate în lemn din bisericile românești sunt opera sculpto- 
rilor macedoromâni. lată ce spune Weigand cu privire la cata- 
peteasma bisericii româneşti din Cruşova (Macedonia): « Cea 
mai frumoasă lucrare în sculptură se găsește în biserica prin- 
cipală din Crușova. Intreaga catapeteasmă, adică peretele care 
desparte partea ocupată de credincioşi de altar, constă, cum 
arată alăturata reproducere, dintr'un număr de sculpturi despăr- 
tite câte trei de câte o coloană încinsă de ghirlande de flori 
sculptate, și fiecare în diferite feluri. Partea de sus si partea de 
jos sunt foarte bogate si cu mult gust și artă executate. Meșterul 
ar fi lucrat la ea douăzeci de ani, o durată de timp ce nu trebuie 

Catapeteasma bisericii române din Crusova, sculptată de meșteri aromâni. 

să surprindă, ţinând seamă de măreţia lucrului» (CX 1164). 
Aceeași catapeteasmă există si la biserica română din Vlaho- 
clisura. Astăzi, această îndeletnicire este mai rară. Altădată 
sculptorii români erau căutaţi pretutindeni în Balcani. 

In afară de sculptură, Macedoromânii cunoșteau și arhi- 
tectura. Cei mai mari constructori de edificii publice și de 
biserici erau Macedoromânii. Kanitz relevă în felul următor 
talentul lor pentru această ocupatiune: « Aptitudinea extraordi- 
nară a Macedoromânilor pentru arhitectură n'a fost observată 
până acum. In afară de Constantinopol, Atena și Belgrad, orașe 
în care ei au aproape monopolul constructiunii, Macedoromânii 
sunt singurii arhitecţi din Turcia si Grecia. Macedoromânul 
ştie să execute uşor, graţie inteligenţei sale naturale, cupolele si 
bolțile. Lucrările lui de arhitectură întrec pe acelea ale arhi- 
tectilor care au studiat în școlile tehnice și, dacă se compară 
biserica din Semendria cu cea mai mare parte a monumentelor 
sârbești sau germane, cineva n'ar putea decât să admire abili- 
tatea Macedoromânului. De cele mai multe ori Macedoromânul 
este în același timp arhitect, zidar, lăcătuș, dulgher și tâmplar. 
Numai piesele turnate și fabricate le aduce din Austria; restul 
îl face singur» (LVIs22). 

O altă meserie practicată de Macedoromâni este croi- 
toria, Ea sa desvoltat din viaţa lor pastorală. Păstorul 
macedoromân își confecționează îmbrăcămintea acasă. El nu dă 
nimic să se lucreze la străini. Acei dintre ei care se așezau în 
localități mai mari si practicau această meserie la început pe la 
conationalii lor, ajungeau cu timpul croitori abili, care nu se 
ocupau numai cu confecționarea costumelor după portul cioba- 
nilor macedoromâni, ci și cu acele purtate de celelalte nationali- 
täti, cum erau mai ales Turcii și Albanezii. Costumul acestora, 

așa cum se purta odată în Turcia si Albania, era pitoresc si 
foarte bogat. Impodobit cu tot felul de broderii în fireturi, 
el se arăta strălucitor și impunător. In unele ţinuturi din 
Albania astfel de costume se mai păstrează și astăzi. In restul 
Peninsulei, din contră, în cea mai mare parte el a dispărut, 
odată cu plecarea Turcilor în Asia. Toate aceste costume, cu 
broderiile lor artistic executate, erau confecționate de croitori 
macedoromâni. 


In ce priveşte Meglenoromânii, aceștia, spre deosebire 
de Macedoromâni, se ocupă aproape exclusiv cu agricul- 
tura. La început, ei au fost păstori. Aceasta rezultă din 
număţul mare de cuvinte din domeniul pästoritului pe care ei 
îl păstrează și astăzi în limbă. Agricultura au fnvätatso după ce 
s'au stabilit în ţinutul pe care îl ocupă ei astăzi. Meglenul este 
colțul cel mai fertil din întreaga Macedonie. Mulțimea apelor 
care $erpuiesc din toate colțurile fac ca recolta din această 
regiune să nu sufere niciodată. Ei cultivă aproape toate cerealele : 
grâu de toate calităţile, secară, orz, ovăz și mei. 

In afară de agricultură, Meglenoromânii se îndeletnicesc 
şi cu cultura gogosilor de mătase. Această ocupas 
tiune, care este răspândită peste tot în Macedonia, nicăiri n'a 
ajuns la o desvoltare atât de mare, ca în regiunea care se întinde 
dela oraşul Vodena (Edessa) cu împrejurimi până la Vardar, 
cuprinzând toată regiunea Meglenului cu ţinuturile muntoase 
ocupate de Români. Fiecare casă de Român cultivă gogosi de 
mătase, pe care apoi le vinde comercianților străini, ce vin în 
orașul Ghevgheli prin lunile Mai și Iunie, spre a-și procura 
acest articol. In. această epocă, comerțul atinge maximul vâns 
zării: numai din desfacerea yltimului articol, care înainte de 

marele război se producea până la un milion de chilograme, 
intra în comunele românești o sumă de bani destul de mare. 

După cultura gogosilor de mătase vine apicultura. 
Fiecare casă are un număr de stupi. Mierea se vinde în orașele 
mari, ca Ghevgheli si Salonic. Ei se mai ocupă si cu culti- 
varea pomilor fructiferi. Printre aceştia, castanii şi nucii cresc 
în cantitate mare. 

Dintre meserii Meglenoromânii cunosc olăria. Cu ea 
se ocupă mai cu seamă Românii din Nânta. Ei își desfac 
mărfurile lor în întreaga Macedonie, dar mai ales îh centrele 
din împrejurimi. 

Femeile lor, care sunt foarte harnice, lucrează tot aşa de 
mult ca şi bărbaţii la munca câmpului. În timpul iernii ele se 
ocupă cu gospodăria (XXs0). 

Am spus dela început că Macedoromânii reprezintă ramura 
meridională a poporului român. Ei şi-au păstrat locurile lor 
în sudul Dunării în parte, probabil, încă din epoca cuceririlor 
romane. Cu toate acestea, până aproape de sec. X—XI, istoria 
lor a fost strâns legată de istoria poporului român de pretu- 
tindeni. Numai după această dată, din cauza evenimentelor 
istorice, ei au rămas izolaţi în sudul Dunării, trăind departe de 
fraţii lor din Dacia, în mijlocul celorlalte popoare balcanice, 

Un străin care îi vede răspândiți sau grupaţi în mase 
compacte în sudul Peninsulei Balcanice, izolaţi de fraţii lor din 
nordul Dunării, este firesc să-și pună întrebarea: De unde vin 
aceşti Români azvärliti peste munţi si văi, în ţinuturi situate la 
distanțe cu o depărtare de peste opt sute de kilometri de centrul 
românismului carpato-dunărean ? 

Intrebarea nu este nouă. Mai de mult istoricii si filologii, 
străini şi indigeni, au avut această nedumirire, fără însă să fi 
putut ajunge, și unii și alții, la aceeași părere. 

Problema ce se punea la început nu era de a se şti dacă 
Macedoromânii tin sau nu de poporul român. Originea lor româ- 
nească fusese mai de mult dovedită de istoriografii bizantini, 
iar, mai târziu, ea a fost confirmată și de cronicarii români. 
Acum era vorba de a se cunoaşte dacă strămoşii Macedoromânilor 

de pretutindeni au o origine locală, adică se găsesc în Epir, Tesalia 
şi Albania din epoca cuceririi romane, sau au venit din nordul 
Peninsulei, din acele regiuni apropiate de Dunăre, unde, înainte 
de năvălirea Slavilor, au trăit în unitate teritorială cu Românii 
din Dacia, vorbind aceeași limbă și formând un singur popor. 
Fiindcă această chestiune despre originea geografică a 
Macedoromânilor n'a fost discutată pentru ea însăși, ci, în cele 
mai multe cazuri în legătură cu problema continuității elemen- 
tului roman în Dacia, în cele ce urmează voi încerca să expun 
pe rând, mai întâi părerile istoricilor, după aceea cuvântul 
filologilor. La urmă de tot voi da si informatiunile istorice 
transmise prin gura istoriografilor bizantini şi români. 


Părerile istoricilor. Primul care a atins această chestiune a 
fost profesorul Johann Thunmann, despre care am mai pomenit, 
în cunoscuta sa operă « Untersuchungen über die Geschichte 
der östlichen europäischen Völker», publicată la Leipzig în 
1774. În această lucrare, el a încercat să explice originea 
locală a Macedoromânilor, recunoscând că, spre deosebire de 
Românii din Dacia, care se trag din Geto-Dacii lui Dromi- 
chaites, Boerebista și Decebalus, Macedoromânii vin din roma- 
nizarea elementului din 'Tesalia, Macedonia și Tracia. Cam 
aceeași părere o avea si P. S. Schafarik în «Slavische Alter- 
thiimer » (1843), care admitea că, până la formarea poporului 
român, diferitele populatiuni românești din sud-estul european 
au trăit în Dacia, Macedonia, Tesalia si Albania. De asemenea 
W. Tomaschek în «Über Brumalia und Rosalia » (1864), par- 
tizan al ideii continuității Românilor în Dacia, considera 
pe Dacoromâni, Daci romanizați, iar pe Macedoromâni, Bessi 
romanizați. Aceştia din urmă, împinși de năvălirea Bulgarilor, 

ge 

s'au coborit în sudul Peninsulei, așezându-se în munții Pindului. 
Identitatea limbii la Macedoromâni si Dacoromâni "Tomaschek 
şi-o explică din identitatea elementului de bază care a fost 
același pentru unii si pentru alţii. Aceeași idee autorul o repre- 
zintă si în lucrarea sa de mai târziu « Zur Kunde der Haemus- 
Halbinsel » (1881). 

In contra părerii lui Thunmann a fost Fr. Ioseph Sulzer. 
In vol. II din lucrarea sa «Geschichte des transalpinischen 
Daciens » (1771—1772), Sulzer discută între altele și originea 
locală a Macedoromânilor. "Ținând seamă de identitatea limbii 
acestora cu aceea a Dacoromânilor, el, care era contra conti- 
nuitätii elementului roman în Dacia, vedea în Macedoromâni 
tulpini românești care s'au format în unitate teritorială cu 
Românii din Dacia: « Aş vrea să știu — spunea el — dacă este 
cu putinţă ca în două țări atât de îndepărtate, cum sunt Moldova 
si Albania ori Macedonia, la două popoare deosebite si în epoci 
diferite, să fi putut lua naștere aceeași limbă ». După Sulzer, 
nu Macedoromânii au plecat din Dacia în locurile în care se 
găsesc, ci Dacoromânii au venit din ţinuturile pe unde se află 
răspândiți Macedoromânii. 

Cam același punct de vedere îl susține și Fr. Miklosich în 
lucrarea sa « Die slavischen Elemente im rumânischen » (1862). 
Plecând dela aceeaşi identitate a limbii la cele două ramuri 
ale românismului carpato-balcanic, lui Miklosich îi venea greu 
să admită că «Românii din Macedonia sar fi născut aiurea 
decât cei din Dacia». Intro altă lucrare «Die Wanderungen 
der Rumunen » (1879), acelaşi autor, raliindu-se la teoria lui 
Rôsler, vedea patria comună a tuturor Românilor în sudul 
Dunării. Această patrie este, după cum el precizează într'o 
altă lucrare: « Beitrăge zur Lautlehre der rumânischen Dia- 

lekte, Consonantismus » II (1882), în ţinuturile răsăritene ale 
Mării Adriatice, acolo unde locuiau Ilirii. 

După aceştia vine, în fine, teoreticianul concepției despre 
originea sudică (Tesalia, Macedonia, Iliria, Moesia, Scitia) a 
tuturor Românilor nu numai a Macedoromânilor, R. Rôsler, cu 
faimoasa sa lucrare « Romănische Studien» (1871), asupra 
căreia nu este nevoie să stăruim. 

Faţă de aceste două concepţii despre originea meridională 
a Macedoromânilor, susținute de istoricii străini citați mai sus, 
anume una reprezentată de Thunmann, Schafarik și Tomaschek, 
care admit originea nordică (Dacia) a Dacoromânilor, alta de 
Sulzer, Miklosich si Rösler, care admit și pentru Dacoromâni 
originea meridională, vin istoricii români dinainte de N. Iorga, 
unii reprezentând un nou punct de vedere, alţii raliindu-se 
la una sau alta din cele două concepții expuse până acum. 
Astfel, Petru Maior în «Istoria pentru începutul Românilor » 
(1812) vedea, în strămoșii Macedoromânilor, Români din Dacia 
mutaţi peste Dunăre. Aceeași idee o reprezintă şi Bogdan 
Petriceicu-Hasdeu în «Istoriea Critică a Românilor» (1875) 
dar mai ales în «Strat şi Substrat» din «Etymologicum Mag- 
num » (1893). Petru Hasdeu, strămoșii Macedoromânilor au fost 
mutaţi de împăratul Aurelian din Muntenia peste Dunăre. Din 
contra, istoricii A. D. Xenopol și D. Onciul, la fel ca istoricii 
străini, atribuie acestor Români o origine meridională, cu deo- 
sebiri de vederi care sunt interesante să le cunoaștem, 

A. D. Xenopol în lucrarea sa « Teoria lui Rôsler. Studii 
asupra stäruintii Românilor în Dacia traianä», publicată în 
Revista pentru Ist. Arh. si Fil. (1883—1885), admitea că Ma- 
cedoromânii reprezintă populatiuni autoctone romanizate din 
Moesia care, după năvălirea barbarilor, au înaintat spre sud, 

trecând dincolo de munţii Balcani si Rodope si ajungând până 
în Pind. Pentru Xenopol Macedoromânii se deosebesc prin 
origine de Dacoromâni. Asemănarea lor în limbă se datorește 
împrejurării că și unii si alții se trag din amestecul acelorași 
elemente etnice, anume: Romanii din Epir și Tesalia, pe care 
republica romană i-a trimes în aceste regiuni, ca si Romanii 
din Dacia, aduşi de împăratul Traian, s'au suprapus peste 
același element trac. Cu toate acestea Macedoromânii nu vor- 
besc aceeași limbă ca Dacoromânii. Graiurile lor nu constituie 
două dialecte ci două limbi deosebite. Asa dar, pentru înte- 
legerea existenţei unei populatiuni de origine romană la sudul 
Dunării, după Xenopol, nu este nevoie să admitem obârşia 
ei din Dacia traiană. 

In contra acestei teorii s'a ridicat Onciul în studiul său 
publicat în Convorbiri Literare (vol. XIX din 1885). După 
Onciul, Macedoromânii își au originea în nordul Peninsulei 
Balcanice. Aci, contrar părerii lui Xenopol, elementul roman 
era destul de numeros. Din Moesia strămoșii Macedoromânilor 
au plecat spre sud, așezându-se în locurile unde îi găsim 
astăzi. De aceea, Macedoromânii nu reprezintă o naţiune deo- 
sebită de Dacoromâni. Dunărea n'a format o piedecă pentru 
contactul romanităţii de pe ambele maluri. Prin urmare şi 
limba lor este aceeași cu limba Dacoromânilor. Acelaşi autor, 
într'un articol publicat în «Enciclopedia Română» de Diaco- 
novici (vol. III, p. 16 din 1902), aduce pe strămoşii Macedo- 
românilor din ţinuturile de lângă Sava și Dunăre. Imprejurări 
istorice i-au silit să se retragă din aceste părți în sudul Dunării. 
Abia după această retragere, elementul român apare în sudul 
Peninsulei Balcanice: Macedonia, Epir și 'Tesalia, în mijlocul 
poporului grec şi albanez. 

Dacă vom încerca să fixăm poziția lui N. Iorga faţă de 
toate aceste păreri, vom vedea că ea se apropie mai mult de 
vederile. istoricilor Thunmann, Schafarik, Tomaschek, Xenopol 
şi Onciul, decât de aceea a lui Petru Maior și Hasdeu, care 
puneau originea geografică a Macedoromânilor în Dacia. 

In privința aceasta, întreaga concepție a lui N. Iorga, care 
cu timpul a suferit unele modificări, a fost expusă în trei 
mari opere de sinteză asupra poporului român: « Geschichte 
des rumänischen Vokes» (1906), « Histoire des Roumains » 
(1937) si într'o lucrare mai mică despre Aromâni, intitulată 
« Istoria Românilor din Peninsula Balcanică » (Albania, Mace- 
donia, Epir, "Tesalia, etc.). In prima lucrare, N. Iorga se exprimă 
lămurit: « Elementul macedoromân trebuie derivat din popula- 
tiunea romană din regiunile ilirice, tot aşa după cum Albanezii 
stau înaintea noastră, singuri, ca o rămășiță a populatiunii nero- 
manizate din aceleași provincii» (XLVII, 90). Din această afirmaţie 
rezultă, întâi, originea meridională a Macedoromânilor, deose- 
bită de aceea a Dacoromânilor sub raportul unităţii teritoriale, 
al doilea, însă, localizarea acestei origini la sud, acolo unde se 
găseau numai tulpini ilire» Urmărind mai departe evoluția 
acestei idei, vedem că N. Iorga, atunci când vorbeşte despre 
anumite trăsături ale Aromânilor care îi deosebesc de Daco- 
români, caracterizează în felul următor identitatea elementelor 
etnice din care sunt alcătuite cele două ramuri ale românismului : 
« Aromânii, cu toate că se deosebesc de Dacoromâni, sunt un 
popor alcătuit din aceleaşi elemente etnice, însă ei nu alcătuiesc 
o parte care trăiește mai departe din poporul unitar al Românilor » 
(XLVII sı). Aci, prin «aceleași elemente etnice » nu trebuie să 
înţelegem numai substratul iliric peste care s'a suprapus ele- 
mentul roman, ci acelaşi element traco-iliric, care a stat la baza 

tuturor Românilor, element subliniat de N. Iorga în «Istoria 
Românilor din Peninsula Balcanică» după cum urmează: 
« Românii din Pind — odinioară şi din Balcani — care poartă 
în istorie ca și frații lor dela Dunăre și Carpaţi, numele de 
Vlahi, pe care li l-au dat Bizantinii, ca și Germanii, Slavii și 
Maghiarii, si care se numesc pe sine, dar numai unii dintre 
dânșii Aromâni sau Armâni, formează o parte desfăcută, izolată, 
în mare parte desnationalizatä si împiedecată, prin vicisitudini 
dureroase, de a forma un Stat osebit, a romanitätii din Orient. 
Originea acestei romanitäti suprapuse elementului primitiv 
tracic și în parte iliric trebuie să fie căutată într'un lung şir de 
acte de infiltratiune și colonizare care s'au petrecut în al III-lea 
veac înainte de Hristos, şi expedițiilor împăratului Traian, 
care au dat, la începutul secolului al II-lea al erei creștine, 
teritoriului acum romanizat hotare definitive la Nord şi Răsărit, 
în munții Daciei și în stepa răsăriteană a Sciţilor ». La fel se 
exprimă N. Iorga și în « Histoire des Roumains » (vol. II, p. 
414): «Ils sont de fait avec leurs qualités et leurs defauts les 
anciens Illyres et Thraces ». 

Istoricii mai tineri recunosc originea nord-balcanică a Macedo- 
românilor. După Const. C. Giurescu, « Așezarea Slavilor la sud 
de Dunăre a avut un efect considerabil asupra populației roma- 
nice din răsăritul Europei... [Ea] a împärtit-o în doud mari 
grupe : una în spre miazănoapte, cuprinzând pe Daco-Români, 
cealaltă spre miazăzi, cuprinzând pe Macedo-Români » (Istoria 
Românilor, I, 1938). In același fel se exprimă și Gheorghe I. 
Brătianu: «După pătrunderea Slavilor în cursul veacului al 
VI-lea și al VII-lea, în toată Peninsula Balcanică, situaţia a fost 
profund modificată. Fără îndoială, viitorii Aromâni au trebuit 
să fie împinși către Pind si Tesalia, strămoșii Megleno-româ- 

nilor să se amestece putin câte putin cu Bulgarii si centrul 
romanitätii orientale, din care a ieșit poporul român modern, a 
trebuit să se găsească împins înapoi către nord, în regiunea 
Daciei Traiane pe care Slavii o părăsiseră» (O enigmă si un 
miracol istoric: poporul român, 1940). 


Argumentul filologilor. Faţă de nedumerirea istoricilor, din- 
tre care unii, anume cei mai mulți, admit, după cum am văzut, 
originea sudică a Macedoromânilor, iar alţii ajung cu originea 
lor până în Dacia, filologii, din contră, cred că acest element 
care, sub raportul lingvistic, nu se deosebește întru nimic de 
Românii din nordul Dunării, nu poate reprezenta vechea popu- 
latiune romană din sudul Peninsulei, mai întâi, din cauza 
influentii greceşti, exercitată asupra ținuturilor în care se găsesc 
împrăștiați ei astăzi, al doilea, din cauza limbii. 

Limba lor este românească. 

Ca atare, ei nu pot admite faptul că două populatiuni 
de aceeași origine, cum sunt Dacoromânii si Macedoromânii, 
trăind de aproape două milenii în regiuni atât de depăr- 
tate și în împrejurări cu totul deosebite, să dea naștere la o 
limbă care să fie aceeași nu numai din punctul de vedere al 
desvoltării ei interne dar, după cum se va vedea în capitolul 
despre limba lor, şi din acela al împrumuturilor de afară. 

Intr'adevär, atât Dacoromânii cât si Macedoromânii au un 
număr de cuvinte care se găsesc și la Albanezi, ca forme moște- 
nite din fondul traco-iliric, după aceea câteva cuvinte vechi 
grecești sau bizantine, în fine, multe cuvinte paleoslave care, 
după formă şi înţeles, se arată că au pătruns în graiul Macedo- 
românilor şi Românilor din Dacia încă pe când ei nu erau 
despărțiți unii de alţii ci continuau să trăiască în unitate 

teritorială. Aceste împrumuturi comune, care s'au făcut încă 
pe când ei trăiau laolaltă şi în contact cu popoarele vecine, 
au încetat după venirea Ungurilor. In vreme ce din atingerea 
cu Slavii vechi, atât Macedoromânii cât și Dacoromânii sau 
ales cu vreo 8o—go de cuvinte comune, din care rezultă lămurit 
CĂ atât unii cât și alții au trăit multă vreme laolaltă și după 
venirea Slavilor printre Români, din contră, după năvălirea 
Ungurilor comunitatea împrumuturilor a încetat, iar din cu- 
vintele ungurești intrate în limba română nu găsim decât la 
Dacoromâni, atunci când la Macedoromâni ele lipsesc cu de- 
săvârşire. 

Această întrerupere de împrumuturi însemnează, după 
părerea filologilor, o întrerupere de legături dintre Dacoromâni 
si Macedoromäni. Și cum aceste legături pentru vremurile vechi 
nu puteau exista decât numai în nordul Peninsulei Balcanice, 
în dreapta şi în stânga marelui fluviu, filologii, în opoziţie cu 
istoricii, cred că Macedoromânii nu sunt localnici, ci s'au coborât 
în locurile pe care le ocupă azi, în sec. VII—X, de prin părţile 
dunărene din apropierea Dacoromânilor. 


Romanitatea balcanică şi influența greacă. După cerce- 
tări mai amănunțite în această problemă atât de importantă 
pentru cunoaşterea originii comune a tuturor populatiunilor 
româneşti, socotesc că adevărul trebuie căutat la mijloc. 

De sigur, argumentele lingvistice în lipsa documentelor 
istorice sunt cele mai importante pentru chestiunea care ne preo- 
cupă. Insă după cum istoricii sunt obligaţi să țină seamă de 
datele lingvistice, care rezultă din asemănarea în grai ce se arată 
între Dacoromâni și Macedoromâni, tot așa lingvistii nu trebuie 
să treacă ușor peste unele consideratiuni istorice. Existența unei 

romanitäti balcanice în veacurile de mijloc se dovedeşte din 
mulțimea numelor de localități în formă romană, atestate de 
Procopius nu numai în provinciile romane din sudul Dunării, 
considerate de istorici ca făcând parte din zona de cultură 
romană, dar și în Macedonia și chiar în Epir. In afară de aceasta, 
din cercetările epigrafice rezultă că în Macedonia și Tesalia 
milliarele erau în latineste: «In Macedonien und Thessalien 
sind alle (Meilensteire) lateinisch CIL., III, suppl. 7359 ff.» 
GE 

Obiecţiunea filologilor, după care elementul roman din sudul 
Peninsulei Balcanice nu s'ar fi putut păstra din cauza influentii 
vechi grecești care se vede în numărul mare de inscriptiuni 
greceşti ce sa găsit în sudul Peninsulei, nu corespunde realită- 
tilor balcanice. Pentru dovedirea acestui fapt vom încerca să 
arătăm, mai întâi, care era aspectul Peninsulei Balcanice înainte 
de cucerirea romană, precum si cauzele care au împiedecat ca 
limba veche grecească să exercite o influenţă de desnationalizare 
asupra elementului roman din sud, din care urma să iasă po- 
pulatiunile actuale macedoromâne. 

Incă din cea mai veche antichitate, Peninsula Balcanică, sub 
raportul etnologic, a arătat aspectul unui conglomerat care, 
mai târziu, a fost dominat la răsărit si apus de Traci si Iliri, 
iar la sud de Eleni. Vechii Macedoneni care, la început, se 
întindeau dela râul Axios (Vardar) până la Haliacmon (Bistriţa) 
au fost desnationalizati treptat de Eleni, Traci si Iliri. 

Dintre aceştia ultimii, Elenii, prin puterea civilizației lor, 
ar fi fost cei mai indicaţi să exercite o influență asupra Tracilor 
si Ilirilor, până la completa lor desnationalizare. Insă Grecii, 
cu o viață particularistă, n'au încercat să activeze în această 
directiune, nu pentru faptul că n’ar fi putut reuși, ci fiindcă 

civilizaţia lor față de străini avea mai mult un caracter comercial 
decât cultural, cu atât mai puţin unul politic sau militar, cum îl 
aveau Romanii. 

Acolo unde Grecii aveau posibilități de câştig, se instalau 
fără mult regret pentru locurile părăsite şi, cu timpul, reușeau 
să-și asimileze populatiunea indigenă. Insă aceasta o făceau când 
aveau drumurile deschise, cum erau cele de pe mare. Ei 
cu greu se aventurau în interiorul unei ţări, unde căile de comu- 
nicatie lipseau, chiar când aceste ţări se aflau așezate în imediata 
apropiere de ţinuturile lor de obârşie, cum era interiorul Penin- 
sulei Balcanice. In felul acesta se explică expansiunea lor dea- 
lungul Mării Egee, în Calcidica și chiar în Bizanţ, pe care mai 
târziu l-au grecizat, introducând peste tot limba greacă. Tot 
așa se explică şi expansiunea lor pe țărmurile Asiei Mici; de 
asemenea în sudul Italiei și în părțile meridionale din Franţa, 
unde au lăsat atâtea urme în toponomasticä. 

Dovada că ei ţineau la drumurile deschise, evitând regiunile 
muntoase, acolo unde căile de comunicație lipseau, ni-o oferă 
faptul sigur că, în afară de cele două Tracii — în care ei, prin 
mijlocirea coloniilor vechi greceşti, au reușit să se introducă 
ceva mai adânc în Peninsulä, mai ales că aici în Tracia valea 
râului Marița cu afluenții lui este mai deschisă, iar căile de 
comunicaţie sunt multe — nu există ţinut în Albania, Macedonia 
sau vechea Serbie în care Grecii să se găsească în număr mai 
mare. În schimb, ei se întâlnesc în Epir și Tesalia, unde însă 
se găsesc si mase compacte de Români. Incolo, dacă ar lua 
cineva orice hartă etnografică, cum sunt acele date de marele 
etnograf jugoslav Cvijić sau de G. Weigand, va vedea că, înce- 
pând din nordul Epirului, nu există Greci chiar în cele mai 
mari orașe din Macedonia. Pe valea Maritei si prin orașele 

de pe țărmul Mării Negre, care întotdeauna au avut coloniști 
greci, multi negustori s'au așezat în timpuri străvechi în oraşele 
mai mari, ca si la ţară, din actuala Bulgarie. Insă în Macedonia 
ca si în Albania și în vechea Serbie, Grecii au lipsit din toate 
timpurile. Acele câteva sate greceşti din sudul Albaniei repre- 
zintă Albanezi grecizati. 

Dar se va obiecta, poate, că numărul mare de inscripții 
grecești, întâlnite în ținuturile în care astăzi elementul 
grec lipseşte, dovedeşte că acest element în antichitate exista 
şi în interiorul Peninsulei. Aici stă greșeala celor mai multi 
filologi și istorici, şi asupra acestui punct vreau să insist ceva 
mai mult. 

Prezenţa inscriptiilor greceşti dintr'o regiune oarecare în 
Balcani nu constituie numaidecât o mărturie pentru întrebuin- 
tarea limbii grecești de către poporul de jos al acelei regiuni. 
Oricât de mare ar fi fost influența culturii grecești, în straturile 
superioare, cum este astăzi la noi cultura franceză, limba greacă 
nu putea înlocui în munţi graiurile populare traco-ilirice, mai 
ales că lipsea elementul grec din mijlocul lor. Pentru lămurirea 
acelora care confundă cultura de afară a păturilor suprapuse, 
atât cât putea exista pe vremea aceea, cu limba vorbită de masele 
populare, ajunge să ne referim la stările mai noi din Peninsula 
Balcanică. 

După căderea imperiului bizantin sub Turci, toată viața 
spirituală a creştinilor din Peninsulă, fără deosebire de natio- 
nalitate, a fost încredinţată patriarhului ecumenic din Con- 
stantinopol. Organele de întreţinere ale acestei spiritualitäti 
erau biserica si, pe la sfârșitul sec. al XVIII-lea,, școala greacă. 
Toţi creştinii din Peninsulă mergeau la biserica și şcoala 
greacă. Cu toate acestea, fiecare îşi păstra limba şi, prin limbă, 

naționalitatea respectivă. Grecizări au auvt loc, cum am văzut în- 
trun capitol precedent, în sudul Epirului, acolo unde interferen- 
tele etnice nu puteau fi evitate. Ceea ce nu s'a putut înfăptui dela 
venirea Turcilor în Europa, cu atât mai putin se putea întâmpla 
înainte de acest eveniment mai ales că, pe vremea aceea, şcolile 
grecești erau foarte rare chiar în centrele mai mari. Dar dacă 
ne referim chiar la vremurile mai apropiate de noi, vom vedea că 
Românii, Albanezii și Slavii din Peninsulă lăsau să li se graveze 
pe morminte epitafuri în limba greacă, însă aceasta nu o făceau 
pentrucă ei ar fi vorbit greceşte sau s'ar fi simţit Greci, ci numai 
din simplul obicei de a lăsa ceva gravat pentru vecie în limba 
bisericii, limba sfântă grecească, sanscrita Peninsulei Balcanice, 

Această înţelegere a trecutului din studiul realitätilor actuale 
se impune dela sine, dacă vrem să avem imaginea adevărată 
a unei romanitäti care, deşi a evoluat în cea mai mare parte în 
Balcani, poartă prea puţine urme din limba unui popor de 
cultură clasică, cu a cărui civilizaţie a făcut cunoștință abia în 
epoca bizantină. 

Așa dar Grecii, deși geograficeşte se aflau situați în adevărata 
parte peninsulară a Balcanului, din pricina caracterului civili- 
zatiei lor, care era lipsit de iniţiativa politică si militară, n'au 
reușit să se întindă în interiorul Macedoniei și Albaniei. Poli- 
ticeste divizați în mai multe facţiuni, mau reușit să se impună 
unor tulpini războinice cu organizații de clanuri patriarhale 
cum erau neamurile ilirice, care erau foarte numeroase. Sub 
raportul politic, n'aveau puterea necesară cu care ar fi putut 
trece obstacolele pe care atât oamenii cât și configurația fizică 
a solului le opuneau unei penetratiuni pacifice în Balcani. 

Cu totul alt caracter a avut civilizația romană. Nici Romanii, 
la început, n'au trecut în Dalmația decât de nevoie, spre a 

supune unele tulpini ilirice, care le turburau linistea în imperiu. 
Infätisarea extrem de muntoasä a acelei pärti din Balcani, a fost 
una din piedecile care i-au făcut să stea multă vreme pe loc. 
Așa se explică, în parte, de ce Romanii numai în intervale mari 
au reuşit să pună stăpânire pe întreaga Peninsulă, sfârșind cu 
supunerea Daciei. 

Dela cucerirea Iliriei până la părăsirea parțială a Daciei sub 
Aurelian, veacuri dearândul s'a menţinut influența binefăcă- 
toare a Romei care a schimbat cu desăvârșire fața Peninsulei 
Balcanice, prin atâtea îmbunătățiri aduse în viața publică si pri- 
vată a locuitorilor, dar mai ales prin introducerea acelui instru- 
ment de unificare etnică si sufletească, limba, care a reușit 
să se impună la toate popoarele bästinase. In zadar se vor fi 
produs pe alocuri unele reactiuni din partea graiurilor locale. 
Puţine din ele, cum au fost acele vorbite de tulpinile iliro-trace, 
din care derivă strămoşii Albanezilor, au izbutit să se salveze 
(XXL). 

Cele mai multe din aceste graiuri au continuat sä se pästreze 
vreme mai îndelungată alături de limba latină, împrumutând 
acesteia unele particularități și lăsând în lexic cuvinte care astăzi, 
după cum vom vedea mai pe larg în capitolul despre limbă, 
se găsesc cu o egală răspândire în graiul tuturor populatiunilor 
care formează neamul românesc. Această desnationalizare prin 
limbă dovedește, mai întâi, că penetratiunea romană în Penin- 
sulă și Dacia n'a fost un fenomen migratoriu, al doilea, că ea 
s'a întins în Dacia până în sudul Peninsulei Balcanice. De aceea, 
nu este nicio exagerare dacă vom repeta ceea ce s'a susținut în 
mai multe rânduri că, în epoca de după părăsirea parțială a 
Daciei sub Aurelian, limba latină a răsunat din Carpaţi până 
în Pind și dela țărmurile Adriaticei până la Marea Egee. 

Admitând această romanizare până în sudul Peninsulei 
Balcanice, acolo unde s'ar fi putut găsi și unele elemente gre- 
cești, trebuie să recunoaștem că limba greacă nu putea influenţa 
până la desnationalizare limba latina vorbită de populatiu- 
nile băștinașe traco-ilire, din mai multe motive: Aceste popu- 
latiuni care se îndeletniceau numai cu pästoritul ocupau întot- 
deauna înălțimile munților, inaccesibile pentru elementul gre- 
cesc, care locuia prin oraşe și în regiunile mai joase. In afară 
de aceasta, majoritatea din ei ducând o viață nomadă, ei nu 
rămâneau niciodată izolați în așezările lor muntoase din sud, 
ci veneau în continuu contact cu populatiunile romanizate din 
nord, de pe cele două maluri ale Dunării. 

In felul acesta, pe de o parte, conștiința despre originea lor 
comună care se dovedea prin limbă, port și ocupatiune rămânea 
întotdeauna trează, pe de alta, deosebirile de grai care s'ar fi 
putut arăta la o întindere de teritoriu atât de mare, dispäreau 
prin desele întâlniri periodice. Această situatie a ţinut până în 
sec. al X-lea, când continuarea năvălirilor barbare dar, mai ales, 
aceea a Slavilor în Peninsulă în mase tot mai mari, a rupt în mod 
definitiv coeziunea dintre românismul care se întindea în dreapta 
si în stânga marelui fluviu. Urme sigure despre această çoeziune 
se văd astăzi, în unitatea lingvistică. Limba pe care o vorbesc 
atât acei din Dacia cât şi cei din Peninsula Balcanică este iden- 
tică. In afară de limbă, sunt și numele de localități de origine 
românească ce se găsesc răspândite începând din miazănoapte 
până în sudul Peninsulei, aproape de locuinţele actuale ale 
Macedoromânilor. 

In această parte a Peninsulei, unde elementul românesc este 
grupat în masă mai Gompactă, se întâlnesc unele nume locale, 
çum sunt vârfurile de munţi: Moasa (în Smolcu-Moasa), 

Dzâna, Gurgl'iat, toate în apropiere de Samarina, 
după aceea Ciuma-naltă (vârful înalt), Suma-cu- 
brad (vârful cu brad) care se arată foarte vechi. Există altele ca 
Băiasa, nume de râu şi de comună în Pind, Lăsun şi 
Sărună, nume de oraşe, a căror vechime, după cum am 
încercat să arăt în altă parte, este în afară de orice îndoială. 
Pentru ca aceste nume din urmă să existe încă din timpurile 
vechi, trebuie să admitem că a putut să existe și o populatiune 
romană care să le fi întrebuințat. In cazul acesta, n'ar fi cu 
neputinţă ca, pe temeiul lor, care, sub raportul fonetismului, 
arată o evoluţie autentic locală, primele rădăcini ale româ- 
nismului să fi prins în Pind, încă din epoca cuceririi romane. 
Acest puţin element roman străvechi s'ar fi pierdut, dacă ar fi 
rămas mai multă vreme izolat. Păstrarea lui se datoreste numai 
contactului cu romanitatea din nordul Peninsulei, contact care 
a avut loc după trecerea în sudul Dunării a elementului roman 
din Dacia. In orice caz, fixarea Românilor în munţii Pind, 
atunci când în drumul lor spre sud se puteau opri în atâţia alți 
munţi de care este plină Peninsula Balcanică, dovedește că 
aşezări străvechi ale acestor Români existau, în număr mai mare, 
numai în această parte a Peninsulei. 

Admitând această posibilitate pe care, numai în mod ipotetic, 
ne o oferă numele de localități mai sus citate, am putea împăca 
vederile istorice cu cerințele lingvistice. Fapt sigur este, însă, 
că, ţinând seama de felul cum se prezintă astăzi limba Macedo- 
românilor, cu o evoluţie identică până în cele mai mici amănunte 
cu limba Dacoromânilor, Macedoromânii sub raportul uni- 
tätii lingvistice reprezintă același popor cu Dacoromânii. 
Aceasta este singura realitate de care trebuie să se țină seamă 
în discuţia acestei probleme. Ea are ca bază faptul sigur și 

indiscutabil că strămoşii celor două tulpini românești, Daco- 
români și Aromâni, în epoca de formaţie a poporului român 
în nordul Peninsulei și Dacia, au trăit în unitate teritorială. 

Această concepţie stă și la baza tradiţiei istorice care ne 
vorbește, după cum vom vedea în capitolul ce urmează, despre 
o coborîre a Macedoromânilor dela nord la sud, nu invers. 


Tradiţia istorică străină. Ea ne vine în cea mai mare 
parte dela Bizantini. In această tradiție Macedoromânii apar sub 
numele Vlah pl. Vlahi, cu care sunt cunoscuţi Românii 
de pretudindeni. 

Acest nume este de origine celtică. El vine dela numele 
unei populatiuni galice: Volcae, pe care triburile germanice 
l-au cunoscut la ei acasă, sau atunci când au pătruns în Galia. 
In orice caz, cuvântul, trecând în limba lor, ei l-au pronunţat 
*Walhôs din care au făcut derivatul Welsch «romanic». 
Mai târziu, când, după cucerirea romană, Celtii din Franța 
au fost romanizați, Germanii au numit cu acest nume, mai 
întâi, pe Celtii romanizați, după aceea, prin extensiune, pe 
toate popoarele de origine romană, între care ne socotim şi 
noi Românii. Cu toate acestea, la noi, cuvântul n'a venit direct 
prin Germani ci prin Slavi, care, după coborirea lor în sudul 
Dunării, l-au dat si Bizantinilor. Slavii l-au primit dela Ger- 
mani sub forma *Valh din care, prin metateză, au făcut 
Vlah. Din acesta Bizantinii, la rândul lor, au făcut BAtyoc 
pl. Bădxot. Cu acest nume Bizantinii deosebeau pe Românii 
de pretutindeni, de toate celelalte popoare balcanice. 

Fiindcă însă strămoșii Macedoromânilor, la început, se 
îndeletniceau numai cu păstoritul sub forma semi-nomadă, 
care le permitea să cutreiere Peninsula Balcanică, cu turmele, 

în toate direcţiile, cu timpul, numele Vlah la Bizantini a 
trecut dela înțelesul etnic « Român», la acela social de « păstor ». 
Nu se știe precis când s'a petrecut la ei această schimbare 
semantică. Probabil prin sec. al VII-lea, al VIII-lea, sau chiar al 
IX-lea, adică atunci când grupele de Vlahi răzlețe roiau cu 
turmele din Adriatica până la Marea Neagră si din Balcani până 
în Pind. Fapt este că cu acest nou înțeles el apare la 
scriitoarea Ana Comnena, care îl explică după cum urmează: 
«Acei care duc viață nomadă, în limba vorbită se chiamă 
Vlahi » (LXIV:3). 

Incercând cineva să schiteze istoricul Macedoromânilor 
pentru veacurile de mijloc, pe temeiul izvoarelor bizantine și 
ale scriitorilor apuseni, trebuie mai întâi să recunoască că între 
Românii din Peninsula Balcanică, pe care, cum am văzut, 
Bizantinii îi numesc Vlahi, existau mai multe grupări, dintre care 
unele erau mai mari, formând mase compacte, altele mai mici 
trăind în grupe răzlețe. Multe din acestea, după infiltrarea 
elementului slav între ele, rămâneau izolate. Astfel de grupări 
mai mari se pare că au existat în partea de apus a Penin- 
sulei Balcanice, dealungul coastei adriatice în Dalmația, unde 
elementul roman era destul de vechi. O altă grupare, poate 
şi mai mare, se afla în ținuturile dintre Dunăre și Balcani, 
acolo unde existau, după Const. Jirecek, regiuni foarte pu- 
ternic romanizate, cu ramificații care se întindeau la răsărit 
în cele două Tracii. In fine, a treia grupare în masă com- 
pactă se găsea la sud, având ca centru munții Pind cu Tesalia 
şi cu ramificații la miazăzi în Acarnania si Etolia, la răsărit 
în Olimp, peninsula Calcidică până în Tracia occidentală, 
la miazănoapte în Macedonia, iar la apus în Albania și, poate, 
si mai spre nord. 

10% 

"Ținând seamă de faptul că toți acești Români balcanici se 
îndeletniceau cu păstoritul sub forma de transhumanță sau semi- 
nomadă si cu chervanele, trecerile dela un grup la altul, la în- 
ceput, când Slavii nu se introduseseră încă prea multi între ei, 
erau foarte dese. Astfel o parte din Românii din Balcani ajun- 
geau până în apropierea așezărilor Românilor din sud, după 
cum aceștia veneau cu turmele, vara, până în Balcani. In partea 
apuseană şi răsăriteană a Peninsulei, Românii păstori din Balcani 
se întâlneau cu cei din sud. Și tot așa, aceste întâlniri aveau loc 
cu al treilea grup mai mare de Români de pe coasta Mării 
Adriatice. 

Cu timpul, însă, toate aceste treceri care lăsau unele inter- 
ferente între cele trei grupäri deveneau mai rare din urmă- 
toarele două motive: întâi, din cauza aglomerărilor slave care 
deveneau din ce în ce mai mari, al doilea, din pricina 
desnationalizärii prin limbă a grupelor răzlețe intermediare. 
In astfel de împrejurări, trebuie să admitem că a existat o 
vreme când toate aceste legături între cele trei grupări mai 
mari au fost întrerupte și când fiecare din ele rămânea în voia 
soartei. In astfel de împrejurări, cei mai amenințați erau 
Românii din gruparea din Pind și Tesalia. Intr'adevăr, în 
vreme ce atât Românii medievali din Balcani, cât și cei din 
Dalmația ţineau legături, din cauza imediatei apropieri, cu 
fraţii lor din stânga Dunării, din contră, Românii din Pind 
rămâneau pentru totdeauna izolați. Cu toată această izolare, 
desfășurarea evenimentelor istorice de mai târziu ne arată că 
tocmai aceștia s'au păstrat până azi în actualii Macedoromâni, 
în vreme ce dintre ceilalți unii au fost reduși la un număr 
de două mii de suflete, iar restul a dispărut pentru totdea- 
una din zarea istoriei. 

In cele ce urmează voi încerca să schitez în câteva cuvinte 
soarta în parte a fiecăreia dintre cele două grupări, spre a ajunge 
la tradiţia istorică ce ne vorbește numai despre strămoșii Macedo- 
românilor. 


Referindu-ne la populatiunile românești medievale din apu- 
sul Peninsulei Balcanice, răspândite în Dalmația și ţinuturile 
de miazănoapte din Serbia, cea mai mare parte din ele au fost 
serbizate, rămânând în urma lor doar câteva nume locale, ca 
vârful de munte Durmitor din Muntenegru (înalt 2528 
m.), cu o ramificație numită până azi în gura Sârbilor Ku rlai 
(adică cur lai «cur negru»), după aceea, Visitor, 
Kornetul, Kurmătura, etc. Resturile din acești 
Români, rămași neslavizati s'au păstrat mai departe în Vlahii 
din documentele sârbești, care încă în sec. al XIII-lea se aflau 
răspândiţi începând din Fiume la Cetinje, în toată Dalmația, 
iar în sec. al XV-lea şi al XVI-lea în Slavonia, Karintia, Istria 
şi insula Veglia. Urmașii acestor Vlahi medievali se mai păstrează 
până astăzi în grupul de Români din Istria, al căror număr, 
după cum am spus, abia dacă ajunge peste două mii de suflete, 
așezați în câteva sate la poalele Muntelui Maggiore. 

Aceeași soartă a avut-o și grupul de Români dintre Dunăre 
şi Balcani, întemeietori de Stat, prin răscoala fraților Petru 
şi Asan, despre ale căror isprăvi ne dă, din văzute, atâtea amă- 
nunte istoriograful bizantin Nicetas Acominatos dela începutul 
sec. al XIII-lea, pe care G. Murnu l-a tradus și interpretat atât 
de magistral. Din acești Români astăzi n'a mai rămas nimic, 
afară poate numai de Meglenoromânii, care cu timpul au urmat 
drumul Macedoromânilor, coborîndu-se în sudul Peninsulei, 
spre a se așeza în Macedonia, în satele din tinutul Meglen sau 

Caragiova. Admitänd ca urmași ai acestor Români pe Megle- 
noromânii, implicit trebuie să recunoaştem apropierea sau chiar 
identitatea lor cu strămoșii Aromânilor. In cazul acesta s'ar 
putea admite ipoteza ca ei, găsindu-se în imediată apropiere 
de Românii din stânga Dunării, să fi fost amestecați în bună 
parte cu aceștia. Această presupunere mi-o întemeiez, pe de 
o parte, pe apropierea dialectului meglenoromân de cel daco- 
român, pe de alta, pe resturile de nume locale româneşti din 
nordul Bulgariei, relevate pentru întâia dată de Const. Jireček, 
apoi studiate si completate de G. Weigand. Infätisarea acestora, 
este mai mult dacoromână decât aromână. In ce privește sla- 
vizarea completă a acestor Români, ea nu se poate explica 
numai prin superioritatea poziţiei sociale si culturale a Bulgari- 
lor în mijlocul cărora trăiau, fiindcă, în cazul acesta, strămoşii 
Macedoromânilor din Pind şi Tesalia, ar fi fost si mai ame- 
nintati din partea Grecilor. Probabil că în Balcani în cursul 
veacurilor vor fi avut loc deplasări de populatiuni. Ca Megle- 
noromânii, vor fi fost și alții care, din cauza îndepărtării lor 
prea mare de grupul central, se vor fi pierdut în mijlocul 
Slavilor. 


In ce priveşte acum al treilea grup de Români, care ne intere- 
sează direct si, după cum am văzut, se găsea în munții Pind 
si ţinuturile apropiate, aceştia, fie că erau mai numeroşi decât 
cei din Balcani, ceea ce este mai puţin probabil, fie că, din cauza 
așezărilor lor pe înălțimi de munți, veneau mai putin în contact 
cu Grecii, au reușit să se păstreze într'un număr destul de mare, 
în comparaţie cu Meglenoromânii și Istroromânii din celelte 
două grupări, cu toate că şi ei, în cursul veacurilor, dar mai ales 
în vremurile mai apropiate de noi, au suferit pierderi simtitoare 

prin desnationalizare. Aceștia sunt, de altfel, singurii dintre toți 
Românii care apar pentru întâia dată în istorie. 

Prima mențiune despre aceşti Români se face în sec.al VIII-lea 
intro însemnare găsită la mânăstirea Kastamunitu dela Sf. 
Munte. In această însemnare se spune că, în vremea împăraților 
iconoclasti, Vlahii dela râul Rinhos numiţi Vlahorinhini au 
izbutit să pătrundă la Sf. Munte cu femeile şi cu copiii lor, 
ca să atace mânăstirea, fiindcă nimeni nu se găsea care să-i 
oprească și să se lupte cu ei. Iată citatul întreg după 'Toma- 
schek, reprodus de mine în « Românii Nomazi» (XXIL,:): «In 
zilele împăraţilor iconoclaști, neamurile de pe amândouă malurile 
Dunării, folosindu-se de nelinistea în care se găsea imperiul, 
mai cu deosebire că înșiși împărații Romeilor (Grecilor) duceau 
luptă împotriva sfintelor icoane, pe atunci așa numiții Rinbhinii 
şi mai cu seamă Vlahorinhinii si Sagudatii, ocupând Bulgaria 
si întinzându-se putin câte putin în diferite locuri, se făcură 
stăpâni pe Macedonia și la urmă veniră la Sf. Munte cu femeile 
şi copiii lor, fiindcă nu se găsea nimeni care să-i oprească și să 
se lupte cu ei». Aci observăm că Vlahii apar în toväräsia Rinhi- 
nilor si Sagudatilor, două tulpini slave, dintre care cei dintâi 
își aveau locuințele lângă râul ‘Phytos, “Pvyxos care curge în 
Golful Rendina, la nordul peninsulei Calcidice, iar cei din urmă 
între câmpia dintre Salonic si Veria (LIV,20). Probabil că si Vlahii 
din Vlahorinhinii erau Români care îşi aveau așezările în apro- 
pierea aceluiaşi râu. Cum că ei reprezentau populatiuni din 
ramura românismului sud-dunărean, aceasta rezultă, după cum 
vom vedea, si din alte informatiuni ce le avem asupra acestor 
Români din Calcidica. 

După două secole (976) dela această întâmplare, Românii din 
Pind sunt din nou pomeniti cu prilejul unui omor, Anume, 

după stingerea dinastiilor naţionale bulgărești şi încorporarea 
Bulgariei la imperiul bizantin sub împăratul Vasile al II-lea, 
Bulgarii din Macedonia, din îndemnul celor patru fii ai « comi- 
telui » Sisman, au încercat să-şi păstreze neatârnarea. Unul din 
ei, Samuil, care era şi cel mai tânăr, ocupă tronul din Ohrida. 
Istoriograful Kedrenos, vorbind despre soarta celorlalți trei, ne 
spune că Moise a căzut la asedierea oraşului Seres (Sear), 
al doilea a fost omorît de însuși Samuil, fiindcă ar fi râvnit 
la tronul său, iar ultimul, David, a fost ucis, în ţinutul dintre 
Castoria si Prespa, «de nişte Vlahi călători » (apă tivov Déco 
53r&v) la locul ce se chiamă «Stejarii-Frumosi» (tç Aeyo- 
utvas Kaăs 3p56) (LXIV,). Multumindu-se cu această simplă 
înregistrare a faptului, Kedrenos nu ne spune nici cine erau şi 
nici de unde veneau aceşti « Vlahi călători», cu atât mai putin 
despre cauza omorului. Incepând cu Roesler, cei mai mulți 
dintre istorici socotesc această întâmplare ca prima amintire 
istorică a Românilor. Eu am dat întâietate însemnării găsite 
la mânăstirea Kastamunitu, întru cât, după cum ne arată 
numele orașului Salonic, căruia Macedoromânii îi zic Sărună 
(din lat. SALONA), Aromânii au existat în apropierea pe- 
ninsulei Calcidice, în calitate de păstori, încă din sec. al 
VIII-lea, dacă nu chiar înainte. 

Dela această dată amintirea Românilor din Pind la scriitorii 
bizantini devine tot mai deasă. De fapt, începând numai cu 
această atestare, ei intră propriu zis în istorie. 

Astfel, un autor necunoscut, care a jucat un rol important 
în istoria Eladei, nepot al lui Niculitä, o familie ilustră din 
Larisa, şi, în acelaşi timp, contemporan cu Kekavmenos din 
sec. al XII-lea, a scris « Cuvânt de povätuire câtre împăratul 
(Ayos vovDeznrinde npòs Bacita), în care pomenește despre 

existenţa unei domnii a Românilor din Elada (Geh täv BAdywv 
"ENGBoc), care, după W. Tomaschek, cuprindea Tesalia, Epirul, 
Acarnania si Etolia (CVI,,). Această domnie împăratul o dă- 
ruise lui Niculitä. Iată cuvintele proprii ale autorului anonim. 

« Bunicul meu Niculitä, după multe osteneli în slujba 
Romaniei (imperiului bizantin), a ajuns si duce al Eladei ca 
răsplată din partea stăpânirii pentru credința sa. Această dregă- 
torie precum si domesticatul excubitilor o dobândise el fără 
drept de moştenire pe temeiul unui hrisov. Dar veni unul Petru, 
fiu de frate al împăratului Franței (= Germaniei), la răposatul 
împărat chir Vasile, în al patrulea an al împărăției sale, şi i-a dat 
titlul de spătar, făcându-l domestic al excubitilor Eladei. Și a 
scris împăratul către bunicul meu: Cunoscut îți fac tie, Vistiere, 
că venit-a în slujba împărăției unul Petru, nepotul bun al impä- 
ratului Germanilor, şi după cum zice, s'a legat să fie și să moară 
ca slujitor împărăției mele. Impärätia mea primindu-i jură- 
mântul de credinţă, i-am dat titlul de spătar, şi fiindcă e străin 
de legea noastră, n'a găsit cu cale să-l facă strateg, ca să nu 
înjosim pe Romei, ci l-a numit domestic al excubitilor de sub 
porunca ta. Dar ştiind împărăţia mea că această slujbă ai pri- 
mit-o prin hrisov dela răposatul meu tată, în locul excubitilor, 
îți dăruesc domnia peste Vlahii din Elada»(LXIV,,). 
Intru cât numirea lui Petru ca domestic al excubitilor a avut 
loc după patru ani dela urcarea pe tron a lui Vasile al II-lea, 
adică în 980, « domnia peste Vlahii din Elada », despre care se 
vorbeşte mai sus, i-a fost dăruită lui Niculitä în sec. al X-lea. 
In modul acesta noi aflăm din acest document indirect, însă 
precis, de existența acelei Vlahii, despre care scriitorii bizantini 
de mai târziu (sec. XIII) vor vorbi dând şi unele amănunte 
referitoare la teritoriile care intrau în ea. 

Odată stabilită existența Vlahiei din Pind, în secolul următor 
apare un alt document, poate cel mai important pentru istoria 
acestor Români. Este micul tratat de strategie, cunoscut sub 
numele « Strategicon », datorit istoriografului bizantin Kekav- 
menos. Manuscriptul a fost descoperit la o mânăstire din Sf. 
Munte, de unde a fost dus la Moscova și studiat de marele 
bizantinolog V. Vasilijevskij. La noi s'a ocupat cu el G. Murnu, 
care a cercetat mai de aproape partea referitoare la Români, 
afirmând că pentru istoria noastră el este « nepretuit, căci ne 
procură știri și date care ne luminează în chip neașteptat asupra 
stării sociale și politice a Românilor din zorile existenței lor 
istorice ». In acest document ni se vorbeşte despre o mișcare 
a Românilor din Pind, care s'a petrecut în 1066, în timpul 
domniei lui Constantin Duca. Pe vremea aceea 4 Domn si cap 
al Românilor » era protospătarul Niculiţă. Mișcarea s'a produs 
dealungul râului Pleres între Farsala și Larissa. « Acest râu 
— spune Kekavmenos — are de o lature și de alta un șes mare 
şi trece prin mijlocul Vlahilor, despärtindu-i în două ». In acelaşi 
pasaj ni se arată că, alături de Românii munteni, existau încă de 
atunci și Români care își aveau așezările la câmpie în sate si 
oraşe. Centrul turburărilor era orașul Larissa, iar capii acestor 
turburări au fost fruntașii români Verivoi si Slavota 
al lui Carmalac. Partea interesantă din acest document 
sunt amănuntele ce ne dă Kekavmenos, referitoare, mai întâi, 
la mișcările periodice ale păstorilor români, după aceea la 
originea lor nordică. Iată ce ni se spune cu privire la primul 
amănunt: Atunci când Niculitä a întrebat pe căpeteniile Româ- 
nilor să-i spună unde sunt acum, în luna Iunie, familiile si vitele 
lor, ei au răspuns o pe munții Bulgariei », adăogând mai departe 
Kekavmenos: « Căci astfel este obiceiul lor, ca familiile şi 

turmele Vlahilor să petreacă din luna Aprilie până în Septemvrie 
pe munții cei înalți şi în locurile cele mai reci ». Referitor la al 
doilea amănunt, poate cel mai important, Kekavmenos adaogă: 
«Ei (adică Românii din Pind) sunt așa numiții Daci si Bessi care 
mai întâi au locuit în vecinătatea Dunării și a râului Sau, numit 
acum râul Sava, unde acum locuiesc Sârbii, în locuri tari si 
grele de străbătut... Fugind de acolo, ei s'au răspândit în tot 
Epirul si Macedonia, cei mai multi s'au așezat în Elada» 
(LXIV se-s7)- 

Tot în cursul sec. al XI-lea (1019), numărul Românilor de 
prin ţinuturile de miazănoapte ale Macedoniei mărindu-se, 
împăratul Vasile al II-lea Bulgaroctonul, cu prilejul regulării 
situaţiei bisericeşti din Bulgaria, a dispus trecerea Vlahilor din 
toată Macedonia sub jurisdictiunea mitropolitului din Ohrida. 
In anii din urmă, Ivan Snăgarov a descoperit în biblioteca bise- 
ricii Sf. Clement din Ohrida, un manuscript din sec. al XI-lea, 
în care, pe o foaie, se menționează numele unui preot român în 
serviciul episcopiei româneşti din acele părţi ale 
Macedoniei:”Iwdvyns ispebs Tic ăyuorarne Emoxonie Bkxuv. 
(Ioan, preotul prea sfintei episcopii a Aromânilor) (CTS, sc), 

La începutul sec. al XII-lea Românii apar din nou în penin- 
sula Calcidică (1105). Evenimentul ne este relatat cu prilejul 
unui nou conflict, pe care Românii din sud l-au avut cu Sf. 
Munte. Anume, mai multe familii de Vlahi s'au aşezat în această 
parte a Calcidicei, spre a vinde călugărilor dela Sf. Munte 
lapte, brânză si lână. De multe ori, însă, această vânzare se 
făcea de femeile și fetele Vlahilor, fapt care a dat călugărilor 
mai tineri prilejul să se dedea la unele acte nepermise de regimul 
ascetic din mânăstiri. Din această cauză li s'a interzis Vlahilor 
să facă comerț la Sf. Munte, ceea ce i-a făcut să plece de acolo. 

Insă, odată cu ei, au plecat şi călugării mai tineri împreună cu 
femeile Vlahilor, rămânând mânăstirile numai pe seama călu- 
gărilor bătrâni. In urma acestui conflict, patriarhul Nicolae din 
Constantinopol a intervenit pe lângă împăratul Alexie Comnen 
să mute familiile Vlahilor în altă parte a Peninsulei (CVI,,). 

Tot în această epocă (1170), este interesantă relatarea, pe 
care o face Evreul Beniamin din 'Tudela, cu privire la Vlahia 
din Pind: « Aici este începutul Vlahiei, ai cărei locuitori ocupă 
munții, iar ei înșiși poartă numele de Vlahi. Asemenea cäprioa- 
relor de iuți la fugă, ei se coboară în ţara Grecilor ca să despoaie 
și să prade. Nimeni nu-i poate ataca prin război, niciun împărat 
nu-i poate supune. Datinele crestinesti le tin si se cheamă cu 
nume evreesti, din care cauză unii spun că ar fi neam de Evrei, 
iar pe Evrei îi numesc fraţii lor. Pe aceştia numai îi atacă, dar 
nu-i ucid, așa cum ucid pe Greci și că în sfârşit trăiesc fără 
legi» (CI). 

După toate aceste menţiuni disparate, referitoare la Aro- 
mâni şi existența unei Vlahii în sudul Peninsulei Balcanice, la 
începutul sec. al XIII-lea avem informatiuni despre constituirea 
Românilor în state politice. « Vlahia » amintită de călătorul 
evreu, apare acum sub o întreită formă: « Vlahia Mare » (Meydan 
Biaxia) în Tesalia, « Vlahia Mică» (Mixpă Biayla) în Etolia 
si Acarnania și « Vlahia-de-sus » ( AvofBAæya) în partea meri- 
dională și răsăriteană a Epirului. Existenţa acestor trei Vlahii 
este atestată și de cronicarii apuseni Geoffroy de Villehardouin, 
Henri de Valenciennes, Robert de Clary ca si de toţi istorio- 
grafii care s'au ocupat cu mișcarea revoluţionară a grupului de 
Români din Haemus (1196). 

Urmând ordinea cronologică a acestor menţiuni istorice, 
trebuie să amintim şi relatările scriitorului anonim al Europei 

orientale din 1308, care vorbește despre Românii asezati între 
Macedonia, Achaia și Salonic ca despre un popor foarte mare. 
Insemnătatea acestor relatări, pe care le-am citat când m'am 
ocupat de numărul Românilor (p. 25), nu constă numai în 
prezenţa Vlahilor în teritorii întinse, dar și în originea lor geo- 
grafică. La fel ca Kekavmenos, el aduce pe Vlahi din Ungaria, 
«unde se aflau pășunile Romanilor ». Numai după ce au fost 
izgoniți de acolo de Unguri, ei au venit în ţinuturile din sudul 
Peninsulei. 

In fine, cu două veacuri mai târziu, Laonik Chalcocondylas, 
cronicarul Sultanilor, vorbind despre Românii din Dacia, pe 
cari îi numeşte Daci, aminteşte de Macedoromâni, dând de astă 
dată lămuriri precise atât despre identitatea etnică a Macedo- 
românilor cu Dacoromânii, cât şi despre unitatea lingvistică. 


Tradiţia istorică românească. Traditia istorică despre ori- 
ginea comună a Macedoromânilor si Dacoromânilor a trecut 
dela istoriografii bizantini la cronicarii români. 

Cea mai veche relatare despre această origine ne vine dela 
Miron Costin. Ea este atât de interesantă, încât merită 
să fie citită în întregime: «Suntu dară acești Cotovlachi (cum 
ne spunü vecinii lorü, şi încă cu dintrînșii am vorbită) 
oameni nu mai osebiti nici în chipü, nici în une obiceie, 
nici în tăria si în făptura trupului de câtă Românii aceștia, 
şi limba lorii românească ca acestora, numai mai stricată 
si mai amestecată cu de această proastă grecească si tur- 
cească; pentru că foarte puţini cum s'au zisü, au rämasü la 
niște munţi trăgându-se de locuiescii, cari se întindă în 
lungii de lângă Ianina până spre Arbânași lângă Elbasan 
unde-i zicii, în sate numai locuindü. Se vede si mari unele 

sate; zică că sun si oameni cu putere în hrana lorü de 
care și mare minune este cum şi până astăzi se află păzin- 
du-si și limba si niște obiceiuri ale lorii. Aceștia dacă si limba 
şi-au stricată, si ei s'au împuţinatii, drept că şi ei desăvârșită 
subtii jugulă turcescü cu acei Greci dupre acolo s'au supusă, 
unde și stăpânire şi blagorodnie si totii şi-au pierdutii; si poate 
fi că nici d'întâiu aşa mulțime nu va fi fost de dânșii. Că eată 
acmu și cäti suntü, mojici si țărani sun, si locurile lori cu 
greu de hrană fiindă, pentru multă peatră și munți ce suntü 
unde locuescü, se împrăștie şi se ducii mai multi prin acele orașe 
mari turceşti de se hränescü, si limba, cum ami zisii, foarte 
şi-au stricati! si ei puţini au rămas». Zuch si aceasta, că de-i 
întreabă si pre ei nescine, ce eşti ? el zice Vlahos, adică Români; 
şi locurile lor unde locuescü le zicii Vlahia, earü terei acesteia 
ei îi zică Vlahia cea mare. Pare-mi-se zică că ei gräindü, mai 
multă îi înţelegi; însă si unii şi alții cu puțină vreme într'ună 
locü aflându-se, prea lesne se potii înțelege. De crezut doară 
este că și acei Cotovlachi dintre acei Romani sunti și se tragü, 
şi întracele vremi ce Galian sau altii împărată au rädicatü o 
seamă dintr'înșii de aici şi i-au dusi de i-au asezatü pre acolo, 
au rămas și până acumü» (XII: as), Același pasaj se 
găseşte şi la Constantin Cantacuzino Stol- 
nicul, copiat cuvânt de cuvânt după Miron Costin (el, 

Dimitrie Cantemir pomeneşte în mai multe 
rânduri despre Macedoromâni. Pasajul cel mai caracteristic 
este acela în care se arată originea comună a Aromânilor cu 
Românii: «lară acum vine rândul să arătăm cea mai de 
pre urmă socoteală, adecă să aducem toate mărturiile isto- 
ricilor, pre scurt, carele dovedesc, precum Dachiia au fost 
dela Traian împărat, cu cetăţeni și slujitori vechi Romani, 

descălecată, şi deciia precum aceiași Romanii să fie moșii 
strămoșii Românilor carii si astăzi în părțile lăcuitori să află 
adecă Moldovenii, Muntenii, Maramureşenii, Românii de peste 
Dunăre şi Coţovlahii din ţara grecească, căci toate aceste näroade 
dintr’aceiasi Romani a lui Traian să fie, nu numai graiul, 
ci si a tuturor vremii istorii mărturisesc ». 

Intr'un rävas din 25 Ianuarie 1804, pe care Gheorghe 
Şincai îl scria prietenului său Engel, se spune « Meum 
quippe est Annales universae Nationis Valachicae, proinde etiam 
Kuzzo-Valachorum quos  Csenzaros vocant, conscribere » 

In fine, marele om politic Mihail Kogâlniceanu, în opera sa 
« Histoire de la Valachie, de la Moldavie et des Valaques trans- 
danubiens », apărută la Berlin în 1837, nu uită, după cum aceasta 
rezultă şi din titlul lucrării, să vorbească despre Macedoromâni. 

Incepând cu sec. al XVIII-lea, imediat după apariţia operei 
istorice a profesorului german Johann Thunmann, despre care s'a 
vorbit, Macedoromânii încep să fie din ce în ce mai cunoscuți de 
scriitorii români. 


Dacă pentru cunoașterea trecutului Macedoromânilor avem, 
după cele expuse până aci, câteva date istorice, pe temeiul cărora 
ne putem face o idee despre originea si coborîrea lor în sudul 
Peninsulei Balcanice, despre Meglenoromâni nu avem nimic. 
In conditiunile acestea, singurul document din care se poate 
afla ceva despre originea lor este limba. După limbă, ei tin de 
grupul Românilor din care au ieșit Macedoromânii, vorbind 
totuși un dialect deosebit de al acestora. Această deosebire în 
grai eu mi-am explicat-o din cauza izolării lor în nordul Penin- 
sulei, acolo unde strămoșii lor au putut păstra mai multă vreme, 
decât Macedoromânii, legături cu Dacoromânii (XX;5). 

Dacă pentru orice popor din lume limba constituie 
legătura cea mai trainică ce unește pe indivizii din aceeaşi 
comunitate etnică, pentru Macedoromâni, care veacuri dea- 
rândul au rămas izolați în sudul Peninsulei, ea reprezintă 
istoria si viața lor. Intr'adevăr, dacă Macedoromânii și-ar fi 
păstrat toate particularitätile caracteristice neamului românesc, 
precum: tradiţiile, credințele, obiceiurile şi altele, însă și-ar 
fi pierdut numai limba, în cazul acesta puteau fi orice alt 
neam din Peninsula Balcanică, afară de Români. lată de ce, 
pentru ei, unitatea lingvistică cu Dacoromânii re- 
prezintă cel mai autentic document, cu ajutorul căruia chiar 
omul fără ştiinţă îi poate ușor identifica cu fraţii lor din nordul 
Dunării, 


Unitatea lingvistică. Ea se poate dovedi pe două căi: 
practic şi ştiinţific. Practic, dacă vom compara o frază macedo- 
română cu transpunerea ei în dacoromână ; științific, dacă vom 
încerca să ne dăm seama de înfățișarea dialectului macedoromân 
sub raportul structural. 

Practic: Dăm o frază, două, reproduse dintrun text 
vechi macedoromân, «Lexiconul în patru limbi» al lui Daniil 
Moscopoleanul», pe care le transpunem în limba literară, spre 

a se vedea mai bine asemănarea ce există între ele şi textul 
românesc : 


«Am tru gärdina amea unu h'icu, unu nucu, unu gortu, 
unu meru, unu ciresu. Am si stuk'i multi și facu multă ñere 
şi tearä. Si vindu tru anu câte ună parte și vegl'u si tră vetea 
amea » (LXX,s7.138)- 


Transpunere dacoromână: 


« Am în grădina mea un smochin, un nuc, un păr, un măr, 
un cireș. Am si stupi multi si fac multă miere si ceară. Si vând 
pe an câte o parte și păstrez și pentru persoana mea». 


Autorul lexiconului traduce aceste fraze în trei limbi: 
„grecește, bulgărește si albanezeste. Eu nu dau traducerea lor 
aici, căci ea ar ocupa prea mult loc. Dacă ar fi, însă, ca un 
cetitor român, fără multă carte si ştiinţă filologică, să le 
citească pe toate transcrise cu litere latine, în cazul acesta, 
întâi, n'ar pricepe nimic din traducerea acestor fraze în cele 
trei limbi, presupunând că nu cunoaște niciuna din ele, 
al doilea, ar înțelege numaidecât că textul macedoromân 
este scris întrun dialect românesc. Intr'adevär, în afară de 
trei, patru cuvinte ca: h'icu care este lat. FICUS, gortu 
(slav.), vegl'u lat. VIGILO,-ARE cu înțelesul «păzesc, 
pästrez», vetea (albanez), restul n'are nevoie aproape de 
nicio explicaţie. In afară de aceasta, observ că, textul macedo- 
român fiind vechi, unele particularități, cum ar fi păstrarea 
lui -u final când urmează după o consonantă, azi nu mai 
există. Astăzi în dialectul macedoromân nu se zice: «unu nucu, 
unu meru, unu ciresu», ci dun nuc, un mer, un cireș), la fel 
ca în dacoromână. 


11 

Științific: Din punctul de vedere științific, dialectul 
macedoromân arată aceeași structură. Aceasta însemnează că, 
în ce priveşte elementul constitutiv, el a avut o evoluție isto- 
rică identică cu aceea din limba română de pretutindeni. Spre 
a ne da seama despre această structură particulară, care este 
proprie numai limbii române și, implicit, și dialectului macedo- 
român, trebuie să recunoaştem că, în întreaga ei desvoltare 
istorică mai veche, ea a fost stăpânită de aceleaşi tendinţe. 
Aceste tendințe pot fi urmărite pentru orice epocă, începând 
din timpurile cele mai vechi. Aici voi încerca să arăt una 
singură: 

Limba română, spre deosebire de celelalte limbi roma- 
nice, a păstrat într'o privință mai bine structura limbii 
latine, pe temeiul unei vechi tendințe indoeuropene. In vreme 
ce în celelalte limbi surori, substantivul şi verbul, pierzân- 
du-şi în parte flexiunea, se arată mai putin autonome, în 
limba română această autonomie se păstrează. Astfel, în 
celelalte limbi romanice, pentru a putea exprima raporturile 
sintactice, flexiunea nominală și verbală se face cu ajutorul 
unor cuvinte străine, care îi formează un fel de flexiune 
externă: genitiv-dativ avem în fr. de la soeur, à la 
soeur; tot așa în ital. della sorella, etc. In limba 
română, din contră, aceste forme lipsesc. In această limbă avem 
surorei, macedor. suroril'ei. Aci, putin importă faptul 
dacă în limba latină pronumele demonstrativ se punea înainte 
sau în urma substantivului. Fapt este că vechea tendință indo- 
europeană de a marca sintetic raporturile dintre cuvinte prin 
partea lor finală — desinenţa, sa păstrat numai în limba 
română, atunci când în celelalte limbi romanice a cedat. In 
această tendinţă străveche, limba Românilor din Macedonia 

merge, după cum am văzut, paralel cu limba Românilor din 
ţară, tendinţă ce singură explică, după mine, dece articolul în 
limba română se pune la sfârșitul cuvântului și nu înainte, 
ca în celelalte limbi romanice. 

Trecând la unitatea lingvistică din epoca de formaţiune a 
limbii, graiul Macedoromânilor, în trăsăturile lui fundamentale, 
se arată identic cu limba Românilor de pretutindeni. Această 
unitate se arată în elementul latin, care a suferit ace- 
leași prefaceri pe temeiul aceloraşi tendințe, în aspectul 
balcanic, în prezenţa unor cuvinte străvechi 
care se întâlnesc şi în limba albaneză, în fine, în elemen- 
tele străine pătrunse în limba tuturor Românilor, înainte 
de despărţirea Macedoromânilor de Dacoromâni. 

In cele ce urmează, voi încerca să fac o expunere sumară 
a acestor momente din evoluţia limbii, spre a putea urmări 
mai bine perfecta unitate ce există între graiul Macedoromânilor 
şi limba română de pretutindeni. 


Elementul latin. Prima particularitate din domeniul voca- 
lismului, care a deosebit romanitatea orientală de cea occidentală, 
a fost tratarea lui i (scurt). In vreme ce acest sunet în limbile 
romanice occidentale a evoluat spre o, în limba română a rămas 
neschimbat: lat. DULCIS, LUPUS au dat în ital. dolce, lopo, 
în româna dulce, lup. La Aromâni se arată aceeași stare nemo- 
dificată: dulte, lup. 

Trecând la celelalte modificări fonetice, pe care limba 
română le-a suferit în epoca comună, atunci când Aromânii 
nu se despärtiserä de Dacoromâni, ele există toate atât 
la unii cât și la ceilalți. Dintre acestea cele mai caracteristice 
sunt: 


(is 

In vocalism: sunetul d (4) din a latin, s'a modificat 
în aceleași condițiuni, în dacor. și arom. Ex.: AQUA, CANIS, 
PANIS au dat apă, câne, pâne. 

Desvoltarea diftongilor ea, oa din e, o accentuati există în 
aceleași condițiuni atât la Aromâni cât și la Dacoromâni. Astfel 
lat. GALLETA, SERA au dat găleată, seară; tot aşa PORTA 
MORTEM, poartă, moarte. 

In consonantism, cea mai pregnantă particularitate 
a limbii române este alterarea unor sunete urmate de ë, 7 latin 
accentuati, care nu există în celelalte limbi romanice. Astfel 
t, d, s se pronunţă f, z (dz), e atât la Dacoromâni cât si la Macedo- 
români: Ex. lat. DICO, TERRA, SIC au dat: zic (mr. dzic), 
ţară, și. Tot așa p, b, f, v se pronunţă la Macedoromâni peste tot, 
iar la Dacoromâni în parte E, e, h', y. Ex. lat. PINUS, BENE, 
MERCURII (DIES), FILUM, VINUM au dat: Kin, g'ine, 
fercuri, yin. 

Tot așa Z între două vocale trece în r. Ex. lat. MOLA, 
SCALA au dat la unii și la alții moară, scară. 

In morfologie, identitatea între dacoromâna şi macedo- 
româna este și mai mare. Aci avem aceleaşi declinări și con- 
jugări care reproduc, la fel, formele corespunzătoare latine. 


Aspectul balcanic. Din punctul de vedere al aspectului 
balcanic, limba Aromânilor arată aceleași particularități ca limba 
Dacoromânilor, anume: 

Postpunerea articolului, care se întâlneşte la Bulgari și 
Albanezi; 

Pierderea infinitivului şi înlocuirea lui printr'o propozitiune 
subordonată; 

Formarea viitorului; 

Contopirea cazurilor genitiv — dativ într'unul singur; 

Intrebuintarea pronumelor personale la dativ în locul pro- 
numelor posesive. 

Toate aceste particularități care există în limbile balcanice, 
lipsesc în limbile romanice. 


Cuvinte străvechi. In limba română există un număr de 
cuvinte de origine preromană care se întâlnesc și la Macedoro- 
mâni. Ele aparțin probabil substratului autohton. Acestea sunt: 

Părţile corpului: buză, macedor. budză (alb. buză); grumaz, 
macedor. grumadzü (alb. gurmaz). 

Rude de aproape: moș, macedor. moașă ; forma dela masculin 
nu este cunoscută; în locul ei există cuvântul aus (lat. AVUS). 
In albaneză avem motsh, însemnând « vârstă ». 

Imbrăcăminte: brâu, macedor. brânu si bârnu (alb. bres); 
căciulă, macedor. căciulă si caciuuă (alb. casuljé). 

Termeni pastorali: balegă, macedor. baligă (alb. baigă, 
bagjă, bagéljé); fluier, macedor. flueară (alb. fljoere, fljojere) ; 
mânz, macedor. mândzu (alb. mës); tarc, macedor. tarcu (alb. 
thark); tap, macedor. tap (alb. t'sap, tsjap); sut, ciut, macedor. 
şut (alb. shutë); urdă, macedor. urdă (alb. urdh). 

Nume de plante: brad, macedor. brad (alb. bredh); co- 
paci, macedor. cupaciu (alb. kopatsh); curpăn, macedor. 
curpan (alb. kurpën); sâmbure, macedor. sâmbure (alb. su- 
mull și thumbull). 

Cuvinte pentru desemnarea unei autorităţi, la început, cu 
întrebuințare în viața pastorală: baci, macedor. baciu si, mai 
ales, bagiu, întrebuințat mai mult în cas-bagiu «un fel de 
brânză». Pentru înțelesul cuvântului baci la Dacoromäni, 
Macedoromânii au cäsar. 

Nume de viețuitoare: barză, macedor. bardză; macedor. 
bardzu a bălan » în capră bardză sau mulă bardzä, « catâr bălan » 
(alb. bardh «alb »); năpârcă, macedor. năpârtică (alb. nëpërkë). 

Cuvinte variate: mare, macedor. mare (alb. madh); curm, 
macedor. curmu (alb. kurm); gata, macedor. ngătan (alb. gatë); 
abur, macedor. abur (alb. avull); jumătate, macedor. giumitate 
(alb. gjumés); vatră, macedor. vatră (alb. vatră), 

Din prezenţa acestor cuvinte străvechi la Români și la 
Macedoromâni, rezultă că legăturile dintre limbile vorbite de 
aceste două ramuri ale aceluiași popor trec dincolo de epoca 
romană, ajungând până în substratul traco-iliric, din care face 
parte şi poporul albanez (XXI). 


Elementele străine. Trecem la elementele străine care au 
pătruns în limba Românilor, înainte de despărțirea definitivă 
a Macedoromânilor de Dacoromâni. 

Dintre aceste elemente, un rol deosebit îl joacă cuvintele 
slave. Slavii, spre deosebire de ceilalți barbari care au năvălit 
în Dacia şi Peninsula Balcanică, au fost un popor relativ mai 
liniştit. Deși au ajuns de vreme în locurile ocupate de strămoșii 
Românilor, contactul lor mai des cu aceştia a avut loc, după 
ce limba română de pretutindeni, atât la Românii din dreapta 
cât si la cei din stânga Dunării, în trăsăturile ei cele mai carac- 
teristice era definitiv formată. Aceasta rezultă din structura 
limbii române în elementul fonetic şi morfologic, care nu arată 
nimic slav. Sub acest raport se poate spune că limba Bulgarilor 
a primit din partea limbii române o influență mult mai puter- 
nică decât şi-ar închipui-o cineva care nu cunoaște decât în 
mod superficial legăturile străvechi dintre limba română si limba 
bulgară. Faptul arătat de mai sus a fost recunoscut, de altfel, și 

de marele filolog bulgar, de curând dispărut, B. Conev (XXVII). 
In privinţa aceasta ajunge să citim bunăoară formațiunea si 
postpunerea articolului hotărît din limba bulgară. Originea 
românească a acestei particularități este cu atât mai evidentă, 
cu cât vechea slavă bisericească (paleoslava) nu a cunoscut-o 
până în sec. al XI-lea, iar astăzi ea lipseşte nu numai în 
celelalte limbi slave de răsărit si apus, dar nu se găsește nici 
chiar în limba sârbo-croată, care a evoluat în imediată apropiere 
de limba bulgară. Această constatare constituie proba cea mai 
evidentă pentru originea ei românească, 

Dacă însă limba vechilor Bulgari n'a influenţat cu nimic 
structura limbii române, în schimb, ea a lăsat foarte multe cuvinte 
în lexicul românesc. O constatare caracteristică pentru aceste 
legături de limbă străvechi slavo-române, este faptul că unele 
din ele tin de nomenclatura religioasă. 

Aceste cuvinte ajung până la optzeci si mai bine. Noi vom 
da aici pe cele mai caracteristice: 

In domeniul religios avem: colindă, macedor. culindă; duh, 
macedor. duh; călugăr, macedor. călugăr; clopot, macedor. 
cloput; prescure, macedor. piscură (mai des liturghie, gr.); 
pomană, macedor. pumean; miluesc, macedor. filucscu. 

In domeniul economic: plătesc, macedor. plătescu; scump, 
macedor. scumpu; sută, macedor. sută. Cuvântul din urmă este 
important din două puncte de vedere: mai întâi, fiindcă este 
singura formă de număr străină care a pătruns în graiul Românilor 
de pretutindeni, al doilea, pentrucă, sub raportul fonetic, arată 
aceeaşi pronunțare veche a lui slav ca z, care se întâlnește în 
unele cuvinte din limba albaneză. Faptul că din tot numeralul 
român, care este de origine latină, numai «sută» este străin, 
nu trebuie să ne surprindă. O inovaţie analoagă se arată şi în 


www.dacoromanica.ro 


168 MACEDOROMÂNII 


numeralul Bulgarilor si al Jugoslavilor. Aceștia au pentru 
numărul «mie» forma greacă hiljada, în locul unei forme 
care ar fi trebuit să derive din tysoëta paleoslav. Albanezii. 
au întreg numeralul de origine indoeuropeanä afară de «sută » 
(alb. kjînd), care vine din lat. CENTUM. 

Corpul omului: rană, macedor. arană; Cosi, macedor. 
cusitä; trup, macedor. trup. 

Rude de aproape: babă, macedor. babă; nevastă, macedor. 
nveastă, 

Imbrăcăminte: clin, macedor. cl'in; poală, macedor. poală; 
'zmene, macedor. zmeane. 

Cuvinte referitoare la teren: brazdă, macedor. brazdă; 
grădină, macedor. grădină; livade, macedor. livade; padină, 
trap, etc. 

In fine, o mulțime de verbe și adjective ca: greșesc, macedor. 
agârsescu «uit»; lipsesc, macedor. alik'escu; răspândesc, 
macedor. arăspândescu; croiesc, macedor. cruescu; gräiesc, 
macedor. grescu; împletesc, macedor. mplătescu; predau, 
macedor. pridau; topesc, macedor. tuk'escu; opăresc, macedor. 
upärescu, etc, 

Fireste, unele din aceste cuvinte au pätruns în limba românä 
din graiul vechi al Sârbilor. Anumite particularitäti fonetice 
din influența slavă nu pot fi explicate decât numai prin limba 
sârbă. Cu toate acestea, contactul mai des de mai târziu al 
Românilor cu Bulgarii a făcut ca unele cuvinte sârbești să fie 
înlocuite cu timpul cu cele bulgărești. Astfel încât, astăzi, prea 
puţine urme vechi sârbești se văd în lexicul slav pătruns în 
limba română. Ceea ce ne interesează pe noi aici este faptul că 
această veche influență slavă în vocabularul românesc există 
deopotrivă la Dacoromâni și la Macedoromâni. Faptul acesta, 

după cum am spus-o mai sus când am vorbit despre originea 
Macedoromânilor, probează că, după venirea Slavilor în Pe- 
ninsula Balcanică, strămoşii actualilor Macedoromâni continuau 
să trăiască în unitate teritorială cu Românii din Dacia, pentrucă, 
numai în felul acesta s'ar putea explica identitatea elementului 
slav vechi în limba Macedoromânilor si a Dacoromänilor. 

Despărțirea Macedoromânilor, judecând după prezenţa îm- 
prumuturilor străine în limbă, de Dacoromâni, s'a efectuat 
înainte de apariția Ungurilor în Dacia. Intr'adevăr, în vreme 
ce Românii din Dacia arată elemente vechi ungurești, Macedo- 
românii nu cunosc niciun cuvânt din această limbă. Ceea ce 
dovedeşte că, la venirea Ungurilor printre Românii din nordul 
Dunării, contactul dintre Macedoromâni şi Dacoromâni era cu 
desăvârşire întrerupt. 

Dacă, cu toate acestea, unele dicționare înregistrează câte un 
cuvânt, două unguresti si pentru Românii din sudul Peninsulei 
Balcanice, acestea reprezintă simple împrumuturi dintr'o altă 
limbă, cum este sârbeasca. Imprumuturi vechi directe din 
limba maghiară nu există la Macedoromâni. 


Particularităţi proprii în limba Macedoromânilor. Dar graiul 
Macedoromânilor dacă se arată atât de identic, în epoca de viață 
comună a Românilor de pretutindeni, cu limba română, aceasta 
nu însemnează că, după despărțirea lui de dacoromână, a rămas 
nemodificat. Izolat în sudul Peninsulei Balcanice și sub directa 
înrâurire a unei limbi de cultură clasică cum este limba greacă, 
graiul Macedoromânilor în cursul atâtor veacuri cât a continuat 
să trăiască singur, a evoluat mai departe, deosebindu-se de limba 
Românilor din nordul Dunării în aşa fel, încât astăzi numai un 
Român care s'a ocupat în mod special cu studiul lui îl poate 

înţelege fără multă greutate. Ceva mai mult, dacă Macedoromânii 
ar fi fost mai numeroşi, ca Albanezii bunăoară, si s’ar fi constituit 
într'o alcătuire politică independentă, idiomul lor ar fi putut de- 
veni o limbă literară ieșită din limba română, întocmai după cum 
aceasta a ieșit din limba latină. Insă faptul nu s'a putut întâmpla, 
din cauza răspândirii prea mari a Macedoromânilor în Peninsulă. 
De aceea graiul a rămas în stare de dialect, cu particularități 
care interesează foarte mult studiul istoric al limbii române. 

Aceste particularităţi sunt rezultatul a două tendinţe, una 
de conservare si alta de inovare. Din prima fac parte toate acele 
particularități din fonetismul, morfologia si sintaxa acestui 
dialect, care se înfățișează sub o formă mai arhaică. Din a doua, 
toate inovațiile introduse în grai, fie în mod spontan, fără 
vreo înrâurire de afară, fie, de cele mai multe ori, sub influența 
limbilor sud-est-europene înconjurătoare. ' 

Noi vom încerca să expunem foarte pe scurt toate aceste 
deosebiri mai ales în schimbarea sunetelor, spre a ne putea face 
o idee precisă despre distanța care separă acest grai de limba 
română în genere. 

In fonetism, două sunt particularitätile care îi dau acestui 
grai o fizionomie puţin deosebită de limba Românilor din 
nordul Dunării: 

1. Proteza lui a la cele mai multe cuvinte începătoare cu 
anumite consoane. Pe urma acestei particularități chiar numele 
lor etnic a primit o înfățișare deosebită. Ei se numesc, după cum 
am văzut în primul capitol, Aromâni sau, cu sincopa lui o, 
Armâni, în spre deosebire de numele etnic al fraților lor din 
Dacia, care se numesc Români, fără proteza lui a. Tot așa: 
alas pentru las, alatru pentru latru, amare pentru mare, asun 
pentru sun, arău pentru rău, arâu pentru râu, etc. 

2. Pronuntarea sunetelor velare c, g, urmate de eat ca 
Le, ti şi dze, dai, în loc de ce ci şi ge gi, cum se aud în graiul 
Dacoromänilor. Ex. ter pentru cer; ţeapă pentru ceapă; tinti 
pentru cinci, etc. Tot aşa dzeană pentru geană; dzinire pentru 
ginere, etc. Din cauza repetirii prea dese a acestor sunete în 
grai, ca bună oară în fraza: ti e atea ti fati aclo? «Ce este 
aceea ce faci acolo? », în care nu se aude decât sunetul ascuțit 
al lui t graiul lor sună putin particular nu numai pentru Ro- 
mânii din stânga Dunării, dar chiar si pentru străini. 

Tot ca particularități de mai puţină importanță pentru 
fizionomia graiului, însă destul de interesante sub raportul 
istoric, am putea cita: 

1. Păstrarea diftongului ea din e accentuat în anumite condi- 
tiuni, atunci când în graiul Dacoromânilor a ajuns e sau a. Ex.: 
areate, bureate, peapene pentru arete, burete, pepene. Și tot 
așa: feată, measă cu pl. feate, mease pentru fată, masă cu pl. 
fete, mese. 

2. Păstrarea lui e după un sunet labial, atunci când în daco- 
română, în anumite condițiuni, a trecut în d. Ex. afet, ved pentru 
făt, văd. 

3. Păstrarea lui Z când este urmat de A î si i în hiat. Ex. 
l'iau, l'iertu, l'iepure pentru iau, iert, iepure. Urme din această 
particularitate se găsesc în limba literară veche, 

In partea lexicală graiul Macedoromânilor cuprinde o serie 
de cuvinte latine, care nu se găsesc în limba română. Insă tot 
așa lipsesc o serie de alte cuvinte latine, care există în limba 
română. 

In afară de aceasta, ei au în grai unele particularităţi împru- 
mutate dela popoarele balcanice cu care vin zilnic în contact. 
Astfel, Macedoromânii din Epir si Tesalia au fost influențați 

de limba greacă, cei din Albania de limba albaneză, iar cei din 
Macedonia de limba slavă. Dar cea mai puternică influență 
asupra limbii acestor Români a exercitat-o limba greacă. Inten- 
sitatea acestei influențe se explică mai întâi din cauza bisericii, 
care a fost grecească din momentul despărțirii lor de Dacoro- 
mâni, al doilea, din cauza şcolii, care a fost greacă si, al treilea, 
din cauza civilizaţiei bizantine, pe care ei au primit-o tot prin 
mijlocirea limbii greceşti. 

Totuşi, limba lor populară se arată de un conservatism 
uimitor. Lexicul latin a rămas aproape intact, iar identi- 
tatea ei cu limba Românilor din ţară apare la orice cuvânt, la 
orice construcție. Citez, în privința aceasta, câteva versuri 
populare dintr'o carte franceză, publicată de C. Récatas 


GC, 


Floara 


Floarä gälbinioarä, 
Dimând'a tutulori, 
Dimând'a featelorii: 

Se ghină se-ñi me alumbă 
Dumineca dimneata 

Și luni de cătră seară; 
Cu roauă se-ni-me adună 
S-pre avră se-ni-me poartă; 
Pre iapă nefitată, 

Pre feată nemărtată, 

Pre gione nensuratü, 
S’pre cale necälcatä. 

Transpunere în dacoromână: 


Floarea 


Floare gălbiioară, 
Spune tuturor, 

Spune fetelor; 

Să vină să mă ia 
Dumineca dimineaţa 
Si luni de cătră seară; 
Cu rouă să mă adune 
Și pe răcoare să mă poarte; 
Pe iapă nefătată, 

Pe fată nemăritată, 

Pe june neînsurat, 

Si pe cale necälcatä, 


In aceste versuri populare, nu se întâlneşte niciun cuvânt 
străin ; toate sunt de origine latină. Dintre formele latine străine 
de limba română, avem numai trei: dimându, același cu fr. 
demander (lat. DEMANDO); alumbu, care nu există în celelalte 
limbi romanice, însă trebue să vină din AD-LUMBO, un derivat 
din LUMBUS, din care dicționarele lui Forcellini atestă forma 
LUMBO; în fine, avră din Lat. AURA. 


Conservatismul dialectului aromân. Pästrarea limbii ro- 
mâne la populatiunile româneşti din sudul Peninsulei Balcanice, 
în forma care a fost expusă mai sus, se datorește unui conser- 
vatism puţin obişnuit. 

Secretul acestei particularităţi trebuie căutat mai întâi în 
izolarea populatiunii în munţi, în al doilea rând, însă, în prestigiul 

de care se bucură femeia în transmisiunea limbii la Aromâni. 
Chiar azi, când mijloacele de desnationalizare în țările bal- 
canice iau forme tot mai brutale, limba română se păstrează 
grație femeii române. Reproduc în privinţa aceasta considera- 
tiunile unui autor care s'a ocupat în particular cu rolul femeii 
aromâne în păstrarea limbii, în orăşelul Aminciu din Pind: «A 
quoi devons-nous attribuer l’homogénité et l’uniformité absolues 
du macédo-roumain parlé à Amintsu et Nkiare (de même 
que dans les autres villages macédo-roumains limitrophes), 
sinon à l'influence de la femme sur tous les autres mem- 
bres de la famille? Tant que la mère ne parlera pas autre 
chose que du macédo-roumain, celui-ci ne sera jamais atteint 
par une autre langue. L’enfant qui apprend le grec à l’école 
ne parle que le macédo-roumain à la maison (et en jouant 
avec les autres enfants, même pendant les quelques minutes 
de la récréation); Pinstitueur qui enseigne le grec à l’école, 
et le prêtre qui prêche en grec à l’église ou ailleurs, ne 
parle que le macédo-roumain à la maison (avec leurs parents, 
leur femme, leurs enfants); bref tout homme devenu bilingue 
pour pouvoir vivre à l'étranger, n'emploie chez lui que sa 
langue maternelle » (XCIL:s). 

Acelasi autor relevä un fapt tot atât de interesant pentru 
ilustrarea prestigiului de care se bucurä femeia în pästrarea limbii 
materne. Sunt unele localități româneşti din Epir, în care copiii 
sunt chemaţi nu după numele familiei, ci după acela al mamei: 
«Un dernier fait que j'ai rélevé a Metzovo et qui ne montre pas 
moins le prestige de la mère, c'est que, dans plusieurs quartiers, 
on appelle toujours les enfants non par le nom de famille, mais 
par le prénom de la mère» (XCII:). Această particularitate 
există şi la Dacoromâni. 

Limba Meglenoromânilor, în desvoltarea ei istorică, la 
început a mers paralel cu limba Macedoromänilor. Mai târziu, 
ea a început să se deosebească de aceasta. Deosebirile se reduc 
la următoarele particularități : 

In vocalism, vocalele d si 4 sub accent se pronunță o 
(deschis) si a: coni (câne), contic (cântec), cort (cărți); manc si 
mänanc (mânc, mănânc). Această din urmă pronunțare se 
întâlneşte si în graiul Aromânilor din Aminciu (Pind). Ei zic 
mancu în: vă ti mancu (te voi mânca); vă mi manti 
(mă vei.mânca), etc. 

In consonantism alterarea labialelor se arată parțial: 
g'armi (vierme) însă vin (vin), ńari (miere) însă bini (bine), etc. 

In flexiune există unele influențe slave mai noi, care 
lipsesc la Aromâni. 

In vocabular Meglenoromânii au cuvinte slave care 
nu există la Aromâni. In schimb, aceștia au cuvinte greceşti 
care lipsesc la Meglenoromâni. Peste tot, înrâurirea slavă la ei 
este mai puternică decât influența greacă la Macedoromâni. 

Cu toate acestea, folclorul lor sub forma lui mai veche arată 
puţine elemente împrumutate din limbile vecine. La fel ca 
la Macedoromâni, în literatura meglenoromână populară se 
întâlnesc adesea multe cuvinte de origine latină. 

Aci reproduc o strofă dintr'un cântec publicat în lucrarea 
mea o Meglenoromânii » (XX,6). 


Meglenoromân 
Nu-ñi mi strinzi di monă 
Să nu-ni-la fronzi ninelu; 


Să nu-ñi-la fronzi ninelu 
Cu douspret di rap. 

Dacoromân 
Nu mă strânge de mână 
Să nuğmi-} frângi inelul; 
Să nu mi-l frângi inelul 
Cu douäsprezece pietre nestimate. 


In aceste versuri singurul cuvânt care pare străin este rap. 
El este însă același cu forma dacoromână râpă (lat. RĪPA). 

Macedoromânii, cunoscuţi ca eminenti păstori, foarte abili 
meseriași şi excelenți negustori, n'au lipsit să dea contribuția 
lor în domeniul culturii. Direct, prin mulțimea cărturarilor 
care au ieşit din mijlocul lor și, indirect, prin felul cum au 
înţeles să încurajeze institutiunile de cultură. 

Intr'adevăr, dacă talentul pentru marile întreprinderi şi 
l-au format, la început, din experiența cu turmele și tran- 
sportul cu chervanele, darul de a putea aprecia roadele 
unei culturi mai înalte și l-au câștigat din contactul lor 
cu marile centre comerciale din apus. La aceasta a con- 
tribuit, de sigur, si instructia pe care multi din ei o pri- 
meau în şcolile grecești. In felul acesta, în scurtă vreme, după 
introducerea lor în marele comerț al Orientului, ei au reușit 
să constituie unul dintre elementele culturale cele mai importante 
din Turcia europeană. 

Această capacitate a Macedoromânilor a fost relevată, în 
particular, de scriitorii străini. Astfel Kanitz, vorbind despre 
răspândirea lor în Turcia, spune: a Cuţovlahi se cheamă o 
populatiune numeroasă a Turciei europene care, răspândită 
pe întreaga ei suprafață, constituie unul din elementele ei cul- 
turale cele mai importante» (LV 1332). Iar profesorul D. I. Popo- 
vici, care, după un interval de optzeci de ani, a încercat să verifice 

afirmärile lui Kanitz, adaogä: « Les Aroumains présentent un 
problème très important et très intéressant, non seulement 
pour notre peuple, mais pour tous les peuples balkaniques. 
Kanitz a déja très justement remarqué qu’ils sont un des élé- 
ments culturels les plus importants dans la presqu’île balkanique. 
Leurs familles ont donné les hommes les plus doués non seule- 
ment chez nous maïs aussi chez les Bulgares, les Roumains 
et les Albanais. Parmi les peuples balkaniques, ils ont été 
balkaniques au plus haut degré. Ils ont donné des individus 
qui se sont devoués à la fois pour tous les groupes chrétiens 
de la presqu'île balkanique. De leurs rangs sont sortis; Cam- 
blank (citește: Tamblac), Zefarovié, Jorgaë, Steria, Trandafil. 
Les mêmes familles (Darvar, German, Bocaric (citește: Botarici) 
ont droit à la reconnaissance de différents groupes ethniques 
de notre presqu'île. Il n'y a pas un seul groupe de qui ils maient 
pas mérité. Donnant généreusement à tous, ils se sont dissous, 
Leur influence est très grande mais cependant très différente 
sur chaque groupe ethnique. Leur rôle aussi est différent parmi 
les Slaves, les Roumains et les Albanais. Une étude minutieuse 
précisera que les Aroumains furent moins nombreux chez nous 
que chez les autres peuples des Balkans. Ils ont beaucoup fait 
pour l’unité culturelle de la presqu'île balkanique. Et les savants, 
dans les Balkans auront pour devoir d’étudier leur grand in- 
fluence dans la vie politique, économique, scientifique, littéraire 
et artistique de chaque groupe ethnique » (XCIIL, ; en). 


Inceputurile scrierii aromânesti. După despărțirea de fraţii lor 
din nordul Dunării, Macedoromânii au rămas izolaţi în lumea 
greacă, după cum Dacoromânii în lumea slavă. Acest eveniment 
însemnat din istoria lor a fost hotărîtor pentru cultura și biserica 

lor. Aceasta din urmă cu o nomenclatură primitivă latină si 
unitară pentru Românii de pe amândouă malurile Dunării, după 
despărțire, a căpătat o înfățișare deosebită: la nord slavonă 
cu o nomenclatură paleoslavă, la sud bizantină cu o nomen- 
clatură grecească. De asemenea școala, aşa cum se va fi făcut 
în timpurile vechi în sudul Peninsulei Balcanice, la început, 
la mânăstiri, de clerici sau, mai târziu, în case particulare, de 
laici, până când a ajuns sub forma unei institutiuni de cultură 
publică, a fost grecească. De aci urmează că Macedoromânii 
încă din timpurile cele mai vechi s'au închinat în bisericile cu 
limba de serviciu grecească și au învăţat carte în școlile cu limba 
de predare tot grecească. 

Cu un cuvânt, ei au crescut și s'au desvoltat în spirituali- 
tatea greacă. 

Scrisul și cetitul s'au răspândit foarte de timpuriu la Macedo- 
români. Nu numai marii negustori, ci și meseriașii mai mărunți 
ţineau catastifuri despre mersul afacerilor, iar numărul celor cu 
carte era mai mare decât la Slavii sau Albanezii din Peninsulă. 

Deoarece însă școala, dacă putea să-i deprindă repede cu 
scrisul, nu tot așa de repede îi putea învăţa si limba greacă — 
mai cu seamă în orașele din Macedonia și Albania centrală, 
unde nu existau Greci — o parte din Macedoromânii din aceste 
ţinuturi își făceau însemnările cu litere grecești în graiul aro- 
mânesc. 

In afarä de aceasta, cu toate cä serviciul religios din bisericile 
românești se oficia în limba greacă, existau totuși centre în care 
evanghelia și tălmăcirea ei se citea în româneşte. O atare măr- 
turie avem în textele religioase macedoromâne păstrate în 
manuscris încă de pe la sfârșitul sec. al XVIII-lea, traduse din 
greceşte (vezi p. 193). Pe vremea aceea Macedoromânii care 

trăiau și se instruiau în școlile grecești, oricât de entuziasmați 
se arătau pentru cultura greacă, ţineau totuşi la limba lor, 
pentrucă întotdeauna au avut conștiința trează că se deosebesc 
de Greci. 


Desvoltarea centrelor românești din Epir ei Albania. Dar 
pentru înfiriparea unei culturi mai înalte decât aceea care se 
putea câştiga din puţinele traduceri ocazionale, se cerea crearea 
în centrele lor a unei stări economice înfloritoare. Aceasta nu 
putea veni decât pe calea industriei si a comerțului. De fapt, 
desvoltarea acelor câtorva aşezări românești din Pind si Albania, 
cu un început atât de modest, se datorește, după cum vom 
vedea, intreprinderilor comerciale si industriale care, în cursul 
sec. al XVII-lea și al XVIII-lea, luase un mare avânt în sudul 
Peninsulei Balcanice. 

Acest comerț în Balcani a trecut, în ce priveşte schimbarea 
de îndeletnicire a elementului românesc, prin două faze: una, 
atunci când, după venirea 'Turcilor în Peninsulă, după nesfârsite 
războaie şi turburări interne, lucrurile începuseră oarecum să 
se aşeze; alta, pe la începutul sec. al XVII-lea, când legăturile 
comerciale dintre principalele porturi italiene și Orientul 
apropiat începuseră să slăbească. In prima fază, Macedoromânii 
treceau putin câte putin din simpli păstori la starea de negustori. 
In a doua, ei începeau să progreseze în această nouă ipostază, 
în urma unei desvoltări mai mari pe care o luaseră porturile 
de pe coasta orientală a Mării Adriatice, ca Durazzo si Avlona. 
Prin mijlocirea acestor porturi ei puteau exporta anumite mărfuri 
locale si, în particular, tot felul de țesături de lână fabricate la 
ei acasă. Astfel, au început să răsară în Epir centrele: 
Ianina, Aminciu, Calarl'i, Siracu, iar în Albania: Moscopole, 

Gramostea, Niculita si altele. Centrele din Epir intretineau mai 
mult relații cu Franța, prin portul Arta. 

In urma acestor schimburi, legăturile dintre oräselele româ- 
nești şi porturile maritime din apus progresaseră cu timpul atât 
de mult, încât, după afirmările scriitorilor străini Pouqueville si 
William Martin-Leake (LXXXVIII,;5), în intervalul de jumătate 
de veac — dela 1760 până la 1800 — negustorii români din 
Calarl’i, Aminciu, Aspropotam, Zagori, toate în Epir, reuşi- 
seră să-şi creeze debuseuri aproape în cele mai importante 
porturi din Marea Mediterană. In același timp un deosebit 
avânt luaseră si centrele românești din Albania, care între- 
ţineau relaţii comerciale mai mult cu porturile din Italia, 
dar mai ales cu Veneţia. Pe vremea aceea numărul Româ- 
nilor din Albania era îndoit si întreit mai mare decât azi. 
Mărfurile pe care Românii din aceste părți le importau prin 
Avlona si Durazzo erau multe si variate. Astfel ei aduceau 
pânzeturi și postavuri scumpe, mătăsuri brodate cu fir în aur, 
oglinzi, garafe si pahare frumoase, talere si tot felul de olărie 
în faianță italiană, giuvaiere prețioase, obiecte de metal, în fine 
aramă, cositor, sârmă, hârtie, zahăr, cărți, etc. (LXXXIV,;). 

Oraşul în care se descărcau cele mai multe din aceste mărfuri 
era Moscopole. 

Așezat pe o câmpie care se lasă ușor în pantă la poalele 
muntelui Opari, supranumit de Macedoromâni muntele « Costi 
al Manduca «, el se întindea în dreapta și în stânga râului 
e Răulu al Ddzegä». Am vizitat acest oraş în ruine, cu doi- 
sprezece ani în urmă. Răsărit înainte de venirea Turcilor în 
Europa, numai din câteva cătune alcătuite din colibe, cu timpul 
el a ajuns atât de mare, cum nici astăzi, după două veacuri 
dela faima lui de altă dată, nu există altul în toată Albania, 

Acest oraș avea, după cum ne arată un document latinesc 
ce se află în Arhivele Statului din Budapesta, 12.000 de case, 
toate solid zidite şi locuite numai de Români: 


« Moscopolis sita est in Macedonia, confiniis Albaniae, 
urbs amplissima non modo in tota Graecia, sed etiam fere per 
totum Turcarum imperium; numero domorum ex solida ma- 
teria construçtarum, qui ad duodecim millia facile excurrit 
et singularibus privilegiis, libertatibus ac immunitatibus ab 
imperatoribus Turcarum absque exemplo ornata, inclyta; cives 
eius omnes unius sunt nationis et religionis christianae graeci 
ritus eiusdem linguae, quae ab ipsis appellatur Romana, ut 
pote conflata ex maxima parte latinis vocabulis, ipsique inter 
se Romani dicuntur et nominantur ». 


Urmele acestor case se văd astăzi în ruinele cartierelor si nu- 
mărul fântânilor. Fiecare cartier avea fântâna lui. Ele se păs- 
trează toate cu aceeași apă bună și abundentă, care a potolit setea 
atâtor moscopoleni de altă dată, înviorătorii cartierelor moarte. 
In același document latinesc se spune, după cum se arată în 
citatul de sus, că, dela venirea Turcilor, Moscopole s'a 
bucurat de libertăți și privilegii excepţionale, acordate de 
Sultani. Pe temeiul acestor privilegii și al comerțului, pe care 
Moscopolenii îl făceau în interiorul Peninsulei și în străinătate, 
Moscopole luase o mare desvoltare în domeniul industriei. 
Din documentele ajunse până la noi, rezultă că un mare număr 
de corporaţii își desfășurau activitatea în mai multe ramuri ale 
industriei. In fruntea acestora stetea corporatia arämarilor. 
Fabricatele de aramă din Moscopole ajungeau în toate piețele 
din interiorul Peninsulei. Apoi venea aceea a argintarilor. Cele 

mai fine lucrări în filigran ieșeau din atelierele meșterilor 
moscopoleni. În fine, corporatia fabricantilor de arme, atât de 
mult căutate mai ales în interiorul Albaniei, și altele de mai mică 
însemnătate, care satisfăceau mai mult nevoile locale. 

La această înflorire industrială se mai adăoga și poziția 
orașului care era dintre cele mai favorabile pentru desvol- 
tarea legăturilor comerciale. Așezat între Marea Adriatică 
şi faimoasa șosea romană «Via Egnatia», ușor putea, cu 
ajutorul caravanelor, să primească si să reverse mărfurile în 
interiorul Peninsulei Balcanice. Spre Moscopole duceau pe 
vremea aceea toate drumurile din Albania, Macedonia şi 
nordul Epirului si pe ele veneau din toate direcțiile, 
mărfuri de import și export care se depozitau în Moscopole. 
Din acest trafic extraordinar de mare, pe care Moscopolenii îl 
făceau în legătură cu negustorii din orașele învecinate, a ieşit 
acea bunăstare a Românilor orăşeni din Epir si întreaga Albanie, 
dar mai ales din Moscopole, «la metropole commerciale de 
PEpire » cum o numeşte Pouqueville, bunăstare rămasă până 
azi legendară,| în memoria tuturor Românilor din Macedonia. 


Starea culturală în Moscopole. Macedoromânii ajunși prin 
comerț la înalte situații materiale și insufletiti de un mare 
avânt pentru tot ceea ce putea înălța mintea si înnobila sufletul, 
au știut încă din timpurile vechi să aprecieze roadele unei 
culturi înaintate. Contactul lor prin comerț cu străinătatea i-a 
făcut să nu rămână indiferenți față de preocupările culturale 
care trebuie să dea vieţii o nouă orientare. De altfel, ei, si prin 
educația lor făcută la școala greacă, unde se învăța bine 
elineşte, erau în Orient cei mai indicaţi pentru asimilarea unei 
culturi superioare, 

In astfel de împrejurări, în cursul sec. al XVIII-lea, când 
după începuturile fericite ale călugărilor greci Makarios şi 
Gerasimos cu școala din Patmos, s'a reușit să se înființeze si 
în Balcani instituții de cultură superioară, un fel de «colegii» 
— cum erau cele din Ianina, Aminciu, Moscopole, Larisa, 
Castoria — printre dascălii de frunte ale acestor institutiuni 
se găseau și foarte mulți învățați macedoromâni. Ceva mai 
mult, în centrele pur românești, cum erau Aminciu și Mos- 
copole, ei erau singurii conducători. lar acolo unde acești 
Români se găseau în minoritate, tot ei erau aceia care deschi- 
deau punga mai larg pentru întemeierea şi întreținerea lor. 

In astfel de împrejurări, nu trebuie să ni se pară lucruri 
exagerate, când scriitorii străini laudă gradul de cultură al 
Macedoromânilor, afirmând chiar că în casele lor se găseau 
biblioteci cu tot felul de cărți greceşti și străine: « Les Vala- 
ques qui ont voyage, et c'est le grand nombre, parlent plu- 
sieurs langues, et ont des bibliothèques assez bien assorties 
en livres français et italiens. Ils possèdent les bonnes éditions 
des classiques grecs, et un étranger trouve chez eux des secours 
littéraires qu’il est difficile de porter avec soi dans les voyages » 
(LXXXVIIL 76). Sub acest raport se poate spune fără exagerare 
că pentru vremurile de care ne ocupăm, alături de Greci, Ma- 
cedoromânii, ca element de cultură si gospodărie creatoare, 
treceau printre cei mai înzestrați din întreaga Peninsulä 
Balcanică. O bună parte dintre ei se găseau grupaţi în metro- 
pola românismului care era Moscopole. 

Unind datele istorice, mult puţine câte le avem, cu urmele 
care se pot vedea și astăzi printre cartierele în ruine, trei fapte 
mai importante răsar din întreaga activitate spirituală a Româ- 
nilor din acest oraş: întâi, mulțimea bisericilor cu picturi și 

catapetesme sculptate, care rar se întâlneau în celelalte oraşe; 
al doilea, existența școlilor în frunte cu o înaltă instituție de 
cultură « Noua Academie », şi, al treilea, activitatea unei tipo- 
grafii care funcționa singură în întreaga Peninsulă Balcanică. 
Numai simpla lor enumerare ajunge spre a ne putea face o 
idee de atmosfera înältätoare care fusese creată cu ajutorul 
cărturarilor si everghetilor moscopoleni, în această falnică ce- 
tate, centrul lor de viață naţională. Intr'adevăr, 
pe vremea acea se găseau în oraș, 40 de biserici; câteva 
din ele, care au ajuns până la noi, au înfățișări monu- 
mentale. Cele mai vechi sunt din sec. al XVII-lea. Biserica 
cu patronul Sfânta Paraschiva a fost zidită în anul 1650. In 
călătoria mea în Albania, am apucat să văd numai douăzeci, 
dintre care două, Sf. Profet Ilie si Sf. Ioan Prodrom, sunt 
mânăstiri situate, în afară de oraș, pe pozitiuni încântătoare 
DIN CXII sel, 

Dacă existenţa bisericilor se poate ușor dovedi din ceea ce 
a ajuns până la noi, datele asupra școlilor din Moscopole nu le 
cunoaştem decât din tradiție. 'Toate afirmările în această pri- 
vintä făcute de aceia care s'au ocupat cu trecutul Moscopolei 
sunt fără valoare documentară, întru cât se întemeiază pe simple 
presupuneri. In orice caz, dacă pentru vremurile de atunci 
aceste școli nu puteau fi prea numeroase, ele trebuiau totuși să 
existe, din momentul ce în fruntea lor se afla « Noua Academie », 
In privința aceasta atâta se știe că, la începutul sec. al XVIII-lea, 
exista, ca în cele mai multe centre culturale din Epir, un «co- 
legiu », condus de învățatul Hrisant din Zita, colegiu care în, 1744 
a fost transformat în « Noua Academie ». Din această Academie 
au ieșit cei mai iluştri învățați macedoromâni, ca: Ioan Chalkeus 
care, mai târziu, a ajuns profesor în Veneţia, Ioasaf, Patriarhul 

din Ohrida, cäruia compatriotii negustori din Moscopole i-au 
däruit, la suirea sa pe scaunul patriarhal, o coroanä de aur cu 
pietre nestimate, fabricatä în Venetia; Dionisie Manduca, 
Mitropolit al Castoriei, învățatul Dimitrie Pamperi, despre care 
vom vorbi în alt capitol, Daniil Moscopoleanul, autorul lexico- 
nului în patru limbi, Theodor Cavallioti, mare învățat şi profesor 
la Academia, pe care a condus-o până în ultimii ei ani de exi- 
stentä, în fine, Constantin Hagi-Ceagani, elevul lui Cavallioti si 
alții. Activitatea acestei institutiuni a ținut până aproape de 1769, 
când a avut loc prima distrugere a oraşului. Academia avea un 
local propriu ridicat din îndemnul patriarhului Ioasaf al Ohridei, 
prin subscriere publică, la care au luat parte, cum ni se afirmă 
într'o cronică a mânăstirii Prodrom, toate cooperatiile din Mos- 
copole. Inaugurarea acestei Academii, podoaba orașului, a avut 
loc în 1750. 

Cât de setosi de știință erau pe atunci Moscopolenii, se poate 
vedea din pätania tânărului student Constantin Hagi-Ceagani, 
care, după ce vizitase pentru studii Franţa, Anglia și Italia, 
întorcându-se la Moscopole și nefiind lăsat de părinți să-şi 
continuie mai departe studiile, a plecat făcând drumul pe 
jos din Moscopole, orașul său natal, până la Halle în Ger- 
mania, unde timp de trei ani a urmat cursurile universitare, 
povestind bătrânului profesor şi mare istoric Johann Thunmann 
minuni despre mulțimea, viața, comerțul și știința Românilor 
din Moscopole. 

Activitatea tipografiei a început în 1740 si a ținut numai 
câțiva ani. În acest scurt interval s'au tipărit o serie de cărți 
mai mult cu conţinut religios. Localul ei se afla într'o clădire 
de lângă biseica Sf. Ioan Teologul. «Existența acestei tipo- 
grafii din veacul al XVIII-lea în cuprinsul imperiului turcesc 

— spune profesorul Weigand — nu trebuie să surprindă pe 
nimeni, dacă știe cât de mare și bogat era pe vremea aceea 
oraşul Moscopole si cât de mult înfloreau în el nu numai 
comerțul și industriile, dar mai ales ştiinţele» (CXı ss). In 
această tipografie, după afirmările lui Gheorghe Constantin Roja, 
născut în 1786 la Bitolia, s'ar fi tipărit şi cărți aromânesti 
(XCIV 0). Până acum nu s'a putut descoperi niciuna. Nu este 
de mirare, însă, ca, mai târziu, să se dea și peste o carte 
românească, în felul celor tipărite de învățații români din 
Moscopole, în Veneţia şi Viena. 


Primele cărți macedoromâne scrise de invätatii mosco- 
poleni. In puţinele şcoli care existau în vremea aceea în Albania, 
Epir şi întreaga Peninsulă Balcanică, obiectele de învățământ se 
predau în limba greacă. Această limbă pe atunci ajunsese să se 
înveţe si în școlile mai înalte din "Țară. In astfel de împrejurări, 
se înțelege dela sine că si în Moscopole, cu toate că școlile 
erau fondate si întreţinute de Români, cartea se făcea în limba 
greacă. Această limbă, însă, din întâmplare, nu reprezenta graiul 
comun vorbit de toate zilele, ci, mai mult, una artificială, așa 
cum o au Grecii până azi în școlile lor. Această artificialitate 
consta în aceea că, atât în alegerea cuvintelor cât mai ales în con- 
structia frazei, ea tindea să imite limba elenă. Pentru şcolile din 
Moscopole, forma acestei limbi ne este cunoscută atât din tipă- 
riturile ajunse până la noi, cât si din cursurile păstrate în manu- 
scris. De altfel, pe atunci nici nu putea fi vorba în Orient de o 
altă limbă. După cum în Occident se făcea știință în limba 
latină, iar noi, aici, nici nu scăpasem bine de limba slavă în 
biserică şi încercam să ne instruim în grecește, tot așa în ţinuturile 
locuite de Macedoromâni se învăţa în școală numai greceşte. 

Prin urmare Macedoromânii, care se foloseau de această limbă 
în institutiunile lor de cultură, nu o făceau fiindcă țineau 
neapărat să înveţe grecește, ci pentrucă învățătura din vremea 
aceea nu se putea concepe altfel decât numai în această 
limbă. 

Cu toate acestea și la ei, încă de atunci, se începu să se simtă 
nevoia întrebuințării în scris a limbii materne. Firește, aceasta 
n'a putut fi introdusă imediat în școli, din cauza dispretului ce 
se arăta pe vremea aceea pentru limbile nescrise. Totuşi faptul 
că Românii nu ajungeau așa de ușor să învețe grecește, acei 
dintre ei care n'aveau putinţa să facă școală, încercau să se 
instruească în limba maternă, pe care o învățau mai ușor, fiindcă 
o înțelegeau. O altă împrejurare care îi făcea pe Macedoromäni 
să se folosească în scris de graiul lor, era biserica. Serviciul divin 
făcându-se în limba greacă, Aromânilor fără carte, care nu pri- 
cepeau această limbă, li se traduceau o parte din cărțile bi- 
sericeşti în limba românească. 

Din pricina acestor nevoi, se pare că silintele cärturarilor 
macedoromâni din a doua jumătate a sec. al XVIII-lea erau 
îndreptate în două direcţii: Unii ţineau cu orice pret să-i 
învețe pe Aromâni carte numai în grecește; alții, mai practici, 
credeau în învățătura românească. Din prima direcție, 
şcoala din Moscopole ne-a dat pe scriitorii macedoromâni: 
Theodor Cavallioti, a cărui viață și activitate a fost studiată 
atât de bine de Victor Papacostea; de asemenea pe Daniil 
Moscopoleanul. Din a doua direcţie, pe Constantin Ucuta cu 
toți traducătorii de cărți bisericești în dialectul aromânesc. 

Lucrarea lui Theodor Cavallioti, în care apare 
pentru întâia dată, în scris, limba Macedoromânilor, este un 
fel de carte de citire intitulată « Protopiria », având la sfârșit 

un vocabular în trei limbi: greco-româno-albanez de 1170 
de cuvinte, înșirate în trei coloane. 

După cum se arată în titlul lucrării, ea a fost scrisă cu 
scop practic din îndemnul și cu cheltuiala lui Gheorghe Tricupa 
Cosmischi, un mare negustor aromân care petrecea multă vreme 
în Polonia, făcând comerț cu vinuri ungurești. După cum ne 
spune Thunmann, el era și un mare mecenat (Ein Freund der 
Gelehrsamkeit. . .). Cartea a fost tipărită în anul 1770 în Veneţia. 

Felul cum acest vocabular în trei limbi a putut ajunge la 
cunoștința noastră, se datorește unei simple întâmplări. Anume, 
studentul macedoromân din Moscopole, Constantin Hagi-Cea- 
gani, despre care s'a vorbit mai sus (p. 186), ajungând la Uni- 
versitatea din Halle, a dăruit profesorului Johann Thunmann 
un exemplar din « Protopiria » lui 'Theodor Cavallioti, pe care 
îl ducea cu sine. Thunmann, la rândul său, dându-și seama de 
însemnătatea vocabularului cuprins în « Protopirie », l-a repro- 
dus în opera sa istorică: « Cercetări asupra istoriei popoarelor 
europene răsăritene », publicată în 1774 şi, în modul acesta, 
prima încercare de scriere macedoromână, făcută de un învățat 
macedoromân dela « Noua Academie » din Moscopole, a ajuns 
la cunoştinţa filologilor si a noastră a tuturora. Astăzi un alt 
exemplar, complet, din această lucrare nu se cunoaște. Al 
doilea exemplar descoperit de învățatul albanolog Gustav 
Meyer, pe care l-a publicat în ale sale « Albanesische Studien » 
este necomplet; îi lipsesc mai multe pagini dela sfârșit. 
Dacă Constantin Hagi-Ceagani n'ar fi făcut drumul pe jos, 
din Moscopole până în Saxonia la Halle, noi astăzi n'am fi 
cunoscut în întregime existența acestui vocabular. 

De altfel, această lungă peregrinare a tânărului student 
moscopolean ne-a dat nouă Românilor si alt folos: El a fost 

acela care, în intervalul de trei ani cât a stat în apropierea profe- 
sorului german, i-a dat acestuia cele mai prețioase şi amănunțite 
informatiuni despre starea Românilor din sudul Peninsulei 
Balcanice, vorbindu-i despre răspândirea şi numărul lor ca şi 
despre activitatea lor economică si ştiinţifică. Tot el i-a vorbit 
lui Thunmann despre învățații macedoromâni din vremea aceea 
si, în particular, despre ştiinţa lui Cavallioti. In felul acesta, 
astăzi, cele mai sigure informatiuni despre acest învăţat macedo- 
român le avem propriu zis dela Thunmann, care afirmă că 
« El este un om învăţat, cel mai învățat dintre ai săi, care cu 
mult folos a studiat limbi, filosofie şi matematici » (Er ist ein 
gelehrter Mann, der gelehrteste unter seinem Volke...). 

De un nepretuit folos sunt și informatiunile ce ne dă pro- 
fesorul german despre studentul său macedoromân, pe care l-a 
avut în de aproape şi l-a cunoscut foarte bine: « Domnul Con- 
stantin Hagi-Tzechani din Moscopole — spune Thunmann — 
mi-a dăruit această rară carte: un bărbat cu multe cunoștințe 
mai ales în filosofie si matematici, înzestrat cu un fel de a 
gândi lucid şi demn de o soartă mai fericită. După ce în două 
rânduri, în mai mult decât trei ani, a studiat la această uni- 
versitate, el a vizitat Leiden si Cambrige și a călătorit în 
Franța si Italia, iar acum merge în patrie spre a fi de folos 
compatriotilor săi» (CN: aal 

Celalt învăţat, Daniil Moscopoleanul, cu numele 
complet: «Daniil Mihali Adami Hagi Moscopo- 
leanul», a scris o carte de conversatiuni în patru limbi, 
intitulată « Lexicon Tetraglosson », cuprinsă într'o lucrare mai 
mare «Învățătura introducätoare » cu conţinut religios, stiin- 
tific şi epistolar. Frazele reproduse sunt scrise în limbile 
greacă, română, bulgară și albaneză. Ea a ajuns până la noi 

în două ediții: una mai veche, fără dată, alta mai nouă din 
1802. Prima ediţie a fost reprodusă de cercetătorul englez 
William Martin-Leake în ale sale «Researces in Greece», 
publicate la Londra în 1814. 

Insemnătatea lucrării lui Daniil pentru cunoașterea graiului 
macedoromân este mai mare decât aceea a lui Cavallioti, prin 
aceea că, în loc de simple cuvinte înşirate și traduse în celelalte 
limbi balcanice, ni se dau fraze întregi. Nicăieri în literatura 
dialectală macedoromână nu întâlnim o frază atât de liberă 
ca în cartea lui Daniil. In calitate de Macedoromân, care cunoștea 
bine dialectul, el scria neinfluentat de celelalte limbi. Această 
lucrare a ieșit şi în ediţie bulgărească, editată la Salonic în 
1841 de arhimandritul bulgar Hagi Teodosie. 

Dar lucrarea, din prefața căreia rezultă în mod cert că pe 
vremea aceea în Moscopole se pregătea introducerea dialectului 
macedoromân ca limbă de predare în școală, este cărticica lui 
Constantin Ucuta. Originar din Moscopole, el a 
tipărit în 1797 la Viena, în calitate de protopop şi hartofilax 
în Posen (Prusia meridională), «Noua Pedagogie », un fel de 
carte de lectură, cu scopul, aşa cum ni-l indică autorul chiar 
în prefață, «de a învăța pe copiii tineri carte românească 
în deobște întrebuințare la Macedoromâni». Din întreaga 
lucrare, conţinutul prefetei este de o însemnătate covârșitoare 
pentru ilustrarea sentimentelor de care erau insufletiti învățații 
macedoromâni din Moscopole în răspândirea limbii româneşti 
prin școală. lată această prefață transpusă în limba literară: 


« Acceptă lumina aceasta puţină, spre folosul copiilor noștri, 


căci cred că de mult îţi era dor să vezi acest început pentru 
neamul nostru, ca uşor să priceapă copiii noştri aceea ce cu 

pierdere de multä vreme si cu greutate o pricep în altä limbä. 
Căci cu mult înainte a fost uitată limba noastră, si nu numai 
limba ci şi dogmele credintii. Căci zice David: se amestecarä 
cu alte neamuri si învățară lucrurile lor. De aceea, cât am putut 
ne-am trudit pentru acest abecedar, cu tălmăcirea din greceşte, 
şi mai ales cu întocmirea slovelor şi a cuvintelor până să le 
așternem la tipar pentru copiii noștri. Căci orice început este 
greu. Destul este să știe crestinul să se închine Domnului lui 
în limba aceea în care s'a născut. Căci scrie apostolul Pavel de 
Corinteni în epistola I-a, cap. XIV, v. XVI: dacă maş închina 
în limbă străină, sufletul mi se închină, însă mintea îmi este 
fără folos, De aceea copiii trebuie să cunoască cel puţin semnele 
credinţei: si nu ei numai care nu știu nimica, dar și acei ce 
ştiu putin, trebuie să citească, căci zice Pavel; acel care citește 
în limbă străină, las’ să roage pe Dumnezeu să-i dea înțelegerea 
ca să spună pre limba lui. Precum si noi îl rugăm pre Domnul 
să ne dea lumină, ca să o spunem în a noastră limbă. Dar, 
dacă în acest început ar fi să afli greșeală, să ne fie cu iertare, 
căci nu o facem spre blasfemie ci spre gloria lui Dumnezeu. 
Și să nu consideri de rușine, de ce ne împrumutăm din altă 
limbă, căci toate limbile ce sunt în lume se împrumută una dela 
alta. Căci dela Eleni încoace se împrumutară toate neamurile 
şi cu litere şi cu cuvinte și nimeni nu poate să nege aceasta, 
căci li se văd şi literele și li se pricep și cuvintele. Fiecare, 
după cum ne-am mișcat din loc și din patrie, ne-am amestecat 
cu alte rase și am schimbat și cuvintele, după împărăţia în care 
am trăit» (LXXVIIg,) 


Toate aceste manifestări, care apar la Macedoromâni într'o 
epocă în care unicul mijloc de a se exprima în scris în sudul 

Peninsulei era limba greacă, constituie dovada cea mai sigură 
despre începutul unei mișcări culturale în limba națională. 
Ele nu se arătau izolat numai în Moscopole, ci în mai toate 
centrele din Peninsulă, în care Macedoromânii trăiau în număr 
mai mare, Astfel, alături de aceste încercări de a întrebuința 
în scris limba română, mai avem o voluminoasă lucrare în 
manuscris, intitulată « Codex Dimonie», în care se găsesc 
adunate o serie de texte religioase, pe care Macedoromânii le 
citeau după isprăvirea liturghiei în biserică (LI). 

Numărul acestor texte se înmulțește mereu. Astfel, în vara 
anului 1939, Haralambie Polenacu, originar din Crusova, asis- 
tent la Universitatea sârbească din Scopie, a descoperit o 
Cazanie scrisă în graiul macedoromân (LVII 1). Acum în 
urmă, zelosul cercetător albanez Ilie Kafëzezi din Corita (Albania) 
ma anunțat că a dat de un alt manuscript aromânesc în Tirana, 
capitala Albaniei. Mai târziu se vor descoperi, poate, și altele. 


Distrugerea oraşului Moscopole și răspândirea Români- 
lor din Albania. Din nenorocire, stările înfloritoare de care 
se bucuraseră atâta vreme centrele româneşti din Albania, cu 
Moscopole în frunte, n'au fost de lungă durată. Necontenitele 
războaie din cursul sec. al XVIII-lea, pe care Turcii le-au dus 
cu Ruşii, slăbiseră, se pare, până într'atâta puterea de rezistență 
internă a imperiului, încât populatiunile albaneze de religie 
mahomedană, din apropierea așezărilor românești, care se găseau 
intro continuă fierbere, härtuind în drumul mare din toate 
vremurile pe negustorii şi chervanagii macedoromâni, își găsiseră 
acum momentul, când puteau să atace pe Aromâni în plin, chiar 
în centrele lor. Acestea sunt, credem, singurele motive care au 
provocat distrugerea orașului Moscopole, distrugere la care va fi 

contribuit, de sigur, si bogätia extraordinarä a Moscopolenilor 
față de sărăcia lucie a Albanezilor, leneşi si îngâmfați, din tinu- 
turile apropiate. 

Cine a cunoscut pe Albanezi la ei acasă, trebuie să 
admită că, dacă acei dintre ei care au rămas credincioși legii 
creștine, sunt oameni de omenie, onesti și muncitori, ceilalți, 
care au trecut la apostazie îmbrățișând islamismul, în marea 
lor majoritate sunt, cum am spus, leneși si fngâmfati, si, 
în trecut, au trăit si s'au îmbogăţit numai din jaf, pe seama 
creştinilor. De altfel, acesta a fost si motivul pentru care ei 
şi-au părăsit legea strămoșească, trecând la islamism. Turcii 
erau toleranti si nu se atingeau de legea creştinilor. Albanezii 
turciti, care ajungeau până în orașele din Macedonia spre a se 
îmbogăţi numai din hoţii, erau spaima creștinilor. 

De altfel, nu avem niciun document ajuns până la noi, 
care să ne vorbească direct despre acest atât de nenorocit 
eveniment pentru cauza culturală a Românilor din sudul Dunării. 
'Tot ceea ce se spune în această privință sunt simple presupuneri, 
ce nu se întemeiază pe vreo informaţie istorică sigură, chiar 
atunci când acele presupuneri vin dela autori care s'au ocupat 
în mod special cu istoricul acestui falnic oraș, cum a fost, 
acum în urmă, scriitorul grec Const. Skenderis (XCVIII). 

Indirect ni se vorbeşte într'o cronică aflată la mănă- 
stirea Sf. Ioan Prodrom, pe care am vizitat-o în 1928 (XIX), 
despre anul în care a avut loc primul atac în contra orașului: «În 
anul 1769 nimeni n'a dat niciun ban, fiindcă în anul acesta au 
venit și au prădat mânăstirea si orașul si multe case au ars». 
Mai departe: «In Iunie 1769, ziua anuală a bâlciului, nu 
s'au adunat niciun ban, fiindcă faimoasa Moscopole a fost 
ruinată si cu desăvârşire distrusă ». (XXX VIII, se). Tot în această 

mânăstire, Weigand, în una din călătoriile sale în Albania, 
a putut ceti într'un codice următoarele rânduri: 


«O Moscopole, o Moscopole: Unde este frumuseţea ta? ». 

«Unde este înfățișarea ta frumoasă, pe care o aveai în 
veacul al XVII-lea? ». 

« Cei mai blestemati dintre muritori mi-au adus pieirea ». 

«Fie ca Domnul să-ți redea frumusețea ta de mai înainte 
cu rugăciunea Sfântului Ioan Inaintemergätorul » (CX,02). 


Al doilea atac, în urma căruia orașul a fost complet distrus, 
a avut loc în anul 1788. Se presupune că el ar fi fost îndreptat 
în contra orașului de Albanezi şi Turci, conduși de Ali-Pasa 
tiranul din Ianina. 

Infätisarea lui de azi este jalnică. In călătoria mea în Albania, 
n'am găsit în vechiul oraș decât ruine și un grup de o sută de 
căscioare nou clădite, locuite de Români veniți din localitățile în- 
vecinate. Împreună cu Moscopole au fost pustiite şi celelalte 
centre macedoromâne din Albania meridională, ca: Niculita, 
Linotopea, Nicea, Sipsca, Bitcuchi, Fușea, Lunga, Birina, Vär- 
teanic şi altele. 

După această mare catastrofă națională pentru elementul 
românesc din sudul Peninsulei Balcanice, începe un adevărat 
exod al Românilor din Albania, exod sfârșit cu răspândirea lor 
în principalele orașe din Macedonia si din străinătate. Din 
Moscopole şi împrejurimi au fugit, nu numai Românii care 
au avut de suferit de pe urma pustiirilor pricinuite de bandele 
albaneze, dar şi acei care nu mai aveau nicio încredere în 
siguranţa vieţii. De aceea, odată cu nimicirea centrelor ruinate, 
au fost părăsite comune care poate "au fost deloc atacate. 


13* 

Numele lor, cum ar fi Birina, Fusea, Linotopea și altele se 
cunosc astăzi numai din gura Românilor refugiaţi și aşezaţi 
în Ohrida, Resna, Bitolia, Crușova, Părleap, Veles, Scopie, 
Cumanova. Din aceleași motive s'au refugiat multe familii 
din satele românești din Epir si Macedonia, ca: Blata, Clisura, 
Sacista, Serfige (Servia) si altele. 

Suferințele pe care Aromânii le-au îndurat în acest nenorocit 
exod s'au păstrat multă vreme în amintirea familiilor din Mos- 
copole și din celelalte centre românești părăsite. 

In fugă, ele duceau cu sine ce puteau scăpa mai ușor, 
dar mai ales avutul lor în bani, ascunși în oale acoperite cu 
unt sau miere, spre a nu fi descoperite de autoritățile dela 
graniță sau în drum prin hanurile pe unde poposeau. 


Macedoromânii din Serbia si Bulgaria. Românii din Alba- 
nia nu erau străini de orașele din Serbia. Mulţi din ei le cuno- 
şteau înainte de distrugerea Moscopolei. Alţii aveau neamuri 
care trăiau în acele orașe. In felul acesta, toți câți ajungeau acolo, 
după marea catastrofă din patrie, nu se găseau izolați, ci măreau 
numărul Românilor din coloniile existente. Pe vremea aceea cei 
mai mulți dintre Macedoromâni erau aşezaţi în Belgrad. Insă 
ei se găseau răspândiți aproape în toate oraşele și târgurile din 
Serbia. Intru cât este vorba de Aromânii negustori care ajungeau 
în această țară, se pare că numărul celor aşezaţi în orașe se 
ridica la câteva zeci de mii. 

Rolul pe care toți acești negustori macedoromâni l-au jucat 
în viața economico-culturală din Serbia a fost mare. Ei au 
creat burghezia care stă la baza culturii moderne. După ce au 
introdus comerțul mare în Serbia, ei au deschis primele debu- 
şeuri în principalele centre comerciale din Occident. Ajungând 


www.dacoromanica.ro 


STAREA CULTURALĂ LA MACEDOROMÂNI 197 


prin comerț la frumoase situaţii materiale, Macedoromânii au 
ajutat la crearea celor mai de seamă instituţii de cultură natio- 
nală, încurajând prin mari donatiuni personale orice operă de 
binefacere publică. 

Toate aceste contributiuni ale negustorilor aromâni în 
viaţa publică a Sârbilor au fost studiate si elogios relevate 
într'o lucrare, pe care profesorul sârb D. I. Popovici a publicat-o 
în anii din urmă. lată o parte din concluziile cu care el îşi 
încheie această lucrarea: « Aromânii, după cum am văzut, au fost 
oameni de o capacitate rară, aproape genială, nu numai în negot 
dar si în alte directiuni. După aptitudinile lor, ei pot fi puși 
alături de acele vechi si talentate popoare istorice, cum sunt 
Evreii, Grecii și Armenii. Când se va face analiza sângelui 
oamenilor noștri mari, atunci se va vedea că un număr însemnat 
din bărbaţii noștri iluştri, mai cu seamă cei născuți în preajma 
târgurilor, în linie bărbătească sau femeiască, sau, cum se spune 
altmintrelea, după sângele lor gros sau subțire, se coboară din 
aceşti oameni vrednici. Temelia culturii noastre 
moderne, secolul al optsprezecelea din 
viaţa noastră comercială, în mare parte 
lor li se datorește. In ceea ce privește calităţile lor si 
influența acestor calități asupra societății noastre negustorești, 
socotesc următoarele: Ei au fost în mare parte învățătorii 
negustorilor noştri şi această influență a trebuit să fie foarte 
însemnată. În ce măsură nu putem şti, fiindcă această chestiune 
n’a fost studiată. Datorită lor au găsit desfacere în Occident 
o parte din produsele noastre (vite, cereale, vinul din Carlovat) 
şi schimbul de mărfuri. În anii șaptezeci ai secolului trecut, 
din cauza dispariției acestor familii din orașele sârbești, piaţa 
noastră de acolo s'a prăbușit. În locul acestor familii complet 

sârbizate, au venit Evreii. Această prăbușire a pieţii a fost o 
lovitură foarte mare, pentrucă cei mai mari filantropi ai popo- 
rului nostru din acele ţinuturi erau din acest neam de oameni. 
Nouă ni se pare că ar fi greu de găsit o instituție mai de seamă, 
cu scop cultural sau filantropic, la care oamenii aceștia sau 
descendenţii lor să nu fi contribuit ca filantropi sau ca mari 
donatori. Ceva mai mult, cred că, începând din vremea dispari- 
gei Macedoromânilor, numărul everghetilor noștri naţionali, în 
societatea sârbească din Ungaria a scăzut. Pe de altă parte, 
dacă s'ar pune în cumpănă serviciile datorite unor oameni de 
origine românească pentru binele și progresul poporului nostru, 
cu aportul Evreilor din partea croată, care sunt și astăzi un 
factor însemnat în viața socială, se poate vedea cât de recu- 
noscător trebuie să fie poporul sârbesc din Serbia veche si 
de pretutindeni Românilor din Macedonia ». 

« Se pare că din spiritul lor de economie n'a rămas nimic în 
societatea noastră negustorească, unde se întâlnește mai mult 
sârguință decât tendința de a-și cruța banul. Tot așa n'a rămas 
urmă de conservatism și religiozitate, așa de caracteristice 
pentru societatea macedoromänä, Chiar din celelalte calităţi 
cum sunt: curăţenia, cumpătarea, sobrietatea 
nu prea se văd urme adânci. Dacă poporul nostru ar fi avut două 
din calităţile acestor oameni, sârguinţa și spiritul lor de econo- 
mie, fie chiar în măsură mai putin exagerată decât la ei, ar fi 
fost unul din cele mai capabile pentru stările culturale de azi ». 

Recunoscând toate aceste însușiri și merite ale negustorilor 
aromâni din Serbia, astăzi este foarte greu să descoperim în 
vinele căror familii din straturile superioare ale societății sârbești 
curge, după expresia autorului, «sânge subțire» aromânesc. 
Puținele urme ce ne-au rămas din viața acestor Români în- 

sträinati sunt denominatia si locul lor de naștere. Toate acestea 
s'au pierdut pentru Aromânii din Serbia. Din denominatie n'a 
rămas decât numai porecla «'Tintar», după care se poate 
recunoaşte originea aromânească a purtătorului ei. Astăzi doar 
din tradiţie se mai recunoaşte originea macedoromână a câtorva 
familii ca Lazar sau Lazi Paciu, fost ministru de Fi- 
nante, Tintar Marcovici, fost ministru de Externe în 
guvernul răsturnat înainte de intrarea Jugoslaviei în războiul 
actual, istoricul Vladan Gheorghevici, generalul 
Jifko Jifkovici, oamenii politici Costa Stoianovici, 
Vasa Popovici și alții. 

Dar Aromânii au dat Sârbilor și câțiva eroi. 

Scriitorul F. Kanitz relevă faptele de vitejie ale lui Tintar 
Iancu: «Istoria pentru independenţa sârbească vorbeşte despre 
faptele glorioase ale lui Tintar Iancu, care a condus pe Sârbi în 
Kraina, în contra Turcilor adesea la victorie. Amintirea lui în 
Serbia este preamărită, iar osemintele sale se odihnesc în faimoasa 
mânăstire Ravanita. Aromânii au dat probă de patriotism si 
spirit de sacrificiu în urmă şi în revoluţia sârbească din Belgrad, 
din luna Iunie 1862 » (So erzählt die Geschichte des serbischen 
Befreiungskrieges viel Rühmliches von dem Vojvoden Zin- 
zar Janko, der die Serben in der Kraina oft zum Siege 
gegen die Türken führte...) (LVIsse). 


In Bulgaria, Aromânii, așezați în târguri sau oraşe, au fost 
mai puţini decât aceia din Serbia. In această țară ei nu sau 
putut impune din cauza afacerilor reduse si a felului de viață 
care era deosebit de acela din Serbia. Bulgarii, dacă n'au 
deșteptăciunea Aromânilor, în schimb, sunt tot atât de mun- 
citori, cumpätati si sobri ca aceştia. In astfel de condițiuni, 

ei nu prea aveau prilejul să facă afaceri rentabile si, mai ales, 
să se avânte în întreprinderi mari. Numai o parte dintre cei 
așezați în Sofia au ajuns la situatiuni bune. În celelalte orașe 
din Bulgaria, ei nu s'au putut ridica peste nivelul negus- 
torilor mijlocii. 

Soarta acestor negustori aromâni a fost aceeași ca a Românilor 
din Serbia. Dintre personalităţile bulgare de origine aromână 
se citează de obicei foştii miniştri Tachef și Chimon 
Gheorghief. Numărul lor este mai mare. Totusi nouă ne 
lipsesc datele necesare, pe temeiul cărora am putea stabili, sigur, 
originea lor aromânească. 


Macedoromânii din Principatele Române. Nu avem infor- 
matiuni precise despre numărul Românilor macedoneni din 
Principatele Române. Se pare că ei nu se aflau în aglomerări 
prea mari în orașele si târgurile pe unde trăiau, cum am văzut 
că se găseau în Jugoslavia. Cu toate acestea ei veneau la lucru, 
sau ca negustori în 'Țara-Românească și în Moldova. Despre 
prezența lor în Moldova ne asigură Miron Costin, când afirmă 
că a avut prilejul să stea de vorbă cu unii din ei: « Si încă cu 
dintr'înşii am vorbit». Acești Macedoromâni, pe care i-a cu- 
noscut cronicarul moldovean, nu puteau fi decât negustori. 
De asemenea literatura populară aromână, oridecâteori vorbeşte 
despre înstrăinarea Aromânilor, pomenește de «Vlahia», 
înțelegând prin aceasta Tara-Româneascä (VII). 

In Principatele Române păstrarea Macedoromânilor era mult 
mai grea decât în celelalte țări balcanice. Intr'adevăr, dacă în 
aceste ţări ei erau luaţi drept Greci, pentrucă ţineau de biserica 
greacă, întrebuințau în scris numai limba greacă, unii aveau chiar 
nume grecești, iar în comerț lucrau împreună cu Grecii, la noi 

în ţară ei dispăreau repede din pricina identităţii de limbă. După 
câteva luni de şedere între Dacoromâni, ei se făceau până 
întratâta stăpâni pe limba română încât, după o generaţie 
sau cel mult două, uitau cu desăvârşire dialectul lor de acasă. 
Nici astăzi Românii macedoneni nu se pot păstra vreme mai 
îndelungată în mijlocul nostru. Primii care fi desobişnuiesc să 
vorbească aromâneste sunt copiii lor. Aceştia, odată obişnuiţi 
cu limba de școală, rar vorbesc jargonul de acasă. Iată de ce 
pentru vremurile mai vechi identificarea Macedoromânilor din 
ţară este foarte greu de făcut. 

Ei veneau la noi nu numai ca negustori dar și ca învățați 
cu studiile făcute acasă sau în străinătate. 

Pe vremea aceea, în Orient, medicina trecea drept 
ştiinţa cea mai înaltă. Inainte de sec. al XVIII-lea negustorii 
macedoromâni, care întrețineau legături comerciale cu Italia, 
îşi trimeteau pe fiii lor să înveţe medicina în orașele italiene. 
De pe la jumătatea a doua a sec. al XVIII-lea când, 
în urma distrugerii centrului lor cultural Moscopole, negus- 
torii macedoromâni au început să emigreze în Austria și 
Ungaria, atunci şi fiii lor au cunoscut mai bine universităţile 
din oraşele germane. Este destul să știm în privința aceasta că, 
odată cu exodul negustorilor macedoromâni din cursul sec. 
al XVII-lea și al XVIII-lea din sudul Peninsulei Balcanice, 
o bună parte dintre medicii aromâni au început să vină în 
Principatele Române. Se pare că pe vremea aceea ei erau 
primii care au introdus medicina în ţară. Iată în ce fel se 
exprimă Doctorul V. Bologa, care, în urmă, s'a ocupat mai 
de aproape cu istoricul medicinii la Români: «Este interesant 
că, deși în istoria medicinii românești, Ardealul nu se poate 
asemăna cu ţara veche, în ce privește calitatea si intensitatea 

realizărilor, totuşi, căutând cele dintâi începuturi, ajungem la 
un punct de plecare comun, la medicii aromâni, care 
au fost dincoace ca si dincolo de Carpaţi cei dintâi, înaintașii 
destelenitori » (VII-2). 

Primul medic macedoromân care apare în Principate încă 
din 1719 este Ion Procopie Pamperi, originar din 
Moscopole. El a studiat medicina la Padova, împreună cu 
Alexandru Mavrocordat, tatăl Domnitorului Nicolae Mavro- 
cordat. Întorcându-se în ţară, Alexandru Mavrocordat a adus 
pe colegul și prietenul său Ion Procopie Pamperi ca medic la 
curtea fiului său. El a ajuns mai târziu un medic cunoscut în 
Principate. Un frate al lui, Ambrosie Pamperi, «lero- 
monah », născut tot în Moscopole, a vizitat Țara Românească, 
după ce mai întâi a fost în Germania şi Ungaria. Contempo- 
rani cu Pamperi întâlnim în Principate şi pe medicii Nicolae 
Scordilie şi Constantin Zupan. Familia ulti- 
mului apare și printre prenumeranții lucrărilor publicate de 
învățații români la Viena. Tot Român macedonean din Melnic 
era medicul Manasse Eliade care absolvise scoalele 
din Padova si Bologna. El a funcţionat si ca profesor de fizică 
la școala domnească Sf. Sava între 1759—1785. In fine, D o c- 
torul Ianache din Perivoli, în Pind, care a funcționat ca 
medic la spitalul Colțea, zidit în 1706 de spătarul Mihail Can- 
tacuzino, acolo unde sa făcut prima operaţie chirurgicală 
unui chervanagiu macedoromân, despte care s'a vorbit la p. 110. 

Medicii macedoromâni au fost aceia care au contribuit la 
fondarea primelor spitale în Principate. Stând în bune relatiuni 
cu boierii şi, mai ales, cu domnitorii, la curtea cărora trăiau, 
ei ușor i-au putut determina să facă donatiuni pentru înființarea 
de spitale. Astfel în 1735 s'a creat, sub directa lor înrâurire, 

Spitalul Pantelimon, condus de Doctorul macedoromân D i m i- 
trie Caracas. Mai târziu, în 1801, prin subscripţie, s'au 
pus bazele spitalului Filantropia, care este opera Doctorului 
Constantin Caracas, fiul lui Dimitrie Caracas. Intr'o 
zi Doctorul Constantin Caracaș a văzut la un colț de stradă pe 
un bolnav murind de tifos. Miscat de această tristă întâmplare, el 
s'a dus la prietenii săi dela Curte, rugându-i să contribuie pentru 
înființarea unui spital. In felul acesta s'a ridicat Spitalul Filan- 
tropia care există și azi. 

Dar medicii macedoromâni din Principate au publicat lucrări 
care constituie « primele începuturi ale literaturii medicale stiin- 
tifice române ». Tot ei sunt aceia care au încercat pentru întâia 
dată în Principate să pună bazele « asistenţei sociale și de vacci- 
nare a copiilor». Astfel, Doctorul Constantin I. 
Darvari, Român macedonean din Vlahoclisura, fratele 
vestitului Dimitrie N. Darvari, autorul unui mare număr 
de tratate filosofice, a scris în 1785 o teză de doctorat « De 
signis coctionis in morbis», prima lucrare științifică medicală 
publicată de un Român. In 1800 Doctorul Constantin Caracas 
a publicat la Viena teza sa de doctorat, tratând chestiuni de 
antropologie, higienă și boalele locuitorilor din Valahia. In 1808 
Divanul muntenesc a însărcinat pentru întâia dată pe Doctorul 
Constantin Darvari, ca, în fruntea unei comisiuni, să inspecteze 
« spiţeriile » din București, iar după un an (1809) « să examineze 
titlurile medicilor șarlatani ». In fine, la 1815 tot el a fost însăr- 
cinat «să caute săracii si să altoiască copiii de vărsat» (CNL, sl 

Pe vremea aceea vor fi existat în Principatele Române și 
alți învățați macedoromâni care se îndeletniceau cu ştiinţa. 
Numai Că, necunoscându-li-se precis locul nașterii, nu se poate 
şti dacă ei erau Români sau de alt neam. Astfel se spune despre 

Nicolae Zervuli, care a condus scoala domneascä din 
Iași. N. Iorga vorbind despre el (XLVIII;,), se referă la 
lucrarea istorică a lui Ion Arginteanu. Acesta, este drept, face 
menţiune despre Zervuli, însă nu ne dă nicio informaţie cu 
privire la locul lui de naştere (IV,..). Același învățat îl întâlnim la 
Vasile Diamandi-Amincianul cu numele adevărat Nicola 
Zarzuli «profesor la Academia Mihăileană din Iași », citân- 
du-i şi lucrările ce a publicat, fără să se refere la omonimul în 
chestiune. După autor, el e din Aminciu, face parte dintre 
a Amincenii distinși din "Țară », citând pentru aceasta pe Erbi- 
ceanu (XXXIV aa ze 

Tot de origine macedoromână este considerat de unii filologi 
români ca Sextil Puşcariu și alții (LXXXIX,2s) Mitro- 
politul Dosoftei, cu care, în urmă, sa ocupat St. 
Ciobanu (XXV). Nu ştiu întru cât familia Papară din care 
făcea parte, stabilită în Polonia, era de origine macedoromână. 
Ceea ce vreau să arăt aici este că o familie Papară apare 
printre negustorii aromâni sau greci din străinătate. In orice 
caz, în limba lui Dosoftei, care a fost luată ca punct de plecare 
pentru dovedirea originii sale, științific vorbind, nu întâl- 
nim nimic din care să se poată deduce că în graiul lui 
s'ar păstra unele « elemente macedoromâne », așa cum a încercat 
să dovedească D. Găzdaru întrun mic studiu referitor la 
această chestiune (XXXVII), studiu pe care, mai în urmă, Șt. 
Ciobanu l-a folosit ca o confirmare a teoriei sale despre originea 
macedoromână a lui Dosofteiu (XXIV-a). 


Macedoromânii din Austria. Din marea împrăștiere a 
Românilor macedoneni, care a urmat imediat după distrugerea 
Moscopolei, centrul cultural în gare viața Aromânilor începuse 
să ia un caracter national, cei mai multi s'au așezat 

în Monarhia Austro-Ungară si în Transilvania. Refugiul lor 
în aceste țări nu se explică numai din pricina nesigurantei 
ce stăpânea pe atunci viața din imperiul turcesc, dar și din 
cauza legăturilor mai vechi pe care o bună parte din ei le 
aveau cu rudele lor stabilite în amintitele ţări. In astfel de con- 
ditiuni, multi din ei nu mergeau în necunoscut ci ajungeau 
printre ai lor. Acolo, cu ajutorul rudelor și al prietenilor 
si cu banii pe cari fi aduceau de acasă, se apucau de lucru 
și câstigau. 

Tot pe temeiul acestor legături ei ajungeau mai departe: 
în Polonia, Prusia și aiurea, unde îşi creiau comunități proprii. 
Pentru existența lor în Polonia ne dau mărturie toți marii 
negustori macedoromâni care, la sfârşitul numelui de familie 
își adăogau sufixul caracteristic -s c hi. Astfel, avem faimoasa 
familie aromână Gheorghe Tricupa Cosmischi, pentru 
Gheorghe 'Tricupa Cosma, care a îndemnat pe Theodor 
Cavallioti să scrie prima carte macedoromână, «Protopiria » 
(v. p. 190); tot așa Atanase Gabrovschi dela Gabra (Gavra, 
Gabrovo), unchiul Mitropolitului Șaguna, Derrovschi 
dela Derra, familie cunoscută, Mutovschi dela Mutu, 
Vretovschi dela Vreta, Tansanschi dela Tanasi, etc. 
Toţi aceştia erau originari din Moscopole si târgurile din 
apropiere. Ei făceau comerț cu vinuri si alte articole din 
Ungaria, pe care le exportau în orașele din Polonia. In ce 
privește Prusia, să ne aducem aminte de comunitatea macedo- 
română din Posen, care a îndemnat pe protopopul dela 
biserică, Constantin Ucuta, să publice faimosul abecedar, 
scris, cum afirmă autorul «pentru gloria neamului »: O astfel 
de publicaţie, cu o prefață atât de inimoasä, cum am văzut-o 
la p. 191, nu putea apărea pe vremea aceea numai din ini- 


www.dacoromanica.ro 


206 MACEDOROMÂNII 


ţiativa protopopului Ucuta, fără cunoştinţa si îndemnul eno- 
riasilor aromâni pe cari îi pästorea. 

Intr'adevăr, ceea ce îi făcea pe negustorii macedoromâni din 
străinătate să se păstreze vreme mai îndelungată între străini 
în mijlocul cărora trăiau, era mediul social ce și-l creau. Sub 
acest raport, organizați în comunități religioase, cu biserica 
ortodoxă în frunte, ei duceau o viață comună ca la ei acasă. 
Numai că acest mediu nu și-l puteau forma în toate centrele 
pe unde ajungeau, din cauza numărului lor prea mic. In cazul 
acesta, cei mai multi din ei dispăreau prin desnationalizare. 
Iată de ce, cu toate că în cursul sec. al XVII-lea si al XVIII-lea 
Macedoromânii se aflau răspândiți mai în toate orașele din 
Austria si Ungaria, totuși informatiuni despre existenţa lor 
avem abia pentru centrele mai mari. 

In Austria cea mai mare colonie macedoromână exista la 
Viena. Aici ca şi aiurea ei trăiau în unire cu negustorii greci, 
din companiile cărora făceau parte. Din aceste motive, ca și din 
împrejurarea că, pe vremea aceea, ei se serveau de limba greacă 
în corespondență și în biserică, străinii, îi numeau «Greci». 
Acest atribut îl meritau și din alte motive. Pe atunci, pretu- 
tindeni în Austria și Ungaria, termenul « grec» îşi schimbase 
înțelesul etnic în cel social de « negustor ». In astfel de împre- 
jurări, ei treceau de « Greci» în fața străinilor pur şi simplu 
pentrucă erau negustori. Aici trebuie să mai adăogăm, fireşte, 
faptul că, pe vremea aceea, Macedoromânii ca popor erau absolut 
necunoscuți. Despre ei nu ştiau nici măcar oamenii de știință. 
Apariţia lor în istoria modernă se datorește învățatului profesor 
german Johann Thunmann. De aceea F. Kanitz, care scria pe la 
1860, avea perfectă dreptate când, în opera lui atât de des citată, 
afirma: « Ei (adică Macedoromânii) trec în Viena de « Greci ». 

Chiar în cercurile ştiinţifice se ştie prea putin despre intere- 
santul popor căruia îi aparțin. Invätatul profesor Thunmann 
dela Halle, căruia îi datorăm primele cercetări despre originea 
si limba T'intarilor, ar putea să susțină chiar azi ceea ce sustinuse 
cu go de ani înainte, anume: «Eu cunosc savanţi istorici de 
profesiune, cărora nu le este cunoscută nici măcar existenţa 
lor » (LVIss3). 

Prin urmare, amestecați cu Grecii, Macedoromânii formau 
la Viena o comunitate ortodoxă, având, după cum ni se arată 
într'un excelent studiu publicat de istoricul Ion I. Nistor, 
două biserici: una mai veche «Sf. Gheorghe » în Steuerhof, alta 
mai nouă « Sfânta Treime» în Fleischmarkt. La început ei aveau 
numai biserica mai veche. Mai târziu, Aromânii și Grecii supuşi 
austriaci, despärtindu-se de conationalii lor supuși otomani, 
s'au constituit în comunitate separată cu biserica Sf. Treime, 
pe temeiul « privilegiului » acordat de împăratul Iosef al II-lea 
«națiunii grecești și valahe» («Griechische und Wallachische 
Nation ai (LXIX3,s8). In anul 1803 Macedoromânii cu Grecii au 
obținut dreptul să înfiinţeze o școală primară care a şi început 
să funcţioneze în 1804, In afară de biserică şi şcoală, pe vremea 
aceea se găsea la Viena si o tipografie condusă de negustorii 
aromâni Fraţii Marchide Puliu, originari din Sacista 
în Pind, unde s'a tipărit abecedarul lui Constantin Ucuta și 
prima proclamaţie revoluţionară pentru neatârnarea Greciei, 
scrisă de poetul aromân Riga din comuna Valestin (p. 225). 
Familia Puliu din Blata este atestată în orașul Zemun 
(LXXXVII, 4). Nu avem informaţii directe despre numărul 
negustorilor macedoromâni din Viena de pe vremea aceea. 
Dintre acești negustori au ajuns până la noi numele acelor 
familii care au fost relevate de atâtea ori în articolele referi- 

toare la această chestiune, ca: Sina, Dumba, Cârja, Doiu, 
Darvari, Naum, Nitta, Ghica, Tirca, Spista, Ghira (ultima 
există în Părleap), Capra, Curti, Zotta, etc. (LXIX;3). 

In fruntea tuturor acestora stătea vestita familie Simeon 
Sina, originară din Moscopole, care, în scurtă vreme dela 
stabilirea ei în Viena, a ajuns celebră în lumea financiară euro- 
peană, prin varietatea întreprinderilor şi crearea unei mari 
instituții financiare. Ea este, poate, singura care, dela început 
până în zilele noastre, a lăsat cea mai adâncă impresie în amin- 
tirea Românilor din Macedonia. 

După tradiţie, familia Simeon Sina a plecat din Albania 
întrun grup de 150 de negustori macedoromâni refugiaţi 
din Moscopole si împrejurimi, în frunte cu Papa-lani, numit 
Capmare, care a trecut Sava în Slavonski-Brod, de unde apoi 
s'au răspândit în toată Austria (LXXXVII,:). 

Simeon Sina a avut ca urmaş pe Gheorghe, numit G h eor- 
ghe Simeon Sina, iar acesta, căsătorit cu Ecaterina Derra, 
a avut ca urmaș pe Simeon, numit Simeon Gheorghe 
Sina. Câteși trei, plini de inițiativă și înzestrați cu aptitudini 
excepționale pentru comerț si industrie au reușit să realizeze 
minuni în aceste două domenii. Intr’adevär, dacă Simeon Sina, 
tatăl, a dat comerțului din Monarhie cu Orientul o extensiune 
extraordinară, prin importul ce-l făcea cu tot felul de produse, 
dar mai ales cu tutun — urmașul său Gheorghe Simeon Sina, 
fiul, întrecând pe tată Isău, prin desvoltarea afacerilor cu indus- 
trializarea bumbacului pe care îl importa din Orient, a reuşit în 
scurtă vreme să domine aproape toată industria, tot comerțul 
şi mai ales finanţele din Monarhie. Tot Gheorghe Simeon 
Sina, care întreținea relații cu Ungaria, a luat parte activă la 
ridicarea podului cu lanţuri din Budapesta, înscriindu-se ca 

acționar principal. Apreciind aceste mari merite, împăratul i-a 
conferit titlul de «cavaler» pentru serviciile aduse Statului 
austriac, şi rangul de « baron » pentru serviciile aduse Statului 
maghiar. 

Simeon Gheorghe Sina, nepotul, care a moștenit o avere 
formidabilă, a continuat mai departe afacerile părinţilor săi, 
luând parte activă la orice operă de reorganizare economicä 
sau financiară a țării în care trăia. Contribuţia acestei fai- 
moase familii macedoromâne în toate aceste opere a fost 
atât de hotärîtoare pentru interesele Statului austro-ungar, 
încât rămânem întradevăr uimiti, când cetim în enciclopedia 
maghiară o Revai» realizările aduse numai în interesul Statului 
ungar. Astfel, ea a contribuit «la înfăptuirea Creditului agrar 
ungar, la întemeierea Societăţii de asigurare maghiare, la pro- 
movarea căilor ferate și a navigaţiei, la canalizarea fluviilor, la 
ridicarea agriculturii, școalei şi educației poporului, a creat 
spitale şi orfelinate, institutul orbilor, Academia Comercială, 
Teatrul Naţional, Conservatorul, Corpul pompierilor, Casina 
Naţională, Basilica din cartierul Leopold, Casa artelor frumoase 
si, mai presus de toate, palatul Academiei de științe maghiare. 
Toate acestea —adaogă autorul din enciclopedia maghiară — 
îi vestesc numele ca unui întemeietor». 

Pentru Macedoromânii expatriati, familia Sina a arătat cea 
mai mare solicitudine, ajutându-i şi dându-le de lucru în toate 
întreprinderile ei. Ea a restaurat biserica Sf. 'Treime din Viena, 
împodobind-o cu opere de artă de mare valoare. Crescută în 
spiritualitatea elenă, care, pe vremea aceea, dăinuia și în Prin- 
cipate, unde înfloreau cele două academii grecești, familia Sina, 
pe lângă alte multe opere de binefacere, a ridicat la Atena 
o clădire monumentală pentru Academia Greacă (v. p. 228). 


14 

O altă familie macedoromână care a umblat pe urmele lui 
Sina a fost Dumba. Ea a început cu Sterie Dumba, 
care a ajuns cu alți refugiați la Viena, căutându-și de lucru 
la negustorii macedoromâni. După o ședere de scurtă vreme 
în capitala Austriei, Sterie Dumba a început afaceri proprii, 
îndeletnicindu-se în particular cu importul bumbacului, ceea ce 
i-a înlesnit crearea unei industrii textile. Dintre fiii săi, Ni- 
colae Dumba a fost un excelent cunoscător al stărilor 
economice din Austria, dând tesätoriilor sale din Wiener 
Neustadt o nouă organizaţie şi, fiind în același timp, un mare 
mecenate al artelor. Ca reprezentant al coloniei macedoromâne 
sa interesat întotdeauna de nevoile ei, și, în calitate de 
membru în dietă si în senatul imperial, a susținut interesele 
Românilor. Fiul acestuia, Dr. L. Dumba, a fost ambasador 
la Washington. La Viena există si astăzi o stradă care poartă 
numele acestei familii: « Dumbastrasse ». 

Alte familii mai importante din Viena erau Darvari, 
originară din Vlahoclisura, care a dat renumiți medici și 
filosofi. După Carcalechi, Dimitrie N. Darvari se ocupa și cu 
editarea de cărți, Cârjă tot din Vlahoclisura, care se 
îndeletnicea cu afaceri de bancă si importul de mărfuri din 
Peninsula Balcanică; în fine, o familie, care până în anii din 
urmă a avut reprezentanți în Bitolia, era Economu, pe cât 
ştiu, originară din Crușova. Ea se ocupa cu aceleași afaceri 
comerciale și de bancă, în stil mai mare, cu care se îndeletniceau 
ceilalți negustori și financiari macedoromâni. 

La încheiere, mai adaog că, după Diaconovici, marele 
om politic maghiar Francisk Deak ar fi fost de origine 
macedoromână. Numele vechi al familiei era « Pescari ». Pentru 
dovedirea acestei origini, trebuie să cunoaștem neapărat locul 

de obârşie al familiei, sau cel putin legăturile ei cu celelalte 
familii macedoromâne din Ungaria (XXXIII). 


8. Macedoromânii din Ungaria și Transilvania. In Ungaria 
negustorii aromâni și-au făcut apariţia încă pe la începutul sec. 
al XVII-lea. In cursul veacului următor, toți acești Români pe 
care Ungurii îi numeau «Görög» (Greci), adică «negustori», 
se găseau răspândiți aproape în mai toate târgurile si orașele 
din Ungaria. În acestea din urmă ei erau organizaţi în companii. 
Pe atunci aceşti « Görög» se aflau în număr atât de mare 
încât puţinii comercianţi unguri, care își vedeau negotul pri- 
mejduit, începuseră să se plângă autorităţilor maghiare în 
contra lor. Orașele și târgurile în care negustorii aromâni se 
găseau în număr mai mare erau: Budapesta, Miskolz, Keskemet, 
Debrețin, Zemlin, Tokay, Gyongyos, Nagy-zombat, Tornya, 
Battonya, Muncaci, Csanad, Nagylaka, Rimdszombat, Radvan, 
Gyarmat, Beszterezbanya, etc. 

In Transilvania se pare că numärul negustorilor macedo- 
români era tot atât de mare. Ei au apărut cam în aceeași epocă, 
ca în Ungaria. In arhiva bisericii din Miskolz, unde exista o 
puternică colonie macedoromână, s’a găsit un registru în care 
sunt trecute numele coloniştilor aromâni şi dacoromâni, după 
naştere, botez, moarte,etc. Ei apar dela 1606. (LXXV,s7). 

Cei mai mulți se găseau răspândiţi în centrele mai mari ca: 
Brașov, Alba-Iulia, Blaj, Cluj, Oradia-Mare, Beiuş, Timișoara, 
Lugoj, Caransebeş, etc, Dar ei se aflau și în localități mai 
mici. Iată ce ne spune Gh. Ciuhandu, în ce privește ţinutul Ara- 
dului: «Expansiunea comercianților «Greci» (inclusiv macedo- 
români) a trecut, peste româneștile judeţe ale Aradului şi 
Bihorului, până departe în nordul Ungariei de pe vremuri. Cât 

(As 

priveşte judeţul Aradului, aici avem o serie întreagă de douăzeci 
şi șase de localităţi, în care am putut verifica deocamdată 
prezenţa acestor comercianți. Iată localităţile: pe Valea Mură- 
șului, începând din sus spre Arad: Petris, Şoimoş, Paulis, 
Miniş Ghioroc şi Cuvin, iar mai jos Nădlac; apoi Curticiu, 
Otlaca, Sicläu, Socodor, Erdeis, (Pădureni), Chisineu-Cris 
şi Zerind...» In Oradea Mare Aromânii au dat si un 
episcop: Meletie Covaci, originar din Neagusta. El a fost 
numit în această demnitate la 12 Aprilie 1748. A murit la 
1 Aprilie 1775. (XXXI 96-207) 

In centrele cele mai mari din Ungaria, ei, în unire cu ne- 
gustorii greci, după ce se constituiau în comunități, își ridicau 
biserici proprii. 

In ce privește Transilvania, nu există locaş bisericesc care 
să nu fi primit donația unei familii macedoromâne. Pentru 
dovedirea acestui lucru, nu este nevoie de cercetări în 
arhive. Ajunge o simplă ochire pe inscripțiile de pe pietrele 
mortuare din cimitirele mai vechi ale acestor biserici, spre 
a putea descoperi pe marii lor donatori. Sub acest raport 
bisericile din Budapesta, cu cea mai mare donație din partea 
marelui negustor Dimitrie Arghir din Moscopole, bise- 
rica din Miskolz, pe frontispiciul căreia stă scris, «prin cheltu- 
iala confratilor Români din Macedonia», biserica din Tokay, 
reședința familiei Mocioni, în fine, biserica din Zemlin, etc. 
vor rămânea multă vreme mărtuturii vii despre generozitatea 
si dărnicia acestui nepretuit element românesc, 

Rolul pe care familiile macedoromâne l-au jucat în 
provinciile de sub stăpânirea maghiară locuite de Români, din 
nenorocire, nu este încă bine studiat. Atâta se ştie numai că ele 
venind în atingere cu elementul românesc din acele părți, imediat 

s'au înfrățit cu el, luând parte activă la toate frământările lui 
naţionale și dându-i o seamă de bărbaţi care, prin genialitatea 
şi patriotismul lor, au scris cea mai frumoasă pagină din istoria 
renașterii poporului român de peste munţi. Din felul cum acești 
Români s'au comportat în provinciile românești în Ungaria, re- 
zultă că acolo unde, în înstrăinarea lor, dădeau de un mediu româ- 
nesc, ei reveneau repede la conștiința națională, identificându-se 
cu aspiraţiile Românilor; acolo însă unde acest mediu lipsea, ei 
se pierdeau, prin încuscrire, în mijlocul străinilor cu care trăiau. 

Cea mai numeroasă colonie macedoromână din Ungaria 
se afla la Budapesta. 

In acest oraș Aromânii împreună cu Grecii aveau biserica 
lor, ridicată încă din 1788 pe un teren dăruit de Dimitri 
Arghir, originar din Moscopole. Cheltuiala pentru clădirea 
bisericii a fost făcută în cea mai mare parte de un alt Aromân, 
Gheorghi N. Maciu, mare negustor, de loc din Gopes, 
lângă Bitolia. Printre ceilalți donatori sunt Atanasie și 
Constantin Gabrovschi, mari negustori de vinuri pe 
care le exportau din Ungaria și Polonia, Marcu Raicovici 
toți din Graba (Grabova), Dimitrie Bechella, medic, 
originar din Veria, lângă Salonic, Naum Fărăcat din Mos- 
copole, Andrei Mocsoni. La început, serviciul divin se 
citea numai în grecește. Mai târziu, când Aromânii, din con- 
tactul lor cu Românii din Transilvania aflători în capitala 
Ungariei, s'au simțit Români, ei au cerut să se oficieze în 
biserica lor şi în românește, ceea ce n'au vroit să primească 
Grecii, sub pretext că limba română din țară nu este tot una 
cu graiul macedoromân. Acest incident, care a ținut vreme 
multă, a desbinat comunitatea religioasă, despärtind pe Aro- 
mâni de Greci. 

Nu cunoaștem exact numărul familiilor aromâne din Buda- 
pesta. El trebuie să fi fost destul de mare, dacă ținem seamă de 
unele fapte care au ajuns până la noi numai în mod fragmentar. 
Unul dintre acestea este constituirea în anul 181$ a unei « So- 
cietäti» a doamnelor macedoromâne din Budapesta, pentru 
strângerea de fonduri necesare la întreţinerea unei școli româ- 
neşti în capitala Ungariei, în care scop Românii obtinuserä 
autorizație dela împărat încă din 1811. In această societate 
figurau 33 de membre din aristocrația macedoromână. Un alt 
fapt care pune într'o deosebită lumină näzuintele acestor Ro- 
mânce pentru propășirea culturii nationale este o « Odă» ce li 
sa oferit în ajunul anului nou 1819. Scrisă în nemteste și 
dedicată « Domnilor și Doamnelor cetățeni si cetätene de națiune 
română din Pesta », ea a ajuns până la noi într'o broșură de 24 
de pagini. Din conținutul ei se vede marea mulțumire ce 
stăpânea sufletele Românilor din Pesta pentru nobila inițiativă 
a doamnelor macedoromâne. lată câteva versuri din această 
Odă, în traducere română: «Ceea ce a făcut Aromânul din 
Pesta introducând știința în școală, și cultivând limba, să 
judece orișicine care cunoaște lucrările foarte bine. Pretutindeni 
se știe doar că treizeci și trei la număr sunt acele care sau 
adunat laolaltă, spre a se constitui în societate » (LX-e). 


Was der Pesther Wlache that, 
Um der Wissenschaft Saat 
In seine Schule einzuführen 


Und die Sprache zu kultivieren, 


Das urteile jedermann, 
Der die Sach'am besten kann. 

Bewusst ist ja iiberall, 
Dass drey und dreyssig an der Zahl 
Ihrer sind., die sich gesellten 


Und einen Verein bestellten 


Lipsa de informaţie îngreunează cercetările noastre. Putinul 
ce ştim se reduce mai mult la nume pe care le găsim săpate 
pe pietre mortuare, zugrăvite pe pereți de biserici, sau, în fine, 
trecute în lista prenumerantilor unei opere tipărite. Prea 
puţine din aceste familii au ajuns până la noi. Astfel ştim că 
Teodor Mutovschi si Atanasie Grabovschi 
au fost printre fruntaşii coloniilor românești. Ultimul, o per- 
sonalitate bine cunoscută în cercurile intelectuale din Pesta, 
ținea casa deschisă tuturor acelora care se interesau de viața 
politică si culturală a Românilor din Transilvania. a Casa lui 
Atanasie Grabovschi era locul de întâlnire al scrii- 
torilor români care începuseră a-și tipări cărțile în Tipografia 
crăeștii Universităţi din capitala Ungariei. El însuşi înțelegea 
să sprijinească, prin propriile sale mijloace băneşti, cartea 
românească. Preotul Ioan Teodorovici din Pesta, tipărind la 
1824 4 Istoria Universală sau a toată lumea » tradusă în limba 
română... o dedică lui Atanasie Grabovschi, spu- 
nând în prefață că sa simţit îndemnat să traducă această 
carte, fiindcă știa « cu câtă sete așteaptă Românii să poată ceti 
vreo istoriutä». Această dărnicie l-a îndemnat si pe Teodor 
Aron la 1828, când şi-a tipărit cartea întitulată: « Scurt apen- 
dice la istoria lui Petru Maior», să o închine «preacin- 
stitului si de bun gen născutului Domn Atanasie Grabovschj 

de Apadia... a științelor marelui mecenas si părtinitoriu» 
(LXII). 

Atanasie Grabovschi a îngrijit de creşterea si cultura nepo- 
tului său Andrei Şaguna, marele Mitropolit al Ardealului 
ortodox, care şi-a pus toată priceperea și întreaga energie în 
serviciul bisericii și neamului. 

Mai bine informaţi suntem asupra familiilor macedoromâne 
Mocioni și Gojdu. De altfel, sunt printre puţinele care 
s'au păstrat până la urmă ca Români, au lucrat pentru interesele 
naţionale românești, și şi-au sacrificat averile pentru apărarea 
acestor interese. Prin aceasta ele au înscris cele mai strălucite 
pagini în istoria renașterii poporului românesc din Ardeal. 

Amândouă erau originare din Moscopole. 

Din familia Mocioni, primul care a descins în Ungaria a 
fost preotul Constantin Mocioni. El a venit în 1747 
şi a trăit 110 ani. Dintre cei cinci fii pe care i-a avut au 
trăit numai trei: Andrei, Mihai şi Petre. Primii doi, căsă- 
torindu-se, au dat naștere la două linii separat innobilate: 
Andrei Mocioni de Foen, cu reşedinţa în Banat, 
şi Mihai de Mocioni cu reședința în Tokay. Având 
în vedere că primul atac asupra orașului Moscopole a avut 
loc abia în 1769, părintele Constantin Mocioni trebuie să fi 
venit în Ungaria nu ca refugiat, ci ca om cu parale în compania 
altor negustori aromâni. Această presupunere rezultă din 
faptul că fiii săi au reuşit să facă dela început negot în stil 
mare (amplum commercium exercendo), trecând în fruntea 
coloniei românești din capitala Ungariei. In felul acesta se 
explică şi innobilarea lor de către împărat chiar din prima 
generaţie. Este greu să urmărim aici în cuprinsul acestor câtorva 
rânduri întreaga genealogie a acestei ilustre familii macedo- 

române, începând cu preotul Constantin, descälecätorul, până 
la ultimul vlăstar în viaţă, Antoniu Mocioni de 
Foen, marele Maestru al Vânătoriilor Regale. Este destul să 
arătăm că, deși mulți din ei au avut relaţii de înrudire cu familii 
din nobilimea maghiară, germană, etc., nu Sau înstrăinat 
ci au rămas Români, luând parte activă la toate frământările 
fraţilor noştri din Transilvania (IX4). 

In ce privește familia Gojdu, cu reprezentantul ei E ma- 
noil Gojdu, originea ei macedoromână rezultă atât din 
înrudirea acestuia cu familiile macedoromâne, cât și din cele 
două soții Anastasia Pometa și Melania Dumcea, ambele 
făcând parte din aristocrația coloniei aromâne din Pesta. 

Cu prilejul celei de a doua căsătorii a lui Emanoil 
Gojdu, ziarul «Concordia» din Pesta scria următoarele: 
« Ilustritatea Sa D. Emanuil Gozsdu, fostul comite suprem 
al Carașului, a încredinţat zilele acestea pre d-șoara Melania 
Dumcia, fiica cea mai tânără a d-lui Ign. Dumcia, director 
la banca filială a Institutului Ipotecar (Kreditanstalt) din Pesta. 
Familia e română de origine macedonică. Lăudata 
mireasă pune toată silinţa să învețe limba română». Din 
ultima frază aflăm că ea, în calitate de Româncă, ştia numai 
aromâneşte şi ca atare, după căsătorie, trebuia să învețe și 
româneşte. 

Aceste două căsătorii făcute numai cu tinere alese din 
societatea aromânească din Pesta precum si relațiile cu frun- 
tasii macedoromâni din capitala Ungariei au avut o influență 
binefăcătoare asupra lui Emanoil Gojdu: «De însemnătate 
hotărîtoare pentru întreaga viață a lui Emanuil Gozsdu par 
a fi devenit relatiunile prietenești încheiate de tânărul 
avocat cu Atanasie Grabovschi, unchiul Anastasiei 

Șaguna, si cu fiul acesteia, cu talentatul student Anastasiu, 
călugărul Andrei de mai târziu, sortit să devină restauratorul 
Mitropoliei ortodoxe române din Transilvania şi neîntrecutul 
ei « dätätor de legi si datini» (LXII,). 

In urmă de tot s'a descoperit şi o inscripție cu numele 
acestei familii în biserica Sf. Nicolae din Moscopole (XXXIV ə). 

Emanoil Gojdu este cel mai mare everghet al Românilor, 
care și-a lăsat averea în folosul culturii naționale. Nu există un 
alt fiu al neamului care, după ce a agonisit prin muncă cinstită 
o avere atât de mare, să o lase toată pentru ajutorarea stu- 
dentilor lipsiți si cultura poporului român, eternizându-şi în 
modul acesta pururea numele în sânul naţiunii sale. 


Invätatii macedoromâni din Austria si Ungaria. Printre 
mulțimea Românilor macedoneni din Austria şi Ungaria se gă- 
seau unii care se ocupau și cu cartea. Cei mai multi din ei 
scriau în limbi străine si, mai ales, în limba greacă, pe care o 
stăpâneau foarte bine. Erau alţii, însă, care au încercat să scrie 
şi în dialectul macedoromân. Dacă cei dintâi, luaţi de curentul 
vremii ce stăpânea atunci chear si pe puţinii cărturari din țară, 
scriau mai bine greceşte decât românește, ultimii, cu toate că nu 
ignorau limba greacă, încercau totuși să iniţieze pe Macedoro- 
mânii rămași în patrie în studiul limbii materne. Initiativa lor 
pare cu atât mai interesantă pentru noi astăzi, cu cât ea avea loc 
Intro vreme, când Statul român nu știa nimic despre existența 
Românilor din Macedonia. 

Tot ce se făcea pe atunci în această privință, pornea oare- 
cum din proprie inițiativă. Este drept că ei erau foarte mult 
influențați de mișcarea Românilor din Transilvania. Era timpul 
când, în vreme ce în Principatele Române stăpânea spiritul 

fanariot susținut de academiile grecești, în Ardeal se pregăteau în 
domeniul limbii şi al istoriei naționale cele două mari opere 
fundamentale: a Lexiconul Budan », apărut abia în 1825, la care 
s'a lucrat mai mult ca treizeci de ani şi «Istoria pentru înce- 
putul Românilor » publicată în 1812. Am arătat în lucrarea 
mea « Aromânii » că unul dintre învățații macedoromâni, des- 
pre care va fi vorba imediat în rândurile de mai jos, stetea 
în legături de prietenie cu Petru Maior. 

In cele ce urmează mă voi ocupa pe scurt mai întâi de 
învățații macedoromâni care au încercat să scrie în românește, 
după aceea de ceilalți. 

Printre primii locul întâi îl ocupă medicul Gheorghe 
Constantin Roja, născut în 1786 în Bitolia. El a fost 
adus la Timişoara, în vârstă de opt ani, la un unchi al său care 
se îndeletnicea cu comerțul. După terminarea studiilor liceale 
în "Timișoara, el s'a înscris la Facultatea de medicină din Pesta, 
unde și-a luat doctoratul cu lucrarea istorică « Cercetări asupra 
Românilor care locuiesc dincolo de Dunăre » (Untersuchungen 
über die Rumanier oder sogenannten Wlachen, welche jenseits 
der Donau wohnen, Pesth, 1808), tradusă în româneşte de 
Sergiu Hagiade din Craiova în 1867. Un an după aceasta a 
scris în dialectul macedoromân faimoasa încercare de unifi- 
care a graiului Românilor macedoneni cu limba Românilor din 
ţară. Lucrarea este intitulată: a Măestria ghiovăsirii (= citirei) 
românești cu litere latinești, care sunt literile Românilor ceale 
vechi », Buda, 1809. 

Roja, care semna în teza sa de doctorat « Vallachus Moscopo- 
litanus » era un om de acțiune și foarte învățat. Avea talent 
pentru studiul limbilor — după Szinnyei el vorbea 14 limbi — 
şi-l interesau chestiunile istorice. 

In prima lucrare, Roja, influențat de opera lui Thunmann, 
atât de des citată în cursul acestei lucrări, își propune să 
lămurească pe toţi aceia care nu cunosc pe Românii din 
sudul Dunării, dar mai ales pe înșiși Românii, despre originea 
acestui popor și felul cum se înfățișează el astăzi. Macedoro- 
mânii, după Roja, sunt Traci romanizați. Limba lor este 
românească si conţine foarte multe elemente latine. Cuvintele 
greceşti nu sunt prea numeroase, Iar scrierea trebuie să fie cu 
litere latinești. Literile grecești le-a introdus, după autor, 
Cavallioti, ceea ce n'a făcut bine, fiindcă, odată cu ele, s'au 
strecurat si cuvinte grecești. La sfârşitul lucrării ni se dă o 
listă de prenumeranti în care există foarte multi Români 
macedoneni. Intre aceştia se întâlnește foarte des numele 
familiei Șaguna care apare sub forma macedoromână 4 Șăgune » 
(haină de lână de coloare albă sau neagră, despre care vezi 
p. 40): Gheorghi Dimitri Șăgune, Vreta N. Sägune, Gheorghi 
Vreta N. Sägune, Ion Sägune, Naum Șăgune, toți așezați 
în Mișcolţ. 

In a doua lucrare Roja a încercat, cum am spus, să 
unifice graiul Macedoromânilor cu acela al Românilor din 
țară. Ideea nu era numai a lui. După cum am căutat să arăt 
întrun studiu întitulat « Aromânismele la Petru Maior», însuși 
Petru Maior a încercat să introducă în limba română cuvinte 
macedoromâne de origine latină. Era pe vremea curentului 
latinist, când cuvintele slave din limbă trebuiau eliminate, iar 
forma limbii apropiată de cea latină. La Macedoromâni nu- 
mărul lor nu era prea mare; în schimb, existau cuvinte 
greceşti, pe care Roja vroia să le înlocuiască cu cuvinte 
latinești din limba română. lată două-trei fraze din limba lui 
Roja: 

« Cui place multă grăire, nu scapă de peccate. Quare dorme 
multu, nu va se aibă stranie pentru acoperire. Quare și face cassa 
analtă, currundu va se o veadă apussa ». 


In prima frază, avem două cuvinte dacoromâne: «place» 
si « peccate » care sunt înlocuite de Macedoromâni prin forme 
greceşti. In schimb, ultimele două: «stranie » pentru « straie » 
sau «haine» si «apussa» pentru «joasă», sunt neschimbate 
aromâneşti. 

Se presupune că, în afară de cele două lucrări citate, și de o 
disertaţie inaugurală la Viena, el ar fi scris și alte tratate me- 
dicale, între care ar fi şi o carte despre epidemii, ce s'ar găsi 
aici la București. 

Celălalt învățat Mihail G. Boiagi a publicat « Grama- 
tica română sau macedoromână » tipărită în 1813 la Viena, unde 
funcționa la un gimnaziu ca profesor de limba greacă. Este 
scrisă în limba germană si greacă, cu exemple si multe bucăți 
de citire în dialectul macedoromân. Lucrarea lui Boiagi se 
răspândea în toiul campaniei, pe care o ducea în contra Ro- 
mânilor din Pind, în Grecia, vestitul dascăl grec Neofit Duca, 
fost profesor la Academia grecească din Bucureşti şi dat peste 
graniță afară, după ce mai întâi a fost bătut, imediat după 
venirea lui Gheorghe Lazăr în Muntenia. 

Iată în ce termeni triviali se adresa Aromânilor acest 
pedant grec, oridecâteori aceștia ridicau pretenţii de a se 
instrui în limba română: «Se laudă Aromânii că vor să con- 
stitue o naţiune deosebită si nu vor să se unească prin limbă 
încetul cu încetul cu națiunea greacă, după cum sau unit 
prin religie». Şi mai departe: « Asa sunt acei ce se prostesc 
cu limba aceasta românească, murdară și ticăloasă dacă este 

iertat să se numească limbă, acea care pretutindeni schiopä- 
tează şi nu-i urmarea unei limbi, având scârbă mare si rostire 
uricioasă ». La toate aceste alegatiuni, al căror ecou ajungea 
până la coloniile macedoromâne din Austria şi Ungaria, 
Boiagi răspundea demn și liniştit în prefața gramaticei sale: 
«Românul mare de ce să se rusineze de limba lui, din 
contra, el se va simţi mândru când, reuşind să-și cultive spiritul, 
limba maternă îl va urma bucuros, în orice caz mai bucuros 
decât ca multe alte limbi. Asa dar, din consideratiunile înșirate 
până aci, nu înțeleg flecăriile nedemne ale lui Neofit Duca, 
căruia fiindcă nu cunoaște nicio altă i-ar fi plăcut să distrugă 
toate limbile din lume, pentru ca, în locul lor, să introducă limba 
sa macaronicească (cum o numesc în batjocură conationalii 
săi). De altfel, zelul acestui învăţat grec este atât de orb, încât 
doreşte această înlocuire, deşi el însuşi pretutindeni declară 
că Românii sunt mai apți pentru cultură si mai sensibili la 
artele frumoase decât Grecii. Impins aşa dar numai de orbire 
şi de ignoranță ridicolă, el poate să întrebe întrun ton atât 
de provocător, unde au Românii țară, orașe, preoţi, legi, nobi- 
lime, etc. ? ». In fine, gramaticul macedoromân, după ce con- 
tinuă mai departe prefața, revenind la afirmările lui Neofit 
Duca, adaogă: « Hotentoti de ar fi Românii, totuşi ar avea dreptul 
şi datoria să se perfecționeze în limba lor» (XVIIez-a.)- 

In rândul acestor doi învățați putem pune şi pe Nicolae 
Iloanovici, autorul unui dicționar macedoromân în cinci 
limbi « Diccionariu tru cinci limbe: ellinescu, grecescu, ruma- 
nescu, nemcescu shii (= si) madsarescu » rămas în manuscript 
în posesia Academiei Române. Acest Ioanovici, după cum am 
încercat să arăt într'un articol asupra activităţii sale, ține de 
familia Căliva, originară din Moscopole, stabilită la Timi- 

şoara. Din această familie macedoromână cunoaștem pe Gheor- 
ghe Ioanovici, nepot al lui Pavel Ioanovici, fiu al lui Ioan Cäliva, 
de care s'a ocupat profesorul D. Braharu. În ce priveşte originea 
autorului dicționarului nostru, Nicolae Ioanovici, după cum el 
însuși mărturiseşte în prefața lucrării sale, este din Moscopole. 
El cunoaște perfect aromânește; de asemenea limbile: latina, 
greaca, modernă, germană și maghiară. Pentru frazele macedo- 
române se serveşte de cunoştinţele sale proprii. Limba lui se 
identifică cu aceea a textelor româneşti din Albania (LVII; oz, 108). 


Intre învățații români din a doua categorie, locul de frunte 
îl ocupă marele cărturar Dimitrie Nicole Darvari. 
El era conştient de deosebirea ce exista între Aromânii şi Grecii 
din Viena. A publicat în limba greacă o serie de lucrări cu carac- 
ter filosofic, pedagogic şi educativ. O listă a lucrărilor sale a 
fost publicată pentru întâia dată în primul număr din faimoasa 
revistă ce apărea pe atunci la Viena; ‘Epuñs ó AGytoc. Familia 
Darvari era originară din Vlahoclisura (Macedonia). Gheorghe 
Constantin Darvari era mare negustor și proprietar de imobile 
la Viena. Maramusanul Vasilie Ghergheli din Ciocotici, căruia 
îi ajutase la publicarea lucrării sale « Cod al manierelor elegante », 
îl numeşte: « cetetienescu negutiätoriu şi avutoriu a mai multe 
case din Vienna, fierbânte zelos spre cultura Romane natiei 
sale » (XVII, n.) 

Despre Doctorul Constantin I. Darvari, care a 
profesat medicina la Bucureşti şi a publicat lucrări medicale, 
am vorbit la p. 203. 

După el vin: Constantin Emanuil Ghica de 
Djanfalva, numit de Carcalechi în Biblioteca românească 
din 1821 «bărbat prea învăţat între Românii din Macedonia »; 

Vasilie Papa Eftimiu care a publicat în 1807 o « Istorie 
a Greciei » tradusă din limba germană, cu afirmarea în titlu că 
este destinată pentru școala întemeiată de «frätia localnicilor 
din Viena Greco-Români (‘Pœuaætor Bikxot)», si în fine, Ioan 
Nicolidi de Pindo, medic vestit, originar din Gramoste. 

Ioan Nicolidi de Pindo era mândru de originea sa gră- 
musteană. De aceea, după cum Gheorghe C. Roja semna 
« Vallachus Moscopolitanus », tot așa el, în teza sa de doctorat, 
semna o Macedo-Grammostensis » După ce a terminat școala 
primară din Gramoste, loan Nicolidi de Pindo a trecut 
în Sacista pentru studii mai înalte. Pe vremea aceea exista 
în Sacişta un «colegiu» în care se studia ştiinţă, istorie si 
teologie. Fără voia părinţilor săi, el a plecat în Austria să 
studieze medicina. Ajuns la Viena, după câţiva ani de studii, 
a obținut doctoratul şi dreptul de a practica medicina în capitală, 
ceea ce era un mare succes pentru el. Pentru meritele sale 
excepționale în practica medicinii, el a fost înnobilat în timpul 
împăratului Leopold al II-lea, cu predicatul « de Pindo». După 
un necrolog ajuns până la noi, Ioan Nicolidi de Pindo era 
foarte învăţat, mare filantrop şi om bun la suflet. Ajuta pe 
săraci vindecându-i de boale și dându-le medicamente. O parte 
din biblioteca sa, constând din clasicii greci, a dăruit-o încă 
în viață comunităţii greco-valahe din Viena. In afară de teza 
sa de doctorat, el a publicat, după baronul Stârck, o lucrare 
despre sifilis şi alte câteva articole mai mărunte. Se spune că 
avea obiceiul să scrie ca Turcii de pe vremea lui, ținând 
hârtia în palme și de multe ori stând în picioare (XCVII). 

In afară de Ion Nicolidi, la Viena se afla si un nepot de frate 
al acestuia, Sterghie Eustatie Nicolide, înnobilat în 
același timp cu unchiul său. 

Contribuţia Aromânilor la viața politică şi culturală a Gre- 
cilor. Toate popoarele creștine din Peninsula Balcanică, până 
aproape de prima jumătate a sec. al XIX-lea, formau sub 
raportul culturii si al civilizaţiei, o singură lume. Ideea cäläuzi- 
toare a acestei lumi era viaţa creştină, susținută de şeful suprem 
al spiritualităţii orientale care era Patriarhul din Constantino- 
pol. Macedoromânii lipsiți de o biserică proprie, ţineau direct 
de această spiritualitate. 

In astfel de împrejurări, atunci când în Orient începu să 
bată un vânt de libertate, alături de marii patrioți care luptau 
pentru restaurarea Eladei în granițele imperiului bizantin, 
se găseau si Macedoromâmi. Dela început ei s'au arătat cuceriti 
de măreția acestei idei. De aceea printre protagoniștii greci 
din patrie şi din străinătate, lucrând pentru realizarea acestei 
idei, se găseau și Macedoromâni care, în multe privinti, formau 
sufletul mișcării. 

In lipsă de izvoare, noi nu cunoaștem toate amănuntele 
acestei mișcări. Știm numai că înainte de 1800, acela care a 
tras clopotul de alarmă, vestind Grecilor de pretutindeni o 
nouă viaţă, a fost poetul revoluționar de origine macedoromână 
Riga din Velestin sau, cum îi zic Grecii, Rigas Vele- 
stinlis (XVI şi XCVII see). 

El era originar din Pind, vorbea românește şi lucra în 
legătură cu frații săi români din patrie si străinătate. 

Dându-și bine seama de faptul că o astfel de mișcare nu 
va putea fi dusă la bun sfârşit numai cu Grecii si Românii 
din patrie, Riga din Velestin a trecut granița, venind întâi 
la Bucureşti, într'o vreme când la noi grecismul era a tot 
stăpânitor, şi, de aici apoi, a trecut la Viena. Acolo a 
intrat în legătură cu vestitii editori si tipografi aromâni Fraţii 

15 

Marchide Puliu, despre care am vorbit (p. 207), originari din 
Sacişta în Pind; acestora le-a mărturisit planul său revoluționar 
si propaganda ce vroia să facă în Monarhia Austro-Ungarä. 
Fraţii Puliu, aprobându-i planul, s'au angajat să-i tipărească 
versurile împreună cu vestita proclamație revoluționară, care 
trebuia să apară în taină, fără aprobarea autorităților locale. 
După apariţia şi distribuirea ei, el a fost nevoit să se refu- 
gieze în Triest, la alți negustori macedoromâni, unde a fost 
prins de autorităţile locale şi predat Porții, care La trimes la 
Belgrad, unde a fost decapitat, în 28 Febr. 1793. Fraţii 
Puliu, care erau tot atât de vinovaţi pentru tipărirea procla- 
matiei, fiind supuși austrieci n'au fost exträdati. 

Amintesc aici că la această tipografie s'a tipărit în 1797 şi 
cartea macedoromână pentru școlile primare la Aromâni « Noua 
pedagogie », scrisă de protopupul coloniei românești din Posen, 
Constantin Ucuta, despre care s'a vorbit mai sus (p. 191). Tot 
la această tipografie s'a imprimat si primul jurnal grecesc 
« Ephemeris », ca si alte multe reviste şi scrieri de propagandă. 

Cu toate greutăţile ce a întâmpinat această mișcare, marea 
revoluţie greacă ce a precedat războiul pentru eliberarea Greciei 
ma putut fi înlăturată. La aceste două momente hotăritoare 
pentru viața politică a Greciei moderne, contribuția Românilor 
din munţii Pindului a fost atât de hotărîtoare, încât nu exage- 
răm când afirmăm că, printre eroii cu care s'a mândrit elenismul 
de mai târziu, un loc de frunte îl ocupă şi căpitanii români: 
Andrutu, originar din Vlaholivadi din Olimp; faimosul 
şef al Armatolilor, Căpitanul Bucuvala, care la adânci 
bătrâneţe s'a dus la Ierusalim; Hagi-Petru, pe care Turcii 
îl numeau Vlah-bei, în fine, Caciandoni, Diacu, 
Vlahu, Cionga şi alții. 

Grecii mai luminati au ţinut seama întotdeauna de această 
contribuţie a Românilor la renașterea politică a Greciei mo- 
derne. Astfel, în revista franceză o L'Hellénisme» din Iunie 
1904, care apărea la Paris, cetim următoarele rânduri: « Acești 
Kutsovalahi au luat parte atât de activă în luptele pentru 
asigurarea existenţei noastre naționale, încât şi-au vărsat 
sângele si cheltuit banii pentru susținerea cauzei greceşti ». 
Jar scriitorul francez Edmond About care a cunoscut atât 
de bine pe Greci, afirmă cu drept cuvânt că « Armatolii din 
Tesalia sunt aceia care au fondat prin jetfa lor Grecia de 
astăzi) (LVIIIe»). 

Tot cam pe vremea aceea au răsărit din mijlocul Româ- 
nilor din Pind câţiva poeţi, care au scris versuri pline de 
avânt si caldă simtire, citite si astăzi de poporul grec cu 
multă plăcere. Printre aceştia cei mai de seamă au fost 
Valaoritis, Zalacostas şi Cristalis, ultimii doi 
din comuna românească Siracu din Pind, care, împreună cu 
Riga din Veleştin, despre care am vorbit, au contribuit atât 
de mult la îmbogățirea literaturii și înfrumusețarea limbii 
greceşti. 

După constituirea Eladei în Stat independent, printre băr- 
bat politici ai Greciei moderne, se ridică figura impunătoare 
a lui I, Coletti, la început medic particular al lui Ali-Pasa 
tiranul din Ianina, după aceea mare om de Stat al Greciei. 

Român de origine din comuna Siracu în Pind, Coletti a 
apărut într'o vreme de frământări politice în Grecia, în care 
patimile personale, mai mult decât la oricare alt popor balcanic, 
duceau câteodată la desbinări catastrofale. Coletti, cu tempe- 
ramentul său liniștit, cu inteligența sa scăpărătoare, cu fineţea 
şi tactul său politic, ştia să le potolească pe toate. 

(ës 

Rolurile lui în viața politică a Greciei au fost multe si 
variate. La urmă de tot a fost «trimisul extraordinar al pri- 
mului rege al Greciei la Paris ». 

Aici Coletti s'a întâlnit cu Ion Ghica în saloanele d-nei 
Champy, cu care s'a întreţinut în românește, Coletti vorbea în 
dialectul macedoromân, iar Ion Ghica în limba literară. « Son 
Excellence le Général Coletti » — ne spune Ion Ghica — era înalt, 
trupeș, frumos, îmbrăcat cu fustanelă cu mintean și cepchen 
alb, cusut cu găitanuri albastre». Această memorabilă întâlnire 
ne este descrisă de scriitorul și omul politic român, în vol. III 
din scrierile sale (XVII,,). 

Dar Macedoromânii n'au dat Greciei moderne numai eroi 
naţionali si oameni politici ci și învăţaţi si, mai ales, evergheti. 
Printre cei dintâi avem pe vestitul istoric Spiru Lambru, 
pe Pantazi, Zvolu si alții; printre cei din urmă, familia 
Sina din Viena despre care am vorbit. Membrii acestei familii 
au cheltuit sume mari pentru opere de binefacere în Grecia. 
Ei au ridicat la Atena localul pentru Academia Greacă, o capo- 
doperă de arhitectură si cel mai frumos edificiu din capitala 
Greciei. Weigand, care a vizitat această academie, regretă că 
marele donator macedoromân, odată cu edificiul, nu le-a putut 
dărui Grecilor şi pe academicieni: «nur Schade, dass er mit 
dem Gebäude nicht auch gleich die Akademiker mitschenchen 
konnte». Gheorghe Averoff, originar din Aminciu, a 
cheltuit o bună parte din averea sa pentru flota greacă, a clădit 
stadionul din Atena pentru jocurile olimpice și a ridicat școli 
şi spitale în mai multe orașe din Grecia. 

Tot munificentii macedoromâne se datorește märetul local 
pentru școala politehnică din Atena. O inscripţie de pe frontis- 
piciul localului arată ca întemeietori pe macedoromânii Sturnara, 

Mihail si Elena Tosita si Gheorghe Averoff. Ca recunoștință 
pentru toate aceste binefaceri, Grecii i-au ridicat lui Tosita în 
cimitirul din Atena un monument pe care, în mod ridicol, locul 
de naştere din inscripţie l-au schimbat din Metova în « Mes- 
sovon», dându-i o factură grecească, spre a ascunde originea 
macedoromână a mărinimosului donator. Faptul a fost rele- 
vat tot de profesorul Weigand, care se exprimă în felul următor: 
«Dem Wohlthăter Toëitsa hat man auf dem Friedhofe von 
Athen ein prächtiges Denkmal in Marmor gesetzt, dabei in 
lăcherlicher Weise den Geburtsort desselben « Metsovo » in 
« Messovon» umgeändert, um dem Worte ein mehr griechi- 
sches Aussehen zu geben» (CX 1:39). 


Renaşterea Românilor macedoneni prin şcoli nationale. 
Acțiunea învățaților patrioți macedoromâni din Austria si Unga- 
ria, ca Gheorghe Const. Roja, Mihail Boiagi si alții, care au 
publicat lucrări în dialect cu scopul bine vădit de a produce 
printre Aromânii din Macedonia o mişcare pentru trezirea lor 
la conștiința națională, n'a reușit. 

Pe vremea aceea propaganda greacă în Peninsulă și chiar 
aici la noi în ţară era atât de puternică, încât orice iniţiativă 
în această direcție era condamnată să rămână fără niciun 
rezultat. 

Abia când evenimentele politice din cele două Principate, 
cu prilejul revoluţiei din 1848, au silit pe unii bărbaţi de Stat 
și mari patrioţi români, ca poetul Dimitrie Bolintineanu, gene- 
ralul Cristian Tell, I. Ionescu dela Brad să treacă în Orient, 
s'a început, prin silinta Macedoromânilor stabiliți la București, 
o nouă acțiune pentru cultivarea elementului românesc din 
Balcani prin şcoli naţionale. 

Trebuie să recunoaştem dela început, că, în această a doua pe- 
rioadă de redesteptare a conştiinţei nationale la Macedoromâni, 
acela care pentru întâia dată a deșteptat interesul publicului 
românesc din țară pentru soarta Macedoromânilor a fost Di- 
mitrie Bolintineanu. In acest scop, ela publicat un vo- 
lum de călătorii în Macedonia, în care a încercat să redea o parte 
din frumusețile regiunilor locuite azi de Macedoromâni. Nu 
se știe dacă autorul a făcut aceste călătorii la fața locului, sau 
le-a descris din simplă închipuire. Intr'un mic studiu făcut în 
acest scop, mi-am exprimat părerea că el n'a călătorit în Mace- 
donia. In vremea lui si chiar înainte, obiceiul de a publica călă- 
torii în Orient, fără a-l cunoaşte, era destul de răspândit. Cu 
toate acestea, apariţia descrierilor de călătorie ale lui Dimitrie 
Bolintineanu, numai cu câţiva ani înainte de înfințarea primelor 
şcoli românești în Macedonia, a fost clopotul de alarmă care a 
trezit opinia publică din țară si a desteptat nădejdi noi în 
inimile fraţilor români din Macedonia. Fără călătoriile lui 
Dimitrie Bolintineanu, Macedoromânii ar mai fi rămas încă 
multă vreme necunoscuţi. Bolintineanu a fost acela, care, chiar 
atunci când a exagerat, s'a silit să-i înfăţişeze marelui public din 
ţară într'o lumină cât de simpatică. Și încercarea lui n'a rămas 
zadarnică. Apariţia acestor călătorii, scrise cu atâta căldură, 
n'a fost numai o revelație pentru publicul românesc, care 
abia dacă auzise despre existența Macedoromänilor, dar a 
trezit în inimile Românilor macedoneni stabiliți în țară spe- 
rante pentru salvarea din ghiarele grecismului a fraților rămași 
în patrie. 

De altfel, si alți patrioți români din ţară, care cetiseră în 
autorii străini despre acești Români, ar fi voit să se ducă în 
mijlocul Macedoromänilor. Printre aceştia era şi Nicolae 

Bălcescu care dorise să plece în Macedonia, înaintea lui Bolin- 
tineanu. Fapt este că curentul de simpatie pentru soarta acestor 
Români devenise în vremea aceea atât de puternic, încât în 
1860, în București s'a format un comitet, în fruntea căruia se 
aflau cele mai marcante personalități din țară, ca: C. A. Rosetti, 
Dimitrie Bolintineanu, Cezar Boliac, Cristian Tell si alții, al 
cărui unic scop era să procure mijloace pentru începutul 
unei acțiuni culturale la Românii din Macedonia. Acest comi- 
tet, la început, a redactat un manifest scris în româneşte și 
grecește, care trebuia să fie trimes la Românii din Macedonia. 
Apoi, s'a deschis prima şcoală românească (1864), de către 
institutorul macedoromân care învățase 3—4 ani carte româ- 
nească la un liceu din București, Dimitrie Atanasescu, origi- 
nar din comuna * Târnova de lângă Bitolia. 

Acesta este începutul. 

Dimitrie Bolintineanu ca scriitor, Dimitrie Atana- 
sescu ca apostol si fecund autor de cărți didactice au fost 
ctitorii școalelor românești din Macedonia, întreţinute de Sta- 
tul românesc. 

Activitatea dascălului, care ducea o nouă învățătură printre 
Românii din Peninsula Balcanică, deşi la început a cunoscut 
multe piedeci din partea școalei greceşti, n'a rămas fără răsunet 
în celelalte comune românești. După școala din 'Târnova s'au 
deschis altele, Numai că lipseau institutorii. Pentru acest scop, 
s'a ales un număr de tineri macedoromâni care au fost aduși în 
ţară de părintele Averchie, spre a studia, si a fi apoi 
intrebuintati ca dascăli în Macedonia. Acești tineri au fost 
aduși în ţară în două serii: în prima serie erau zece, toți origi- 
nari din Pind; în a doua, optsprezece, între care se găseau 
si câțiva din Macedonia. 

In modul acesta școlile se înmulțeau din an în an, în așa 
fel încât, după o activitate de 36 de ani, în 1900, Macedo- 
românii aveau în sudul Peninsulei Balcanice 6 şcoli secundare, 
113 şcoli primare și mai multe biserici, în care serviciul divin 
se oficia în limba română. Toate aceste şcoli înființate în 
bună parte prin activitatea şi directa conducere a inspectorului 
Apostol Mărgărit, mai în urmă au fost inmultite și sis- 
tematic reorganizate de Administratorul, mai târziu Consulul 
general la Salonic, George C. Ionescu, în prezent pen- 
sionar la Bucureşti. 

Acum mai trebuia rezolvată chestiunea bisericească, în 
virtutea căreia Macedoromânii puteau avea episcopii lor, care 
să le sfinteascä bisericile si să le hirotonisească preoții. In 
anul 1905, guvernul român a reușit să realizeze pe lângă 
guvernul turc şi această ultimă dorință. Acum totul ar fi mers 
bine, dacă, în urma revoluţiei Junilor Turci, nu sar fi precipitat 
evenimentele cu izbucnirea războiului balcanic, în urma căruia 
a urmat desmembrarea elementului românesc între statele 
învingătoare: Grecia, Serbia si Bulgaria. (XVIIss). 


In ce priveşte starea culturală la Meglenoromâni, nu cu- 
noaștem nimic până în a doua jumătate a sec. al XIX-lea, când 
au început să se deschidă primele școli românești în comunele 
lor. Până atunci, ei se instruiau cum puteau si mai ales cât 
puteau, în limba slavă din contactul lor cu Slavii din comu- 
nele vecine, si, în limba greacă, din contactul lor cu biserica, 
în care limba de serviciu a fost grecească. 

Inainte de școlile românești, ei mau avut școli slave. In 
schimb au avut școli grecești. Acestea mau influențat câtusi de 
puţin asupra limbii sau asupra sentimentelor lor naţionale. Sub 

acest raport, ei s'au considerat întotdeauna deosebiți de Greci 
şi de Slavi. 

Näzuinta de a se cultiva în limba maternă a început să se 
arate la ei încă din 1864, adică cam atunci, când Dimitrie 
Atanasescu, marele dascăl al românismului din Macedonia, 
deschidea primele școli nationale în mijlocul Macedoromânilor. 

Cu toate acestea, ei mau ajuns să cunoască școala româ- 
nească prin Macedoromâni. Pe vremea aceea, contactul dintre 
Meglenoromâni şi aceștia lipsea atât de mult, încât nu numai 
oamenii din popor, dar chiar cărturarii macedoromâni nu aveau 
o idee clară despre existența unei populatiuni româneşti în 
Meglen. 

Meglenoromânii au aflat despre poporul român si despre 
limba română la Sfântul Munte. Incă înainte de 1864, un oare- 
care Ioan Popa-Gheorghe din Osani (Meglen), vroind să se 
călugărească, a plecat la Sfântul Munte. Fiind însurat, călugării 
greci n'au vroit să-l primească la mânăstire. Atunci s'a dus la 
schitul românesc Prodrom. In acest schit el a petrecut o iarnă 
întreagă, învățând românește. După aceea s'a întors în Meglen 
ca preot, introducând în biserică limba română. Cu toate că 
patriarhia greacă din Constantinopol l-a pedepsit pentru această 
inovaţie în biserică, totuși întrebuintarea limbii române printre 
săteni sa întins din ce în ce mai mult şi, numai după câţiva 
ani, cu ajutorul dascălilor macedoromâni, Meglenoromânii au 
deschis şcoli românești (XX 1 ə). 


Societatea de Cultură Macedoromână. Acţiunea pentru tre- 
zirea Românilor la conștiința naţională prin școală, întreprinsă 
de guvernul român din ţară, la început, n'a mers tocmai aşa de 
ușor. Greutățile si piedicele proveneau din faptul că această ini- 

tiativä era luată într'o vreme când populatiunile din Balcani 
se găseau în fierbere sub amenințarea bandelor de insurgenți 
formate de Bulgari, Greci și Albanezi. In astfel de împrejurări, 
Turcii nu înțelegeau rostul unei acțiuni pur culturale, chiar 
atunci când ea se făcea în folosul unei populatiuni care nu 
avea niciun interes politic. Guvernul român, la rândul lui, nu 
se putea angaja prea mult, mai întâi pentrucă avea prea puţină 
trecere la Poartă, al doilea, și din cauza atitudinii ostile a 
Patriarhiei, care era foarte indispusă în urma secularizării 
averilor bisericeşti dela mănăstiririle din țară. 

In astfel de împrejurări, o acţiune în interesul acestor Ro- 
mâni putea începe numai pe cale particulară si dela oameni 
care cunoșteau întreaga situatiune a elementului românesc din 
sudul Dunării. Aceștia nu puteau fi alții decât Macedoromânii 
stabiliți în țară. De fapt, ei au și început să se miște, în fruntea 
unor patrioți ca Dimitrie Cazacovici, ajuns mai târziu membru 
activ al Academiei Române, Iordache Goga, Zisu Sideri și 
Dimitrie Bolintineanu, reușind să formeze în anul 1860 un 
prim comitet despre care am pomenit mai sus, compus din cele 
mai distinse personalități din țară: C. A. Rosetti, Cristian Tell, 
Cesar Boliac și V. A. Ureche. 

Imediat după constituire, comitetul astfel compus a adresat 
Românilor macedoneni din Peninsula Balcanică un călduros 
manifest, din cuprinsul căruia ei aflau pentru întâia dată că nu 
sunt singuri pe lume în locurile îndepărtate unde se găsesc 
şi că au frați mai mari care se interesează de soarta lor. 

Este de prisos să arăt aici că sufletul acestui comitet era 
V. A. Ureche, acest mare patriot și neobosit luptător 
pentru cauza tuturor Românilor de peste hotare, nu numai 
pentru soarta Macedoromânilor. 

In urma stäruintelor depuse de acest prim comitet, s'au 
înființat, începând dela 1864, primele şcoli românești în 
Macedonia. Tot în urma stäruintelor lui s'au trimes primele 
cărți românești în Macedonia şi s'au adus din Epir, Tesalia 
şi Macedonia, aici în ţară, primii elevi, înființându-se o școală 
macedoromână cu internat şi cu un program făcut anume 
pentru pregătirea acelor tineri, care trebuia să înveţe mai întâi 
bine limba literară şi ceva latineşte, și numai după aceea să 
treacă la liceul Sf. Sava pentru învățături mai înalte. 

In urma acestor promițătoare începuturi pentru cultura 
Românilor din Macedonia, sfortärile Comitetului nu ajungeau. 
Acum si numărul Românilor macedoneni din țară, care se 
interesau de mersul cauzei româneşti în Macedonia, se mărea 
din ce în ce mai mult. In astfel de împrejurări, s'a simţit nevoia 
ca, în locul comitetului, să se fondeze o societate care să cuprindă 
cele mai marcante personalități din țară. Această societate s'a 
şi constituit sub numele de «Societatea de Cultură Macedo- 
română», în forma în care există şi astăzi. 

Prima adunare a avut loc la 23 Septemvrie 1879 în sala 
Ateneului Român. 

Această memorabilă şedinţă a fost ţinută sub înalta prese- 
dintie a Mitropolitului Primat Calinic Miclescu, secre- 
tar fiind V. A. Ureche. In Consiliul de Administraţie de 35, 
ales de adunare, figurau, pe lângă fruntașii macedoromäni 
din ţară, cele mai distinse şi marcante personalități din 
lumea politică și literară dela noi, ca Dumitru Bră- 
tianu, C. A. Rosetti, Principele D. Ghica, 
Ion Câmpineanu, Dumitru Sturdza, Gene- 
ral Tell, George Chitu, Vasile Alecsandri, 
Titu Maiorescu, lacob Negruzzi si alţii. 


www.dacoromanica.ro 


286 MACEDOROMANII 


Entuziasmul stârnit la fondarea ei era atât de mare, încât 
adeziunile veneau dela cele mai distinse personalități din ţară. 
Sub acest raport mă mulțumesc să arăt aci că însăşi Doamna 
Elena, care pe vremea aceea se găsea la Paris, a cerut să fie 
înscrisă la Societate cu cei doi fii ai ei, Alexandru și Dumitru, 
după cum rezultă din următoarea scrisoare, pe care a adre- 
sat-o cu data de 9 Iulie 18801): 


« Monsieur, 


L’état de ma santé ne mio pas permis de répondre plus-tôt à la lettre par 
a quelle vouz m’avez fait connaître et l’existence de la Société d’Instruction 
Macédo-Roumaine et la noble mission qu’elle s’est donnée. 

Pour empêcher la dénationalisation des nombreux Roumains répandus 
sur le sol de la Turquie d'Europe, vous faites appel à tous. Pour parer aux 
dangers qui menacent nos intéressants congénères, vous projetez d'élever 
et de subventionner des écoles roumaines dans les contrées transdanubiennes 
et surtout en Macédoine. Rien de plus sage ni de plus efficace en effet pour 
entretenir chez eux l’étude de la langue, de la religion, de l’histoire et des 
moeurs de leurs pères. 

Votre entreprise est vraiment patriotique Monsieur, elle sera bien ac- 
cueillie et généreusement encouragée en Roumanie. Je m'associerai de tout 
coeur dans la limite de mes moyens, aux efforts que vous tentez. 

Aussi bien la Société d’Instruction Macédo-Roumaine vient-elle répondre 
à une grande pensée du Prince Couza. Ce n’est pas à vous que j’apprendrai, 
Monsieur, que le Prince subventionna d’abord sur sa cassette privée plusieurs 
écoles roumaines de Bulgarie et de Macédoine, les quelles reçurent plus 
tard une dotation de l'Etat, si j'ai bonne mémoire, Il me souvient encore 
que le Prince sur les indications de Monsieur C. Negri, et de Monsieur D. 
Bolintineano, qui avaient visité ces populations, fit venir un certain nombre 
de jeunes Roumains de la Macédoine à Bucarest pour y compléter leur éduca- 


1) Conţinutul acestei scrisori mi-a fost comunicat de d-l Victor 
Papacostea, căruia îi exprim, aici, multumirile mele. 

tion et former le noyau d’une sorte d'Ecole Normale qui devait être une 
pépinière de professeurs pour les écoles roumaines d'au de là du Danube. 
Ces institutions ont-elles disparu et, dans ce cas, voulez-vous les ressus- 
citer ? Ou bien, ont-elles subsisté jusqu’ici et voulez vous profiter des circon- 
stances politiques pour les revivifier et revendiquer le droit de tendre une 
main protectrice à nos frères de Macédoine ? Dans tous les cas, la Société que 
vous présidez est une oeuvre patriotique. Je tiens à honneur d’être inscrite 
avec mes deux fils, Alexandre et Démètre, au nombre de vos adhérents. 
Croyez, Monsieur, à mes sentiments d’estime particulière. 


Princesse Hélène Couza » 
Paris 7 Juillet 1880. 


Imediat după constituirea Societăţii, un apel semnat de 
patru membri din consiliul de 35 cu V. A. Ureche în frunte 
a fost trimes ziarelor din ţară în care, după ce se expunea 
în mod amănunţit felul cum gândeşte această Societate să 
întreprindă acțiunea pentru apărarea intereselor naționale ale 
Românilor din sudul Dunării, le cerea să-i ajute în această 
luptă, prin luminarea opiniei publice din țară. Tot atunci 
Societatea de Cultură Macedoromână a organizat ţinerea de 
conferințe pentru o mai bună orientare a publicului românesc 
în problemele naționale din Balcani. 

Spre a ne putea da seama de efectele acestei acțiuni, trebue 
să ne amintim că, pe vremea aceea, toată activitatea oficială a 
Statului Român se reducea la întreţinerea a câtorva școli 
primare. Ele erau prea puţine față de numărul Aromânilor 
care se instruiau la școlile grecești. Este drept că pe atunci 
iniţiativa Statului nostru de a se ocupa de soarta unor Români 
pierduţi în mijlocul celorlalte popoare balcanice era hotärîtoare 
pentru trezirea lor la conștiința națională. Cu toate acestea ea 
singură nu ajungea, mai întâi, din cauza atitudinei de suspi- 

ciune a autorităţilor turceşti care, în orice îndeletnicire culturală 
în Macedonia, susținută de afară, vedeau un pretext pentru o 
acţiune pur politică, al doilea și din cauza intrigilor venite din 
partea Patriarhiei din Constantinopol. 

Sub regimul turcesc înființarea unei școli românești era 
una din încercările cele mai grele. Pentru aceasta se cerea 
existența unei comunități româneşti recunoscută de autoritățile 
locale, ceea ce nu se putea obține uşor, fiindcă era supusă 
direct autorităţii spirituale a Bisericii greceşti, reprezentată prin 
Patriarhia din Constantinopol. Pentru emanciparea ei de sub 
această autoritate, se cerea multă abilitate. Aci venea intervenţia 
Societăţii de Cultură Macedoromâne prin oamenii ei din ţară, 
de obicei Macedoromâni de origine, care aveau legături cu 
Românii din Macedonia, dându-le instrucțiuni asupra felului 
cum trebuie să procedeze la întemeierea comunităţilor româneşti, 
care înlesneau obținerea unei autorizaţii. Pentru acest fel de 
operaţiuni, în cele mai multe cazuri, Societatea se adresa pe 
cale particulară învăţătorilor. Pe vremea aceea un învățător sau 
institutor nu se mulțumea să-și facă numai orele de cursuri 
la școală. Adevărata lui activitate începea după ce ieșea din 
şcoală, prin vizitele pe care le făcea la Aromâni, sfătuindu-i, 
îndemnându-i şi îmbărbătându-i să facă totul pentru trium- 
ful cauzei naţionale. 

Cât de mult a lucrat Societatea de Cultură Macedoromână 
în această direcţie în primii ani de existenţă, se poate vedea 
şi din turburarea ce s'a produs la Fanar, imediat după con- 
stituirea ei, după cum rezultă din conţinutul circulărilor pe 
care Patriarhia din Constantinopol le trimetea Mitropolitilor 
şi Episcopilor din Macedonia, Epir, Tesalia și Albania. Iată una 
din aceste circulări, tradusă în româneşte: 

«Prea Sfinte Mitropolit al Pelagoniei si prea Venerabil 
«Exarh al Macedoniei Superioare !. . .». 

«Prin scrisoarea noastră particulară și sinodală cu data de 
30 Octomvrie trecut, v'am înștiințat confidential că nu de mult 
s'a format în Bucureşti o Societate cu numele de a Societate de 
Cultură Macedoromână » si în același timp am atras atentiunea 
Sfinţiei Voastre asupra unor articole ale statutelor sale organice 
şi vam recomandat discretiune. Asemenea prin scrisoarea 
noastră patriarhală, vam încunoștiințat că de curând am adresat 
un takrir Înaltei Porți. Prin acest takrir am pus afacerea sub 
ochii guvernului otoman, făcându-l să întrevadă marile desordini 
şi pericole care amenință Statul turcesc și Biserica noastră. 
I-am arătat de asemenea necesitatea de a atrage atentiunea 
guvernatorilor generali din provincii si prin ei subguverna- 
torilor, pentru ca, cu concursul Arhiepiscopilor noştri, școalele 
şi Bisericile greceşti să nu fie încredințate Românilor. Inalta 
Poartă, în urma acestui takrir, a dat ordinele necesare. Așa dar 
vă recomand Sfinţiei Voastre să lucraţi de acord cu autoritățile 
turcești, veghind ca Biserica şi Școala să fie la adăpostul celor 
mai mici mișcări venite din partea propagandei românești » (Cal. 


In astfel de împrejurări, pe care noi de aici din ţară nu le 
cunoaștem, menirea Societăţii de Cultură Macedoromână a fost 
întotdeauna de a apăra cu orice mijloace interesele românismului 
din Balcani, formând sub acest raport, puntea de legătură între 
elementele active din mijlocul acelui românism și între elita 
conducătorilor din ţară. In acest scop, la început, ea a desfă- 
şurat o activitate foarte mare aproape în toate direcțiile, prin 
publicarea de articole si studii în țară si străinătate pentru 
apărarea cauzei Aromânilor, prin trimiterea de delegatiuni 

politice la diferitele congrese în străinătate, prin răspân- 
direa de cărți româneşti şi înființarea de școli în Macedonia 
întreținute de Macedoromânii înstăriți din ţară, prin publi- 
carea de cărți științifice si literare, prin încurajarea și 
îndemnarea tinerilor macedoromâni care veneau pentru studii 
în ţară, în fine, prin orice alte mijloace, menite să întreţină 
si să progreseze lupta pentru salvarea elementului românesc 
din sudul Dunării, atunci când se va hotărî în mod definitiv de 
soarta fraților noștri din Peninsula Balcanică. 

Toată această activitate condusă cu multă abilitate de toți 
preşedinţii ei: V. A, Ureche, Doctorul Leonte, 
Iuliu Valaori, Doctorul Petre Topa, Doctorul 
St. Petraşincu, a variat după timp si împrejurări. In 
orice caz, niciodată ea nu a pierdut din vedere scopul ei suprem 
care a fost și este de a fi folositoare Românilor macedoneni, 
la ei acasă, prin întărirea şcoalei şi culturei naţionale, şi, aici în 
ţară, prin apărarea intereselor lor colective, oridecâteori împre- 
jurări nenorocite ca acele care au urmat după războiul mon- 
dial i-au forțat să se expatrieze, așezându-se în Cadrilater. 


Literatura macedoromână. Acţiunea românească în Mace- 
donia n’a contribuit numai la trezirea sentimentului natio- 
nal la Aromâni dar si la înfiriparea unei literaturi dialectale, 
din care, cu timpul, s'a putut forma o limbă unitară pentru 
toate tulpinile româneşti din sudul Peninsulei Balcanice, afară 
de Meglenoromâni care vorbesc o limbă puţin deosebită de a 
Macedoromânilor. 

Chestiunea limbii, din care Macedoromânii, cu timpul, 
trebuia să-şi formeze un instrument de cultură, punea o pro- 
blemă foarte grea pentru instructia lor în şcoală. Limba greacă, 

pe care o avuseseră ei până la începutul acțiunii româneşti în 
Macedonia, o învățau de nevoie pentru necesitățile lor comer- 
ciale. Această limbă la Românii din Pind şi Tesalia, care veneau 
mai des în atingere cu Grecii, se putea însuși uşor. La nord 
însă, în Macedonia și Albania, unde lipseau Grecii şi nu era vor- 
bită în popor, ea prezenta greutăți foarte mari. In acele părți 
se vorbeşte aromâneste, albanezește, bulgäreste, însă în niciun 
fel grecește. Din cauza acestei necunostinte totale a limbii gre- 
cești se explică în parte faptul dece primele texte aromânesti, 
cum sunt « Protopiria » lui Cavallioti, a Lexiconul în patru limbi » 
al lui Daniil Moscopoleanul, în fine «Codex Dimonie » și altele, 
au fost scrise de Aromânii din Macedonia si Albania, nu de 
cei din Pind şi Tesalia. Aceştia cunoscând limba greacă, în 
biserică simțeau mai putin nevoia să audă cuvântul lui Dum- 
nezeu și în limba lor maternă. La nord, din contră, Aromânii 
necunoscând această limbă, simțeau mai mult necesitatea tra- 
ducerii cărţilor bisericești în dialect. 

Insă cu introducerea limbii literare în școlile lor, problema 
limbii la Aromâni, care vorbeau în dialect, rămânea tot ne- 
rezolvată. Ea prezenta mari greutăţi pentru lectura lor de acasă. 
Tinerii aromâni, care apucau să treacă prin școlile secundare, 
cunoșteau atât de bine limba literară, încât se puteau ușor 
instrui numai în această limbă. Din contră, acei care isprăveau 
numai clasele primare, cu toate că reușeau să o învețe în 
oarecare măsură, după câțiva ani o uitau. Pe de altă parte 
aceştia din urmă formau majoritatea celor rămași acasă, înde- 
letnicindu-se cu comerțul și meseriile. 

Din pricina acestor greutăți, dela început, s'a simțit nevoia 
creării unei literaturi dialectale, redată într'o limbă 
unitară înțeleasă de toți Macedoromânii. 


16 

Inceputurile au fost foarte promitätoare. In urmärirea acestui 
scop, s’au tradus pärti din sfânta scripturä, s’au creat reviste 
si jurnale, în care prima pletoră de poeţi si scriitori macedo- 
români, ca: Mihail Nicolescu, Constantin Beli- 
mace, George Murnu si alții, au publicat bucăţi 
literare, a căror lectură a format multă vreme hrana sufletească 
a Românilor din sudul Dunării. Mai în urmă, această literatură 
a fost îmbogățită prin contribuţiile scriitorilor mai tineri, ca 
Nusi Tuliu, N. Bataria, Ion Foti, Marcu 
Beza, G. M. Samarineanu, Nicolae Velo, Z. A. 
Araia si alții. O expunere mai amănunțită a acestei literaturi 
a fost făcută de Tache Papahagi, care a editat si o 
bibliotecă cu transpuneri în limba literară a celor mai repre- 
zentativi poeți macedoromâni. 

In ce priveşte literatura populară, s'au publicat frumoase 
și bogate colecţii de cântece și basme datorite lui Pericle 
Papahagi. Culegeri parţiale fuseseră făcute înainte de D. 
Caragiani, publicate în «Convorbiri Literare», de Van- 
gheli Petrescu din Crusova, în «Mostre de dialectul 
macedoromân » de Dr. G. D. Obedenaru, publicate de 
Ion Bianu, în fine, de profesorul G. Weigand în opera sa 
«Die Aromunen». Traduceri în limba germană, în afară de 
culegerile lui Weigand, avem pe acele ale lui Martin Lö- 
pelmann «Aus der Volksdichtung der macedonischen Rumă- 
nen». Transpuneri în limba română din basmele aromânești 
avem de lulia Murnu «Poveştile Pindului», 

In culegerea de basme publicată până acuma de Pericle 
Papahagi, ni se prezintă un material bogat și impresionant de 
variat. Ea cuprinde povestiri simple si naive cu atâta comic 
și humor, încât ele ar putea sta alături de basmele popoarelor 

celor mai culte. Filologul Alexandru Philippide, care a cunoscut 
mai de aproape bogăţia de imaginaţie a acestor basme, a afirmat 
cu drept cuvânt că ele întrec în frumusețe poveştile din dialectul 
dacoromân: « După mine, basmele macedoromâne sunt mai fru- 
moase decât cele dacoromänesti » 1). 

In schimb, poezia lor populară este relativ săracă. 

Cineva, dacă va lua în mână culegerea intitulată « Din 
literatura poporană a Aromânilor» de Pericle Papahagi, va 
vedea că, din 1055 de pagini, format mare, numai 238 conţin 
versuri populare cu transpunere literară. Restul cuprinde jocuri 
copilărești, ghicitori, proverbe, etc. 

Faptul acesta ne surprinde cu atât mai mult, cu cât păstorii 
aromâni duc o viață foarte prielnică pentru desvoltarea unei 
literaturi mai bogate. Träind cu turmele veşnic în munți, ei 
au prilejul să vină foarte des în contact cu intimitatea naturii. 
Cu toate acestea, din puţinele poezii populare ce avem în 
această culegere, rezultă că Aromânii prea putin și-au exprimat 
dragostea pentru natură, pentru codru, pentru munte, etc. 

Sub acest raport ei nu s'au putut ridica nici pe departe la 
înălțimea imaginilor şi frumuseţilor, pe care ni le oferă poezia 
populară la Dacoromâni. 

In preocupările lor cu păstoritul transhumant sau semi- 
nomad, anotimpul pe care păstorii români din Pind îl așteaptă 
cu nerăbdare este primăvara, când ei pornesc cu oile la munte. 
Cu toate acestea, puţine sunt cazurile, când, în cursul acelor 
peregrinări pline de atâta farmec, întâlnim tresăriri în fața 
muntelui sau a codrului înfrunzit. 


1) Alexandru Philippide, Orginea Românilor. laşi (x927), 
Vol. II p. 562. 


16° 

Este drept că încă nu avem o culegere completă a poeziei 
lor populare. Totusi judecând după felul cum se oglindeşte 
viaţa lor spirituală în ceea ce ne oferă versurile din culegerea 
amintită, avem impresia că frumoasele lor calități dovedite în 
viața practică nu-şi găsesc corespondentul ideal în domeniul 
literar. 

Toată literatura lor populară se reduce mai de grabă la 
exprimarea unor simtiri mai mult de ordin primar, ca bocete, 
cântece haiducesti — în care este vorba de isprăvile căpitanilor 
Fetu-Mare, Caciandoni, Bacola, Zerva, Zidru, Hagi-Bira, Nica, 
Dema şi alții — cântece de nuntă, cântece de dragoste (foarte 
puţine !), balade, din care, după mine, una singură « Puntea 
din Arta» este cu caracter popular, celelalte fiind pläsmuite 
de cărturari. In fine, câteva versuri (si ele foarte puţine !) refe- 
ritoare la viața lor pastorală, versuri în care D. Caraco- 
stea a putut găsi o variantă a «Mioriţei» cu un fond ce 
prezintă «izbitoare asemănări » (XXIII). 

Astăzi situația Românilor macedoneni este gravă. 

Economiceşte cea mai mare parte din ei sunt ruinati. 
In anul 1928, când am călătorit pentru ultima dată în sudul 
Peninsulei Balcanice, am rămas profund impresionat de mizeria 
economică în care se găseau. 

Această situatie le-a fost creată Macedoromänilor atât din 
cauza luptelor ce s'au dat pe vremea primului război mondial 
chiar în centrele lor, cum au fost acele situate la nord de 
Florina, cât şi din pricina transformărilor politice ce au urmat 
după război. Fapt este că situația Românilor din Bitolia, cu 
satele şi târgurile din apropiere, este, sub raportul econo- 
mic, dintre cele mai rele. Orașul Bitolia a fost golit de cea mai 
mare parte a negustorilor macedoromâni. Pe multi din ei i-am 
întâlnit în Florina și Salonic, pe alții în Scopie şi alte orașe din 
nordul Macedoniei. In locul lor au invadat țărani din satele 
bulgărești. Comunele mari din apropierea Bitoliei, ca Nijopole, 
Târnova, Magarova sunt în ruine. In Moloviste din 500 de 
case mari, numai 80 erau locuite de un număr de Români căr- 
bunari. Ceilalţi au plecat din comună, unde nici până azi nu 
s'au întors. 

In satele din apropierea Vodenei şi a Veriei stările de lucruri 
nu sunt mai bune. Acolo Românii păstori deposedati de munții 

lor atât de necesari pentru întreținerea turmelor de oi, s'au 
văzut nevoiți parte să părăsească satele lor mutându-se aici în 
ţară, parte să-şi vândă vitele spre a se apuca de comerţ. In 
orice caz, starea celor rămași acasă este destul de precară. In 
aceeași situație se găsesc, în parte, si Românii din Epir si 
Albania. Aceștia, în urmă de tot, au avut de suferit şi din 
cauza rechizitülor în oi, cai si catâri — singurul lor avut — 
făcute de autorităţile greceşti în timpul luptelor ce s'au dat 
între armata greacă şi cea italiană, chiar în apropiere de 
așezările lor. 

Cercetătorul care va întreprinde astăzi o călătorie la aceşti 
Români nu va mai găsi starea înfloritoare de mai înainte, 
văzută de mine şi descrisă de toți călătorii străini care au 
cercetat pe aceşti Români la ei acasă. Din contră, în orașele 
şi satele lor va da de o mizerie de nedescris. 

Aceeași schimbare s'a produs și în viața lor culturală. 

In urma intervenţiei României în războiul balcanic, prin 
tratatul din Bucureşti (1913), Grecia, Serbia si Bulgaria se 
angajau să asigure Macedoromânilor autonomia școlară şi 
bisericească, Aceste angajamente abia au început să fie aplicate, 
când a izbucnit marele război. 

In cursul acelui război, o parte dintre Macedoromânii 
așezați în masivul Pindului, profitând de prezența armatelor 
italiene de ocupatiune, într'un congres ţinut la 27 Iulie 1917, 
la care au luat parte delegaţi din toate comunele din Pind, 
sau declarat independenți întrun Stat national-canton, sub 
protecţia Italiei (CXVI). 

In articolul «I. Kutso-Valachi», publicat în revista ita- 
liană «Le vie d'Italia», Giotto Dainelli arată entu- 
ziasmul cu care Aromânii au primit trupele italiene în Epir. 

Tot el povesteste cum, pe vremea când Albanezii opuneau 
o rezistență înverșunată în contra trupelor italiene care 
înaintau în Epir, deodată le veni vestea că «in immediata 
vicinanza dei loro accampamenti, erano alcuni villagi, i cui 
abitanti si erano rifiutati di prendere le armi contro gli Ita- 
liani ». Surprinderea lor a fost mare, când au aflat că locuitorii 
satelor care refuzaseră să ia armele în contra Italienilor erau 
Aromâni (a quegli abitanti erano Kutzo-Valachi !»). 

Din nenorocire această ocupatiune a armatelor italiene n’a 
ținut multă vreme. După câtva timp, ele retrăgându-se, arma- 
tele greceşti au reocupat masivul Pindului, iar o bună parte 
dintre fruntasii macedoromäni, care luaseră parte activă la 
mişcarea pentru constituirea lor în Stat national, s’au refugiat 
în sudul Albaniei, de teama persecuțiilor grecești. 

După încheierea armistițiului, Macedoromânii, printr'un 
memoriu adresat Puterilor la conferința păcii, au cerut crearea 
unui cămin independent, în legătură cu Albania. Propunerea 
lor, lipsită de sprijinul eficace chiar al guvernului român, care 
era preocupat de alte chestiuni mai importante, n’a fost luată 
în seamă. 

Rămași fără sprijin, ei sperau să-și păstreze mai departe 
autonomia şcolară și religioasă din fiecare Stat căruia aparțineau, 
autonomie garantată prin tratatul din Bucureşti (1913). 

Din nenorocire, nici ea nu li s'a mai acordat în toate statele. 


Jugoslavia, aliata României, n'a înţeles să-și țină anga- 
jamentele luate prin tratatul din București, sub pretext nemăr- 
turisit că, dacă ar lăsa pe Macedoromâni să se instruiască în 
limba naţională, atunci şi cealaltă minoritate reprezentată prin 
Slavii din Macedonia, pe care Bulgarii îi socotesc după limbă 

de conationali ai lor, ar cere să se bucure de aceleași drepturi. 
Dar în cazul acesta Statul sârb n'ar mai fi putut deschide în 
Macedonia de sub stăpânirea lui nicio școală cu limba de pre- 
dare a Statului. Din cauza acestui inconvenient, imediat după 
marele război, bisericile românești au fost prefăcute în 
biserici sârbești, iar şcolile românești au fost desființate pentru 
totdeauna. 

Cu acest procedeu neobișnuit de arbitrar, Jugoslavia s'a 
făcut vinovată de cea mai grozavă intolerantä față de minoritatea 
macedoromână, care, atât prin numărul ei relativ mare, cât mai 
cu seamă prin rolul covârşitor pe care îl joacă în viaţa econo- 
mică a ţării, se dovedeşte ca un element de valoare în Statul 
jugoslav. Macedoromânii au pierdut în Jugoslavia cele mai 
frumoase biserici zidite din mosi-strämosi cu banii lor proprii 
-şi cele mai înalte institutiuni de cultură, cum au fost un 
vechi liceu clasic cu localul lui propriu, o şcoală normală 
profesională de fete, toate în Bitolia, unde elita comerțului şi a 
intelectualității a aparținut din toate vremurile elementului 
românesc. Tot în Macedonia jugoslavă, Macedoromânii au 
pierdut şcolile elementare, răspândite în toate comunele, 
târgurile si orașele mai mici, unde ei se găsesc în număr 
mai mare. 


In Albania, la început, în curs de câţiva ani după răz- 
boi, şcolile româneşti au fost lăsate să funcționeze mai departe. 
Mai târziu, ele au fost statificate, pentru ca, numai după un 
an-doi, să fie desființate. Dacă Jugoslavia, prin suprimarea 
şcoalelor românești, s'a făcut vinovată de cea mai grozavă into- 
lerantä, Albania s'a făcut de cea mai mare ingratitudine. Alba- 
nezii din patrie şi cei care fac averi la noi în țară ştiu că primele 

incercäri de redesteptare a constiintii lor nationale s’au fäcut în 
România, din inițiativa negustorilor albanezi asezati în București 
şi în oraşele din provincie, însă cu ajutorul intelectualilor şi, mai 
cu seamă, a oamenilor de Stat din ţară. In urmărirea acestui scop, 
s'au înfiinţat societăți de cultură si s'au scos ziare şi reviste 
albaneze, în fine, s'a făcut tot ceea ce putea contribui la afir- 
marea unei acțiuni albaneze în străinătate, cu scopul de a 
influența asupra soartei conationalilor lor din patrie. Pe vremea 
aceea, România pentru Albanezi, era, după o expresie curentă 
în ziarele și revistele lor de atunci, «Franţa Orientului, patria 
libertăţilor » (în limba albaneză: Vlahia asht Frangija e Lindies, 
vatan e lirimăvet |). Iată întradevăr ce scria un mare patriot al 
Albanezilor în 1888: «Pe când fiii Albaniei lâncezesc, bărbaţi 
nobili, oameni mari ai României, cu o adevărată iubire fraternă, 
ne îmbrățișează cu căldură, ne dau azil de mântuire, ne încu- 
rajează întreprinderea noastră, oferindu-ne în același timp si 
bani, spre a putea continua opera începută » (cf. ziarul albanez 
« Shgipetari » Nr. 16 din 1888). Albanezii de astăzi le-au uitat 
pe toate. Ei speră că Românii noştri, care trăiesc în relatiuni 
de perfectă înțelegere cu Albanezii și, în afară de aceasta, vor- 
besc tot așa de bine albanezeşte ca și româneşte, mai curând 
sau mai târziu vor fi desnationalizati. 


In Grecia şcolile și bisericile românești n'au fost închise. 
In schimb, autorităţile grecești fac Românilor, pe cale admi- 
nistrativă, tot felul de mizerii, dându-le să înțeleagă că, dacă-și 
trimet copiii la şcolile greceşti și se declară de Greci, vor fi 
tratați mai bine. 

In afară de aceasta, imediat după marele război, pentru 
Românii din Grecia a urmat o altă nenorocire. Prin pierderea 

din partea Greciei a războiului din Asia, a urmat schim- 
bul de populatiuni dintre Turci și Greci, în urma căruia, 
pentru 400.000 de 'Turci din Macedonia grecească, au trecut 
în Grecia 1.500.000 de Greci asiatici, insulari si din Tracia. 
O bună parte dintre aceștia au fost aşezaţi în comunele româ- 
nesti. Ceva mai târziu, o lege agrară a deposedat pe proprietarii 
macedoromâni de toate livezile şi de toți munții lor plini de 
pășuni necesare turmelor lor. In astfel de împrejurări, situaţia 
lor devenea foarte gravă. Cei mai mulți din ei, ne mai putându-se 
ocupa cu păstoritul, şi-au vândut turmele de oi, cu toți caii şi 
catârii spre a se ocupa cu comerțul. Dar foarte multi au pierdut, 
şi, din cauza aceasta, o parte din ei s'au gândit să imigreze în 
ţară. Aceasta însă nu s'a putut face decât numai pentru un 
număr de zece până la douăsprezece mii de păstori. Restul nu 
sa mişcat din locurile lor. 

Acest rest reprezintă azi câteva sute de mii de Macedoromâni 
cu aşezări în mase mai compacte, după cum am văzut, în Epir, 
Tesalia, Albania și Macedonia. Ei nu cer în locurile în care se 
găsesc decât respectarea dreptului lor la viaţă 
națională, cu biserică şi şcoală românească. 
Acest drept li se cuvine atât pe baza vechimii și numărului 
lor în Peninsulă cât, mai ales, pe temeiul contribuţiei lor bine- 
făcătoare la prosperitatea economică şi culturală a Sud-Estului 
european. 

